3(.^ 


.• :  -X^^*- 


GEORG  ZOEGA. 


ET    MINDESKRIFT 


A.  D.  JØRGENSEN. 


KØBR!^HAVN. 

CDfiim  itr  siiroMT  til  dei  umit  uteutors  mut 

BIAKCO  LCMOS   KOL.  HOI'-BOGTRYKKERI. 
1881. 


CC 

Z7JG 


JAM  IB  1974 


INDHOLD. 

Side 

I.  Slægt  Og  første  ungdom   .  . •• 

11.  To  år  i  fædrelandet  (forår  1777-79) 24. 

in.  København  og  Rom  iforår  1779—85) 47. 

IV.  Opholdet  i  Rom  (1785—1809) 86. 

V.  Zoega  som  oldgransker 123. 

VI.  Zoega  som  vejleder  i  videnskab  og  konst 164. 

Anmærkninger  og  henvisninger 212. 


I. 

SLÆGT  OG  FORSTE  UNGDOM. 


Georg,  eller  som  hans  navn  oprindelig  led:  Jørgen 
Zoega  var  ældste  sen  af  præsten  Vilhad  Kristian  Zoega  i 
Daler,  senere  i  Møgeltønder,  og  hustru  Henriette  Clausen. 
Gennem  sin  moder  og  sin  farmoder  var  han  i  slægt  med 
en  række  af  Sønderjyllands  mærkeligste  og  mest  begavede 
mænd  i  forrige  århundrede,  et  slægtskab,  som  kun  blev 
af  ringe  betydning  for  hans  ydre  skæbne,  men  tydeligt 
giver  sig  tilkende  i  hans  ejendommelige  sindsretning  og  be- 
gavelse. Fra  sin  italienske  fædreneslægt  synes  han  derimod 
at  have  arvet  den  uimodståelige  længsel,  som  fra  den  første 
ungdom  drog  ham  til  Italien  og  senere  fastholdt  ham  i 
Rom,  tiltrods  for  alt  det  som  frastødte  ham  i  Sydboernes 
måde  at  være  på  og  den  hjemve,  som  bestandig  drog 
ham  tilbage  til  Norden. 

Zoegas  moder  var  en  datter  af  overinspektøren  på 
godserne  Skakkenborg  og  Trøjborg,  kancelliråd  Otto  Fredrik 
Clausen.  Denne  var  igen  en  søn  af  sin  formand  på  Trøj- 
borg Nikolaj  Clausen,  der  tillige  var  den  første  kongelige 
amtsforvalter  i  "Løgumkloster,  efter  de  gottorpske  landes 
tilknytning  i  året  1713;  han  var  som  godsforvalter  fulgt 
efter  sin  fader,  der  bar  samme  navn.  Denne  familie  er 
såvidt  vides  kun  mærkelig  ved  sit  forhold  til  salmedigteren 
Brorson,  der  ligesom  Zoega  var  fremgået  af  den  og  nøje 

1 


knyttet  til  den;  hans  moder  Katrine  Margrete  var  nemlig 
en  datter  af  den  ældre,  hans  hustru  Katrine  Stenbek  en 
datter  af  den  yngre  Nikolaj  Clausen.  Brorson  havde  til- 
bragt en  del  af  sine  ungdomsår  som  huslærer  hos  mor- 
broderen i  Løgumkloster,  han  havde  her  sluttet  venskab 
med  sønnen  Otto  Fredrik  og  fattet  kærlighed  til  datteren 
Katrine,  med  hvem  han  senere  levede  i  et  såre  lykkeligt 
ægteskab  som  sognepræst  i  Randrup  og  senere  i  Tønder, 
i  de  år  da  han  digtede  sine  uforlignelige  salmer.  Der  kan 
ingen  tvivl  være  om,  at  han  jo  i  disse  år  har  stået  i  den 
mest  levende  forbindelse  med  sin  fætter  og  svoger  på 
Skakkenborg  (ved  Møgeltønder),  der  var  en  studeret  mand 
og  havde  ligget  ved  tyske  universiteter,  og  denne  forbind- 
else blev  neppe  helt  opgiven,  da  Brorson  efter  sin  hustrus 
død  kaldtes  til  biskop  i  Ribe;  han  levede  endnu  en  halv 
snes  år  efter  at  Vilhad  Zoega,  der  var  præst  og  provst  i 
hans  stift,  havde  ægtet  hans  frænke  fra  Skakkenborg. 

Når  der  siges,  at  Zoegas  fader  var  en  livsglad,  ædruelig 
og  forstandig  mand,  i  de  fleste  henseender  forskellig  fra 
sønnen,  hvis  sind  ved  den  mindste  anledning  kom  ud  af 
ligevægt  og  som  hele  sit  liv  igennem  havde  det  mest  ud- 
prægede hæng  til  tungsind,  så  ligger  det  nær  at  tænke  sig 
dette  som  en  arv  fra  moderen  og  hendes  slægt;  thi  det 
samme  mismod,  samme  ængstelighed  og  forknythed  gen- 
finder vi  hos  Brorson,  i  forbindelse  med  den  samme  fine 
åndelige  sans  og  den  samme  inderlighed,  som  i  så  høj 
grad  udmærker  Zoega.  Moderen  døde  i  hans  ottende  år 
og  kort  efter  døde  også  Brorson,  så  der  kan  ikke  ret  vel 
have  været  tale  om  nogen  ligefrem  påvirkning,  selv  om 
det  er  sandsynligt,  at  drengen  mere  end  engang  har  været 
sammen  med  den  berømte  biskop;  men  der  kan  jo  have 
ligget  dybe  anlæg  i  hans  natur,  kaldte  til  live  af  moderen 
og  senere  udviklede  med  hans  svage  helbred,  anlæg  som 
var   fælles  for  ham   og  hans  ældre   frænde,    som    bredte 


3 


tunge  skygger  over  deres  tilværelse  og  gav  deres  liv  og 
virksomhed  en  del  af  sin  ejendommelige  karakter. 

Vilhad  Zoega  var  en  sen  af  præsten  Jørgen  Zoega  i 
Vilstrup  ved  Haderslev  og  hustru  Cæcilia  Fabricius  fra 
Løjt.  Slægten  Zoega  var,  som  navnet  viser,  indvandret 
fra  Italien;  den  synes  at  have  taget  navn  efter  en  af 
Venezia -lagunerne:  Giudecca,  i  folkemunde  Zuecca;  det 
nederste  felt  i  dens  våben  genfandt  Georg  i  Italien  som 
den  ældste  form  for  Mediceernes  skjoldmærke. 

Mathias  Zoega,  siges  der,  ejede  i  sidste  halvdel  af 
det  16.  århundrede  et  adeligt  gods  ved  Verona,  men  var 
så  uheldig  at  skyde  en  anden  adelsmand  i  en  tvekamp; 
han  rømmede  til  Tyskland,  blev  sprogmester  ved  det  bran- 
denburgske hof,  senere  hovmester  i  Mecklenburg,  og  antog 
den  lutherske  tro.  Dette  gjorde  det  umuligt  for  ham  senere 
at  modtage  den  af  paven  tilbudte  amnesti,  hans  gods  blev 
inddraget  og  hans  billed  brændt  offenligt  i  Rom. 

Af  hans  børn  blev  Mathias  kantor,  først  i  Flensborg, 
derpå  i  Slesvig;  dennes  søn  Povl  blev  under  krigen  med 
Karl  Gustav  præst  i  Vilstrup  og  fra  ham  nedstammede 
den  sønderjydske  gren  af  slægten,  medens  en  anden  kom 
til  Island.  Povl,  hans  søn  Mathias  og  sønnesøn  Jørgen  var 
i  henved  100  år  præster  i  Vilstrup,  den  ene  efter  den 
anden,  medens  nabosognene  forsynedes  med  deres  sønner 
og  døtre.  Af  Jørgens  sønner  blev  Vilhad,  som  vi  så, 
præst  i  Daler  og  Møgeltønder;  Georg  (Jørgen)  blev  hov- 
mester hos  gehejmeråd  Von  der  Liihe  i  Kobenhavn  og 
senere  kasserer  i  General- post-amtet;  Mathias  blev  degn  i 
fødesognet;  Povl  Johan  møller  i  Lindskov  ved  Møgeltønder. 
Af  døtrene  ægtede  den  ene  faderens  efterfølger  i  Vilstrup, 
Mathias  Dyrhof,  en  anden  sin  faders  søskendebarn,  præsten 
Povl  Kristian  Zoega  i  Ravsted,  en  tredje  købmanden  Jens 
Nissen  i  Haderslev.  De  to  sidste  blev  mødre  til  bekendte 
mænd,  som  vi  også  gentagne  gange  vil  træffe  på  i  Zoegas 


historie:  den  deputerede  ved  finanserne,  etatsråd  Johan 
Zoega,  og  legationsråden ,  senere  etatsråd  Georg  Nikolaj 
Nissen  eller  von  Nissen,  Mozarts  biograf  og  efterfølger  i 
ægteskab  med  Constanze  Weber. 

Jørgen  Zoega  i  Vilstrup,  oldgranskerens  farfader,  var 
gift  med  Cæcilia  Fabricius,  en  datter  af  præsten  Vilhad 
Fabricius  i  Løjt  ved  Åbenrå,  i  hvis  hus  han  havde  opholdt 
sig  en  halvanden  år  efter  at  være  vendt  hjem  fra  univer- 
siteterne i  Kiel  og  Jena.  Vilhad  var  en  sønnesøn  af  køb- 
manden Karsten  Jensen  og  hustru  Gyde  Frodesdatter,  som 
boede  i  Tønder  i  Kristian  IV's  tid  og  begge  tilhørte  den 
gamle  sønderjydske  slægt  Smed  (tor  Smede,  Fabricius), 
hvis  forfædre  kan  følges  tilbage  til  det  14.  århundredes 
storborgere  i  Flensborg,  og  som  alt  i  reformationsårhund- 
redet  havde  fostret  bekendte  præsteslægter.  Karsten  og 
Gyde  efterlod  sig  ligeledes  et  talrigt  afkom  af  præster. 
Datteren  Eisabe  ægtede  den  bekendte  præst  Andreas  An- 
dersen (Amders)  i  Burkarl,  der  var  stammefader  til  en 
række  præster  i  Mellemslesvig,  medens  sønnen  Hans  Kar- 
stensen Smed  ("Johan  Kristian  Fabricius »)  blev  præst  i 
Løjt  og  kunde  glæde  sig  ved  en  lignende  efterslægt  læng- 
ere nordpå.  Det  er  påfaldende  blandt  disse  efterkommere 
at  træffe  navne  på  nogle  af  de  mest  fremragende  Sønder- 
jyder i  forrige  århundrede,  hvis  indbyrdes  slægtskab  for- 
længst er  gået  i  glemme,  ja  end  ikke  nogensinde  er  bleven 
gjort  gældende  i  de  mangebånde  literære  mindesmærker, 
som  knytter  sig  til  deres  navne. 

Hans  Karstensen  selv  var  bekendt  som  lærd  orientalist 
efter  de  tiders  lejlighed;  hans  søn  og  efterfølger  Vilhad 
roses  ligeledes  for  sine  ualmindelige  studier,  der  blandt 
andet  kom  hans  søstersøn  Andreas  Hojer  tilgode.  Fra 
Vrlhad  nedstammede  Johan  og  Georg  Zoega  og  den  be- 
kendte økonomiske  forfatter  Kristian  Albrekt  Fabricius  fra 
Åbenrå,  der  var  kommitteret  i  kommercekollegiet  og  etatsråd. 


Broderen  Andreas,  præst  i  Brede,  var  farfar  til  præsten 
Andreas  Gottlieb  Fabricius  i  Humtrup  ved  Tønder,  hvis 
navn  findes  på  Skamlingstetten,  fordi  det  lykkedes  ham 
ved  sit  veltalende  indlæg  for  det  danske  sprogs  ret  i  kirke 
og  skole  at  omvende  den  gamle  superintendent  Struensee. 
Broderen  Johan  Kristian,  præst  i  Hostrup  ved  Tønder, 
efterlod  en  søn  af  samme  navn,  der  blev  læge  i  Tønder 
(senere  ved  Fredriks  hospital  i  København)  og  var  fader 
til  den  berømte  naturforsker  Johan  Kristian  Fabricius,  en 
af  Linnés  mest  geniale  disciple  og  grundlægger  af  den 
nyere  videnskab  om  insekterne.  Søsteren  Katrine  Gyde 
endelig  ægtede  præsten  Johan  Hojer  i  Karlum  og  blev 
moder  til  Andreas  Hojer,  Holbergs  samtidige,  en  af  vore 
mest  udmærkede  historiegranskere  og  grundlæggeren  af 
den  nationale  lovkyndighed.  Det  er  de  selvsamme  egen- 
skaber og  en  fælles  åndsretning,  som  udmærker  de  mest 
fremragende  af  disse  mænd,  Andreas  Hojer,  J.  K.  Fabricius 
og  Georg  Zoega:  et  ihærdigt  arbejde  med  det  videnskabe- 
lige emne  i  sin  mest  uforvanskede  skikkelse,  hvad  enten 
det  nu  var  literære  mindesmærker,  konstværker  eller  selve 
naturens  frembringelser,  en  ædruelig  kritik,  og  den  lykke- 
lige kombinationsevne,  uden  hvilken  ethvert  arbejde  i 
videnskaben  kun  bliver  forarbejde. 

Til  lykkelige  gaver  kom  hos  Zoega  en  lykkelig  barn- 
dom og  en  indholdsrig  og  sorgløs  ungdom.  Alt  hvad  skønt 
han  senere  så  om  sig  kunde  ikke  udslette  mindet  om  de 
blomsterklædte  enge  ved  Vidåen  og  de  høje  popler  i  Skak- 
kenborg  have,  de  glade  dage  hos  fasteren  i  Vilstrup  præste- 
gård og  hos  den  originale  farbroder  i  Lindskov  mølle,  og 
lige  til  det  sidste  var  Nordslesvigs  forskellige  egne  genstand 
for  hans  stadig  tilbagevendende  hjemve.  Men  lige  så  lidt 
kunde  senere  tilskikkelser  og  al  den  pinagtighed,  livet 
bragte  ham,  berøve  ham  den  verden  af  tanker,  den  utræt- 
telige  higen   efter  det  højeste,  som  de  første  ungdomsår 


havde  udviklet  i  så  rigt  mål.  At  han  bukkede  under  i 
sine  bedste  manddomsår  var  ikke  så  meget  at  undres  over 
som  at  han  bevarede  så  megen  kraft,  både  i  karakter  og 
evne,  som  han  gjorde,  og  for  en  meget  stor  del  må  det 
vistnok  tilskrives  de  lykkelige  forhold,  under  hvilke  han 
var  voxet  op  og  havde  syslet  med  sine  første  planer  for 
livet. 

Vilhad  Zoega  var  som  de  fleste  andre  præstesenner  i 
Sønderjylland  bleven  uddannet  på  tyske  skoler  og  univer- 
siteter; 14  år  gammel  var  han  fra  Vilstrup  kommen  til 
skolen  i  Plon,  derfra  til  universitetet  i  Jena.  Efter  7  års 
ophold  i  Tyskland  var  han  kommen  tilbage  til  Nordslesvig 
og  havde  derpå  en  halv  snes  år  gået  sine  forskellige  frænder 
tilbånde  i  deres  præstegerning,  indtil  han  32  år  gammel 
af  gehejmcrådinde  Schak  kaldtes  til  præst  i  Daler  (1753) 
og  tre  år  efter  til  nabosognet  Møgeltønder  ved  det  greve- 
lige slot  Skakkenborg.  En  halvanden  år  efter  sin  første 
udnævnelse  ægtede  han  som  alt  omtalt  godsinspektørens 
datter  Henriette  Clausen,  og  året  efter  fødte  hun,  den 
20.  December  1755,  sin  ældste  søn,  der  opnævntes  efter 
sin  farfader  Jørgen  Zoega  i  Vilstrup,  som  var  død  et  par 
måneder  før  hans  fødsel.  Hvornår  denne  har  ombyttet 
sit  navns  nationale  form  med  det  oprindelige  Georg  er  der 
intet  overleveret  om,  det  synes  først  at  være  sket  efterat 
han  havde  forladt  hjemmet.  I  Møgeltønder  fødtes  der 
endnu  to  sønner  og  en  datter  Ulrikka  Avgusta,  der  fra 
barndommen  af  var  lammet  og  stadig  lidende,  men  måske 
netop  derfor  ualmindelig  udviklet,  og  den  i  hjemmet,  som 
den  to  år  ældre  broder  elskede  fremfor  alle  andre.  Af  et 
genere  ægteskab  havde  faderen  endvidere  en  yngre  datter. 

Hvad  opdragelsen  i  dette  præstehjem  angik,  da  synes 
den  at  have  været  særdeles  omhyggelig,  måske  noget  for 
ængstelig  og  reflekteret.  Undervisningen  besørgedes  af  de 
skiftende  huslærere  under  faderens  stadige  tilsyn ;  han  havde 


selv  i  Vilstrup  præstegård  været  lærer  for  sin  søstersøn, 
den  højtbegavede  Johan  Zoega  og  ses  af  sine  breve  at  have 
været  en  tænksom  og  samvittighedsfuld  pædagog.  Sønnen 
Georg  bemærker  selv  lejlighedsvis,  at  der  var  en  stor  for- 
skel på  tonen  i  hjemmet  i  hans  egen  og  de  yngre  søskendes 
tid;  han  var  dengang  hjemme  for  selv  at  undervise  disse 
sidste.  "Den  yngste  af  mine  brødre«,  skriver  han,  «er 
15  år  gammel  og  har  alle  anlæg  til  min  karakter,  skønt 
han  netop  synes  at  være  det  modsatte  af  mig  og  også 
anses  for  det  af  alle  dem  der  nejes  med  overfladen;  der 
vilde  ikke  mangle  andet  end  den  klosteragtige  opdragelse, 
som  jeg  fik  i  mine  første  år,  for  netop  at  få  et  sådant 
menneske  ud  af  ham,  som  jeg  er  blevet.  Til  lykke  for 
ham  har  tiderne  siden  dengang  forandret  sig«. 

Der  er  bevaret  flere  breve  om  Georg  Zoega  fra  hans 
barndom,  ligesom  hans  biograf  har  havt  skriftlige  udarbejd- 
elser af  ham  fra  denne  tid  for  sig.  Således  skriver  faderen 
om  ham  som  tiårig  dreng:  «Min  ældste  søn  har  altid 
været  meget  lærelysten,  men  tillige  svagelig,  dog  synes 
han  nu  at  blive  noget  raskere;  i  det  hele  forfremmes  mine 
tre  sønner  godt  og  giver  mig  gode  forhåbninger.  Kun 
kunde  jeg  ønske  at  have  en  bedre  lærer  til  dem,  særlig 
til  Jørgen,  der  er  et  barn  af  et  godt  men  ømtåligt  gemyt, 
med  megen  evne  og  lærenemhed  og  i  det  hele  såre  lovende  — . 
Børnene  ligger  mig  stadig  på  sinde  •>.  I  en  senere  tid  skrev 
han  om  sin  ældste  søn:  «Han  har  lige  fra  sin  barndom 
af  været  en  ganske  egen  udgave  af  en  dreng.  Fik  han 
begyndt  på  noget  så  gik  han  aldeles  op  i  det,  gjorde 
kæmpeskridt  og  kunde  ikke  helme  før  han  havde  bragt 
det  til  ende  og  til  den  højeste  fuldkommenhed,  han 
kunde  nå». 

Efter  den  tids  skik  dyrkedes  især  de  fremmede  sprog 
efter  en  omfattende  målestok,  men  ved  siden  af  forsømtes 
ej  heller  færdigheden  i  skriftlig  fremstilling  og  udarbejdelser 


i  modersmålet.  Der  er  bevaret  en  gengivelse  af  indholdet 
af  et  sådant  arbejde.  Det  er  en  poetisk  -  oratorisk  frem- 
stilling af  Kristi  korsfæstelse  og  dod.  Man  ser  hvor  dybt 
Klopstocks  Messias,  dette  forunderlige  digt,  hvis  læsning 
ingen  gentager,  men  heller  ingen  glemmer,  har  grebet  den 
16årige  dreng.  Han  udmaler  de  mørke  scener  afvigende 
fra  digtets  fremstilling,  men  i  samme  ånd  og  med  samme 
religiøse  lidenskab,  om  end  med  mere  mådehold  og  større 
plastisk  ro,  således  som  det  lå  i  hans  tidlig  udviklede  sans 
for  den  klassiske  simpelhed.  —  Andre  ting  skrev  han  i 
bunden  stil,  efter  de  mønstre  der  dengang  forelå:  Gellert, 
Haller  og  den  ældre  Canitz;  han  søger  her  et  udtryk  for 
sit  unge  tungsind,  priser  den  stille  sysselsættelse  med  ånde- 
lige emner,  fjernt  fra  verdens  støj  og  vilde  adspredelser. 
En  samling  af  slige  digte  tilegnede  han  som  15  års  dreng 
sin  søster  Ulrikka. 

Som  det  fremgår  af  det  her  meddelte  var  tysk  det 
sprog,  i  hvilket  Zoega  fik  sin  første  undervisning,  og  da 
der  tillige  siges  at  hans  brevvexling  med  hjemmet  førtes 
på  tysk,  må  man  antage  at  det  også  i  reglen  har  været 
talt  mellem  forældrene  og  børnene,  skønt  dansk  iøvrigt 
selvfølgelig  var  udelukkende  omgangssprog  i  Møgeltønder, 
og  det  såvel  i  præstegården  som  i  den  øvrige  by.  Dette 
forhold  var  indtil  den  nyeste  tid  bekendt  nok  over  hele 
Nordslesvig.  Ligesom  man  i  Sydslesvig  talte  plattysk,  men 
lærte  højtysk  og  derfor  søgte  at  tale  det  så  meget  som 
muligt  med  børnene,  og  ligesom  man  i  Nørrejylland  i  det 
daglige  liv  talte  jydsk,  men  lærte  skriftsproget  og  øvede 
børnene  i  det  som  talesprog,  således  talte  man  i  Nord- 
slesvig jydsk,  men  lærte  højtysk.  Det  er  let  nok  at  få 
øje  på  skyggesiderne  ved  dette  ejendommelige  forhold,  og 
det  er  en  selvfølge,  at  det  vilde  ødelægge  et  sprog  fuld- 
stændig, dersom  det  blev  rådende  over  hele  folket  eller 
blot  hos  en  større  del  af  det:  men  det  er  lige  så  vist,  at 


det  til  sin  tid  har  havt  sin  store  betydning  for  denne  be- 
folknings udvikling,  under  indflydelse  af  den  rigere  tyske 
literatur  og  videnskabelighed,  uden  i  nogen  mærkelig  grad 
at  svække  de  enkeltes  danske  nationalitet.  Hvad  Zoega 
angår,  da  er  det  klart  nok  af  hans  danske  breve,  at  det 
sønderjydske  mål  fra  barndommen  af  har  været  hans  natur- 
ligste meddelelsesmiddel,  han  indblander  dets  ejendomme- 
lige former  i  skriftsproget,  men  foretrækker  dette  for  tysk 
i  de  rent  personlige  udtalelser.  Og  hvad  hans  ublandet 
danske  natur  og  hans  levende  nationalfølelse  angår,  da  vil 
det  følgende  afgive  tilstrækkelige  vidnesbyrd  om  dem ;  jo 
ældre  han  blev,  des  inderligere  sluttede  han  sig  til  sit 
fædreland  og  alt  hvad  der  stod  i  forbindelse  med  det,  des 
mere  higede  han  efter  at  knytte  sit  navn  og  sin  hæder 
til  det  og  des  dybere  bar  han  dets  sorg  og  ydmygelse  som 
sin  egen. 

1  påsken  1772  kom  den  godt  16årige  dreng  til  gym- 
nasiet i  Åltona,  der  bestyredes  af  den  for  sin  nidkærhed 
og  sjældne  humane  dannelse  hæderligt  bekendte  konsistorial- 
råd  Georg  Ludvig  Ahlemann.  Hvad  der  fortælles  om  Zoega 
fra  denne  tid  viser,  hvor  alvorligt  og  ihærdigt  han  tog  fat 
på  sine  studeringer.  Han  var  især  vel  forberedt  i  græsk 
og  engelsk  og  læste  med  stor  forkærlighed  Homer  og  de 
engelske  digtere.  Han  samlede  en  lille  klub  af  de  frem- 
meligste elever  med  det  formål  at  udvikle  fremstillings- 
evnen, både  skriftlig  og  mundlig,  og  alle  kammerater 
anerkendte  hans  overlegenhed,  både  i  kundskaber  og  ud- 
vikling. Da  han  efter  et  års  skolegang,  i  foråret  1773, 
gik  til  universitetet  i  Gottingen,  fik  han  af  Ahlemann  den 
ros,  at  han  havde  været  et  monster  for  alle.  Den  afskeds- 
tale, som  han  efter  skik  og  brug  skulde  holde,  omtaler 
faderen  som  meget  vellykket,  den  var  kort  og  fint  udar- 
bejdet; han  selv  var  ikke  tilfreds  med  den,  da  såvel  emnet 
—   om   sæderne  og  lovgivningen,    —   som   tankegangen 


10 


havde  været  foreskrevet  ham;  han  vilde  alt  dengang  helst 
tænke  selv  og  udtale  sine  egne  tanker. 

I  GSttingen  åbnede  der  sig  rige  verdener  for  den 
modtagelige  yngling;  intet  andet  tysk  universitet  kunde 
dengang  og  en  rum  tid  efter  måle  sig  med  dette  i  hen- 
seende til  de  åndelige  impulser,  som  udgik  derfra,  det 
alvor  hvormed  videnskaberne  dyrkedes  og  den  frie  ånd  der 
hvilede  over  studiet.  Tyskland  har  deri  havt  en  ikke  ringe 
fordel  fremfor  de  nordiske  lande,  at  det  videnskabelige  liv 
bevægede  sig  frit  mellem  de  forskellige  højskoler,  at  der 
kunde  vedligeholde  sig  en  stadig  kappestrid  mellem  dem, 
som  gjorde  det  nødvendigt  overalt  at  være  om  sig,  at  frem- 
drage den  dygtighed  som  fandtes  og  give  den  lejlighed  til 
at  øve  sig.  Fik  man  end  også  dér  i  rigt  mål  det  bedrøve- 
lige syn  af  universiteter  med  alle  de  skyggesider,  som  er 
så  vel  kendte  fra  forfaldsperioderne  herhjemme:  udeluk- 
kende arbejde  med  uddannelsen  af  præster  og  embedsmænd, 
uforsvarlig  omgang  med  de  åndelige  kræfter  som  var  til- 
stede, men  måtte  stå  tilbage  for  andre  hensyn  og  derfor 
tildels  afgaves  til  udlandet,  —  så  var  der  indenfor  det 
store  rige  dog  altid  enkelte  tilflugtssteder  for  det  rent 
videnskabelige  arbejde  og  den  højere  opfattelse  af  disse 
skolers  kald  og  betydning  i  folkenes  udvikling.  Witten- 
berg, Rostok,  Leipzig,  Heidelberg,  Gottingen,  Tiibingen, 
Berlin  o.  s.  v.  betegner  hver  for  sig  et  ejendommeligt  tids- 
rum i  Tysklands  kulturhistorie ;  de  berømte  navne  i  viden- 
skaben samles  i  enkelte  slægtled  om  ethvert  af  dem,  for 
da  igen  at  forsvinde  og  grupperes  andensteds,  under  andre 
forhold  og  med  andre  opgaver.  I  Norden  var  dette  umulig- 
gjort ved  folkenes  indbyrdes  fjendskab  og  universiteternes 
overvejende  karakter  af  statsanstalter,  medens  lærersam- 
fundenes selvstyre  dog  var  stort  nok  til  at  danne  oligarkier, 
der  mere  end  én  gang  har  tilføjet  vor  nationale  videnskab 
uoprettelige  tab. 

Denne  modsætning  må  der  også  tillægges  en  stor  og 
skæbnesvanger  betydning  for  de  nationale  tab  i  Sønder- 
jylland, især  i  forrige  århundrede.  Det  er  ikke  nok  at  give 
de  unge  adgang  til  rigelige  understjøttelser,  når  man  ikke 
kan  byde  dem  den  samme  uddannelse,  den  samme  del- 
tagelse i  et  frugtbart  akademisk  samliv  og  den  samme 
velgørende  følelse  af  åndelig  frihed.  Det  var  så  langt  fra 
at  Københavns  universitet  med  den  håndværksmæssige 
uddannelse,  som  det  så  ofte  slog  sig  til  ro  med,  kunde 
sammensmelte  Holsten  med  monarkiets  andre  dele,  at  det 
end  ikke  mægtede  at  bevare  de  danske  Sønderjyder  for 
deres  nationale  udvikling.  Vi  vil  senere  få  en  prøve  på 
hvorledes  disse  forhold  opfattedes  af  en  student,  der  tænkte 
så  klart  og  følte  så  varmt  som  Zoega. 

I  de  år  var  Got tingen  ifærd  med  at  overfløje  alle 
Tysklands  højskoler.  Dette  skyldtes  især  to  omstændig- 
heder, forbindelsen  med  England  og  ansættelsen  af  professor 
Heyne.  Universitetet  var  oprettet  af  kurfyrsten  Georg  August 
af  Hannover,  konge  af  England,  og  bestemt  til  at  danne 
et  midpunkt  for  de  reale  videnskaber;  fra  først  af  tænktes 
der  særlig  på  de  fysiske,  senere  især  på  de  historiske  fag; 
derimod  var  den  theoretiske  filosofi  og  den  højere  speku- 
lation, der  bestandig  har  været  Tyskernes  svaghed  såvel 
som  deres  styrke,  udelukket.  Den  stadige  forbindelse  med 
England  havde  i  denne  og  flere  andre  henseender  en  vel- 
gørende indflydelse;  der  skafiedes  hjælpemidler  tilstede  som 
ellers  var  sjældne  i  Tyskland,  frem  for  alt  et  bibliothek 
der  indeholdt  en  rigdom  af  engelsk  literatur.  Hertil  kom 
en  række  bekendte  navne  blandt  professorerne:  Mosheim, 
Walch,  Michaelis,  Albrecht  v.  Haller,  Gesner,  Kåstner  o.a., 
og  frem  for  alt  Chr.  Gottlob  Heyne  (fra  1763).  Denne  mand 
afgiver  det  bedste  exempel  på,  med  hvor  stor  fordomsfrihed 
hajskolerne  i  deres  gode  dage  valgte  lærere  og  hvor  rigt 
denne   liberalitet    kunde    lønnes.     Ved   Gesners   død    var 

pladsen  som  lærer  i  veltalenhed  (historie,  oldtidsliteratur) 
bleven  ledig,  og  universitetets  patron,  førsteministeren 
Miinchhausen,  henvendte  sig  til  Ruhnken  i  Leyden  for  at 
vinde  ham  for  den  højskole,  der  var  hans  livs  stadige  og 
kæreste  tanke.  Ruhnken  vilde  imidlertid  ikke  forlade  Hol- 
land, men  gav  anvisning  på  Heyne,  «der  havde  godtgjort 
sit  kendskab  til  latinen  ved  sin  udgave  af  Tibullus,  til 
græsken  ved  sin  Epiktetes«:  «Sig  ikke,  at  Heynes  navn 
ikke  er  bekendt  nok  endnu,  men  tro  mig  at  der  i  denne 
mand  er  en  sådan  rigdom  af  lærdom  og  genialitet,  at  han 
snart  vil  fylde  hele  det  dannede  Evropa  med  sin  hæder«. 
Og  hvem  var  denne  Heyne  dengang?  Man  kunde  neppe 
få  ham  opspurgt,  da  Miinchhausen  strax  var  villig  til  at 
kalde  ham  til  Gottingen;  han  havde  været  ifærd  med  helt 
at  opgive  sin  videnskabelige  bane,  da  han  overalt  havde 
mødt  hindringer  på  sin  vej,  ligesom  han  manglede  alle 
ydre  forudsætninger  for  at  gøre  sin  lykke  ved  universitet- 
erne. Men  én  gang  vunden  for  Gottingen  hævede  han 
det  til  den  første  plads  i  Tyskland  og  blev  det  tro  i  50 
år,  tiltrods  for  alle  de  glimrende  tilbud,  som  fristede  ham 
til  at  forlade  det;  end  ikke  stillingen  som  prokansler  i 
København,  i  spidsen  for  hele  Danmarks  eg  Norges  lærde 
undervisningsvæsen,  som  man  tilbød  ham  med  den  dobbelte 
løn  af  hvad  han  havde  i  Gottingen,  kunde  bevæge  ham 
til  at  forlade  dette  sted,  hvor  han  havde  grundlagt  sin 
berømmelse  og  dannet  en  kreds  af  udmærkede  disciple. 

Heynes  betydning  for  oldtidsvidenskaben  er  for  bekendt 
til  her  at  skulle  påpeges;  han  grundlagde  den  moderne 
filologi  som  en  videnskab  om  hele  oldtidens  åndelige  liv, 
dens  konst,  statsliv  og  historie  ikke  mindre  end  dens  sprog, 
mythologi  og  digtning.  Intet  af  alt  dette  var  for  ham 
biting  eller  af  underordnet  betydning,  men  han  forstod 
ikke  des  mindre  at  underordne  hele  sin  lærdom  under  selve 
den  fyldige  tilegnelse  af  det  antike  livs  storhed,  dets  ædle 

simpelhed  i  alle  sine  former,  dets  skønne  udtryk  i  konst 
og  digtning.  Derved  blev  han  en  af  Hellenismens  mynd- 
igste apostle  i  den  nyere  tid  og  en  af  sit  fædrelands  be- 
tydeligste mænd;  thi  dot  må  ikke  glemmes,  at  hele  den 
tyske  åndsudvikling  dengang  gik  i  en  lignende  retning, 
man  søgte  på  alle  områder  at  genoptage  den  klassiske  old- 
tids renere  smag  og  frie  tænkemåde.  Winkelmann  havde 
i  sin  konsthistorie  anvist  vejen,  Lessing  havde  i  sin  Laokoon 
givet  en  prøve  på  den  klassiske  stil,  overført  i  modersmålet 
og  den  moderne  videnskab,  Herder  havde  med  sin  glødende 
begejstring  forkyndt  antikernes  herlighed  i  konst  og  digt- 
ning ;  Heyne  endelig  blev  den,  som  ved  sit  ihærdige  arbejde 
trængte  ind  i  de  klassiske  literaturers  enkeltheder  og  lige- 
som bredte  oldtidslivet  ud  for  hele  den  dannede  verden, 
så  det  nu  blev  lige  så  let  at  tilegne  sig  det  som  det  for- 
hen havde  været  vanskeligt  eller  uoverkommeligt.  To  danske 
mænd  skulde  slutte  til  til  disse  og  hver  på  sin  vis  fuld- 
ende den  personlige  tilegnelse  af  antikernes  ånd :  Zoega  med 
sin  dybe  sans,  sin  videnskabelige  klarhed  og  sit  øje  for 
alle  konstens  hemmeligheder,  Thorvaldsen  med  sin  uud- 
tømmelige skaberevne  og  sin  vidunderlige  skønhedssans. 

Det  var  intet  under  at  Gottingen  mere  og  mere  blev 
en  samlingsplads  for  alt  hvad  der  var  dygtigt  og  frem- 
ragende i  den  tyske  ungdom,  Goethe  omtaler  det  som  en 
tung  tilskikkelse  at  det  blev  negtet  ham  at  komme  der. 
Zoega  havde  valget  mellem  Leipzig,  hvor  Heynes  lærer 
Ernesti  hvilede  på  sine  lavrbær,  og  hvorhen  faderen  ønskede 
at  sende  ham,  eftersom  livet  blandt  studenterne  dér  var 
mere  civiliseret,  —  og  Gottingen,  som  Ahlemann  anbefa- 
lede af  hensyn  til  de  klassiske  studier,  og  som  hans  discipel 
selv  foretrak  af  lyst  til  at  lægge  sig  efter  de  østerlandske 
sprog.  Det  sidste  sejrede,  og  Zoega  kom  til  at  tilbringe 
tre  betydningsfulde  år  ved  Heynes  universitet. 

De  f^  breve,  som  meddeles  os  fra  denne  tid,   er  til- 

strækkelige  til  at  vise,  hvorledes  ban  drev  sine  studeringer 
og  i  hvilken  retning  hans  udvikling  dengang  gik.  Faderen 
gav  ham  fuldkommen  frihed  til  at  følge  sin  lyst  i  valget 
af  forelæsninger  og  hjemmearbejder;  han  ønskede  kun  at 
han  skulde  bruge  sin  tid  vel,  udvikle  sin  ånd  og  øve  sit 
selvdømme;  han  forsynede  ham  rigeligt  med  pengemidler 
til  at  skaffe  sig  al  den  undervisning  og  alt  hvad  han  ellers 
mente  at  trænge  til  udenfor  det  almindelige.  Det  har  sin 
ejendommelige  tillokkelse  at  følge  enhver  sådan  udvikling 
i  sin  bugtede  gang,  så  meget  mere  som  det  så  sjeldent 
falder  i  den  fortrinlig  begavedes  lod  at  hengive  sig  til  sine 
indskydelser  og  kun  at  arbejde  for  arbejdets  egen  skyld. 

Højskolen  giorde  strax  ved  første  bekendskab  et  be- 
tagende indtryk  på  Zoega.  «Jeg  er  nu  på  et  sted«,  skriver 
han,  «hvor  man  har  den  bedste  lejlighed  til  at  lægge  sig 
efter  enhver  videnskab;  i  ethvert  fag  findes  her  mænd, 
som  af  alle  agtes  for  fortrinlige.  Kun  i  de  skønne  viden- 
skaber finder  jeg  ikke  alt  hvad  jeg  havde  ønsket  og  ventet. 
Kigtignok  er  hofråd  Heyne  en  udmærket  mand,  men  han 
sysselsætter  sig  kun  med  de  gamle,  der  utvivlsomt  er  uund- 
værlige, men  dog  ikke  tilstrækkelige«. 

Hans  trang  til  klar  tænkning  drog  ham  dog  først  i 
en  anden  retning,  til  et  ivrigt  studium  af  filosofien.  Han 
føler  sig  især  tiltalt  af  professor  Feder,  der  læste  over  logik, 
metafysik  og  såkaldet  praktisk  filosofi;  Zoega  fandt  hans 
foredrag  lige  så  behageligt  som  grundigt,  ham  selv  venlig 
og  imødekommende.  Dette  gode  omdømme  holdt  sig;  året 
efter  hørte  han  disse  forelæsninger  anden  gang.  Efter- 
hånden følte  han  dog  trang  til  et  mere  indholdsrigt  stof. 
Professor  Meiners  læste  over  psykologien  og  over  filosofiens 
og  de  ældre  religioners  historie,  og  han  blev  snart  Zoegas 
egenlige  yndling,  den  eneste  af  lærerne,  som  han  synes 
under  dette  ophold  at  være  kommen  i  nærmere  personlig 
berøring  med.     De  spaserede  sammen  om   morgenen  og 

Zoega  er  fuld  af  ros  over  mandens  grundige  kundskaber, 
hans  skarpsindighed  og  fine  opfattelse.  Efter  halvandet  års 
ophold  i  Gottingen  udvikler  Zoega  planen  for  sine  studier; 
han  har  meddelt  Meiners  den  og  til  sin  glæde  erfaret,  at 
denne  til  sin  tid  indrettede  sig  på  lignende  måde.  Filo- 
sofien er  hans  yndlingsfag,  men  han  har  indset,  at  den 
ikke  kan  studeres  alene,  den  må  tværtimod  forberedes  og 
stadig  ledsages  af  filologi  og  historie,  medens  mathematik 
og  naturvidenskaberne  bør  gå  forud  uden  dog  at  kræve  et 
fortroligere  studium.  Faderen  billigede  helt  denne  frie 
opfattelse  af  arbejdet  på  højskolen  og  var  glad  ved  hans 
fremskridt  og  selvstændige  valg. 

Ved  siden  af  dyrkede  Zoega  dog  stadig  andre  guder, 
og  det  er  ikke  uden  interesse  at  se,  hvorledes  forholdene  i 
Gottingen  i  den  henseende  stillede  sig.  Vi  har  alt  set,  at 
han  som  dreng  skrev  vers  og  var  stærkt  påvirket  af  digt- 
erne, ligesom  det  første  han  savnede  i  Gottingen  var  «de 
skønne  videnskaber«.  Imidlertid  måtte  han  snart  opdage,  at 
han  her  ingenlunde  stod  ene  med  sin  poetiske  produktions- 
trang,  Gottingen  var  tværtimod  netop  i  de  år  skuepladsen 
for  en  af  de  mærkeligste  episoder  i  den  genfedte  tyske 
literaturs  historie,  den  såkaldte  "Gottinger  dichterbund«. 
Det  var  en  lille  kreds  af  unge  begavede  mænd,  som  følte 
sig  særlig  grebne  af  Klopstocks  digtning  og  nu  sluttede  sig 
sammen  i  et  snævert  forbund  for  i  literaturen  at  virke 
hen  til  hans  anerkendelse  og  hans  ideers  virkeliggørelse. 
I  spidsen  for  dem  stod,  idetmindste  formelt,  Heinrich  Ch. 
Boie,  der  dengang  var  en  28  år  gammel  og  havde  ligget 
ved  universitetet  i  en  halv  snes  år;  han  udgav  en  "Mu- 
senalmanach » ,  den  første  i  Tyskland,  og  det  var  nærmest 
denne  omstændighed,  som  samlede  de  unge  kraftgenier  om 
ham  og  rev  ham  med,  halvt  imod  sin  vilje,  til  den  række 
fantasterier,  som  er  knyttede  til  forbundets  navn.  Dettes 
piller  var  nu  Joh.  H.  Voss  fra  Meklenburg,  den  senere  be- 

rømte  oversætter  af  Homer,  den  elegiske  Ludvig  Holty  fra 
Hannover,  romanseforfatteren  G.  A.  Burger,  J.  M.  Miller  fra 
Wiirtemberg,  forfatteren  til  den  bekendte  »Sigwart,  eine 
klostergeschichte  •> ,  og  brødrene  Stolberg.  Foruden  disse  var 
der  adskillige  mere  passive  medlemmer,  alle  i  deres  første 
ungdom,  blandt  dem  især  C.  H.  Esmarch  fra  Angel,  med 
hvem  Georg  Zoega  sluttede  et  fortroligt  venskab.  Han  var 
opdragen  i  huset  hos  Boies  fader,  der  var  præst  ved  Nikolaj 
kirke  i  Flensborg  og  hvis  datter  Voss  senere  ægtede.  Denne 
sidste  fortæller  i  et  af  sine  breve,  at  han  læser  Pindar  med 
Esmarch  imod  til  gengæld  at  undervise  ham  i  fransk, 
ligesom  han  roser  ham  for  sit  fortrolige  kendskab  til  old- 
tidens forfattere.  Om  Zoega  fortælles  der,  at  han  lærte 
italiensk  af  Holty.  Der  kan  altså  ingen  tvivl  være  om,  at 
han  en  tid  lang  stod  disse  digtere  nær;  professor  Feder, 
som  han  dengang  især  var  optagen  af,  var  den  eneste  af 
højskolens  lærere,  som  stillede  sig  venligt  til  den  ungdom- 
melige kreds.  Men  allerede  i  det  første  år  af  Zoegas  op- 
hold i  Gottingen  forlod  Esmarch  universitetet  for  at  vende 
tilbage  til  sit  hjem  og  modtage  en  plads  hos  den  senere 
finansminister  Stemann  i  København,  hvor  vi  senere  vil 
genfinde  ham.  Forbundet  tog  afsked  med  ham  i  Millers 
bekendte  sang,  der  har  bevæget  så  mange  i  afskedens  øje- 
blik og  endnu  genfindes  i  de  fleste  tyske  visebøger:  »Trau- 
rig sehen  wir  uns  an,  achten  nicht  desWeines!«  Dermed 
var  også  Zoegas  forhold  til  de  unge  digtere  forbi,  han 
omtaler  dem  kun  en  enkelt  gang  et  par  år  efter  og  da 
som  personligt  fjernt  stående.  «Med  hensyn  til  Klopstock", 
siger  han,  « hersker  der  her  såre  forskellige  anskuelser;  en 
lille  kreds,  som  man  kalder  for  « barder«  og  som  Boie  står 
i  spidsen  for,  er  hans  svorne  beundrere;  et  ulige  større 
antal,  og  deriblandt  mange  af  de  mest  ansete  lærere,  holder 
vistnok  mindre  på  ham  end  han  fortjener". 

Det  har  da  sin  store  interesse  for  forståelsen  af  Zoegas 

åndelige  ejendommelighed  at  se,  hvad  det  var  for  et  sel- 
skab, han  her  vragede  efter  at  have  stået  det  nær  og  til 
trods  for  den  sympathi,  han  utvivlsomt  nærede  for  enkelte 
af  dets  medlemmer.  Hvad  der  frastødte  hans  sande  og 
alvorlige  natur  var  vistnok  især  det  sygeligt  overdrevne  i 
beundringen  for  Klopstock  og  den  lige  så  ubillige  nedsæt- 
telse af  Wieland  og  hele  hans  retning.  Ved  siden  af  drog 
hans  danske  felelse  ham  i  en  anden  retning  i  digtningen. 
Digter  forbundet  var  blevet  sluttet  et  halvt  års  tid  fer 
Zoegas  ankomst  til  Gottingen;  da  de  unge  mennesker  en 
efterårsaften  i  måneskin  vandrede  tilbage  til  staden  fra  en 
nærliggende  landsby,  kom  ånden  pludselig  over  dem  som 
de  gik  gennem  en  egelund;  de  tog  hverandre  i  hånden, 
dansede  barhovedet  omkring  en  gammel  eg  og  tilsvor  hver- 
andre evigt  venskab.  Fra  den  tid  af  holdt  de  jævnlige 
moder  for  at  oplæse  og  bedemme  hverandres  poetiske  frem- 
bringelser såvel  som  for  at  hædre  Klopstock,  med  hvem  de 
snart  trådte  i  personlig  bererelse.  Den  begejstrede  tids- 
alder, deltagernes  ungdom  og  deres  levende  følelse  af  egen 
evne  undskylder  let  de  udskejelser,  som  samlivets  hede  forte 
dem  til;  men  man  forstår  uden  vanskelighed,  at  en  nogen- 
lunde ædruelig  natur  ikke  kunde  lade  sig  rive  med  til  dem. 
Man  høre  hvad  selv  den  koldblodige,  senere  så  spidsborg- 
erlige Voss  kunde  skrive  om  sit  samliv  med  Stolberg  og 
Hahn:  «Vi  tre  gik  omkiing  i  mit  værelse  og  i  mørke 
indtil  midnat  og  talte  med  hverandre  om  Tyskland,  Klop- 
stock, frihed,  store  bedrifter,  og  om  hævn  over  Wieland,  der 
ingen  agtelse  har  for  uskyldsfolelsen.  Der  stod  netop  et 
uvejr  på  himlen,  og  torden  og  lynild  gjorde  vor  i  forvejen 
meget  heftige  samtale  så  lidenskabelig  («so  wiithend-)  og 
tillige  så  højtidelig  alvorlig,  at  vi  i  det  øjeblik  vilde  have 
været  istand  til,  jeg  véd  ikke  hvilke  store  handlinger*. 
Det  var  intet  under  at  man  i  Gottingen  påstod,  at  disse 
»skjalde«  ("barden«)  ved  nattetide  drog  ud  fra  staden  i 

store  flokke,  klædte  i  dyrehuder,  for  i  bjerghuler  eller  en- 
somme slotte  at  drikke  øl  og  ofre  til  Odin  og  Klopstock. 
En  værre  skygge  falder  der  dog  over  dem  fra  deres  senere 
liv,  da  de  f^,  som  overlevede  den  første  ungdom,  faldt  fra 
de  hoje  idealer  og  på  forskellige  måder  sluttede  sig  nøje 
til  det  snæverhjertede  samfund,  som  de  havde  forsøgt  opror 
imod,  medens  de  fuldstændig  glemte  det  indbyrdes  venskab 
som  havde  forenet  dem. 

Men  selv  om  intet  andet  havde  afholdt  Zoega  fra  at 
søge  optagelse  i  bardernes  selskab,  vilde  sikkert  hans  danske 
følelse  have  gjort  det.  Der  rådede  nemlig  her  en  så  ude- 
lukkende tysk  ånd,  at  man  endog  havde  tænkt  på  at  negte 
den  unge  Cramer,  hofpræstens  søn  fra  København,  der  var 
tysk  født  og  opdragen,  den  attråede  optagelse,  fordi  han 
så  længe  havde  opholdt  sig  i  udlandet;  så  lidt  lod  man 
sig  påvirke  af  Klopstocks  forsøg  på  at  inddrage  de  nordiske 
folk  under  det  fælles  broderskab.  Zoega  derimod  brugte 
det  store  bibliothek  til  at  studere  sit  fædrelands  historie 
og  literatur,  eller  som  han  siger:  «for  at  gøre  mig  bekendt 
med  mine  landsmænds  skrifter  og  med  værker,  som  ved- 
rører Danmarks  historie  og  statistik" ;  det  var  i  sommeren 
1774.  De  poetiske  forsøg,  som  er  opbevarede  fra  denne 
tid,  peger  i  samme  retning;  det  er  tyske  romanser  i  Bur- 
gers smag,  men  emnerne  er  tagne  af  de  danske  folkeviser 
og  oldsagn. 

Efterhånden  gik  Zoegas  studier  mere  og  mere  fra  de 
filosofiske  fag  over  til  de  historiske,  og  ligesom  Meiners 
havde  afløst  Feder  som  hans  hovedlærer,  således  afløste 
Heyne  atter  Meiners.  Allerede  i  det  første  halvår  havde 
han  hørt  denne  berømte  filolog  forklare  Pindar;  det  var 
en  epokegørende  forelæsning,  thi  det  var  første  gang  nogen 
tysk  professor  i  mands  minde  påtog  sig  det,  og  det  var 
aldrig  sket  med  blot  tilnærmelsesvis  den  lærdom  og  den 
poetiske  forståelse,  som  Heyne  rådede  over.  Den  store  digter 

var  dengang  endnu  så  lidt  kendt  og  læst,  at  der  måtte 
trykkes  en  ny  textuderave  blot  for  at  skaffe  tilhørerne  de 
nødvendige  exemplarer  til  at  folge  forelæsningen.  Pindar 
var  og  blev  bestandig  Heynes  yndlingsforfatter,  han  kunde 
ikke  blive  træt  af  at  beundre  hans  tankerigdom,  billedernes 
storhed  og  rythmernes  mægtige  gang,  og  han  sogte  at 
meddele  alle  sine  disciple  den  samme  sans  for  de  græske 
oder.  Kimeligvis  har  Zoega  dog  endnu  ikke  været  istand 
til  at  vurdere  denne  forelæsning  efter  fortjeneste,  thi  han 
nævner  den  kun  i  forbigående,  på  samme  måde  som  han 
i  det  følgende  halvår  nævner  den  romerske  literaturs  hi- 
storie og  senere  oldsagerne,  som  Heyne  læste  over.  Først 
i  den  sidste  halvdel  af  sit  ophold  i  Gottingen  ser  vi  ham 
samle  hele  sin  opmærksomhed  og  alt  sit  arbejde  om  denne 
udmærkede  lærde,  hvis  ypperste  discipel  han  skulde  blive. 
I  vinteren  1774 — 75  hører  han  næsten  ingen  andre  fore- 
læsninger end  Heynes  over  de  græske  oldsager,  «et  ganske 
fortrinligt  kollegium«,  som  han  siger.  En  landsmand,  som 
dengang  kendte  ham  i  Gottingen,  fortalte  senere  at  Zoega 
i  hans  tid  kun  hørte  Heyne  og  næsten  kun  over  de  græske 
oldsager,  de  romerske  fulgte  han  kun  i  fire  uger.  Han 
skrev  aldrig  efter  foredraget,  men  fulgte  det  med  stor  op- 
mærksomhed og  glædede  sig  over  de  enkelte  åndfulde  be- 
mærkninger. Heyne  havde  lagt  mærke  til  ham  og  omtalte 
ham  som  særdeles  begavet. 

Heynes  forelæsninger  over  de  græske  oldsager  omtales 
også  af  dennes  biograf,  hans  discipel  og  svigersøn  prof. 
Heeren,  som  det  ypperste  af  hvad  han  overhoved  ydede. 
«Til  disse  forelæsninger  gjorde  han  utrolige  forarbejder«, 
siger  han;  »særlig  havde  han  lagt  sig  efter  studiet  af 
talerne  til  dette  brug.  Han  begyndte  med  en  geografisk 
oversigt,  gik  derfra  over  til  et  afrids  af  den  ældre  græske 
historie  efter  dens  forskellige  tidsrum :  en  skildring  af  den 
heroiske  tid   og  fristaternes  oprettelse;   derpå   gennemgik 


20 

han  de  enkelte  hver  især,  Sparta,  Thoben  og  frem  for  alt 
Athen,  dets  institutioner  og  deres  omdannelse.  Så  kom 
hans  undersøgelse  af  de  gamle  Grækeres  religion  og  alt 
hvad  der  stod  i  forbindelse  dermed,  særlig  også  som  sidste 
led  deres  nationale  lege  og  højtider.  Derefter  gennemgik 
han  deres  krigsvæsen  til  lands  og  til  vands,  deres  sæder 
og  det  huslige  liv.  —  Det  var  især  disse  forelæsninger, 
der  ligesom  åbnede  oldtidens  ejendommelige  verden  for 
den,  som  herte  dem  første  gang«. 

I  det  følgende  sommerhalvår  læste  Heyne  over  Odys- 
seen, til  hvis  rette  opfattelse  og  fortolkning  han  har  bi- 
draget så  meget.  Zoega  var  også  her  hans  stadige  tilhører, 
medens  han  samtidig  studerede  Winkelmanns  skrifter  om 
den  gamle  konst. 

Det  må  dog  fastholdes,  at  disse  studier  endnu  ingen- 
lunde for  Zoega  var,  hvad  de  senere  blev,  hans  eget  sær- 
lige fag;  han  søgte  kun  i  dem  som  i  alt  andet  en  ud- 
dannelse for  sit  rige  åndsliv,  et  fyldigt  tankeemne.  At 
valget  af  livsvej  i  virkeligheden  var  forberedt  ved  Heynes 
mægtige  indflydelse,  viste  sig  noksom  senere,  men  det  var 
ikke  kommen  til  hans  egen  bevidsthed.  At  dette  var  så, 
stadfæstes  af  den  oplysning,  han  selv  kort  efter  lejlighedsvis 
kommer  med  i  et  brev,  at  han  nemlig  i  det  sidste  halvår 
i  Gottingen  næsten  udelukkende  var  sysselsat  med  historiske 
studier.  Som  forelæsninger,  han  hørte,  nævnes  Gatterers  over 
statistik  og  diplomatik,  Schløzers  over  politik  og  Murrays 
over  nyere  historie.  Desuden  fortæller  han  lejlighedsvis  at  han 
læste  Jens  Worms  "Ordbog  over  danske,  norske  og  islandske 
forfattere  og  deres  skrifter«,  som  netop  dengang  var  ud- 
kommen. Han  lagde  mærke  til,  at  der  deri  forekom  tvende 
personer  af  hans  navn,  men  han  tilstår,  at  han  ikke  gjorde 
sig  nærmere  bekendt  med  dem,  "da  han  brugte  dette  skrift 
i  en  særlig  hensigt«. 

Efter  de  tre  år  i  Gottingen  fulgte  en  sommerrejse  til 

Schweiz  og  Italien  og  et  vinterophold  i  Leipzig.  Også 
dette  år  var  af  stor  betydning  for  Zoega,  han  samlede  en 
hel  del  menneske-  og  verdenskundskab,  medens  han  i 
Altona  og  Gottingen  så  godt  som  udelukkende  havde  levet 
blandt  og  af  sine  boger.  Det  var  især  rejsen,  som  i  den 
henseende  var  af  betydning. 

Efter  en  kort  rejse  gennem  Rhinegnene  kom  han  til 
Zurich,  hvor  han  i  idylledigteren  Salomon  Geszners  hus 
fandt  en  gæstfrihed  og  venlig  imødekommen,  der  stod  i 
stærk  strid  med  hvad  man  på  den  tid  var  vant  til  hos 
literære  berømtheder.  Der  fandtes  dengang  i  Zurich  et 
temmelig  rigt  literært  og  videnskabeligt  liv  og  særlig  var 
Geszner  en  mand  af  mange  interesser,  upåvirket  af  den 
helgentilbedelse,  det  følsomme  Tyskland  gjorde  ham  til 
genstand  for.  Den  hjertelighed  og  fordringsløse  ligefrem- 
hed, hvormed  han  omgikkes  sin  unge  gæst,  tiltalte  denne 
over  al  måde,  og  endnu  ved  rejsens  slutning,  efter  at  have 
været  fortryllet  af  Rom,  mindes  han  samlivet  i  Zurich 
som  dens  bedste  erfaring  i  sin  art. 

Men  opholdet  i  Italien  eller  rettere  i  Rom  overgik 
dog  alt  andet  ved  sit  uudslettelige  indtryk.  Det  var  som 
en  naturmagt,  der  drog  ham  til  den  hellige  stad.  Fra  først 
af  var  det  slet  ikke  påtænkt,  at  han  skulde  gå  over  Alperne, 
rejsen  var  tværtimod  kun  beregnet  på  en  omvej  fra  Got- 
tingen over  Schweiz  og  Wien  til  Leipzig.  Men  i  Wien, 
hvor  han  opholdt  sig  i  den  skønneste  skærsommertid, 
vaktes  hans  lyst  til  at  se  det  land,  hvorfra  hans  forfædre 
var  komne,  og  hans  »italienske  bekendskaber«  bestyrkede 
ham  efter  evne  i  dette  forsæt.  »Jeg  troede  her  at  kunne 
skaffe  min  modtagelighed  for  det  skønne  den  bedste  og 
mest  ublandede  næring-,  skriver  han  efter  sin  tilbagekomst 
til  sin  fader,  —  »at  kunne  få  de  rette  begreber  om  de  gamles 
konstværker,  og  ved  betragtningen  af  dem,  som  kendernes 
enstemmige  dom  erklærer  for  do  ypperste,   at  lære,   hvor 

vidt  menneskene  har  bragt  det  i  de  ædle  konster,  og  hvor- 
ledes man  må  dømme  om  disse  værkers  skenhed,  uden  at 
følge  sin  individuelle  smag.  Dertil  kom  min  lyst  til  at 
lære  det  folk  at  kende,  fra  hvilket  jeg  udleder  min  slægt, 
der  en  tid  lang  stod  over  alle  andre  folkefærd  i  Evropa, 
men  som  man  nu  anser  for  fornedret  under  dem,  og  en- 
delig til  at  se  et  land,  der  er  så  forskelligt  fra  alle  de 
nordalpinske«. 

I  Wien  havde  man  sagt  ham,  at  der  i  Venedig  fandtes 
en  holm,  som  bar  hans  families  navn;  han  lod  sig  ro  hen 
til  den  for  dog  at  sætte  sin  fod  på  den  jordbund,  som 
måske  engang  havde  tilhørt  hans  forfædre.  I  sine  breve 
søgte  han  nu  oplysning  om  disse  forfædre,  og  hans  fader 
fortalte  ham,  hvad  der  var  overleveret  om  hin  Mathias 
Zoega,  der  var  rømmet  fra  Verona,  dengang  en  venetiansk 
provins.  Han  opdagede  at  Mediceernes  våbenmærke  ud- 
gjorde en  del  af  hans  eget,  uden  at  dette  dog  kunde  få 
nogen  historisk  forklaring. 

I  Kom  følte  han  sig  snart  som  hjemme:  «af  alle 
stæder,  som  jeg  har  set«,  skriver  han,  -bar  jeg  lært  denne 
bedst  at  kende«.  De  rige  historiske  minder  ikke  mindre 
end  de  mange  levninger  af  fortidens  konst  overvældede 
ham,  han  blev  der  et  par  måneder  og  var  i  den  tid  stadig 
på  færde.  Vel  forsynet  med  rejsepenge,  som  han  var,  for- 
stod han  snart  at  anvende  sin  tid  på  bedste  måde,  han 
tog  aldrig  ud  uden  at  være  ledsaget  af  en  konstner,  og 
hans  eget  blik  for  det  skønne  lærte  ham  snart  at  opsøge 
og  finde  det  seværdige.  På  hjemvejen  fra  Kom  stansede 
han  kun  et  par  dage  i  Niirnberg;  hans  åndelige  sans  havde 
ligesom  lukket  sig  over  de  rige  indtryk  for  at  tilegne  sig 
dem  i  hele  deres  friskhed. 

I  Leipzig  fandt  han  ikke  hvad  han  og  især  hans  fader 
havde  ventet.  Heynes  berømte  lærer  Ernesti  tiltalte  ham 
ikke,   han  var  for  fornem   og  tilbageholdende  og  kunde  i 

ingen  henseende  måle  sig  med  sin  forhenværende  discipel. 
I  det  hele  stod  Leipzig  tilbage  for  Gottingen  i  alt,  hvad 
adgang  til  videnskabelig  uddannelse  angik,  der  var  intet 
bibliothek  af  nogen  betydning  og  de  sociale  forhold  mind- 
ede om  den  store  verden  uden  at  være  store.  Mest 
mindeværdigt  herfra  synes  det  bekendskab  at  være,  som 
Zoega  stiftede  med  gehejmeråden,  baron  Fr.  Vilhelm  Wedel- 
Jarlsberg,  hvis  sen  Fr.  Anton  han  havde  lært  at  kende  i 
Gottingen  og  som  nu  modtog  ham  med  storste  forekom- 
menhed. Han  skriver  senere  følgende  om  ham  og  deres 
samliv  til  sin  ven  Esmarch  i  Kebenhavn:  »Han  er  virkelig 
en  udmærket  mand,  hvor  meget  man  end  måske  i  Keben- 
havn tror  det  modsatte  eller  foregiver  at  tro  det.  Hans 
kække  og  urokkelige  iver  for  alt  hvad  der  efter  hans  gruud- 
sætninger er  sandt  og  godt,  men  som  nødvendigvis  må 
gøre  alle  jordens  ministre  til  hans  fjender,  har  indgydt  mig 
højagtelse  for  ham.  Og  netop  denne  mand,  der  finder  en 
fornøjelse  i  at  trodse  de  store  og  ofte  har  gjort  det  på  en 
påfaldende  måde,  omgås  os  andre  som  bredre,  uden  at 
lade  os  føle  det  allermindste  som  nedladenhed.  Dette  vil 
allerede  være  nok  for  dig  til  at  synes  om  ham.  Hans 
svage  side  er  lysten  til  at  glimre  som  forfatter;  thi  dette 
er  tilvisse  ikke  hans  bestemmelse.  Du  vil  måske  kunne 
sige  mig,  om  hans  værk  om  Danmarks  ældste  historie 
endnu  ikke  er  kommen  for  lyset.  Han  viste  mig  det  i 
Leipzig,  gennemlæste  det  med  mig  og  vilde  vide  min 
mening  om  det.  Jeg  syntes  nu  slet  ikke  om  haus  måde 
at  tage  sagen  på  og  det  ligger  ikke  for  mig  at  skjule  min 
sande  mening,  så  vi  kom  i  vidtløftige  stridigheder,  efter 
hvilke  rigtignok  hver  af  os  beholdt  sin  mening;  han  plejede 
da  at  sige,  at  jeg  vilde  blive  den  første  til  at  skrive  imod 
ham,  men  at  vi  desuagtet  vilde  vedblive  at  være  venner*. 
—  Dette  viser  da  tillige,  hvor  alvorligt  Zoega  havde  lagt 
sig  efter  fædrelandets  historie. 

I  foråret  1777  vendte  han  derpå  hjem  til  Møgeltønder 
efter  fem  indholdsrige  års  ophold  i  Tyskland;  han  var  nu 
over  21  år  gammel. 


II. 
TO  ÅR  I  FÆDRELANDET. 

Forår  1777-79. 


De  syv  år,  som  ligger  mellem  Zoegas  første  viden- 
skabelige uddannelse  og  hans  endelige  bosættelse  i  Rom, 
er  rige  på  omskiftelser  og  erfaringer.  Vel  var  det  kun 
en  enkelt  større  uregelmæssighed,  som  kom  ind  i  hans  liv 
og  virkede  medbestemmende  på  dets  senere  gang;  men  de 
skiftende  forhold,  hvorunder  han  i  disse  år  levede,  fik  en 
så  stor  indflydelse  på  hans  udvikling,  at  dette  tidsrum  for 
en  nærmere  betragtning  fremstiller  sig  som  langt  rigere 
og  betydningsfuldere  end  man  ved  et  flygtigt  bekendskab 
med  dets  ydre  historie  skulde  tro.  Digterens,  konstnerens 
og  videnskabsmandens  udvikling  er  jo  for  en  væsenlig  del 
knyttet  til  de  indre  erfaringer  og  den  åndelige  selvudfold- 
else, hvis  love  er  så  indviklede  og  dunkle  og  ofte  står 
i  så  forunderlig  en  modsætning  til  de  ydre  tilskikkelser 
og  oplevelser. 

De  to  første  af  disse  år  bringer  den  indre  krisis  i 
hans  liv,  medens  de  følgende  fem  lader  den  træde  frem  i 
det  ydre;  i  fædrelandets  forskellige  egne,  Møgeltønder, 
København  og  Kerteminde,  gennemgår  han  de  lidenskabe- 
lige brydningers  skærsild,  for  at  træde  frem  på  den  større 
skueplads  som  en  selvbevidst  personlighed  og  finde  sin 
plads  for  livet. 

Den  ferste  sommer  efter  tilbagekomsten  fra  Tyskland 
tilbragte  Zoega  i  sin  faders  præstegård  i  Møgeltønder.  — 
Børnenes  lærer  var  ikke  lige  flink  i  alle  de  fag,  som  faderen 
ønskede  dem  underviste  i,  og  Georg  måtte  derfor  læse 
endel  med  sine  to  brødre,  medens  han  samtidig  skulde 
søge  adspredelse  og  hvile  i  hjemmet  og  hos  slægt  og 
venner;  der  var  anskaffet  en  ridehest  til  ham  og  alle  havde 
glædet  sig  til  hans  hjemkomst. 

Men  den  længselsfuldt  ventede  søn  og  broder  svarede 
ikke  helt  til  hvad  man  havde  håbet;  den  joviale  fader  fandt 
hans  ansigt  dækket  af  en  »mørk  filosofisk  mine«,  han 
talte  kun  lidt  og  sjælden  uden  særlig  anledning;  ridehesten 
havde  han  ingen  brug  for.  Kun  når  man  kom  ind  på 
alvorlige  emner,  som  var  genstand  for  hans  studium,  kunde 
han  blive  veltalende;  med  sine  brødre  kunde  han  strøjfe 
omkring  i  Skakkenborg  store  have  og  på  bymarkerne,  og 
med  sin  mindste  lille  søster  kunde  han  lege  og  være 
munter.  Den  ældste  af  brødrene  blev  senere  præst  og  var 
i  et  par  år  sin  faders  efterfølger,  men  døde  tidlig;  den 
yngste,  Karl,  blev  ejer  af  Stenderupgård  mellem  Haderslev 
og  Kolding,  overlevede  Georg  i  mange  år  og  var  ham  be- 
standig meget  kær.  Han  har  senere  skildret  dette  broder- 
ens ophold  i  hjemmet.  «Min  broder  arbejdede  flittigt«, 
skriver  han;  »ligeledes  anvendte  han  en  del  tid  på  mig 
og  vor  broder,  ved  at  læse  fransk  og  engelsk  med  os. 
Især  var  jeg  bestandig  om  ham,  såsnart  der  var  lejlighed 
dertil,  da  hans  måde  faldt  mere  i  min  smag  end  den 
lærde,  men  pedantiske  huslærers,  og  jeg  sluttede  mig  til 
ham  med  en  usigelig  kærlighed«. 

Der  forlyder  intet  bestemt  om  hvad  Georgs  flid  gik 
ud  på,  dog  ses  det  tildels  at  have  været  digteriske  forsøg, 
ved  siden  af  vistnok  også  filosofiske,  og  iovrigt  en  spredt 
læsning.  Welcker  har  havt  adskilligt  af  dette  for  sig, 
andet  har  han  hørt  omtale  som  tabt.    Han  gengiver  ind- 


2G 


holdet  af  et  sergespil  i  5  akter,  "Clementina  Salviati«,  og 
et  mindre  stykke,  »Devkalion-.  Ligeledes  har  han  opbe- 
varet en  afhandling  <'0m  filosofi  og  folkereligion«,  og  en 
anden  om  « selvmord  og  tilstanden  efter  døden  <•.  Broderen 
omtaler  endvidere,  at  der  i  en  ildebrand  gik  endel  papirer 
tabte  for  ham,  som  Georg  havde  efterladt  fra  denne  tid, 
et  par  engelske  digte,  en  ballade  som  han  havde  skrevet 
i  en  stormfuld  nat  på  sin  første  rejse,  et  par  idyller  og 
mange  småting,  kortblade  med  strøtanker  o.  s.  v.  Der  vil 
ikke  være  nogen  grund  til  her  at  gå  nærmere  ind  på 
noget  af  dette ;  Georg  Zoega  var  ikke  og  blev  aldrig  nogen 
digter,  hverken  i  henseende  til  herredømmet  over  sproget 
eller  i  fantasirige  udkast  eller  blot  i  evne  til  at  forme  og 
organisere  et  stof.  Ligesålidt  lå  den  egenlig  filosofiske 
tænkning  for  ham.  Hans  arbejder  fra  denne  tid  må  der- 
for kun  anses  for  øvelser  og  udbrud  af  en  stærk  gæring 
i  hans  åndsliv.  Afhandlingerne  viser,  hvilken  rigdom  af 
tanker  han  rådede  over,  hvor  fortrolig  han  var  med  de 
mest  modsatte  livsanskuelser  og  hvor  let  det  var  for  ham 
at  give  dem  et  fyldigt  udtryk  i  sproget;  men  de  bærer 
tillige  præg  af  det  tungsind  og  det  skeptiske  blik  på  til- 
værelsen, der  hos  ham  ikke  skulde  blive  et  rensende 
gennemgangsled  i  ungdomsårene,  men  brede  sig  over  hele 
haus  senere  liv. 

Det  var  provst  Zoegas  ønske,  at  hans  søn  skulde  søge 
sin  fremtid  her  i  landet,  ved  et  af  universiteterne.  Kiel 
kunde  i  flere  henseender  efter  hans  fordannelse  synes  at 
ligge  nærmest,  her  havde  han  også  et  tilknytningspunkt  i 
den  noget  ældre  frænde  Joh.  Kr.  Fabricius,  naturgranskeren, 
der  som  bekendt  var  professor  her;  men  faderen  foretrak 
dog  København,  og  medens  man  nøjedes  med  at  knytte 
forbindelser  i  Kiel  på  anden  hånd,  tog  sønnen  selv  til 
hovedstaden. 

Det  var  i  Oktober  måned  1777;  Zoega  gik  med  skibs- 

lejlighed  fra  Flensborg  til  København,  og  kom  hertil  syg 
og  udmattet  af  sørejsen;  først  fjerde  dagen  efter  at  han 
var  kommen  i  land  indfandt  sygdommens  befriende  krisis 
sig.  Han  boede  hos  sin  farbroder  og  navne,  der  var  post- 
kasserer, og  kom  her  til  at  dele  værelse  med  sin  fætter 
Georg  Nikolaj  Nissen,  der  netop  lå  af  en  gigtsygdom. 
Disse  uheld  gjorde  et  stærkt  indtryk  på  hans  alt  for  let 
modtagelige  sind,  og  da  Københavns  gader  samtidig  på 
grund  af  årstiden  var  vanskelige  at  færdes  i,  kan  man 
ikke  undres  over,  at  han  nogen  tid  følte  sig  højst  ulykkelig 
under  disse  omgivelser.  Imidlertid  kom  han  dog  over 
dette;  vinteren  blev  et  såre  indholdsrigt  tidspunkt  for  hans 
udvikling  og  det  følgende  forår  og  sommeren  ikke  mindre ; 
først  i  Avgust  måned  forlod  han  igen  hovedstaden  for  at 
vende  tilbage  til  sit  hjem  med  fejlslagne  forhåbninger  og 
brudt  mod. 

Hans  biograf  Welcker  har  næsten  kun  havt  øje  for 
skyggesiderne  ved  dette  ophold  i  København,  men  det  går 
på  ingen  måde  an  at  folge  ham  i  denne  opfattelse.  De 
stemningsudbrud,  som  kommer  frem  i  brevene,  kendes  fra 
hele  haus  senere  liv  og  bør  ikke  vildlede;  det  er  først  ud 
på  sommeren  at  han  virkelig  føler  sig  ulykkelig,  fordi  alt 
slår  fejl,  og  hans  livserfaringer  fremkalder  en  voldsom 
krisis  i  haus  tankeverden. 

Det  var  ikke  så  ganske  lidt  og  ikke  så  ubetydeligt, 
hvad  København  kunde  byde  ham  i  denne  vinter.  Til 
fortsættelsen  af  sine  studeringer  fik  han  adgang  til  Suhms 
store  bibliothek,  ligesom  selvfølgelig  universitettts  bog- 
samling og  høresale  var  åbne  for  ham.  Den  italienske 
opera,  som  endnu  i  denne  vinter  var  forenet  med  skue- 
pladsen, besøgte  han  flittig;  selve  sproget  var  blevet  ham 
dyrebart  og  mindede  ham  om  sine  længslers  mål,  han 
synes  alt  dengang  at  have  brugt  det  i  en  del  af  sine  op- 
tegnelser.    Han    kan   heller  ikke  have  været   uberørt  af 

skuepladsens  store  begivenhed  i  denne  saison,  opførelsen 
af  "Balders  dod",  der  vakte  en  så  overordenlig  opsigt  og 
i  sine  følger  blev  epokegørende  i  vor  literatur.  Endvidere 
fandt  der  i  vinterens  lob  en  konstudstilling  sted  på  Char- 
lottenborg, den  første  efter  8  års  forløb.  Det  var  især 
Wiedewelts  forskellige  værker,  som  gav  den  sin  betydning; 
han  stod  dengang  på  højdepunktet  af  sin  hæder  og  ud- 
stillede her  sit  betydeligste  værk,  gravmælet  over  kong 
Fredrik  V,  i  halv  naturlig  størrelse.  At  Zoega  ikke  har 
ladet  denne  lejlighed  til  at  gøre  sig  bekendt  med  en  af 
tidens  ypperste  mestere  i  skulpturen,  den  konst  som  han 
selv  satte  over  alle  andre,  gå  ubenyttet  hen,  kan  vi  for- 
udsætte som  en  selvfølge;  han  har  sikkert  underkastet  alt 
hvad  han  fik  at  se  på  denne  udstilling  og  hvad  han  ellers 
kunde  overkomme  af  gammel  og  ny  konst  her  i  byen,  et 
grundigt  studium  og  en  skarp  kritik. 

Også  med  hensyn  til  personlig  omgang  var  Zoega 
særdeles  heldig  stillet  under  sit  ophold  i  København.  Som 
alt  nævnt  var  han  i  huset  hos  sine  slægtninge  og  blev 
her  i  et  og  alt  behandlet  som  led  af  familien;  han  roser 
selv  det  tvangfri  samliv  der  her  førtes.  Farbroderen  var 
kommen  hertil  som  hovmester  hos  Von  der  Liihe  og  var 
derefter  kommen  ind  i  General-post-amtet,  hvor  han  nu 
var  kasserer  med  titel  af  justitsråd.  Han  var  ved  Von 
der  Ltihe  bleven  dragen  ind  i  den  Struenseske  regerings- 
krisis;  således  nævnes  han  på  kongens  rejse  til  Holsten  i 
Juni  måned  1770  som  sekretær,  og  i  Struensees  velmagts- 
dage var  han  sekretær  i  kabinettet  ved  memorialexpedi- 
tionen.  Hans  senere  hustru  Katrine  Boye  var  dengang 
kammerpige  hos  dronning  Karoline  Mathilde.  Han  var 
derfor  også  blandt  dem  som  den  17.  Januar  72  arresteredes 
samtidig  med  kabinetsministeren ;  dog  slap  han  ligesom  de 
fleste  andre  med  husarrest  og  efter  en  undersøgelse  af  sine 
papirer  fik  han  sin  frihed  tilbage.    Han  roses  som  en  vel- 

villig' mand,  der  gjorde  alt  muligt  for  at  skaffe  sin  broder- 
søn en  passende  plads. 

Samtidig  havde  han  sin  søstersøn  G.  N.  Nissen  fra 
Haderslev  i  huset.  Han  var  tildels  bleven  opdragen  i 
Møgeltønder,  tildels  i  København;  året  efter  blev  han 
student  og  optrådte  omtrent  samtidig  som  forfatter  i  for- 
skellige tidsskrifter.  Nogle  år  efter  blev  han  fuldmægtig 
hos  sin  morbroder,  i  postvæsenets  kassererkontor,  derefter 
slog  han  ind  på  en  diplomatisk  løbebane.  Han  blev  lega- 
tionssekretær i  Kegensburg,  senere  i  Wien,  og  ægtede  her 
Mozarts  enke  Constanze  Weber.  I  årene  1810  —  20  op- 
holdt han  sig  igen  i  hjemmet  som  censor  ved  de  politiske 
blade.  De  sidste  år  af  sit  liv  tilbragte  han  atter  i  ud- 
landet, sysselsat  med  at  skrive  Mozarts  biografi,  som  enken 
udgav  efter  hans  død.  Han  blev  nobiliteret  i  Østrig  («von 
Nissen«)  og  var  dansk  etatsråd.  Ved  sine  mange  forbind- 
elser under  opholdet  i  Wien  fik  han  gentagne  gange  be- 
tydning for  sin  fætter  i  Rom,  og  efter  hans  død  tog  han 
sig  med  megen  iver  af  hans  børn,  ligesom  det  skyldes 
ham  at  der  blev  samlet  et  så  righoldigt  materiale  til  hans 
biografi. 

Foruden  disse  husfæller  havde  Georg  Zoega  endnu  en 
anden  nær  slægtning  i  København,  hvis  omgang  han  sik- 
kert skyldte  meget,  ligesom  han  senere  bestandig  var  ham 
en  trofast  ven.  Det  var  den  daværende  renteskriver,  senere 
deputeret  ved  finanserne  og  etatsråd  Johan  Zoega,  næst 
Georg  den  betydeligste  mand  af  denne  slægt.  Han  var 
født  i  Uavsted  præstegård,  mellem  Tønder  og  Åbenrå,  og 
var  13  år  ældre  end  fætteren  (født  7.  Okt.  1742).  Hans 
moder  var  en  søster  af  Vilhad  Zoega  i  Møgeltønder,  faderen 
derimod  en  sønnesøn  af  Povl  Zoega  i  Vilstrup,  Vilhads 
oldefader. 

Johan  var  fra  barndommen  af  svag  og  forvoxet  og 
opnåede  kun  en  alder  af  4G  år.    Den  ros  der  ydes  hans 

karakter  og  begavelse  er  så  ensteramig,  at  han  må  antages 
at  liave  været  en  ualmindelig  elskværdig,  opofrende  og 
grundhæderlig  natur,  ligesom  han  var  en  mand  af  sjældne 
evner,  der  kun  ved  uheldige  omstændigheder  bortdroges 
fra  en  betydningsfuld  virksomhed  i  videnskabens  tjeneste. 
Han  var  den  syvende  af  atten  søskende  og  kom  som  niårs 
dreng  i  huset  hos  sin  morfader  i  Vilstrup;  her  undervistes 
han  et  par  år  af  sin  morbroder,  Georgs  fader,  der  dengang 
lå  hjemme  efterat  have  tilendebragt  sine  studeringer.  Efter 
at  han  derpå  igen  havde  været  hjemme  nogle  år  sendtes 
han  til  skolen  i  Plon  og  derfra  i  sit  17.  år  til  sin  frænde 
Dr.  J.  Kr.  Fabricius  i  Tønder,  med  hvis  sønner  han  delte 
undervisning  af  en  fortrinlig  huslærer  og  af  selve  den  ud- 
mærkede læge.  Denne  vakte  hos  sine  lærlinge  den  sans 
for  naturen  og  den  lyst  til  naturgranskningen,  som  skulde 
gøre  sønnens  navn  berømt  og  knyttede  Zoega  til  disse 
slægtninge  for  hele  livet.  Efter  endnu  et  par  års  skole- 
gang i  Altona  samledes  de  alle  i  København,  hvor  Fabricius 
var  bleven  læge  ved  Fredriks  hospital,  medens  hans  sønner 
og  Zoega  begyndte  at  studere  medicin.  Kort  efter  afbrød 
dog  den  yngste  søn,  Joh.  Kr.,  såvelsom  Johan  Zoega  den 
praktiske  del  af  dette  studium  for  i  Upsala  at  lægge  sig 
efter  den  videnskabelige  botanik  under  Linné.  Deres  op- 
hold her  varede  i  næsten  to  år,  fra  1762—64,  og  de  til- 
bragte denne  tid  i  den  berømte  naturforskers  nærmeste 
selskab,  om  vinteren  i  staden  og  om  sommeren  på  landet 
hos  ham.  Linné  lagde  mærke  til  deres  ualmindelige  evner 
og  den  ihærdighed,  med  hvilken  de  dyrkede  deres  viden- 
skab, Zoega  særlig  kendskabet  til  mosarterne  og  Fabricius 
til  insekterne.  Man  fortalte  som  bekendt,  at  han  plejede 
at  ytre:  »kommer  Zoega  til  mig  med  et  mos  eller  Fabricius 
med  et  insekt,  så  tager  jeg  hatten  af  og  siger:  I  er  mine 
mestre!«  Som  bevis  på  det  venskab  han  nærede  for  Zoega 
kan  særlig  anføres,    at  han  opnævnte  en  phalæna  (nat- 

sværmer)  og  senere  en  urt  efter  ham  (Zoegea),  ligesom 
han  optog  enkelte  af  hans  beskrivelser  i  sine  skrifter,  »en 
ære  som  han  sjælden  viste  nogen  botaniker«.  Da  de  unge 
Danske  skiltes  fra  det  svenske  universitet,  medgav  Linné 
dem  anbefalinger;  om  Zoega  skriver  han:  «I  en' dobbelt 
henseende  har  han  udmærket  sig  hos  os:  ved  sit  altid 
åbne,  frimodige,  glade,  stille  og  alvorlige  sind,  hvorfor  jeg 
også  har  havt  stadig  glæde  af  hans  omgang  og  hans  ulaste- 
lige og  elskværdige  væsen,  —  og  ved  sin  umættelige  attrå 
efter  at  lære  den  guddommelige  visdom  at  kende,  som 
naturkyndigheden  indebærer,  og  i  hvilken  han  i  kort  tid 
har  gjort  så  store  fremskridt,  som  mange  andre  vilde  have 
brugt  åringer  til«.  Han  fremhæver  derpå  hans  særlige 
kendskab  til  mosarterne  og  spår  ham  en  lykkelig  fremtid 
i  videnskabens  tjeneste.  Det  tegnede  også  en  tid  lang  til, 
at  dette  skulde  gå  i  opfyldelse;  efter  at  være  vendt  tilbage 
til  Kebenhavn  og  Dr.  Fabricius's  hus  fik  han  ansættelse 
under  Oeder  i  den  botaniske  have,  han  brevvexlede  med 
Linné  og  gik  bestandig  videre  i  den  videnskab,  der  svar- 
ede så  vel  til  hans  stille  tænksomme  karakter.  Men  de 
planer  som  man  forskellige  gange  havde  fattet  for  at  knytte 
ham  til  et  af  universiteterne,  kom  ikke  til  udførelse,  og  i 
året  1770  blev  haven  nedlagt  som  selvstændig  institution, 
hvorefter  han  afskediges.  Linné  beklagede  dette  tab  bittert 
i  sine  breve  og  tænkte  på  at  skaffe  ham  ansættelse  uden- 
lands. Da  han  nogen  tid  efter  fik  at  vide  at  man  drog 
ham  ind  i  statstjenesten,  udbrød  han:  "uu  forlader  et 
fremragende  medlem  af  vor  kreds  planternes  kongerige, 
Zoega,  hvem  jeg  bestandig  vil  have  i  kærligt  minde-. 

Fabricius  lykkedes  det  ved  sin  formue  at  komme  over 
videnskabsmandens  kritiske  år;  da  man  så  endelig  gjorde 
alvor  af  at  gøre  brug  af  hans  ualmindelige  evner  fik  han 
ansættelse  i  Kiel,  hvor  han  bestandig  folte  sig  ulykkelig 
og  hvor   han   ikke   nær  fik  det  udrettet,   som    han  kunde 

have  ydet  i  København.  På  den  måde  gik  vor  hej  skole 
glip  af  to  af  Linnés  ypperste  disciple,  gennem  hvilke  nye 
lærlinge  kunde  været  vundne  for  hans  videnskab. 

Oeder  gik  som  bekendt  ind  i  finansstyrelsen  under 
Struensee,  og  Zoega  fulgte  ham  som  finanssekretær  i  det 
norske  kammer;  fra  dette  ojeblik  af  opgav  han  botaniken 
og  kastede  sig  over  statshusholdningen ,  der  i  ham  fandt 
en  trofast  og  dygtig  udøver.  Uden  forbindelser  lykkedes 
det  ham  ikke  blot  at  overleve  Struensees  fald  og  kolleg- 
iernes omdannelse,  men  han  steg  i  årenes  løb  hurtig  til 
renteskriver,  kommitteret  og  deputeret,  ligesom  han  blev 
medlem  af  vigtige  kommissioner  og  fik  en  fremragende 
indflydelse  på  de  store  reformer,  som  kronprinsen  indledede 
i  de  første  år  efter  sin  tiltrædelse.  —  Da  blev  han  plud- 
selig bortreven  midt  i  sin  smukke  embedsbane  og  midt  i 
gennemførelsen  af  de  forholdsregler,  som  skulde  grund- 
lægge en  ny  tidsalder  i  rigets  økonomi  og  alle  folkets 
standsforhold  (1788). 

Det  år  Georg  Zoega  opholdt  sig  i  København  be- 
tegnes særlig  ved  et  stadigt  samliv  med  fætteren,  der 
havde  et  åbent  øje  for  hans  ualmindelige  åndsretning  og 
de  evner  han  rådede  over,  og  gerne  vilde  gøre  sit  til 
at  bevare  ham  for  en  videnskabelig  løbebane.  Vi  har  fra 
denne  tid  en  skildring  af  den  kreds,  i  hvilken  Johan  Zoega 
bevægede  sig,  nemlig  Frederikke  Bruns  barndomserind- 
ringer. Hendes  fader  Balthasar  Munter  var  som  hoved- 
præst ved  Petri  kirke  fulgt  efter  en  vis  Hauber,  hvis 
efterladte  familie  i  mange  år  var  deres  stadige  omgang. 
Især  omtales  datteren,  der  var  gift  med  en  købmand  An- 
dersen, som  ualmindelig  kundskabsrig  (endog  i  de  gamle 
sprog),  begavet  og  dannet.  I  hendes  hus  kom  som  daglige 
gæster  J.  Kr.  Fabricius  og  O.  F.  Muller,  vore  ypperste  natur- 
kyndige, medens  Johan  Zoega  boede  der  i  en  række  år 
som  medlem  af  familien,   indtil  sin  død:    «i  det  inderlige 

venskab  med  denne  åndfulde  tænker  fandt  den  ædle  kone 
sit  livs  sene  lykke«.  I  samme  hus  og  i  stadig  omgang 
med  dem  boede  Fr.  Karl  Trant,  der  dengang  var  justitsråd 
og  kommitteret  i  toldkammerkollegiet,  senere  deputeret 
ved  finanserne  ligesom  Zoega,  med  sine  to  søstre.  Frede- 
rikke Brun  kendte  dem  fra  sin  første  barndom,  da  de 
boede  i  nærheden  af  hendes  forældre  og  omgikkes  dem 
daglig;  <'det  var  blide  kærlige  sjæle,  ved  hvilke  jeg  altid 
tænkte  på  den  hellige  familie  i  Bethania«,  siger  hun  i  sit 
ejendommelige  sprog. 

Foruden  disse  ældre  venner  omtaler  den  åndfulde  for- 
fatterinde også  Georg  Zoegas  mest  fortrolige  jævnaldrende 
omgangsven  fra  opholdet  i  København,  K.  Hjeronimus  Es- 
march.  Hun  lærte  ham  at  kende  nogen  tid  efter,  måske 
netop  som  følge  af  hans  forhold  til  Zoega  og  hans  frænder, 
og  var  da  14  år  gammel;  en  ældre  ugift  dame  fra  Liibek, 
Augusto  V.  Wickede,  var  den  tredje  i  deres  venskab.  Es- 
march  gjorde  hende  bekendt  med  digterne  fra  Gottingen; 
han  stod  endnu  i  stadig  forbindelse  med  Heinrich  Voss, 
der  nu  var  gift  med  hans  plejesøster  fra  Flensborg  og  som 
udgiver  af  "Musenalmanach«  stod  i  midpunktet  for  de 
literære  bevægelser,  som  endnu  stadig  samlede  sig  om 
Gottingen  og  almanaken  i  Hamburg.  "Esmarch  var  en 
udmærket  ung  mand-,  siger  Fr.  Brun,  "sandhedskærlig, 
alvorlig  og  i  besiddelse  af  de  ædleste  kundskaber«.  «Han 
havde  i  Gottingen  studeret  sammen  med  den  høje  adel 
blandt  de  tyske  digtere,  Stolbergerne,  Voss,  Holty,  Burger 
o.  s.  V.,  stod  endnu  i  forbindelse  med  flere  af  dem  og  var 
en  fortrolig  ven  af  Voss.  Hvor  meget  måtte  han  ikke 
fortælle  mig  om  alle  de  herlige  mænd  og  hvilken  glæde 
var  det  ikke,  når  han  bragte  mig  afskriften  af  et  nyt  digt 
af  en  af  dem;  —  med  særlig  kærlighed  hængte  jeg  ved 
den  tidlig  afdøde  Holty's  skyggebilled ,  jeg  blev  formelig 
greben  af  en  stille  lidenskab  for  den  hulde  digter«. 

Endnu  andre  omgangsvenner  fra  denne  tid  nævnes 
senere  lejlighedsvis.  Således  den  unge  baron  Wedel-Jarls- 
berg,  der  senere  var  dansk  afsending  i  Neapel,  gehejmeråd 
Stemanns  sønner,  Esmarchs  elever,  især  Otto  (»Bruder 
Bår»);  endvidere  nævnes  en  Hahn,  Rambusch,  Memmert 
0.  a.,  som  det  synes  Esmarchs  hele  omgangskreds. 

Som  det  fremgår  af  det  her  anførte  må  Zoega  siges 
at  have  været  endog  ualmindelig  heldig  stillet  under  sit 
ophold  i  København;  han  havde  ved  skæbnens  gunst  di- 
rekte eller- indirekte  adgang  til  næsten  alt  hvad  der  den- 
gang var  her  af  virkelig  betydning,  i  konst  og  videnskab 
ikke  mindre  end  i  det  dannede  samfund  og  hvad  der  den- 
gang var  de  mest  fremtrædende  offenlige  anliggender; 
gennem  sine  venner  stod  han  så  at  sige  i  forbindelse  med 
noget  af  det  ypperste  som  fandtes  i  de  åndelige  strøm- 
ninger, lige  fra  Gottingen  til  Upsala. 

Men  selv  kunde  han  ikke  finde  nogen  plads  eller 
noget  fast  stade  i  denne  nye  verden,  og  hans  ånd  var  i 
en  for  heftig  gæring  til  at  vise  tålmodighed  overfor  de 
vanskeligheder  som  mødte  ham.  Han  tænkte  først  på  en 
plads  som  hovmester  i  et  større  adeligt  hus,  således  som 
hans  farbroder  og  Esmarch  havde  modtaget  den;  men 
dertil  viste  der  sig  ingen  udsigt.  Da  han  stod  i  begreb 
med  at  modtage  stillingen  som  huslærer  hos  en  rig  køb- 
mandsfamilie, afslog  farbroderen  den  på  hans  vegne,  da 
han  mente  at  et  menneske  med  hans  kundskaber  ikke 
skulde  nøjes  med  så  lidet;  den  velmenende  mand  så  ikke, 
at  det,  hans  unge  frænde  frem  for  alt  trængte  til,  var  ro 
og  god  tid  til  at  fortsætte  sine  studeringer  og  klare  sine 
mangfoldige  tanker  og  planer.  Han  begyndte  nu  at  gøre 
forsøg  i  den  af  fætteren  fulgte  retning  og  blev  volontær  i 
hans  kontor,  —  det  var  det  fynske  renteskriverkontor  — , 
men  her  mødte  der  ham  den  vanskelighed,  at  »man  var 
overlæsset  med  kammeralistiske  subjekter« ,  rentekammer- 


sagerne  forekom  ham  desuden  at  overgå  alt  andet  i  verden 
i  kedsommelighed,  og  i  kommercekollegiets  konsulatkontor 
søgte  han  forgæves  at  opnå  en  plads.  Man  skulde  have  troet, 
at  han  nærmest  vilde  henvende  sin  tanke  på  universitetet, 
men  i  den  henseende  var  han  øjeblikkelig  på  det  rene 
med  stillingen.  Allerede  i  sit  første  brev  til  hjemmet 
skriver  han:  »At  komme  frem  ved  det  herværende  uni- 
versitet, kan  jeg  slet  ikke  tænke  på;  thi  til  pedant  og 
smigrer  egner  jeg  mig  ikke-.  Et  par  måneder  efter  om- 
taler han  sin  tanke  at  komme  ind  i  finansfaget:  »thi 
håndværks-lærd  duer  jeg  ikke  til«.  «Jeg  har  studeret  med 
lidenskab  og  for  at  trænge  så  dybt  ind  i  det,  jeg  var  sys- 
selsat med,  som  min  tænkeevne  tillod,  ikke  for  at  samle 
en  mængde  ideer,  som  jeg  senere  lejlighedsvis  kunde 
kramme  ud  med;  men  det  er  rigtignok  ikke  den  rette  vej 
til  at  tjene  brødet  med  sin  lærdom,  og  jeg  vilde  selv- 
følgelig have  gjort  rettere  i  at  vælge  en  fagvidenskab  og 
lære  den,  således  som  man  plejer  at  lære  sligt«.  Han 
tænker  på  Gottingen  eller  Kiel,  men  indrømmer  at  ud- 
sigterne dér  er  ringe;  dog  havde  han  måske  gjort  rettere 
i  at  tilbringe  vinteren  i  Kiel  end  her.  «Med  hensyn  til 
København«,  skriver  han  i  foråret,  -ser  jeg  mig  storligen 
skuffet.  —  Som  videnskabsmand  kan  jeg  her  slet  ingen 
anvendelse  finde,  jeg  kan  ikke  tvinge  min  ånd  ind  i  deres 
ideer,  som  her  udelukkende  angiver  tonen,  og  jeg  har 
heller  ikke  den  gave  offenlig  at  kunne  rose  hvad  jeg  i  mit 
hjerte  forkaster,  ja  jeg  vilde  foragte  mig  selv,  om  jeg  kunde 
det".  Der  kan  ingen  tvivl  være  om,  at  han  jo  i  den  hen- 
seende må  være  bleven  såret  dybere  end  vi  nu  kan  finde 
grunden  til;  muligvis  har  han  også  lagt  fætterens  erfar- 
inger til  sine  egne.  Da  han  samme*  efterår  igen  fra  sit 
hjem  drager  til  Fyn,  skriver  han  til  Esmarch:  "Ubehageligt 
er  det  for  mig  igen  at  skulle  leve  blandt  Danske,  mod 
hvilke  jeg  i  Kobenhavn  har  fattet  en  så  stærk  antipathi«; 

men  han  indrømmer,  at  denne  dog  måske  er  uretfærdig. 
Noget  senere  udtaler  han  sin  beklagelse  over  at  Esmarch 
selv  har  fundet  sin  bestemmelse  i  København:  "Du  har 
en  alt  for  blid  og  eftergivende  karakter«,  skriver  han,  «til 
at  kunne  trives  blandt  et  folk,  hvis  yndlingsfag  er  andres 
undertrykkelse  og  nedværdigelse.  Stolthed,  trods  og  hård- 
hed er  nødvendige  ingredienser  for  den,  som  vil  leve  blandt 
dem  uden  at  blive  deres  træl,  og  af  alt  dette  troede  jeg 
dog  at  have  en  hel  del  mere  end  du». 

Man  må  kende  Zoegas  lidenskabelige  sind  for  at 
kunne  se  disse  udtalelser  i  deres  rette  lys;  hans  senere 
forhold  til  sine  landsmænd  og  alt  hvad  der  var  dansk  til- 
bagekalder tilstrækkeligt  deres  almindelige  karakter.  Men 
helt  uberettigede  var  de  sikkert  ikke.  Da  hans  fader  efter 
sin  kaldelse  til  Daler  måtte  gå  til  København  for  at  lade 
sig  examinere  af  det  theologiske  fakultet,  eftersom  Daler 
lå  i  en  nørrejydsk  enklave,  fik  han  tiltrods  for  sine  ud- 
mærkede kundskaber,  der  forhen  overalt  havde  skaffet  ham 
særlig  udmærkelse,  kun  den  anden  karakter,  og  man  sagde 
ham,  at  det  var  fordi  han  ikke  havde  hørt  professorernes 
forelæsninger.  Det  var  så  "krigens  gang«.  Men  hvad 
Zoega  i  sit  mismod  giver  et  så  uretfærdigt  udtryk,  det 
har  vistnok  ofte  grebet  forstyrrende  ind  i  forholdet  mellem 
hans  særlige  landsmænd  og  vor  nationale  højskole  og  havt 
sin  del  i  de  misforståelser,  som  i  vort  århundrede  fjernede 
så  mange  dygtige  mænd  fra  deres  rette  fædreland. 

Ud  på  foråret  synes  Zoegas  misfornøjelse  med  sin 
stilling  at  være  vågnet  i  hele  sin  styrke;  fine  og  ømtålige 
naturer  som  han  er  jo  under  en  stærkere  indflydelse  af 
de  skiftende  årstider  end  folk  i  almindelighed.  Da  slog 
pludselig  hans  steiMTmg  ud  i  en  stærk  forelskelse  i  en 
ikke  smuk,  men  god  og  sympathetisk  ung  dame  i  hans 
omgangskreds;  hendes  navn  og  forhold  nævnes  ikke.  Den 
måde,  hvorpå  han  gjorde  denne  følelse  til  genstand  for  de 

mangfoldigste  betragtninger  viser  imidlertid,  at  den  ikke 
kan  have  været  synderlig  dyb,  ligesom  han  da  også  selv 
betegner  den  som  fremgået  af  hans  bjælpelese  stilling  og 
den  trang  til  deltagelse,  som  den  affødte  hos  ham.  Blandt 
andet  mistænkte  han  sin  fætter  for  at  have  lagt  an  på  at 
rejse  hans  mod  og  handlekraft  på  denne  måde,  i  alle  til- 
fælde så  han  det  gerne,  at  forholdet  udviklede  sig.  Imid- 
lertid kom  der  noget  imellem,  som  pludselig  fjernede  ham 
fra  genstanden  for  sin  kærlighed;  der  siges  ikke  hvad  det 
var,  men  efter  alt  at  domme  var  det  snarest  en  bagtalelse 
uden  grund.  Zoega  faldt  i  en  heftig  sygdom,  der  aldeles 
ødelagde  ham  legemligt  og  åndeligt  og  fuldstændig  for- 
styrrede ligevægten  i  hans  sind.  Han  fattede  den  dybeste 
livslede  og  væmmedes  ved  sin  tilværelse. 

Sommeren  kom  og  han  genvandt  sit  helbred  uden  at 
kunne  finde  sig  tilrette  med  sig  selv.  Man  førte  dem  atter 
sammen,  som  det  synes  på  et  landsted  ved  Strandvejen  og 
i  stort  selskab.  Hun  nærmede  sig  atter  til  ham,  opsøgte 
ham  på  en  ensom  havesti  og  beklagede  sig  over  hans 
sturske  væsen.  Efterhånden  blev  han  mere  meddelsom, 
"Således  som  det  plejede  at  gå,  når  han  troede  at  blive 
forstået".  »Jeg  mindes  det  endnu  tydeligt«,  skriver  han 
senere  til  Esmarch,  hvorledes  vi  stod  ved  Peblingesø  (Sorte- 
dam) i  aftenskumringen,  dér  hvor  vejen  går  ind  til  Øster- 
port, og  så  hen  over  det  stille  krusede  vand  til  Blågård 
og  buskaset  langs  søens  østlige  rand.  Den  dejlige  slum- 
rende natur  har  i  sådanne  øjeblikke  en  uimodståelig  magt 
over  vor  sjæl,  man  glemmer  enhver  storm  og  al  utålmod- 
ighed, der  er  fred  og  idel  tilfredshed  over  os.  Vi  talte 
ikke,  men  det  forekom  mig  at  vort  første  bekendskabs 
dage  var  vendte  tilbage,  alt  forekom  mig  at  være  så  let 
og  frit  og  fortroligt;  vi  var  uadskillelige  resten  af  aftenen 
som  i  hine  dage,  da  min  fætter  plejede  at  sige:  hvad  gud 
bar  tilsammen  føjet,  det  skal  intet  menneske  adskille.  — 

Men  som  denne  aftens  beruselse  svandt,  bidrog  den  kun 
til  at  lade  mig  føle  hele  min  bedrøvelige  stilling  dobbelt. 
Den  tanke,  at  en  kær  varmtfølende  pige  var  mig  god, 
vilde  foretrække  mig  for  enhver  anden,  og  så  se  mig  så- 
ledes henkastet,  reduceret  til  en  elendig  afmægtig  skabning 
uden  mål  og  håb,  så  selv  ønsket  om  at  eje  hende  måtte 
gøre  mig  latterlig  i  mine  egne  øjne,  —  jeg  vil  ikke  be- 
skrive dig  denne  tilstand,  det  er  måske  en  af  de  forfærd- 
eligste som  kan  tænkes«. 

Da  denne  nye  tilnærmelse  fandt  sted  havde  Zoega  alt 
gentagne  gange  i  de  bønligste  og  mest  lidenskabelige  ud- 
tryk bedet  sin  fader  om  at  måtte  forlade  København,  hvor 
han  så  alle  sine  forhåbninger  skuffede  og  troede  sig  sat 
langt  tilbage  i  udvikling  og  evne  til  at  udfylde  et  kald  i 
livet.  Han  så  ikke,  at  det  var  en  nødvendig  brydning  i 
hans  indadvendte  og  forkælede  natur  og  at  han  i  virke- 
ligheden havde  gjort  et  betydningsfuldt  skridt  frem  til  en 
sundere  vurdering  af  sin  egen  freratidsopgave.  Lige  så 
stor  en  lykke  som  det  er  at  have  havt  en  rig  og  frugtbar 
ungdomstid,  lige  så  vist  er  det  for  de  allerfleste  et  nød- 
vendigt gennemgangsled  i  personlighedens  udvikling,  at 
have  set  det  virkelige  livs  krav  og  de  menneskelige  vilkårs 
uberegnelige  tilfældigheder  under  øjne. 

I  Avgust  måned  1778  sejlede  vor  ven  altså  med  en 
skipper  tilbage  til  Sønderjylland:  han  kom  til  Møgeltønder 
syg  på  legeme  og  sjæl,  fattigere  på  håb  og  forventninger 
end  han  var  dragen  derfra.  «Min  søn  har  det  her  ret 
godt",  skriver  hans  fader  nogen  tid  efter,  «men  han  har 
den  samme  mørke  mine  og  det  samme  stille  væsen,  hvor- 
med han  forlod  os.  Han  sysler  stadig  med  sine  bøger  og 
med  at  undervise  sine  søskende«. 

Et  enkelt  bekendskab  fra  dette  hans  sidste  ophold  i 
hjemmet  skal  her  dog  endnu  omtales.  Det  var  hans  hen- 
ved 25  år  ældre  frænde,  præsten  Andreas  Gottlieb  Fabricius 

i  Humtrup,  der  foran  er  nævnt  blandt  hans  slægtninge, 
den  mand  som  først  rejste  det  danske  modersmåls  sag  i 
Senderjylland.  Man  har  ment,  at  hans  frimodige  indlæg 
til  fordel  for  folkesprogets  anvendelse  i  kirke  og  skole  var 
en  enestående  og  halv  tilfældig  handling  fra  hans  side, 
som  neppe  berettigede  hans  navn  til  på  Skamlingstøtten 
at  sættes  ved  siden  af  de  ypperste  forkæmpere  for  dansk- 
hedens retj  men  den  omtale,  Georg  Zoega  skænker  ham 
under  deres  samliv  i  dette  efterår,  viser  dog,  at  han  i  det 
hele  var  en  mere  end  almindelig  selvtænkende  og  selv- 
stændig mand,  og  at  hans  dristige  skridt  overfor  landets 
højeste  kirkelige  styrelse  stod  i  god  sammenhæng  med 
hans  øvrige  færd.  «Jeg  har  her  endnu  lært  en  mand  at 
kende«,  skriver  Zoega,  »som  jeg  syntes  godt  om,  pastor 
Fabricius,  som  du  har  set  i  København.  Han  forekom 
mig  at  være  en  mand  af  langt  friere  grundsætninger  og 
med  en  langt  finere  følelse  end  de  ellers  findes  i  denne 
stand.  Til  gengæld  er  han  da  også  bekendt  som  en  und- 
erlig bagvendt  mand,  og  de  gode  folk  ler  ad  ham,  fordi 
han  ser  længere  end  de». 

Midt  i  Oktober  tiltrådte  Zoega  en  plads  som  huslærer 
i  Kerteminde.  Hans  elev  var  en  dreng  på  15  år,  som 
var  noget  beslægtet  med  ham,  der  siges  ikke  hvorledes; 
han  havde  arvet  en  del  penge  og  skulde  opdrages  til  gods- 
ejer, medens  stiffaderen  Jakob  Brøgger,  forhen  inspektør 
på  Skakkenborg,  netop  nu  tiltrådte  en  lille  bestilling  som 
konsumptionsinspektør  i  den  nævnte  by.  Meningen  var  at 
Zoega  skulde  undervise  drengen  en  halvtredje  år  og  derpå 
rejse  udenlands  med  ham  som  hovmester.  Han  havde  selv 
ønsket  denne  beskedne  plads  og  afslået  to  andre,  som  til- 
talte faderen  mere;  det  var  ham  om  at  gøre  at  blive 
overladt  til  sig  selv  og  ensomheden  for  at  klare  sine  tanker 
og  ordne  sine  kundskaber. 

Opholdet  i  Kerteminde  kom  til  al  lykke  kun  til  at 

vare  et  halvt  år,  det  var  længe  nok  til  at  øve  sin  berolig- 
ende indflydelse  på  Zoega  uden  at  trætte  ham  ved  sin 
ensformighed.  Intet  tidsrum  af  hans  liv  ligger  tydeligere 
for  beskuelsen  end  dette,  da  ensomheden  bragte  ham  til 
at  føre  en  vidtløftig  og  åbenhjertig  brevvexling  med  sin 
fortrolige  ven  i  København.  Den  har  væsenlig  karakteren 
af  en  fortløbende  dagbog  over  hans  tanker  og  stemninger, 
betydeligt  og  ubetydeligt  mellem  hinanden,  de  mest  for- 
fløjne indfald  afvexlende  med  de  tungeste  bekendelser, 
sygelige  åndrigheder  blandede  ind  i  de  reneste  udbrud  af 
hans  stemninger.  Enhver  som  selv  har  havt  en  ung- 
dom rig  på  krydsende  ideer,  skiftende  stemninger  og  indre 
kampe,  vil  læse  disse  breve  med  deltagelse  og  mere  end 
engang  føle  sig  henreven  af  den  styrke,  hvormed  alt  dette 
finder  sit  udtryk,  den  genialitet,  der  lyser  frem  i  hans  blik 
på  livet.  Og  enhver  der  selv  har  havt  den  frembrydende 
personligheds  børnesygdomme,  trangen  til  at  bruge  store 
ord,  fordi  tankerne  er  overvældende,  følelsen  af  at  stå 
udenfor  livets  almindelige  interesser,  den  lidenskabelige 
sympathi  for  naturen  i  modsætning  til  samfundet,  for  de 
udannede  i  modsætning  til  de  dannede,  vil  genfinde  sig 
selv  i  Zoegas  hensynsløse  udtalelser  til  sin  ven. 

Det  er  klart  nok  af  tonen  i  disse  breve,  såvel  som  af 
en  sammenligning  mellem  tiden  før  og  efter  opholdet  i 
Kerteminde,  at  her  ligger  hans  livs  egenlige  selvbesindelse. 
Her  opgør  han  regnskabet  med  alt  det,  som  forhen  har 
foresvævet  ham  som  de  højeste  formål  i  livet,  han  lærer 
at  skelne  mellem  det  væsenlige  og  det  uvæsenlige  i  vore 
bestræbelser,  han  lærer  altså  resignation.  Det  er  en- 
somheden i  den  skønne  natur,  som  helbreder  hans  sind 
eller  dog  begunstiger  dets  helbredelse.  Det  ubundne  liv, 
med  en  indskrænket  daglig  gerning,  uden  lyst  til  selv- 
stændigt arbejde,  lader  ham  fordybe  sig  i  efterårets  tung- 
sindige uro,   vinterens  skiftende  mørke  og  klarhed  og  det 

første  forårs  glæde.  Egnen  var  rig  på  afvexling  og  stor- 
ladne scener;  havet  med  de  fjerne  kyster,  den  øde  strand- 
klint,  bakkerne  i  skoven,  lune  dalstrækninger,  byer  og 
herregårde,  ensomme  skovfogedhuse  og  fiskerhytter,  — 
han  har  øje  for  alt  og  forstår  at  skildre  det  alt  således 
som  den  øjeblikkelige  stemning  viser  ham  det,  snart  mørkt 
og  trøstesløst,  snart  opløftende  ved  sin  storhed,  snart  be- 
dårende ved  sin  blide  skønhed  og  sin  fjernhed  fra  livets 
alfarvej.  Tilfældet  var  ham  ualmindelig  gunstigt,  ikke 
blot  blev  han  henvist  til  en  sjælden  rig  natur,  men  vint- 
eren var  også  ualmindelig  mild  og  smuk,  alt  i  Februar 
fangede  han  en  sommerfugl  og  i  begyndelsen  af  Marts  var 
der  fuldt  op  af  dem.  Han  strøjfede  da  også  omkring  tidlig 
og  silde,  snart  i  lange  og  anstrængende  marcher:  »fire 
timer  på  fastende  hjerte,  i  tætknappet  grå  trøje,  rund  hvid 
hat,  uldstrømper  trukne  op  over  benklæderne  og  med 
tjørnekæp  i  hånden«;  —  snart  i  små  ture  til  sine  ynd- 
lingssteder, for  at  se  solen  stå  op  over  Sælland,  eller  for 
at  stå  på  klinten  i  en  storm,  eller  for  at  se  til  den  gamle 
jæger  i  Hverring  skov,  hos  hvem  han  havde  aftalt  at  ligge 
på  landet  til  sommeren.  —  Her  forsonedes  han  da  igen 
med  sit  fædreland. 

De  mennesker,  han  levede  sammen  med,  gjorde  intet 
videre  indtryk'  på  ham ;  han  forekom  dem  selvfølgelig  noget 
sær,  men  han  roser  deres  tolerance  og  klager  kun  sjælden 
over  deres  åndløshed.  Stedets  præst,  Johan  Ernst  Hejl- 
mann  fra  Haderslev,  var  den  eneste  som  han  omgikkes 
noget  nærmere;  de  havde  en  del  fælles  interesser  og  gen- 
sidig agtelse,  og  forskellen  mellem  dem  i  alder  og  livs- 
stilling var  iøvrigt  så  stor,  at  Zoega  ikke  kunde  fole  sig 
trykket  eller  bunden  af  denne  omgang.  Det  han  søgte 
var  nogen  originalitet,  livserfaring  og  selvtænkning,  og  alt 
dette  fandt  han  hos  Hejlmann.  De  kom  også  lidt  omkring 
på  de  nærmeste  herregårde  eller  til  Odense,  men  iøvrigt 

var  han  væsenlig  indskrænket  til  selve  den  lille  købstad 
og  dens  omgivelser. 

Efterhånden  som  tiden  skred  frem  blev  Zoega  noget 
roligere  under  disse  fredelige  omgivelser.  I  begyndelsen 
faldt  han  endnu  jævnlig  fra  én  stemning  i  en  anden,  fra 
den  højeste  anspændelse  til  livslede  og  slaphed.  Livet  i 
naturen  virkede  formildende;  de  bitre  minder  fra  det  fore- 
gående år  fremdroges  og  gennemtænktes  påny  for  efter- 
hånden at  overvindes  og  bære  deres  frugt.  Den  velgørende 
følelse  af  at  leve  for  øjeblikket,  at  være  glad  i  sin  til- 
værelse og  i  sin  syssel  med  de  tanker,  den  afføder,  gjorde 
efterhånden  sin  ret  gældende.  Han  synes  selv  at  være 
forundret  derover,  og  vennerne  i  København  kendes  ikke 
rigtig  ved  denne  ligevægt  i  sindet.  Den  er  heller  ingen- 
lunde af  varighed,  men  den  indfinder  sig  altid  hyppigere, 
og  da  han  ud  på  foråret  kaldes  bort  fra  sin  ensomhed,  er 
det  som  han  et  øjeblik  fortryder  på  at  blive  forstyrret,  at 
han  ikke  skal  nyde  godt  af  sine  mange  mærkesteder,  hvis 
fortrolighed  han  har  vundet  i  den  løvløse  tid,  nu  da  de 
snart  skal  klædes  i  deres  højtidsskrud. 

For  at  fuldstændiggøre  billedet  af  denne  mærkelige 
mand,  der  senere  skulde  stå  for  sine  samtidige  som  et 
sjældent  mønster  på  tålmod,  som  en  stilfærdig  filosof,  der 
i  en  mærkelig  grad  havde  tilegnet  sig  den'  antike  ro  og 
harmoni  i  hele  sin  personlighed,  —  således  som  han  var 
på  overgangen  fra  sit  23.  til  24.  leveår,  vil  det  være  nød- 
vendigt at  indføre  ham  selv  talende,  ikke  just  således  som 
den  støjende  lidenskab  ofte  førte  ordet  for  ham,  men  dog 
med  hele  den  energi,  som  lå  i  hans  ord,  og  den  spænd- 
ighed,  hvormed  han  greb  og  fastholdt  sin  tanke. 

En  sen  aften  i  December  skriver  han  til  sin  ven: 
•  Du  har  ret,  Esmarch,  mangen  en  gang  ler  jeg  ad  mig 
selv,  men  med  en  vis  bitterhed,  når  jeg  tænker  på  det  forbi- 
gangne og  de  forhåbninger,  jeg  havde  om  en  fremtid,  og 

så  sammenligner  det  med  nutiden.  Men  nok  om  det,  det 
er  mine  svage  øjeblikke;  hvad  jeg  er,  er  jeg  i  mig  selv. 
Det  utilfredsstillede  i  mig,  denne  søgen  uden  at  finde,  det 
at  det  står  for  mig  i  drømme  og  forsvinder,  når  jeg  slår 
øjnene  op,  —  det  er  ofte  forfærdeligt;  men  vilde  det  ikke 
være  ligedan  i  et  palads  som  i  en  hytte? 

Hvad  du  siger  om  forsynet  og  at  vi  helt  skal  kaste 
os  i  dets  arme,  er  sandt  og  godt;  hvis  man  blot  kunde! 
men  Esmarch,  jeg  kan  ikke!  Hvad  er  forsynet?  hvad  véd 
vi  om  det?  Jeg  siger  vi  og  mener  dog  kun  mig  selv  alene. 
Jeg  tror,  at  I  andre  har  overbevisningen,  og  held  eder  at 
I  har  den.  Du  har  fundet  et  sted  i  mit  brev,  som  bringer 
dig  til  at  gyse;  jeg  mindes  ikke  hvad  det  kan  være;  men 
i  min  sjæl  er  der  meget,  som  bringer  mig  selv  til  at  gyse, 
og  dog  må  det  være  således.  Gud  har  givet  mig  en  ånd 
til  fører,  en  gud,  som  kun  er  det  for  mig,  og  ham  må  jeg 
følge. 

Ét  mishager  mig  hos  dig:  at  du  altid  nedsætter  dig 
selv.  Hvad  er  evner  og  kundskaber,  og  hvem  udenfor  os 
kan  domme  om  os?  Mennesket  er  alt  i  sig  selv  og  ved 
sig  selv  og  al  sandhed  er  i  ham.  Jeg  siger  dette  kun  bag 
et  tæppe;  thi  de  andre  vilde  forarges  derover,  ej  heller 
vilde  de  kunne  fatte  det.  De  siger,  at  min  stolthed  vil 
ødelægge  mig,  og  jeg  under  dem  den  glæde  at  sige  så: 
thi  hvad  var  jeg  uden  den?« 

Juleaften  fik  han  et  brev  fra  sin  fader,  fuldt  af  be- 
brejdelser; han  svarede  dagen  efter  blandt  andet  følgende: 
•  De  beklager  Dem  over,  at  mit  sprog  er  gådefuldt  —. 
Der  gives  ting,  som  efter  deres  natur  ikke  bør  fremstilles, 
før  de  har  nået  en  vis  modenhed,  uden  hvilken  de  må 
synes  urimelige  og  at  være  et  intet.  Det  er  således  for 
de  fleste,  som  afviger  fra  det  almindelige  spor,  og  således 
er  det  også  for  mig.  Jeg  har  læst,  set  og  oplevet  meget, 
som  har  bragt  mig  på  ideer,   der  ikke  er  hverdags,    der 

måske  er  fejlagtige,  men  som  jeg  nu  må  forfølge  indtil 
jeg  får  overbevisningen  i  hænde.  Derved  har  min  sjæl 
fået  en  tone,  som  er  ejendommelig  for  den,  og  har  sat 
sig  formål,  der  måske  er  chimære,  sværmeri,  uopnåelige, 
men  som  må  forekomme  mig  som  sande,  gode  og  ædle. 
Vi  er  ikke  vore  egne  dommere,  men  er  heller  ikke  vor 
egen  styrelse;  enhver  må  gå  den  vej,  der  er  lagt  for  ham; 
hvo  som  ikke  ger  det  er  intet«.  »Der  er  kun  én,  som 
gennemskuer  os,  der  ser  tingene  i  deres  indre  forhold,  der 
dømmer  en  ret  dom.  At  min  nærværende  stilling  ikke 
svarer  til  Deres  ønsker  og  forventninger,  véd  jeg,  og  det 
er  ofte  en  pinlig  tanke  for  mig.  Også  jeg  ventede,  at  det 
vilde  være  kommen  anderledes,  og  det  kan  være  min  egen 
skyld,  at  det  ikke  er  blevet  anderledes.  Den  slags  under- 
søgelser er  ligeså  utålelige  som  ufrugtbare.  For  mit  eget 
vedkommende  har  det  intet  at  sige;  thi  jeg  har  den  tro, 
at  hverken  min  lykke  eller  mit  værd  afhænger  af  den 
glans,  med  hvilken  jeg  fremtræder  i  verden-. 

Samme  dag  skriver  han  til  Esmarch  om  denne  sag 
og  her  tilføjer  han:  "Jeg  er  nu  fast  og  urokkelig  og  må 
være  det;  thi  efterhånden  har  jeg  brudt  med  alverden  og 
står  nu  helt  alene  imod  dem  alle.  Således  er  det  i  sin 
orden,  det  var  nødvendigt,  at  det  kom  således.  Somme 
tider  isner  det  jo  nok  over  min  pande,  men  i  det  hele  er 
jeg  dog  vel  tilmode  derved.  Min  ånd  er  oppe,  jeg  vilde 
påtage  mig  at  stanse  et  fjeld,  som  vilde  falde  over  mig. 
Det  er  vidunderligt  i  menneskets  natur,  hvorledes  hans 
kræfter  voxer  under  byrden,  rejser  sig  med  dobbelt  styrke, 
så  han  føler  i  sig,  hvad  han  forhen  ingen  anelse  havde 
om.  Sådan  noget  lignende  fortæller  man  om  palmetræet, 
og  det  kan  jeg  så  godt  forstå.  Kun  uforsagt  til  modstand 
og  til  arbejde,  indtil  fuldendelsens  time  slår.  Tidt  og  ofte 
er  mit  øje  så  lyst,  at  det  trænger  igennem  alle  de  tætte 
skyer  og  ser  hvorledes  det  dages  bagved  dem  til  en  ny 

tilværelse  og  alt  er  så  lyst  og  så  venligt.  Jeg  véd  sikkert, 
at  det  ikke  er  drømme,  at  et  menneske  kan  hengive  meget 
og  dog  intet  tabe.  Kun  at  vi  fatter  det  store  forsæt,  at 
vi  samler  hele  vort  væsen  til  et  højt  udødeligt  mål  og 
trofast  følger  den  genius,  der  skal  være  vor  fører  gennem 
mørkets  egne-'. 

Esmarch  meddelte  ham  forskellige  gange  efterretninger 
om  den  unge  pige,  som  han  i  København  havde  været 
forelsket  i;  hun  blev  forlovet.  Zoega  gennemgik  atter  og 
atter  deres  kærligheds  historie  i  sine  tanker,  men  han  kom 
stadig  til  det  resultat,  at  han  dog  ikke  rigtig  havde  elsket 
hende,  hvorfor  han  heller  ikke  vilde  høre  tale  om,  at  det 
var  et  tab  for  ham,  at  hun  nu  tilhørte  en  anden.  Også 
disse  betragtninger  bidrog  til  at  klare  hans  tanker  og  hans 
blik  på  livet.  Således  skriver  han  den  3.  Januar:  « —  Se, 
hvis  jeg  havde  grebet  en  genstand,  og  det  var  mit  alvor 
og  jeg  havde  den  overbevisning,  at  den  var  min,  —  de 
skulde  kunne  hugge  hænder  og  fødder  af  mig,  jeg  skulde 
nok  holde  den  fast  med  tænderne.  Derfor  kan  et  men- 
neske kun  elske  én  gang  i  ordets  høje  fulde  mening  og 
så  kan  han  aldrig  aflade.  —  Eros  og  Thanatos*)  mødtes 
mellem  gravene  ved  Memfis.  De  brødes,  så  pyramiderne 
rystede  i  deres  grundvold,  natten  og  forrådnelsen  brølede 
op  af  de  hellige  hvælvinger  og  Ægyptens  flod  stansede  af 
rædsel.  Men  Eros  sejrede  og  Thanatos  vred  sig  i  stevet. 
—  Hvad  var  også  menneskets  tilværelse,  hvis  gud  ikke 
havde  givet  os  lidenskaber,  ligeså  uendelige  som  han  selv, 
og  at  vi  hengiver  alt,  sammenfatter  alt  i  én  alt  opslug- 
ende tanke,  at  der  er  uendelig  fylde  tilhøjre  for  os,  en 
uendelig  tomhed  til  venstre.  Og  det  er  overbevisningen 
om,  at  vor  ånd  er  evig,  fordi  gud  har  nedlagt  uendelig- 
hed i  os». 


•)  Kærligheden  og  døden. 

Og  den  17.  Januar:  « —  Tilvisse,  kun  kærlighed  gør 
os  til  alt  det,  vi  kan  være,  byder  os  alt  det,  vi  kan  nyde. 
Men  dens  bestemmelse,  dens  retning?  Mon  kun  en  kvinde 
kan  have  tilfredsstillelsens  fylde  for  os?  kun  denne  ene 
særskilte  skabning?  Mon  der  ellers  intet  er  i  det  hele 
store  univers,  som  kan  fængsle  os,  slukke  vor  torst  efter 
tilværelsens  fylde,  så  vi  genfinder  vor  attrås  urtanke  og 
hensigt?  Jeg  kan  ikke  svare  fyldestgørende  derpå.  Men 
det  aner  mig  dog,  at  der  gives  endnu  en  anden  kærlighed 
foruden  kvindekærlighed,  der  er  lige  så  varm,  lige  så  liv- 
givende. Hvem  der  kun  var  enig  med  sig  selv  og  havde 
overbevisningen  om  sin  bestemmelse«. 

Faderen  svarede  blidt  og  kærligt  på  hans  julebrev,  og 
den  5.  Februar  skriver  Georg  igen  om  sit  forbigangne  liv 
og  sine  nuværende  planer:  « —  Jeg  faldt  endelig  på  den 
tanke,  at  jeg  måtte  søge  mig  noget  ejendommeligt,  uaf- 
hængigt af  navn,  form  og  methode,  noget,  som  kunde 
sysselsætte  alle  mine  kræfter  og  hele  min  attrå,  hvori  jeg 
kunde  finde  hele  min  tilværelses  formål.  Det  er  ikke  ret 
længe  siden  og  endnu  kun  på  visse  punkter,  at  jeg  er  bleven 
enig  med  mig  selv,  at  jeg  har  begyndt  at  gå  den  vej, 
som  jeg  nu  er  bestemt  på  at  gå,  og  som  dog  måske  kun 
er  overgangen  til  en  bedre.  Jeg  har  aldrig  havt  et  så 
fast  forsæt  som  nu,  har  aldrig  kunnet  have  det.  Jeg  har 
en  slags  overbevisning  om,  at  forsynets  styrelse  har  ført 
mig  derhen,  hvor  jeg  nu  er;  thi  jeg  er  kommen  der  gen- 
nem en  række  indre  og  ydre  tilskikkelser  uden  eller  imod 
mine  egne  ønsker  og  planer;  så  længe  jeg  selv  valgte,  var 
det  vaklen,  rådvildhed  og  omsider  tomhed  og  lede«. 

Endvidere  til  Esmarch,  den  11.  Marts:  • —  Mennesket 
har  kun  én  ædel,  høj,  sand  bestemmelse:  nydelsens  fylde 
i  sin  virksomhed,  når  ånden  fra  himlen  falder  på  os,  ild- 
sjælen, den  hellige  og  almægtige,  gnisten  til  den  evige 
flamme,  så  vor  attrå  selv  er  formålet,  kampen  selv  sejrs- 


krone.  Ålt  andet  er  trælledåd,  uden  hestens  glæde,  maje 
uden  tak,  hengivelse  af  sig  selv  for  det,  som  er  intet.  Et 
væsen,  som  ikke  er  alt,  hvad  det  kan  være,  ikke  stiler 
henimod  det,  er  intet,  ligger  stadig  i  livsledens  tilintet- 
gflrende  følelse.  Og  dog  er  det  således  med  de  fleste  af 
os,  lige  fra  den  dag  vi  begynder  at  tænke,  til  den  der 
hyller  vort  blik  i  nat  og  mørke,  og  deri  må  vi  søge  grunden 
til,  at  de  ædle  i  alle  tidsaldre,  de  som  havde  menneske- 
følelse i  sig  og  troede  på  menneskeværdighed,  har  givet 
vor  tilværelse  varighed  ud  over  graven,  at  bestemme  denne 
ubestemthed,  at  bringe  spirerne  i  os  til  frugt  i  en  varm- 
ere sol.  Derfor  gav  også  den  hele  menneskeslægt  dem  ret; 
thi  alle  sjæle  var  stemte  for  denne  tone,  og  det  blev  den 
helligste  tanke  i  enhver  religion«. 

Vi  fejler  neppe  i  at  betegne  denne  tankeretning  som 
det  dybeste  og  varigste  udbytte  af  de  to  års  sjælekampe: 
bevidstheden  om  at  han  måtte  afvente  kaldet,  berede  sig 
til  at  modtage  det,  for  da  med  et  helt  og  fuldt  hjertes 
styrke  at  hengive  sig  for  hele  livet.  Uden  at  kende  det 
vidste  han,  at  det  måtte  komme,  ligeså  vist  som  morgen- 
røden folger  på  den  længste  nattevagt ;  uden  at  vide, 
hvorhen  det  vilde  føre  ham,  var  han  besluttet  på  at  ad- 
lyde det  som  en  guddommelig  røst.  Det  er  denne  lydig- 
hed i  livets  højeste  anliggende,  som  giver  Zoegas  liv  sit 
ædle  præg  og  i  forening  med  den  videnskabelige  genialitet 
gør  ham  til  en  så  fremragende  mand. 


48 
III. 

kObenhavn  og  rom. 

Forår  1779—85. 


I  et  lykkeligt  øjeblik  blev  Georg  Zoega  reven  ud  af 
de  små  forhold  i  Kerteminde.  Han  havde  netop  fået  tid 
til  at  forsone  sig  med  dem,  han  fandt  endog  en  glæde  i 
at  slå  sig  til  ro  her,  upåagtet  af  verden;  det  gik  imod 
sommeren  og  han  lovede  sig  store  ting  af  den  genfødte 
natur;  da  kaldtes  han  pludselig  herfra  på  kort  varsel.  Den 
20årige  kammerjunker  Ålbrekt  Kristoffer  v.  Heinen  til 
Hollufgård  på  Fyn  skulde  gøre  en  udenlandsrejse  og  man 
søgte  en  pålidelig  ledsager  til  ham;  man  lod  forespørge 
om  Zoegas  forhold  hos  pastor  Hejlmann,  henvendte  sig 
derpå  til  farbroderen  i  København  og  gennem  ham  til 
faderen  i  Møgeltønder;  tilbuddet  blev  selvfølgelig  strax 
modtaget.  Zoega  glæder  sig  særlig  over,  at  ingen  af  hans 
frænder  eller  venner  havde  pånødt  ham;  man  må  være 
bleven  opmærksom  på  ham  i  Odense,  hvor  han  netop 
dengang  jævnlig  kom  i  et  læseselskab. 

Palmesøndag,  den  28.  Marts  1779,  forlod  han  da  Kerte- 
minde og  ankom  anden  dagen  efter  om  morgenen  til  Køb- 
enhavn; han  traf  samme  dag  sammen  med  sin  rejsefælle, 
rimeligvis  i  huset  hos  hans  svoger,  gehejmeråd  Linstow, 
der  styrede  hans  sager.  Opholdet  i  København  blev  læng- 
ere end  påregnet,  det  varede  en  hel  måned.  Af  den  dag- 
bog, som  Zoega  alt  nu  førte  på  italiensk,  ses  det,  at  han 
i  denne  tid  blev  forestillet  for  Guldberg  såvel  som  for 
Bernstorf,  ligesom  han  gentagne  gange  var  på  Charlotten- 
borg for  at  se  antikerne,  i  konstkammeret  o.  s.  v.  Sine 
slægtninge  og  venner  genfandt  han  vel  omtrent  allesammen, 
og  han  synes  denne  gang  at  have  gjort  et  lysere  og  lettere 

indtryk  på  dem.  »Hils  Otto«,  skriver  han  kort  efter  til 
Esmarch,  "Trant  os:  i  det  Munterske  hus,  særlig  jomfru 
Munter  (d.  e.  Frederikke  Brun).  Du  kan  allenfals  sige 
hende,  at  jeg  ordenlig  forelskede  mig  i  hende  den  sidste 
aften,  da  vi  sad  i  sofaen,  som  denne  gang  i  ingen  anden 
københavnsk  pige;  thi  «den  smukke  hage«  var  ingen 
"københavnsk"  pige.  Hils  endvidere  Fris,  Grube,  Fabricius, 
Kambusch  o.  s.  v.» 

Imidlertid  kedede  det  ham  dog  at  drive  tiden  hen 
uden  alvorlig  sysselsættelse,  og  endnu  værre  gik  det  på 
Hollufgård,  hvor  de  lå  hele  Majmåned,  så  han  var  ikke 
langt  fra  at  fortryde  det  hele.  Det  har  dog  vistnok  havt 
megen  interesse  for  ham  at  tilbringe  denne  måned  under 
disse  omgivelser.  Hollufgård  var  ikke  blot  et  historisk 
interessant  sted  som  gammelt  sæde  for  slægten  Marsvin, 
men  den  var  også  af  v.  Heinens  fader,  som  havde  giftet 
sig  til  den,  bleven  omgiven  af  store  haveanlæg  med  orangeri 
osv.  Desuden  gjorde  man  udflugter,  ikke  blot  til  det  nær- 
liggende Odense,  men  Zoega  genså  også  Kerteminde,  og 
de  tilbragte  en  8  dage  hos  kammerherre  Albrekt  Kristoffer 
Schaffalitzky  på  Arreskov,  efter  hvem  den  unge  v.  Heinen 
synes  at  have  været  opnævnt. 

Endelig  kom  de  da  afsted;  den  1.  Juni  gik  de  over 
Lille  Belt  og  dagen  efter  var  de  i  Slesvig;  Zoega  havde 
undervejs  truffet  sammen  med  sin  fader  i  Åbenrå.  Kejsen 
gik  så  videre  i  god  mag,  over  Kiel  og  Hamburg  til  Harz, 
og  derfra  over  Wolfenbiittel  til  Gottingen.  Zoega  undlod 
undervejs  at  hilse  på  Claudius  og  Klopstock,  således  som 
han  først  havde  besluttet  og  som  Esmarch  synes  at  have 
anmeldt;  kun  Lessing  opsøgte  han  i  Wolfenbuttel,  uden 
dog  at  få  noget  udbytte  af  sin  korte  visit.  Gottingen  var 
rejsens  første  mål  og  her  opholdt  do  sig  i  8  måneder,  fra 
den  7.  Juli  1779  til  den  5.  Marts  1780. 

Zoega  fandt  byen  og  universitetet  meget  forandret  i 

de  3  år  siden  sit  første  ophold ;  alt  var  blevet  forskønnet, 
købstadslivet  forfinet,  studenterne  civiliserede  og  profes- 
sorerne mere  tilgængelige.  Han  selv  var  ikke  mindre  for- 
andret. Medens  ban  forhen  havde  spredt  sin  opmærk- 
somhed og  sit  arbejde  på  en  række  hejst  forskellige  fag, 
mødte  han  denne  gang  med  det  bestemte  forsæt  særlig  at 
høre  Heyne.  Også  dette  havde  klaret  sig  for  ham  i  en- 
somheden. Således  skriver  han  fra  Kerteminde  den  16. 
December:  «Heynes  mindeskrift  (om  Winkelmann)  må 
jeg  have;  ingen  mand  af  den  klasse  elsker  jeg  så  højt 
som  Heyne.  Konstens  studium  er  endnu  blandt  alle  ting, 
som  man  kalder  videnskab,  det  der  interesserer  mig  mest, 
og  det  bedrøver  mig  ofte,  at  jeg  nu  helt  må  lade  det 
hvile.  Men  måske«,  tilføjer  han,  "dersom  jeg  var  kom- 
men dybere  ind  i  det,  vilde  det  være  gået  mig  dermed  som 
med  forskellige  andre  fag,  som  jeg  har  havt  en  lignende 
forkærlighed  for.  Jeg  tror  forresten,  at  jeg  vilde  tage  fat 
på  det  på  en  måde,  så  det  ikke  så  snart  skulde  blive  tørt 
for  mig".  Da  han  derfor  hørte,  at  han  igen  skulde  til- 
bringe længere  tid  i  Gottingen ,  glædede  han  sig  især  til 
Heyne:  -Han  er  af  den  slags  videnskabsmænd«,  skriver 
han,  «som  jeg  har  størst  højagtelse  for.  Det  er  vistnok 
såre  sjældent  at  finde  så  megen  klassisk  lærdom  forenet 
med  så  megen  fin  og  blomstrende  følelse,  et  så  skarpt 
filosofisk  blik  med  en  så  stille  og  blid  ånd.  Feder  er  også 
en  meget  elskværdig  mand;  Meiners  sætter  jeg  pris  på, 
men  ikke  så  meget  som  forhen,  som  da  overhoved  den 
spekulative  filosofi  nu  mindre  falder  i  min  smag  end  den 
dengang  gjorde«. 

Strax  efter  sin  ankomst  til  Gottingen  henvendte  han 
sig  altså  til  Heyne  og  blev  meget  vel  modtagen;  allerede 
tre  dage  efter  skriver  han  til  Esmarch:  «Hr.  Heyne  vil 
gøre  et  stort  subjekt  af  mig,  hvis  det  vil  lykkes  og  vi  må 
have  held  med  os;  jeg  er  også  på  en  vis  måde  bestemt 

på  at  anvende  al  min  flid  derpå.  Jeg  har  nemlig  frivillig 
og  motu  proprio  ladet  mig  hverve  hos  ham  til  arkæolog; 
dog  er  jeg  endnu  ikke  rigtig  enig  med  mig  selv,  om  jeg 
vil  gøre  tjeneste  som  tungt  bevæbnet  rytter  eller  —  ad 
genium  sæculi  —  som  dragon.  Jeg  begynder  nu  strax 
at  høre  hans  kollegium,  det  er  rigtignok  midt  i,  men  en 
skabende  ånd  må  selv  sætte  til,  hvad  der  mangler  foran. 
Så  læser  jeg  dag  og  nat,  indtil  jeg  er  inde  i  alt,  hvad 
andre  véd,  og  når  jeg  så  drager  herfra,  giver  Heyne  mig 
en  opskrift  med  på  alt  det,  som  er  ham  selv  dunkelt,  som 
må  afgøres  ved  selvsyn  og  som  jeg  så  skal  give  ham  nye 
efterretninger  og  oplysninger  om.  Det,  synes  jeg,  lyder  da 
godt  nok;  nu  kommer  det  kun  an  på,  om  jeg  kan  få  det 
indrettet  således,  at  vi  bliver  her  hele  vinteren,  således 
som  jeg  for  øjeblikket  håber.  Heyne  har  stort  tilløb; 
overhoved  drives  filologien,  der  i  min  tid  var  en  temmelig 
foragtelig  sag,  nu  med  stor  iver  og  af  mange«. 

Her  lød  da  det  kald  til  ham,  som  han  med  så  megen 
selvovervindelse  havde  beredt  sig  til  at  modtage. 

Man  skulde  tro  det;  men  Zoega  kom  ikke  så  hurtig 
til  målet.  Efter  i  nogen  tid  med  al  sin  energi  at  have 
kastet  sig  over  de  græske  oldsager  og  læsningen  af  Homer, 
som  han  idelig  vendte  tilbage  til,  stødtes  han  igen  tilbage 
derfra  og  opgav  alt.  Det  stod  da  for  ham,  at  den  egen- 
lige lærdom  aldrig  vilde  bhve  hans  sag,  at  bøger  ikke  var 
skabte  for  ham  og  at  det  var  en  beklagelig  fejltagelse,  at 
han  ikke  som  dreng  var  bleven  sat  til  et  videnskabeligt 
håndværk;  han  opgav  al  læsning,  lagde  sig  efter  mekan- 
iske sysler  og  drev  omkring  i  den  frie  natur.  Så  vendte 
han  tilbage  til  sine  tidligere  drømme  og  planer.  «Jeg  har 
endnu  vidt  udseende  projekter,  som  jeg  altid  har  havt 
det» ,  skriver  han  to  måneder  efter  sin  ankomst,  »nogle, 
som  jeg  bærer  skjulte  i  mit  bryst,  nærede  og  plejede  med 
modervarme,    for  extravagante  til  at  kunne  meddeles  selv 

min  bedste  ven,  end  ikke  i  omrids;  miij  tilbagekomst 
til  verden  har  ikke  kvalt  dem  eller  indsnævret  dem.  Et 
vist  mål  af  lærdom  er  nødvendigt  for  mig,  og  hvad  jeg  i 
den  henseende  mangler  vil  jeg  her  i  god  ro  samle,  uden 
at  hengive  mig  til  noget  bestemt  fag.  Den  første  samtale 
jeg  havde  med  Heyne,  satte  mig  nogle  fluer  i  hovedet, 
som  måske  vilde  have  ført  mig  på  vildspor,  hvis  jeg  ikke 
kort  efter  var  bleven  mindet  om,  at  således  kan  det  ikke 
lade  sig  gere.  —  Jeg  har  nu  igen  sat  mig  det  for  at 
blive  min  genius  tro,  at  holde  fast  ved  natur,  sandhed  og 
menneskelighed,  og  at  give  afkald  på  alt  systemvæsen  og 
alle  højlærde  ting.  Jeg  forkaster  dem  ingenlunde,  de  kan 
være  gode  nok  for  andre,  men  ikke  for  mig,  de  vilde  nød- 
vendigvis sløve  min  sans  og  alt  for  meget  tilspidse  min 
tanke«. 

Den  hemmelighedsfuldhed,  som  Zoega  lægger  over 
sine  inderste  planer,'  er  neppe  uigennemtrængelig.  Han 
kommer  senere  jævnlig  tilbage  til  den  tanke  at  samle  sig 
på  en  alt  omfattende  poetisk-historisk  forfattervirksomhed, 
vel  nærmest  at  ligne  ved  den  Herder  udfoldede,  eller 
senere  hos  os  Grundtvig.  Han  skriver  i  de  sidste  dage 
fra  Kerteminde:  "Herder  har  jeg  rigtig  syntes  om,  han 
har  henrykt  mig».  Men  hans  sans  for  det  klart  formede 
og  det  tydeligt  begrænsede  afholdt  ham  bestandig  fra  fuldt 
at  hengive  sig  til  denne  selvbehagehge  leg  med  ord  og 
billeder,  som  enhver  vælger  efter  øjeblikkets  indskydelser. 
Herder  var  ham  nu  for  løs  i  sine  påstande  om  konsten; 
Lessing,  som  han  før  havde  sat  så  højt,  tiltalte  ham  ikke 
i  sin  »'Nathan  der  Weise»;  han  forlangte  nu  en  virkelig 
viden  og  virkelige  ideer  hos  videnskabsmanden,  hos  digt- 
erne virkelig  poesi.  Goethe  blev  derfor  mere  og  mere  den, 
han  satte  højest  i  den  samtidige  literatur.  Allerede  i 
Kerteminde  skriver  han  efter  at  have  læst  Jung -Stillings 
levned:     »-Goethe  roses  her  fra  hjertets  side  og  jeg  føler 

en  overbevisning  i  mig  om,  at  manden  taler  sandhed, 
skent  næsten  alle  påstår  det  modsatte.  Måske  går  jeg  i 
det  hele  for  vidt  i  min  forkærlighed  for  »dette  udmærkede 
menneskes  men  overalt  genfinder  jeg  mig  selv  i  ham  og 
hvilken  målestok  har  vi  stakkels  dødelige  vel  ellers?« 
I  Gottingen  skriver  han:  »Fjerde  del  af  hans  skrifter  inde- 
holdt meget  for  mig,  skønt  det  for  det  meste  var  brud- 
stykker. Plinius  siger  etsteds  om  en  billedhugger,  at  hans 
modeller  havde  større  værd  end  andres  fuldendte  arbejder, 
således  tænker  jeg  også  om  Goethes  henkastede  ideer.  Af 
Herder  har  jeg  læst  et  skrift  om  plastiken,  om  hvilket  jeg 
havde  store  forventninger;  men  det  er  kun  en  smuk  de- 
klamation, ved  hvilken  man  ikke  må  tage  det  så  nøje  med 
data  og  slutninger '. 

Denne  modenhed  i  domme  om  de  literære  frembring- 
elser viser,  hvor  nær  Zoega  i  virkeligheden  var  ved  at 
gribe  sin  rette  opgave,  den  havde  kun  ikke  endnu  frem- 
stillet sig  for  ham  i  hele  sin  skønne  virkelighed.  Det  er 
betegnende  for  hans  dybe  og  fyldige  personlighed,  at  han 
ikke  kunde  vindes  af  en  lærer,  selv  om  det  var  Heyne, 
eller  af  bøger  og  kobberstik;  først  synet  af  selve  oldtidens 
efterladenskaber,  livet  under  Sydens  klare  himmel,  i  den 
evige  stad  ved  Tiberens  bredder,  var  istand  til  at  bryde 
igennem  hans  urolige  gærende  tankeverden,  at  bortvejre 
alle  betænkeligheder  og  fuldt  og  for  bestandig  gribe  hans 
idérige  ånd.  Derved  træder  han  ind  i  rækken  af  viden- 
skabens førstefødte,  blandt  de  oprindelige  naturer,  der  er 
store  både  ved  deres  dybe  sammenhæng  med  tiden  og 
dens  bestræbelser  og  ved  deres  frie  stade  over  den. 

Det  gik  nu  som  sædvanlig  op  og  ned  med  hans  ar- 
bejder; fuldstændig  lediggang  med  mørkt  tungsind  afvexler 
med  videnskabelige  sysler  af  forskellig  art  og  poetiske  for- 
søg. Han  skrev  på  et  drama  «Francesca»,  hvis  behandling 
efter  Welcker  minder  om  Ossian.     På  lignende  måde  gik 

det  op  og  ned  i  hans  forhold  til  sine  samtidige  i  Got- 
tingen.  Snart  væmmes  han  ved  at  se  på  alle  disse  pro- 
fessorer og  studenter:  "blandt  alle  mulige  væsener,  som 
mennesket  kan  have  omgang  med,  er  de  de  utåleligste", 
siger  han;  "denne  blanding  af  pedanteri  og  abekateri  vender 
maven  på  én,  så  man  får  afsmag  på  alt.  Jeg  har  nok 
lært  en  og  anden  fyr  at  kende  her,  som  jeg  en  tid  lang 
syntes  om,  men  de  har  dog  alle  deres  rem  af  huden  og 
i  længden  kan  ingen  holde  det  ud  med  dem.  For  tiden 
har  jeg  slet  ingen  omgang  med  nogen  uden  med  mig  selv, 
og  det  har  hidtil  ikke  været  den  bedste«.  Til  andre  tider 
er  han  derimod  helt  optagen  af  sine  venner.  Af  fremmede 
har  han  sluttet  sig  til  en  Skotte  Lorimer,  der  var  kirurg, 
og  en  jurist  Schucking  fra  Miinster;  denne  sidste  sætter 
han  især  højt.  Af  Danske  omgikkes  han  især  brodrene 
Andreas  og  Kristian  Birch  og  Niels  Iversen  Schow,  alle 
fra  Kobenhavn.  Den  sidste  omgikkes  han  hele  vinteren, 
og  det  er  bekendt,  hvor  smukt  et  eftermæle  der  blev  sat 
ham  af  denne  hengivne  ven,  som  kom  til  at  beklæde  den 
plads  ved  universitetet,  der  under  andre  forhold  nødvend- 
igvis vilde  være  tilfalden  Zoega. 

Schow  var  en  halvanden  år  ældre  end  denne,  dimit- 
teret fra  Århus,  theologisk  kandidat  og  magister  i  filosofien  ; 
han  opholdt  sig  i  Gottingen  fra  foråret  1779  til  1783  og 
kom  få  år  efter  til  Rom,  hvor  han  atter  traf  sammen  med 
Zoega.  Den  skildring,  som  han  giver  af  sin  ven  fra  op- 
holdet i  Gottingen,  er  meget  værdifuld,  skønt  han  i  ingen 
henseende  selv  kunde  sættes  ved  siden  af  ham ;  den  giver 
det  tilsvarende  ydre  billed  af  manden,  i  modsætning  til 
det,  vi  lærer  at  kende  af  hans  breve  og  optegnelser.  Den 
bør  derfor  også,  idetmindste  delvis,  optages  her. 

"Han  var  lille  af  væxt",  skriver  Schow,  «og  af  en  fin 
legemsbygning;  han  talede  lidet  og  allermindst  om  sig  selv 
og  sine  anliggender;   hans  udvortes  var  i  det  hele  uan- 

seligt;  i  hans  åsyn  var  alvorlighed  blandet  med  godmod- 
ighed, hans  fyrige  og  gennemtrængende  blikke  bebudede 
en  ualmindelig  åndskraft*).  I  blandet  selskab  var  han  i 
sine  meningsytringer  tilbageholden  og  syntes  hellere  at 
ville  høre  andre  end  tale  med;  men  dette  var  klogskab, 
der  altid  var  og  blev  et  hovedtræk  i  hans  karakter:  i 
vennelag  var  han  munter  og  åben.  Hans  hele  væsen  var 
ligefremt,  hans  gemytsstemning  jævn,  hans  karakter  fast. 
hans  legemsbevægelser  lette,  hans  gang  rask.  Hvad  han 
folede  for  skønne  konster  følede  han  også  for  naturen:  i 
Gottingens  hele  omegn  var  ikke  en  skan  plet,  han  jo 
kendte  og  af  og  til  besøgte;  det  var  ham  en  inderlig 
glæde,  når  de  venner,  med  hvilke  han  besøgte  disse  steder, 
kunde  deltage  i  hans  følelser.  Hans  kundskaber  vare  alle- 
rede den  tid  meget  udbredte,  og  hans  ideer  vidt  omfat- 
tende; han  havde  en  uhyre  hukommelse  og  især  lethed  i 
at  lære,  tale  og  skrive  sprog;  hans  efterladte  breve,  der 
snart  ere  italienske,  snart  franske,  tyske  og  danske,  er 
prøver  derpå;  de  ere  skrevne  hurtigen,  og  dog  kun  sjælden 
vil  man  træffe  sprogfejl.  Engelsk  forstod  han  til  fuld- 
kommenhed og  talede  det.  I  hans  ideer  var  klarhed. 
Han  afsagde  ugerne  nogen  dom;  men  dømte  han,  var 
hans  dom  rigtig.  Han  havde  en  rigtig  følelse  af,  hvad  i 
enhver  ting  kunde  være  passende.  I  hans  levemåde  var 
den  strængeste  orden  og  husholdning.  Han  afskyede  ud- 
svævelser og  higede  uafladeligen  efter  forlystelser  af  en 
ædel  art.  —  Hans  forhold  var  beskedent  og  han  bestræbte 
sig  at  leve  i  samstemning  med  alle  mennesker.  Følgerne 
heraf  vare  en  blid  jævnhed  i  hans  hele  væsen  og  en  be- 


*)  Hertil  kan  holdes  Zoegas  egen  ytring  om  sin  profil,  som  Schucking 
skulde  klippe  til  Esraarch:  »med  alt,  hvad  der  er  af  svagt  ved 
min  hage,  stsrkt  ved  næsetippen  og  vildt  uforklarligt  ved  øjen- 
brynene«. 

standig  ro  i  hans  ideers  bearbejdelse.  I  følge  sit  indre 
væsens  heldige  organisering  havde  han  den  fordel,  ynglinge 
af  hans  anlæg  sjælden  have,  at  fornuften  i  en  så  tidlig 
alder  stod  i  et  rigtigt  forhold  til  indbildningskraftens  ild 
og  sanselighedens  voldsomhed.  Ensidighed  skyede  han,  og 
han  indså  allerede,  hvor  mangeartede  ideer  og  erfaringer 
man  fra  tidligste  alder  må  indsamle,  for  siden  i  et  enkelt 
videnskabeligt  fag  at  kunne  udrette  noget  stort.  Hans 
frie  og  ufængslede  ånd  passede  ikke  til  fremmede  lære- 
bygninger og  derfor  havde  han  altid  havt. modbydelighed 
for  de  såkaldte  brødstudier:  dette,  måske  mere  end  noget 
andet,  bestemte  ham  tidligen  til  et  fag,  i  hvilket  endnu 
vare  mange  ørkener,  hvorigennem  han  ved  egen  kraft 
kunde  bane  sig  en  vej  ■. 

Denne  sidste  bemærkning  er  selvfølgelig  kun  et  bevis 
(til  adskillige  andre)  på,  hvor  lidt  Schow  anede  sin  vens 
åndelige  liv,  eller  rettere,  hvor  lidt  han  overhoved  forstod 
sig  på,  hvad  en  «fri  og  ufængslet  ånd'  attrår  og  kæmper 
for;  den  videnskabelige  genialitet  er  ganske  rolig  for  over- 
alt at  finde  "ørkener  at  bane  vej  igennem",  og  har  det, 
at  et  studium  tillige  er  "brodstudium'',  intet  tillokkende 
for  den,  så  har  det  dog  vel  endnu  mindre  noget  skræm- 
mende. 

Det  var  ikke  undgået  Schow,  at  Zoega  endnu  ikke 
på  den  tid  havde  opgivet  alt  andet  for  arkæologien  og 
historien.  Han  fortæller,  at  han  hørte  forelæsninger  over 
økonomi  og  teknologi  (Beckmann),  naturhistorie  (Blumen- 
bach)  og  de  ældre  folks  religiøse  ideer  (Meiners).  Han 
læste  stadig  digtere,  især  Homer,  som  han  forstod  «med 
usigelig  færdighed«;  dernæst  Petrarca  og  Tasso,  efter  dem 
især  Ossian  og  forskellige  engelske  digtere,  mindre  de 
franske.  I  Kassel,  hvortil  de  gjorde  en  lille  rejse,  lagde 
Schow  mærke  til,  at  han  var  en  øvet  kender  af  malerier. 
Endelig    omtaler   han    Heynes    dom    om    ham:      «Heyne 

agtede  ham  meget  højt;  han  frygtede  alene  at  hans  store 
anlæg,  da  han  endnu  ikke  havde  bestemt  sig  for  noget 
fag,  skulde  ved  hans  tilbagekomst  til  fædrelandet  anvendes 
i  civile  forretninger  og  tabes  for  videnskaben.  Men  det 
forudså  han:  fik  Zoega  ro  at  anlægge  en  plan  for  hvilket 
somhelst  videnskabeligt  fag,  vilde  han  med  fasthed  udfore 
den  og  derved  udrette  noget  ualmindeligt«. 

Brødrene  Birch  synes  Zoega  først  henimod  slutningen 
af  sit  ophold  i  Gottingen  at  have  gjort  nærmere  bekend - 
skab  med.  Den  ældste,  Andreas,  var  3,  den  yngste,  Kri- 
stian, 4  år  yngre  end  han;  denne  var  jurist,  den  anden 
theolog.  Andreas  blev  senere  bekendt  ?om  udgiver  af  det 
nye  testamente  efter  græske  håndskrifter,  han  døde  som 
biskop  i  Århus;  det  var  selvfølgelig  gennem  ham  bekend- 
skabet  med  Zoaga  først  blev  sluttet.  Men  Kristian  til- 
talte ham  dog  i  en  ganske  særlig  grad,  forholdet  ligner 
en  folkelig  forelskelse  og  er  betegnende  for  den  lidenskab, 
hvormed  Zoega  greb  alt,  hvad  der  gjorde  et  dybt  og  helt 
indtryk  på  ham.  Da  han  kort  efter  sin  afrejse  fra  G6t- 
tingen  skrev  til  Esmarch  og  deri  undskyldte  sin  lange 
tavshed,  anforer  han  bl.  a.  følgende:  "Nogen  del  deri 
havde  også  den  omstændighed,  at  jeg  endnu  i  Gottingen 
lærte  en  yngling  at  kende,  som  interesserede  mig  meget 
og  som  jeg  elskede  så  højt,  at  jeg  i  de  sidste  dage  ikke 
kunde  sysselsætte  mig  med  andet  end  ham.  Han  hedder 
Kristian  Birch  og  er  fra  København,  har  et  ædelt  hjerte 
og  et  lyst  hoved  og  er  en  billedskøn  yngling,  endnu  ganske 
rå  og  uformet,  så  jeg  kunde  ret  have  gjort  noget  ud  af  ham 
efter  mit  hoved,  dersom  vi  var  bleven  sammen  længere; 
jeg  har  alt  havt  megen  indflydelse  på  hans  ånd  i  den 
korte  tid  vi  var  sammen,  og  håber  at  det  skal  vedvare  i 
fremtiden-. 

Zoega  havde  læst  italiensk  og  engelsk  med  ham  og 
Birch  tilbragte  gerne  sine  aftener  hos  ham.    Dagen  efter 

sin  afrejse  skrev  han  ham  til,  et  brev  som  til  en  liden- 
skabelig elsket  kvinde.  Det  må,  vistnok  mere  tilskrives 
Zoegas  egen  trang  til  meddelelse,  den  stærke  spænding  i 
hele  hans  væsen,  nu  da  han  stod  i  begreb  med  at  ile  sine 
ønskers  mål  imøde,  end  Birchs  særlige  sans  for  hans  ideer 
og  planer.  De  verdener,  som  den  ældre  ven  åbnede  for 
ham  i  deres  samtaler,  blendede  og  overvældede  den  unge, 
hans  ideale  sans  vaktes  for  første  gang,  og  Zoega,  der 
som  Sokrates  i  det  skønne  legeme  anede  den  skønne  sjæl, 
blev  selv  henreven  ved  den  magt,  hans  tale  havde  over 
sin  tilhører.  Denne  forelskelse  kaster  et  skær  tilbage  over 
opholdet  i  Gottingen ;  den  giver  os  et  indblik  i  den  mægt- 
ige trang  til  forståelse  og  meddelelse,  som  glødede  i  Zoega, 
men  som  han  aldrig  her  i  livet  skulde  få  helt  udtalt  og 
helt  tilfredsstillet.  "Thi  hvis  lyksaligheden  nu  bestod  i 
virksomhed«,  skriver  han  tre  uger  efter  sin  afrejse  til  Birch, 
«og  gud  kun  havde  givet  os  én  dag  at  virke  i,  og.  nogen 
så  rettede  og  rettede  på  sit  værktøj  lige  til  aften,  så 
tænker  jeg  han  fik  intet  udrettet,  og  således  frygter  jeg 
for  det  skal  blive  tilfældet  med  mig.  Om  der  da  skulde 
være  en  dag  hinsides  natten,  og  om  der  gives  mennesker, 
som  tager  deres  bestemmelse  med  sig  histover?  — » 


Modsætningerne  ligger  altid  nær  op  til  hinanden  hos 
Zoega,  men  dog  måske  aldrig  så  nær  som  i  dette  brev. 
Det  er  skrevet  påskedag,  den  26.  Marts  1780  i  Regens- 
burg; man  kunde  gerne  kalde  det  vendepunktet  i  hans 
liv,  i  alle  tilfælde  var  det  en  vigtig  mærkedag.  Han  var 
overvældet  af  de  første  tre  ugers  rejse.  «Hvad  jeg  i  disse 
tre  uger  alt  har  oplevet  og  følt,  nydt  og  lidt!«  hedder 
det  i  samme  brev.  "Hvis  det  bliver  ved  på  den  måde, 
kan  dette  affældige  legeme  ikke  holde  det  ud.  Tingene 
gør  alt  for  meget  indtryk  på  mig,  og  der  er  alt  for  mange 

ting,  som  ger  indtryk  på  mig,  —  og  så  denne  karrighed 
i  min  ånd,  der  vil  rive  alt  til  sig,  —  og  så  igen  denne 
trang  til  at  være  virksom  for  andre,  der  er  så  naturlig  for 
os  alle,  at  meddele  sig,  at  genfinde  sin  tilværelses  sand- 
hed i  de  væsener,  som  er  udenfor  os!  —  Vi  har  altså  rejst 
gennem  Hessen,  Pfalz,  Schwaben  og  Baiern,  alt  i  disse 
korte  tre  uger,  vi  har  set  forbavsende  meget  af  allehånde, 
og  dog  tænker  jeg  også  meget;  thi  mine  ejne  er  vågnede, 
og  hvor  lille  end  et  menneskeejes  flade  er,  lader  der  sig 
male  utrolig  meget  på  den,  når  man  forstår  at  inddele 
den  rettelig.  Med  tiden  håber  jeg  endnu  at  gere  nogle 
fremskridt  i  denne  konst;  men  et  svært  studium  er  det 
dog  altid.« 

Samme  dag  gik  han  ombord  på  et  Donau  -  fartøj  til 
Wien  og  begyndte  samtidig  en  udforlig  dagbog  over  alt, 
hvad  han  så  og  tænkte.  Den  er  skreven  på  italiensk  og 
findes  blandt  hans  efterladte  papirer,  Welcker  har  meddelt 
noget  af  den  på  tysk.  At  den  skulde  være  en  sprogøvelse, 
som  denne  forfatter  mener,  er  en  underlig  forestilling; 
den  har  tværtimod  vistnok  netop  en  overordenlig  betyd- 
ning i  Zoegas  egen  udvikling.  Samme  dag  som  han  ud- 
taler mistvivl  om  nogensinde  at  få  sit  værktøj  tildannet 
således  som  det  skal  være,  begynder  han  disse  optegnelser, 
der  viser  os  det  rette  værktøj  blinke  i  hans  hånd.  Denne 
dagbog  er  hans  første  sammenhængende,  aldeles  selv- 
stændige literære  arbejde;  den  er  et  alvorligt  studium  til 
trods  for  sin  lette  form,  en  eveise  i  at  se  meget,  se  det 
nøjagtig  således  som  det  er,  og  dog  med  den  åndelige 
overlegenhed,  at  det  spredte  samles  og  ordnes,  det  væsen- 
lige træder  frem  foran  det  tilfældige.  Ved  at  læse  disse 
henkastede  skildringer  får  man  en  umiddelbar  følelse  af 
at  forfatteren  her  er  kommen  i  sit  rette  element.  Det 
springende,  ufuldstændige,  ofte  sønderrevne,  som  betegner 
hans  breve,  har  her  veget  plads  for  en  fordybelse  i  emnet, 

der  er  særdeles  velgørende;  hans  eje  er  utrætteligt,  hans 
opmærksomhed  stadig  spændt  og  hans  tales  rigdom  i  at 
gengive  det  sete  og  tænkte  uudtømmelig.  Han  omfatter 
alt  med  sin  interesse,  naturen,  konsten,  historien,  tilfæld- 
ige tildragelser,  skipperhistorier  o.  s.  v.  Dagbogen  fort- 
sættes på  rejsen  fra  Wien  til  Venedig,  under  opholdet  i 
denne  stad  og  på  vejen  til  Kom.  En  nyere  konstkender 
fremhæver  hans  ypperlige  karakteristik  af  Venedig  i  arki- 
tektonisk henseende;  enhver  ven  af  naturen  vil  føle  sig 
fængslet  af  hans  skildringer  af  egne  og  dagstider.  Hvor 
meget  det  end  kan  synes  at  stride  imod  hvad  der  hidtil 
er  fortalt  om  hans  stærkt  bevægede  indre  liv,  er  det  ikke 
des  mindre  vist,  at  denne  opfattelse  og  gengivelse  på  første 
hånd  netop  er  Zoegas  ypperste  evne;  alle  hans  åndelige 
erfaringer,  hele  det  fond  af  poesi,  som  var  nedlagt  i  ham 
og  aldrig  lod  ham  falde  til  hvile  i  hverdagslivet,  hele  hans 
tidligere  liv  gik  fra  nu  af  op  i  denne  herskende  evne  og 
blev  på  én  gang  dens  drivhjul  og  dens  højeste  smykke. 

I  Rom  opholdt  de  rejsende  sig  i  4  måneder,  fra  27. 
Juni  til  30.  Oktober;  derpå  i  henved  5  måneder  i  Neapel 
og  så  igen  8  uger  i  Rom,  fra  29.  Marts  til  23.  Maj  1781. 
Disse  sidste  betegner  Zoega  selv  som  de  frugtbareste  af 
hele  rejsen  og  de  kom  da  også  til  at  afslutte  den;  thi  5 
uger  efter  fik  de  i  Turin  efterretning  om,  at  v.  Heinens 
svoger  gehejmeråd  Linstow  var  død,  og  de  tog  da  vejen 
op  over  Alperne  og  igennem  Tyskland  i  så  stor  skynding, 
at  de  få  uger  efter  var  nord  for  Ejderen.  Således  gik 
Zoega  glip  af  de  to  års  ophold  i  Frankrig,  Holland  og 
England,  som  han  havde  glædet  sig  til. 

Af  de  to  års  ophold  i  udlandet  var  selvfølgelig  det 
halve  år  i  Rom  af  alt  overvejende  betydning.  Han  var 
denne  gang  i  alle  henseender  forberedt  til  at  få  det  størst 
mulige  udbytte  af  dette  ophold;  i  Gottingen  havde  han 
tilegnet  sig  omtrent  den  hele  arkæologiske  og  historiske 

viden,  som  var  nedlagt  i  de  forskellige  literaturer,  og  på 
vejen  derned  havde  han  fundet  og  avet  sin  overordenlige 
evne  til  at  se  og  opfatte;  det  var  blevet  hans  lidenskab 
at  iagttage. 

Det  var  derfor  ingenlunde  oldsagerne  alene,  som  til- 
trak sig  hans  opmærksomhed,  han  omtaler  det  tværtimod 
som  et  held,  at  han  havde  så  mange  kommissioner  fra 
Hevne  på  ved  selvsyn  at  klare  en  række  tvivlsmål  for  ham, 
da  han  ellers  let  vilde  været  udsat  for  at  forsømme  dem. 
•  Ingen  steds  kan  det  antikvariske  studium  egenlig  drives 
med  nogen  frugt  uden  her,  skriver  han,  -men  heller 
ingen  steds  bliver  det  én  så  let  imod;  thi  netop  her  ser 
man  ret  dets  ufuldkommenhed  og  ubetydelighed,  her  hvor 
der  er  så  uendelig  mange  ting  at  betragte  og  en  så  kvæl- 
ende strøm  af  meningsløs  tale  om  dem».  Men  selve 
staden,  som  den  lå  dér  som  det  mest  storslåede  mindes- 
mærke over  årtusenders  verdenshistorie,  en  hob  af  de  sæl- 
somste ruiner  og  dog  en  levende  by  fra  nutiden,  sædet 
for  den  højeste  kirkemagt,  samlingsstedet  for  oldtidens 
konstskatte  og  den  nyere  tids  malerier,  den  rige.  og  stor- 
ladne natur  op  imod  bjergene  og  Campagnas  øde  flade, 
—  alt  dette  virkede  sammen  på  Zoega  og  betog  ham  al- 
deles. 1  modsætning  til  den  almindelige  tale  om  Sydens 
enerverende  varme  fremhæver  han  den  højere  energi  hos 
det  romerske  folk,  kvindernes  skønhed,  livets  lettere  og 
hurtigere  pulsslag  under  Italiens  sol.  Tanken  om  at  vende 
tilbage  hertil  for  at  drikke  denne  trylledrik  i  altid  dybere 
drag,  dukker  strax  op  i  ham  og  voxer  fra  dag  til  dag; 
Kom  bhver  for  ham  den  by,  »som  man  enten  ikke  skal 
se,  eller  ikke  forlade«. 

Opholdet  i  Neapel  var  ved  siden  heraf  uden  væsenlig 
betydning;  det  sysselsatte  ham  end  ikke  så  meget,  at  det 
kunde  holde  de  hærskarer  af  betænkeligheder  og  tvivlsmål 
nede,  som  jævnlig  overfaldt  ham  udenfor  Kom.    Han  følte 

sig  her  bunden  ved  forholdet  til  v.  Heinen;  han  lagde 
igen  mærke  til,  at  hans  ledsager  var  et  ganske  almindeligt 
menneske  og  tilmed  kammerjunker;  han  tænkte  atter  med 
vemod  på  sit  fædreland  og  ønskede  sig  tilbage  til  det  for 
at  finde  et  fristed  i  en  landlig  egn,  hvor  han  i  ro  kunde 
tænke  over  livet  og  de  indtryk,  han  nu  havde  modtaget. 
"Enhver  som  upartisk  vil  sammenligne«,  skriver  han, 
«må  tilstå,  at  Rom  taber  overfor  Neapel,  og  dog  vilde  jeg 
så  gerne  ombytte  dette  for  hint.  Landet  her  er  et  para- 
dis, men  for  mig  er  det  lutter  forbudne  træer,  lutter  luk- 
kede brønde;  der  falder  mig  intet  andet  ind  ved  det,  end 
at  det  ikke  lader  sig  negte  det  er  dejligt".  Og  en  anden 
gang:  "Hvorfor  skulde  jeg  ikke  tilstå  det  for  dig,  at  jeg 
ofte  længes  tilbage  til  Fyn,  ofte  bebrejder  mig  det  selv, 
at  jeg  afkortede  de  lykkelige  dage,  som  jeg  nød  dér,  der 
vel  ikke  var  uden  sorger,  men  dog  de  lykkeligste,  som  jeg 
har  kendt  i  uafbrudt  følgerække.  Men  sandt  er  det,  at 
således  kunde  det  ikke  blive  ved.  De  havde  som  alle 
andre  ting  ødelæggelsens  spire  i  sig  selv.  Jeg  var  vel  til- 
mode, men  i  dunkel  utilfredsstillet  følelse,  således  omtrent 
som  en  helt  fordum  må  have  været  tilmode,  hvem  en 
dejlig  troldkvinde  holdt  fangen  i  sine  duftende  havers  la- 
byrinth.  Han  følte  ubrugte  kræfter  i  sig,  en  hemmelig 
trang,  en  sydende  attrå,  og  når  hendes  søde  ånde  tilvift- 
ede ham  kølighed,  opluede  den  de  skjulte  flammer  og  selve 
følelsen  af  salighed  vækkede  bevidstheden  om  ikke  at  for- 
tjene den.  —  Nok,  det  tilfredsstillede  mig  dengang  ikke, 
jeg  rev  mig  løs  for  at  søge  noget  nyt;  om  jeg  har  fundet 
noget  bedre,  vil  jeg  ikke  undersøge«.  «Jeg  har  efter- 
hånden gjort  så  mange  iagttagelser  og  erfaringer,  at  både 
hjerte,  hjerne  og  tunge  står  fare  for  at  blive  mig  til  be- 
svær. Hver  tanke  har  en  modstående  tanke,  hver  følelse 
en  følelse,  hvert  ord  en  modtale.  Hvor  finder  jeg  sand- 
heden i  sit   blivende  væsen?    —   Jeg  havde   en   tid  lang 

gjort  det  til  en  lov  for  mig  at  lade  alt  dette  stå,  ved  sit 
værd  og  blot  samle  data  for  engang  i  otium  at  gere  brug 
af  dem;  men  jeg  fandt  snart,  at  på  den  måde  taber  man 
evnen  endog  til  at  samle  data:  uden  visse  grundideer 
bliver  alt  overflade.  —  Hvorfor  blev  jeg  ikke  skabt  som 
andre  mennesker,  der  lader  sig  instruere,  holder  fast  ved 
deres  instruktion  og  holder  alle  andre  for  dårer  i  samme 
grad  som  de  fjerner  sig  fra  deres  egne  meninger«. 

Således  kastedes  han  tilbage  fra  iagttagelser  til  be- 
tragtninger, fra  videnskab  til  filosofi,  fra  sindets  ligevægt 
til  de  skiftende  stemninger.  Og  således  skulde  det  blive 
ved  hele  hans  liv  igennem ;  nat  og  dag,  sommer  og  vinter 
skulde  aldrig  aflade  i  hans  sind;  det  var  vilkåret  for  at 
han  kunde  blive  hvad  han  blev,  at  livets  strøm  aldrig 
stivnede  eller  udtørredes  for  ham  i  sit  trælsomme  løb 
gennem  kendsgerningernes  riger. 

Det  andet  ophold  i  Rom  var,  som  han  selv  siger,  den 
bedste  del  af  hele  rejsen ;  han  gik  igen  helt  op  i  sine 
undersøgelser  uden  at  lade  sig  påvirke  af  noget  andet, 
han  holdt  op  med  at  læse  for  blot  at  samle  umiddelbare 
indtryk  og  erfaringer.  »Siden  vi  forlod  Neapel«,  siger  han, 
«har  jeg  bestandig  været  rask,  i  Rom  havde  jeg  for  meget 
at  tage  vare  til  at  jeg  kunde  fejle  noget.  Jeg  har  havt 
lejlighed  til  at  samle  en  mængde  bemærkninger  til  historie 
og  oldsager,  med  hvilke  jeg  er  sikker  på  at  gøre  mig  min 
ven  Heyne  forbunden,  og  på  ham  stoler  jeg  især  med 
hensyn  til  min  fremtidige  skæbne«.  —  Det  blev  nu  hans 
bestemte  plan  snarest  muligt  at  søge  lejlighed  til  at  komme 
tilbage  til  Rom:  "denne  stad  er  dog  den  eneste,  i  hvilken 
det  er  umagen  værd  at  leve«. 

Fra  Turin  skriver  han  et  vidtløftigt  brev  til  Esmarch 
om  Italiens  politiske  tilstande,  der  viser,  hvor  meget  han 
også  i  den  retning  havde  iagttaget.  Mangfoldigheden  af 
statsforfatninger,  ligefra  Venedig  til  Rom,  Neapel,  Floreus 

og  Sardinien,  tiltaler  ham  i  høj  grad,  særlig  i  modsætning 
til  Danmarks  ensformige  absolutisme.  I  kampen  mellem 
de  politiske  partier  ser  han  det  offenlige  livs  eneste  ratio- 
nelle tilværelsesform,  hvor  den  ikke  findes  er  der  død  og 
trældom.  Man  ser  af  hans  udtalelser,  i  hvor  høj  grad 
revolutionens  ideer  alt  dengang  var  de  dannedes  fælles- 
ejendom:  "det  er  dog  en  prægtig  ting  med  disse  navne: 
stat,  republik,  som  vi  slet  ikke  kender  i  vore  despotiske 
riger«,  skriver  han;  «thi  om  de  end  i  og  for  sig  er  et 
intet,  så  frembringer  de  dog  en  vis  stemning,  i  hvilken 
mennesket,  der  sukker  efter  frihed,  føler  sig  vel  tilmode". 

Den  28.  Juni  modtog  de  to  rejsefæller  i  Turin  efter- 
retningen om  Linstows  død,  og  samme  dag  forlod  de  byen 
for  at  drage  nordpå,  alt  hvad  postvognene  kunde  yde  i 
retning  af  hurtig  befordring.  Zoega  gik  til  Gottingen, 
medens  Heinen  drog  lige  hjem  til  København,  hvor  han 
få  uger  efter  blev  udnævnt  til  kammerherre.  Rejsens 
pludselige  afbrydelse  havde  som  alt  uventet  bragt  Zoega 
ud  af  fatning;  han  havde  troet  sin  fremtid  sikret,  når  han 
efter  endnu  et  par  års  ophold  i  udlandet  kom  hjem  som 
en  fuldt  rustet  videnskabsmand,  med  Heynes  anbefalinger 
og  Linstows  understøttelse.  Fra  Mannheim  skrev  han  til 
Esmarch  og  bad  ham  tale  med  Trant,  der  var  kommitteret 
i  toldkammerkollegiet,  og  hans  frænder,  om  de  muligvis 
vidste  noget  råd.  Johan  Zoega,  der  imidlertid  var  rykket 
op  til  kommitteret  i  rentekammeret,  lagde  også  strax  en 
meget  fordelagtig  plan  for  sin  fætter,  der  siges  ikke  hvorpå 
den  gik  ud,  da  den  heldigvis  ikke  kom  til  udførelse.  Heyne 
vilde  nemlig  ikke  høre  tale  om  andet  end  en  rent  viden- 
skabelig sysselsættelse;  han  stolede  på  Guldbergs  interesse 
for  arkæologien  og  oldtidshistorien  og  pålagde  Zoega  ufor- 
tøvet at  henvende  sig  til  ham  med  de  anbefalinger,  han 
vilde  medgive  ham. 

Efter  en  8  dages  rejse  gennem  Sønderjylland  og  Fyn, 

hvor  han  besegte  HoUufgård  og  Kerteminde,  ankom  han 
mandagen  den  23.  Juli  (1781)  til  København.  I  ugens  leb 
tog  han  ud  til  Fredensborg  og  havde  her  en  lang  samtale 
med  Guldberg,  der  af  farbroderen  var  bleven  forberedt  på 
hans  komme.  De  enedes  om  en  foreløbig  sysselsættelse 
med  ordningen  og  beskrivelsen  af  fire  forskellige  mønt- 
kabinetter, som  fandtes  i  København,  deriblandt  Guldbergs 
eget;  han  skulde  særlig  fremdrage  sjældenhederne,  som 
man  dengang  plejede,  og  udgive  dem  i  kobberstik  og  med 
beskrivelse.  Hertil  skulde  der  føjes  en  almindelig  indled- 
ning om  oldtidsstudiet;  Zoega  skulde  udvikle  sine  ideer 
om  dets  rette  behandling  og  hvad  der  ellers  kunde  be- 
tegne ham  som  en  selvstændig  videnskabsmand,  for  hvem 
ministeren  kunde  finde  rimelig  anledning  til  at  gøre  noget 
mere  end  almindeligt. 

Dette  andet  større  ophold  i  København  varede  ligesom 
det  første  henved  10  måneder;  det  optoges  for  største 
delen  af  hans  første  strængt  videnskabelige  arbejde,  løs- 
ningen af  den  enkelte  begrænsede  opgave,  som  var  stillet 
ham. 

Guldbergs  tanke  var  den  for  bestandig  at  knytte  ham 
til  den  store  samling  af  mønter  og  medaljer,  som  henstod 
uordnet  på  Rosenborg  og  som  alt  længe  havde  ligget 
ham  på  sinde.  Der  var  året  tilforn  nedsat  en  kommission 
under  forsæde  af  konferensråd  Nielsen  for  at  modtage 
medalje-samlingen ,  gennemse  den  og  bringe  den  i  orden, 
og  kort  før  jul  var  det  ved  en  kabinetsordre  befalet,  at 
der  på  Rosenborg  skulde  indrettes  et  passende  værelse  for 
den,  under  tilsyn  af  etatsråd  stempelpapir-forvalter  Muller 
og  billedhuggeren  Wiedewelt.  Kort  efter  bestemtes  der 
endvidere  6000  rdl.  af  fonden  »ad  usus  publicos«  til  ind- 
køb af  mønter  og  medaljer,  og  arbejderne  på  Rosenborg 
begyndte.  Imidlertid  skulde  Zoega  efter  sit  eget  gentagne 
gange  udtalte  ønske  gøre  en  udenlandsrejse  på  to  år,  for 

5 


€6 


fuldstændig  at  sætte  sig  ind  i  numismatiken  og  ved  sin 
hjemkomst  overtage  samlingen,  ordne  og  beskrive  den. 

Det  ses  let  af  hans  breve,  hvor  hurtig  han  satte  sig 
ind  i  denne  specialitet  og  med  sit  sikre  blik  opdagede 
svaghederne  ved  dens  daværende  standpunkt.  De  større 
møntværker  gav  sig  næsten  udelukkende  af  med  at  be- 
skrive sjældenhederne,  det  var  dem  man  satte  pris  på  i 
samlingerne,  ligesom  man  samlede  på  misfostre  i  natur- 
aliekabinetterne.  En  virkelig  fyldestgørende  oversigt  over 
det  almindelige,  der  selvfølgelig  havde  størst  historisk 
interesse,  savnede  man  aldeles.  Et  andet  svagt  punkt  i 
numismatiken  var  de  slette  tegninger,  der  endog  ligefrem 
ved  skødesløshed  forvanskede  fremstillingerne,  således  at 
beskrivelserne  jævnlig  afveg  aldeles  fra  billederne.  Det  var 
en  fejl,  som  Zoega  kom  til  at  kæmpe  imod  hele  sit  liv 
igennem,  og  det  er  betegnende  for  hans  skarpe  øje,  at 
han  strax  opdager  den,  første  gang  han  kommer  til  at 
sysle  med  slige  gengivelser.  Hans  bestræbelser  for  at  frem- 
tvinge kobberstik,  som  virkelig  kunde  bøde  på  savnet  af 
originalerne,  hvad  enten  talen  var  om  de  enkelte  figurer 
på  en  mønt  eller  om  konstværker  og  oldsager,  blev  senere 
epokegørende  i  videnskaben  og  er  endnu  den  dag  idag  et 
stærkt  fremtrædende  fortrin  i  alle  hans  skrifter. 

Det  er  ingenlunde  usandsynligt,  at  Zoega  ved  denne 
tid  fik  lejlighed  til  at  drøfte  denne  tanke  med  Danmarks 
største  konstner  for  Thorvaldsens  tid,  Johannes  Wiedewelt. 
At  han  gjorde  bekendskab  med  denne  udmærkede  mand, 
der  var  så  stærkt  påvirket  af  Winkelmann,  tør  vel  anses 
for  en  selvfølge;  Wiedewelt  arbejdede  dengang  på  ud- 
smykningen af  møntkabinettet,  der  var  bestemt  for  Zoega, 
og  denne  undlod  desuden  aldrig  at  gøre  sig  bekendt  med, 
hvad  han  fandt  af  konst  på  sine  forskellige  opholdssteder. 
En  4  —  5  år  efter  udgav  Wiedewelt  en  »Samling  af 
ægyptiske  og  romerske  oldsager«   (1786  fol.),  27  kobber- 

tavler  med  38  sider  text,  efter  Guldbergs  samling,  altså 
vistnok  tegnede  i  disse  år ,  før  denne  statsmands  fald  og 
fjernelse  fra  hovedstaden.  I  fortalen  til  dette  værk  udtaler 
Wiedewelt  den  samme  tanke,  som  Zoega  så  stærkt  frem- 
hæver i  brev  til  Heyne:  »Intet  er  tilsat  eller  forbedret«, 
siger  konstneren,  «og  originalernes  fejl  ere  beholdte  i  tegn- 
ingerne. Således  kræve  kendere  med  rette  at  se  dem  og 
denne  fordring  har  jeg  umaget  mig  for  at  fyldestgøre«. 

Forholdet  til  Guldberg  blev  efterhånden  næsten  for- 
troligt; Zoega  kom  til  ham,  når  han  var  færdig  med  sine 
mange  forretninger  og  fandt  ham  da  livlig,  elskværdig  og 
åndfuld ;  han  talte  gerne  om  videnskabelige  emner  og  var 
fordomsfri  og  liberal  i  sine  anskuelser.  «Jeg  havde  iaftes 
en  samtale  på  to  timer  med  statssekretæren  Guldbergi', 
skriver  han  den  6.  November  til  Heyne,  «en  mand,  som  i 
enhver  henseende  langt  overgår  mine  forventninger".  Også 
statsministeren  Joakim  Goske  Moltke  gjorde  han  bekend- 
skab  med;  han  havde  samme  interesse  for  oldsagsstudiet 
og  forstod  ligeledes  at  sætte  pris  på  Zoegas  kundskaber  i 
denne  retning.  Fredrik  Suhm  havde  han  besøgt  en  af  de 
første  søndage  efter  sin  ankomst  til  byen;  han  lå  da  som 
sædvanlig  på  landet  i  Øverrød;  dagbogen  viser,  at  han 
senere  gentog  dette  besøg  for  museets  skyld,  ligesom  han 
kom  hos  Abraham  Kali  o,  a. 

Af  personlige  venner  og  frænder  traf  han  her  i  byen 
de  samme,  som  under  sit  første  ophold;  den  første  søn- 
dag, han  var  her,  tog  de  i  Dyrehaven  med  ham.  Esmarch 
var  bleven  volontær  i  rentekammeret  og  befordredes  et 
par  år  efter  til  embedet  som  toldforvalter  i  Holtenau  ved 
Ejderkanalen.  At  forholdet  til  alle  hans  kendinge  var 
yderst  venskabeligt,  fremgår  noksom  af  den  trofaste  hen- 
givenhed, som  de  alle  viste  ham  i  en  senere  tid  og  som 
han   ikke   mindre  gengældte;  ingen  var  længere  blind  for 

det  høje  mål,  han  havde  sat  sig,  og  den  energi,  hvormed 
han  forfulgte  det. 

I  det  sidste  fjerdingår  af  sit  ophold  i  København,  da 
han  havde  tilendebragt  sine  møntundersøgelser,  kastede 
han  sig  over  studiet  af  Platon.  Han  formåede  ikke  at 
opdrive  nogen  nyere  og  bedre  udgave  end  den  fra  1534, 
men  den  læste  han  gentagne  gange,  helt  betagen  af  den 
attiske  filosofs  veltalenhed.  Han  havde  forhen  nok  læst 
et  og  andet  af  samme  forfatter,  men  uden  ret  at  kunne 
få  smag  for  ham;  nu  forekom  intet  ham  herligere  og  dyb- 
sindigere end  denne  vismands  samtaler,  i  hvilke  filosofi  og 
poesi  er  knyttede  sammen  til  et  uløseligt  hele.  Dette 
studium  danner  tillige  indledningen  til  det  senere  udtøm- 
mende kildestudium  af  hele  den  antike  hteratur  i  Græken- 
land og  Rom,  og  således  begynder  han  da  i  København 
at  trænge  ind  i  oldtidens  liv  ad  begge  de  veje,  som  han 
senere  forfulgte  med  så  stor  ihærdighed:  monumenterne 
og  literaturen. 

Den  22.  Januar  (1782)  havde  Zoega  indgivet  en  skrift- 
lig ansøgning  til  kongen  om  et  rejsestipendium,  men  da 
der  jo  ikke  kunde  være  tale  om  at  tage  afsted  før  foråret, 
forhastede  man  sig  ikke  med  at  afgøre  sagen.  Først  3 
måneder  efter,  den  20.  April,  underskrev  kongen  en  kabi- 
netsordre,  skreven  og  paraferet  af  Guldberg,  i  hvilken  der 
tilstodes  tre  rejseunderstøttelser;  den  anden  post  lyder 
således: 

»Endvidere  ville  Vi  og  lade  studiosum  philologiæ  et 
antiquitatum  Zoega  gøre  i  to  år  en  rejse,  egenlig  bestemt 
til  at  studere  den  lærde  mønte-  og  gemmers  kundskab, 
på  det  den  rare  samling,  Vi  af  begge  have,  dog  til  ære 
og  nytte  engang  kan  holdes  i  orden  og  gøres  brugbar. 
600  rdl.  have  Vi  årligen  i  disse  to  år  tillagt  ham,  og  det 
også  fra  1.  April  1782:  hvilket  Du  ville  bekendtgøre  ham. 


Instruktionen  ville  Vi  fra  Vores  kabinet  lade  ham  give. 
Fonden  ad  usus  publicos  må  også  udrede  dette«. 

Finansministeren  Stemann,  til  hvem  ordren  var  rettet, 
meddelte  Zoega  dens  indhold  et  par  dage  efter,  og  den 
8.  Maj  indgav  denne  en  »underdanigst  promemoria«  til 
ministeren,  der  er  det  ældste  i  vore  arkiver  opbevarede 
aktstykke  fra  hans  hånd.  Han  beder  om  at  pengene  måtte 
blive  anviste  hans  fader  fjerdingårsvis  på  Tender  amtstue. 
Samme  dag  stedtes  han  til  foretræde  hos  arveprinsen. 

Den  følgende  lørdag,  11.  Maj  1782,  tog  han  i  den 
tidlige  morgenstund  afsked  med  Guldberg  og  forlod  byen 
kl.  9  om  formiddagen.  Dagen  efter  gik  han  i  hårdt  vejr 
over  Beltet;  da  han  om  aftenen  lå  i  Nyborg  havn,  syg 
som  han  var  af  den  11  timers  fart  i  smakke,  oplivedes 
han  af  nattergalen,  der  lod  sig  høre  første  gang  i  dette 
år.  I  Kerteminde,  hvor  han  besøgte  Hejlmann,  blev  han 
gjort  opmærksom  på  et  ægyptisk  mindesmærke,  der  brugtes 
til  vasketrug  i  byfogdens  have;  han  undersøgte  det  og 
opdagede  5  rækker  hieroglyfer  foruden  en  billedlig  frem- 
stilling på  det.  Man  viste  ham  derefter  et  andet  lignende 
på  Brolykke;  begge  antages  at  være  forte  til  Fyn  af  Jør- 
gen Fris,  der  i  året  1618  på  en  udenlandsrejse  besøgte 
Ægypten.  De  sendtes  efter  foranledning  af  Zoega  til  Kø- 
benhavn for  at  indlemmes  i  Guldbergs  samling,  men  da 
denne  imidlertid  havde  forladt  byen,  fik  Abraham  Kali 
dem,  og  efter  hans  død  indlemmedes  de  i  konstmuseet. 
Efter  at  have  taget  afsked  med  sine  venner  på  Fyn,  gik 
han  over  Lille  Belt  til  Sønderjylland,  hvor  han  tilbragte 
et  par  dage  i  den  dejligt  beliggende  Torning  mølle,  ved 
foden  af  slotsbjerget,  og  ligeså  i  Møgeltønder.  I  de  sidste 
dage  af  Maj  forlod  han  sit  fædreland,  for  aldrig  mere  at 
gense  det.  Dette  anede  dog  hverken  han  eller  nogen 
anden  dengang,  og  der  gik  endnu  mange  år,  før  han  op- 
gav den  sidste  tanke  om  at  vende  tilbage.    Han  var  den- 

gang  hen  ved  27  år  gammel;  27  år  senere  skulde  han 
stedes  til  hvile  i  den  stad,  om  hvilken  han  havde  sagt, 
at  man  aldrig  burde  se  eller  aldrig  forlade  den. 


Zoega  regnede  selv  sin  videnskabelige  løbebane  fra 
begyndelsen  af  den  «numismatiske  rejse«;  alt  hvad  der  lå 
forud  var  kun  forberedelse  og  forøvelse.  Af  hvor  stor  be- 
tydning disse  forberedelser  imidlertid  havde  været  har  vi 
her  havt  lejlighed  til  at  se. 

Rejseplanen  var  nøje  fastsat  i  Guldbergs  egenhændige 
instrux ;  Zoega  skulde  opholde  sig  sex  måneder  i  Wien,  ni 
i  Italien,  tre  i  Frankrig  og  tre  på  tilbagevejen  i  Mann- 
heim, Kassel,  Dresden  og  Berlin.  Hans  hovedstudium 
skulde  være  mønter  og  gemmer  fra  den  græske  og  rom- 
erske oldtid,  men  derhos  skulde  han  dog  ej  heller  for- 
sømme middelalderens  og  andre  ikke -klassiske  tiders  og 
folkeslags  mønter  og  sigiller.  Til  slutningen  hed  det: 
»Jeg,  som  kender  hr.  Z.,  behøver  ikke  at  anbefale  ham 
at  søge  tid  til  under  rejsen  at  uddanne  og  udvide  sine 
sprogkundskaber,  sin  geografiske  og  historiske  viden  i  for- 
ening med  mythologi  og  antikviteter«. 

Rejsen  gik  temmelig  hurtig  gennem  Nordtyskland; 
han  opholdt  sig  nogle  dage  i  Holsten,  hvor  han  så  grev 
Schmettaus  møntkabinet  i  Plon ;  var  derpå  en  fjorten  dage 
i  Gottingen  og  gik  herfra  over  Gotha,  Niirnberg  og  Reg- 
ensburg ad  Donau  til  Wien,  hvor  han  ankom  den  5.  Juli. 
Det  var  den  første  hovedstation  på  hans  rejse,  thi  her 
skulde  han  nyde  godt  af  omgangen  med  abbeden  Eckhel, 
verdens  første  numismatiker.  Dette  skete  også  ganske 
efter  ønske;  han  fandt  ved  Guldbergs  og  Heynes  anbefal- 
ing den  største  imødekommen,  fri  adgang  til  de  store 
velordnede  samlinger,  til  Eckhels  forelæsninger  for  en  lille 
udvalgt  kreds  af  møntelskere,  ja  endog  til  alle  hans  hånd- 

skrevne  optegnelser,  i  hvilke  Zoega  fandt  den  hårdt  savn- 
ede vejledning  til  en  fuldstændig  oversigt  over  denne  viden- 
skab. Han  blev  her  selv  en  af  tidens  fortrinligste  mønt- 
kendere,  og  dette  studium  blev  for  ham  en  ypperlig  for- 
skole til  alle  senere  undersøgelser  af  de  klassiske  folks 
konst  og  historie;  øjet  øvedes  i  at  opsøge  de  mindste 
ubetydeligheder  og  at  lægge  mærke  til  hver  forskellighed 
i  form  og  anordning.  Zoega  hvilede  ikke,  før  det  arbejde 
var  gjort,  som  var  det  egenlige  formål  for  hans  rejse; 
han  dannede  sig  en  udsigt  over  den  hele  videnskab,  gjorde 
selv  forskellige  opdagelser,  som  han  glædede  sig  til  at 
træde  frem  med  efter  sin  tilbagekomst  til  København,  og 
erklærede  sig  så  færdig  til  afrejsen  fra  Wien.  Denne  fandt 
sted  femmåneders  dagen  efter  ankomsten,  og  nu  gik  det 
sydpå  til  Italien. 

Opholdet  i  Wien  var  uden  betydning  udenfor  dette 
særskilte  fag;  han  omgikkes  kun  få  uden  på  videnskabens 
vegne,  den  danske  afsending,  gehejmeråd  Viereck,  og  den 
pavelige  nuntius  Gerampi  var  de  eneste,  han  lærte  at 
sætte  pris  på.  Selve  staden  var  ham  imod  og  stod  efter 
hans  mening  i  enhver  henseende  tilbage  for  København, 
lige  fra  klima  til  dannet  omgang.  Han  bemærker,  at  en 
sammenligning  med  vor  egen  hovedstad  falder  ham  na- 
turlig, da  han  anser  den  for  sit  sandsynlige  fremtidshjem. 
Og  dog  var  det  stadig  Rom,  som  stod  ham  i  tanke.  »Du 
véd",  skriver  han  til  Esmarch,  «at  der  også  bor  folk  bag 
bjerget,  og  at  vi  har  en  vis  forkærlighed  for  disse  folk  og 
for  den  hele  egn  bagved  bjerget  med  alt,  hvad  dermed 
står  i  forbindelse,  lige  fra  templernes  pragt  til  pigernes 
hårpynt,  en  forkærlighed,  som  alle  fornuftige  folk  dadler, 
og  det  med  rette,  forsåvidt  de  er  fornuftige.  I  denne  nær- 
hed bæres  det  mig  ofte  for,  at  jeg  kan  vejre  luften  der- 
nede fra:  så  ønsker  jeg  mig  vinger,  ligesom  Ovidius  i 
Tomi.    Du  må  nok  smile  ved  dette,  når  du  sammenligner 

hans  fædreland  med  mit:  men  hvad  vil  igrunden  alle  disse 
ord  sige?  man  påstår,  at  Kap -vinen  hører  hjemme  ved 
Rhinen«.  Og  da  han  så  skulde  afsted,  skriver  han  dagen 
før  rejsen:  «Nu,  da  jeg  ser  Alperne  for  mig  og  tænker 
på,  at  Italien  ligger  der  bagved,  så  er  jeg  tilmode  som 
den  der  efter  en  trælsom  dag  går  til  et  gæstebud  om 
aftenen » . 

Torsdagen  den  30.  Januar  1783  ankom  Zoega  efter 
et  par  måneders  rejse  fra  Wien  til  Rom.  Han  traf  her 
sin  ven  fra  Gottingen  Andreas  Birch,  der  gjorde  forstudier 
til  sin  bibeludgave;  de  omgikkes  daglig  i  de  to  måneder 
før  Birchs  afrejse,  og  i  selskab  med  ham  gjorde  Zoega  to 
bekendskaber,  der  blev  afgørende  for  hele  hans  senere  liv; 
det  ene  var  med  Stefano  Borgia,  det  andet  med  Maria 
Pietruccioli. 

Den  pavelige  legat  i  Wien,  Gerampi,  havde  anbefalet 
ham  til  sin  ven  Borgia,  der  dengang  var  monsignore  della 
propaganda  fide,  senere  kardinal.  Ingen  katholsk  prælat 
har  vistnok  siden  reformationen  indlagt  sig  så  store  for- 
tjenester af  de  Danske,  som  han;  han  fortjener  derfor  i 
fuldeste  mål  at  mindes  på  dette  sted,  hvor  det  netop 
kommer  an  på  at  eftervise  de  første  tilknytningspunkter 
for  den  hundredårige  forbindelse  mellem  Rom  og  Køben- 
havn, den  forbindelse,  hvis  første  led  fra  dansk  side  Georg 
Zoega  skulde  blive. 

Stefanos  fader,  Camillo  Borgia,  var  en  af  patricierne 
i  staden  Velletri  ved  den  gamle  Via  Appia  fra  Rom  til 
Neapel,  kejser  Avgustus's  fødested.  Byen  ligger  henved  5 
danske  mil  fra  Rom,  i  en  fortryllende  egn.  De  første  tre 
mil  er  temmelig  øde,  indtil  Albano:  »herfra  er  egnen  for- 
tryllende«, hedder  det  i  en  rejseberetning  af  Zoegas  ven 
Gierlew,  «jeg  drømte  mig  midt  i  mit  fædrelands  skønneste 
egne;  disse  skove  med  deres  ranke,  frodige  træer  ligner 
dets   herlige   bøge-    og  egelunde,    disse    skønne   indsøer. 

denne  udsigt  til  det  fjerne  hav  genkalder  mig  levende 
Danmarks  yndige  egne;  disse  dybere  dale,  disse  højere 
bjerge  her  er  naturens  stærkere  træk,  hvori  den  udtaler 
sig  i  alt;  mere  hensmeltende,  blide  linjer  dannede  den 
hist.  Nu  lå  Gensano  for  os  og  snart  modtog  det  gamle 
Ariccias  lunde  os  i  sine  kelige  skygger.  Med  idelig  vex- 
lende  maleriske  udsigter  snor  vejen  sig  her  mellem  frugt- 
bare dale  og  vinplantede  høje  op  mod  Volskernes  gamle 
hovedstad  Velletri;  fjernt  ser  man  ud  over  den  umådelige 
slette,  hvori  Kom  hviler,  og  mildt  smelter  i  den  klare  luft 
Middelhavet  sammen  med  himlen«.  I  disse  her  nævnte 
byer  tilbragte  Zoega  senere  de  skønneste  måneder  af  året, 
her  levede  han  sammen  med  Canova  og  Thorvaldsen,  med 
Borgia  og  Frederikke  Brun  og  mange  andre  udmærkede 
mænd  og  kvinder. 

Camillo  Borgias  slægt  var  spansk,  den  havde  som  be- 
kendt spillet  en  stor  rolle  i  kirkestaten  og  leveret  to  paver. 
Hans  broder  Alessandro  var  erkebiskop  af  Fermo  og  havde 
påbegyndt  den  samling  af  oldsager,  som  brodersønnen  senere 
gjorde  til  en  af  de  betydeligste  i  Evropa.  Camillos  ældste 
søn  og  navne  bestemtes  til  faderens  efterfølger,  medens 
den  anden,  Stefano,  modtog  kirkelig  vielse  og  fik  et  fa- 
milie-fideikommis, som  i  Rom  var  stiftet  for  at  underholde 
en  af  slægten  som  prælat;  en  tredje  broder  blev  novis  i 
Johanniter -riddernes  orden.  Men  imidlertid  døde  den 
ældste  broder,  Stefano  arvede  godset  i  Velletri  og  den  tredje 
vendte  tilbage  til  den  verdslige  stand  for  at  indgå  ægte- 
skab og  tage  bopæl  på  slægtens  gods. 

Stefano  var  en  meget  begavet  mand,  lærd  efter  ital- 
iensk målestok,  gavmild  og  en  stor  ynder  af  videnskaben. 
Han  blev  sekretær  for  kongregationen  »de  propaganda  fide«, 
der  bestod  af  lutter  kardinaler,  men  hvis  forretninger  så 
godt  som  udelukkende  bestyredes  af  sekretæren ;  han  havde 
her   overtilsyn  med   alle  den   katholske  kirkes   missioner. 

Denne  stilling  benyttede  han  i  rigt  mål  til  at  skabe  en 
enestående  oldsagsamling,  især  fra  Ægypten  og  Asien; 
missionærerne  måtte  samle  hvad  de  kunde  overkomme  for 
at  være  deres  højeste  foresatte  til  behag,  og  der  var  den- 
gang endnu  nok  at  få  i  alle  den  gamle  verdens  ældste 
kulturlande.  Borgias  samlinger  omfattede  alt  muligt,  na- 
turalier såvel  som  håndskrifter,  konstsager,  mønter,  grav- 
kar, mythologiske  fremstillinger,  indskrifter,  o.  s.v.  o.  s.v.; 
det  meste  opstilledes  i  den  store  villa  i  Velletri,  men  en- 
del  stod  dog  i  hans  bolig  i  Kom ;  alt  var  gjort  tilgængehgt 
for  videnskabsmænd  og  yndere. 

Borgia  var  personlig  en  elskværdig  mand,  blid  af  ka- 
rakter, livlig  som  alle  Italienere,  men  med  megen  ligevægt 
i  sindet.  Han  var  jævn  og  ligefrem  i  omgang,  om  han 
end  aldrig  glemte  sin  slægts  og  sit  embedes  værdighed; 
hans  samtale  var  livlig,  fuld  af  fin  skæmt,  altid  rede  til 
svar.  Hans  lærdom  var  overfladisk,  som  den  dengang 
plejede  at  være  i  Italien,  foruden  sit  modersmål  kunde 
han  kun  latin,  græsk  og  de  østerlandske  sprog  var  ham 
lige  så  fremmede  som  de  evropæiske.  Selv  var  han  kun 
optrådt  som  historisk  forfatter  for  at  forsvare  pavens  lens- 
højhed  over  Neapel;  men  det  var  hans  lyst  at  formå  andre 
til  at  skrive  lærde  værker,  hvis  udgivelse  han  da  bekost- 
ede. Helst  skulde  det  være  om  emner,  til  hvilke  hans 
samlinger  leverede  det  egenlige  grundlag,  og  af  sådanne 
behandledes  i  årenes  løb  ikke  så  ganske  få  af  hans  yngre 
venner. 

De  første  Danske,  som  nød  godt  af  Borgias  gæstfri- 
hed var  Andr.  Kr.  Hvid,  theologen  Adler  (fra  Arnes  i  Slien) 
og  Andreas  Birch;  senere  Wahl,  Zoega,  Fred.  Miinter, 
Nils  Schow,  Torkel  Baden,  Engelbreth,  Wad,  Eamus  o.  a. 
Især  efterat  have  lært  Zoega  at  kende  fattede  han  høje 
tanker  om  hans  landsmænd  og  trådte  snart  i  et  nærmere 
forhold  til  dem,   end  nogen  kardinal  til  den  nation,  hvis 

særlige  protektor  han  var.  Danske  sås  jævnlig  i  hans 
omgivelse,  han  gav  dem  uhindret  adgang  til  sine  samlinger 
og  sogte  på  forskellig  måde  at  knytte  dem  til  sig.  Lige- 
ledes satte  han  pris  på  de  få  Tyskere,  som  kom  til  ham, 
han  agtede  deres  flid  og  kundskaber.  Selvfelgelig  stod 
hans  hus  dog  også  åbent  for  de  indfødte  oldgranskere  og 
konstelskere,  skønt  han  tiltroede  dem  mindre  dygtighed; 
blandt  hans  venner,  der  også  trådte  i  nær  berørelse  med 
Zoega  og  de  andre  Danske,  nævnes  ridderen  d'Agincourt, 
Dolomieu  og  Marini,  alle  tre  ivrige  og  ret  heldige  viden- 
skabsmænd. 

Det  var  ved  kgl.  resolution  af  18.  November  1776 
bleven  bestemt,  at  der  årlig  skulde  udredes  en  sum  af 
300  rdl.  som  rejseunderstøttelse  for  en  studerende,  at  nyde 
3  år  ad  gangen;  dette  stipendium  lagdes  nogle  år  efter 
over  på  fonden  ad  usus  publicos  og  forøgedes  ikke  ube- 
tydeligt. Den  første,  som  kom  til  at  nyde  det,  var  filo- 
logen Andreas  Kr.  Hvid,  der  i  året  1777  kom  til  Italien 
og  indførtes  hos  Borgia.  Få  år  efter  tildeltes  det  to  på 
én  gang,  Cramer  og  Fredrik  Munter,  som  gik  til  Gottingen 
og  derfra  senere  til  Italien;  ligeledes  fik  Adler,  Tychsen 
og  Schow  det  i  de  følgende  år.  Således  grundlagdes  ved 
sammenstødet  af  heldige  omstændigheder  en  forbindelse 
med  den  evige  stad,  hvis  tråde  kan  følges  fra  år  til  år 
og  som  har  havt  en  overordenlig  betydning  ikke  blot  for 
vor  konst,  men  også  for  vor  literatur  og  videnskab. 

Det  andet  bekendskab,  som  Georg  Zoega  strax  efter 
sin  ankomst  til  Kom  gjorde  gennem  Birch  var  med  dennes 
vært,  maleren  Pietruccioli ,  og  hans  datter  Maria.  Denne 
var  en  pige  i  sin  første  ungdoms  blomst;  hun  var  en 
fuldkommen  skønhed,  ansigtet  den  reneste  Madonna-type, 
hendes  medfødte  ynde  gjorde  hende  efter  kenderes  mening 
til  den  skønneste  kvinde  i  Kom.  Zoega  kunde  ikke  mod- 
stå det  indtryk,    hun  gjorde  på  ham;    han    blev  aldeles 

betagen  af  hende  og  inden  han  igen  kom  til  sig  selv,  var 
det  for  sent  for  ham  at  løsrive  sig.  Han  skriver  den 
5.  April  til  Birch,  som  imidlertid  havde  forladt  Rom: 
« —  Mariuccia  hilser  Dem  hjertelig.  Denne  pige  ger  mig 
vanvittig;  jeg  véd  ikke,  hvad  jeg  skal  gribe  til  for  ikke 
at  ødelægge  enten  hende  eller  mig  selv.  Alt  flere  gange 
har  jeg  sat  mig  for  ikke  at  gense  hende,  og  dog  går  der 
aldrig  mange  dage  uden  at  vi  kommer  sammen.  —  Strax 
efter  påske  går  jeg  til  Neapel.  Et  brev  fra  statssekretæren 
vil  afgøre  min  bestemmelse.  Det  vil  blive  min  skytsengel, 
som  nøder  mig  til  at  forlade  Rom,  da  mine  egne  kræfter 
ikke  vilde  strække  til».  Rejsen  til  Neapel  fandt  sted  kort 
efter,  den  fremskyndedes  ved  efterretningen  om,  at  Wedel- 
Jarlsberg  stod  i  begreb  med  at  forlade  denne  stad;  det 
gjaldt  da  om  at  benytte  hans  indflydelse  til  at  få  de  der- 
værende samlinger  at  se,  før  det  var  for  sent.  Zoega 
gennemgik  med  feberagtig  hast  alt,  hvad  der  var  at  se, 
han  blev  færdig  med  det  i  tre  uger  og  ilede  tilbage  til 
Rom.  «Jeg  passerede  kongerigets  grænse«,  skriver  han, 
«som  et  menneske,  der  vender  tilbage  til  sit  fædreland, 
og  jeg  så  Rom  langt  borte  fra  som  en  pilegrim,  der  stirrer 
ud  efter  røgen  fra  sin  fædrene  hytte.  Var  jeg  dog  født  i 
Rom  eller  var  jeg  aldrig  kommen  dertil!  —  Mariuccia 
hilser  Dem  og  pålægger  Deres  pige,  hvo  hun  end  er,  at 
kysse  Dem  i  hendes  navn.  Men  hun  siger,  at  hun  vil 
komme  til  Danmark  og  besøge  Dem:  ikke  ilde,  jeg  søger 
en  ledsager!  Strax  jeg  har  dette  brev  færdig  går  jeg 
hjem  at  besøge  hende«.  —  «Jeg  vilde  ønske,  at  jeg 
var  fra  Rom»,  hedder  det  i  samme  brev,  «og  dog  skælver 
jeg  ved  at  tænke  på  afrejsen.  Jeg  har  hildet  mig  i  visse 
ting,  som  jeg  ikke  kan  klare:  jeg  kan  ikke  mere  trække 
mig  tilbage,  og  hvis  jeg  kunde,  så  vilde  jeg  dog  mangle 
vilje  dertil,  og  her  er  jeg  nu  uden  venner,  uden  et  råd. 
Jeg  føler  skæbnens  magt,  som  river  mig  med  sig,   jeg 

lykke  eller  til  vanheld«. 

Denne  krisis  endte  i  en  afgørelse,  som  for  bestandig 
knyttede  Zoega  til  Kom;  i  Juli  måned  gik  han  over  til 
den  katholske  tro,  og  torsdagen  den  7.  Avgust,  27  ugers 
dagen  efter  sin  ankomst  til  staden,  ægtede  han  Maria 
Pietruccioli ;  ban  forlod  samtidig  de  fremmedes  kvarter  og 
flyttede  ind  i  hjertet  af  byen,  ligeoverfor  S.Maria  Rotunda; 
han  omgikkes  fra  nu  af  kun  indfødte. 

Man  kan  tænke  sig  hans  sorgblandede  lykke.  Hans 
hustru  var  meget  ung  og  elskede  ham  med  lidenskab; 
hun  var  beredt  til  at  forlade  sit  fædreland  og  følge  ham 
til  Danmark;  men  han  kunde  ikke  skjule  for  sig  selv,  at 
hun  manglede  de  nordiske  damers  opdragelse,  ikke  mindre 
end  deres  huslige  egenskaber.  Imidlertid  håbede  han  endnu 
at  overvinde  dette.  Det  var  hans  plan  at  fuldføre  sin 
rejse  efter  aftalen  med  Guldberg,  forlade  Rom  i  løbet  af 
efteråret  og  i  det  følgende  år  at  gå  tilbage  til  København 
for  at  modtage  ansættelse  ved  møntkabinettet.  Derefter 
vilde  han  betro  ministeren,  hvilke  forpligtelser  han  havde 
påtaget  sig  i  Rom  og  søge  fornyet  rejseunderstøttelse  for 
at  hjemføre  sin  hustru.  I  Schweiz  vilde  han  lade  ægte- 
vielsen gentage  efter  protestantisk  ritus  og  derefter  rime- 
ligvis fortie  sin  overgang  til  katholicismen.  Denne  var 
nemlig  sket  med  så  stor  hemmelighedsfuldhed,  at  end  ikke 
Borgia,  der  var  chef  for  propagandaen,  havde  nogen  anelse 
om  den.  Hvor  stærkt  følelsen  for  fædrelandet  netop  nu 
rørte  sig  hos  ham,  ses  bedst  af  et  brev  til  Esmarch,  som 
er  skrevet  14  dage  efter  ægteskabet;  det  er  imod  sædvane 
dansk  og  han  skriver  derom:  «Jeg  skriver  dansk,  fordi 
jeg  er  led  og  ked  af  det  tyske  sprog  og  alt  hvad  der  er 
tysk.  Jeg  er  nu  helt  dansk  og  vil  søge  at  anstrænge  alle 
mine  evner  for  engang  at  gøre  vort  folk  ære.  Også  har 
jeg  alt  den  forfængelighed  at  tro,  at  jeg  hidtil  ikke  har 

gjort  det  skam,  særlig  her;  jeg  er  her  i  mange  forbind- 
elser, neppe  har  vel  nogen  fremmed  her  så  mange  venner 
og  fjender  som  jeg". 

Hvad  overgangen  til  den  katholske  tro  angår,  da  var 
den  tilvisse  uden  dybere  og  selvstændig  betydning  for 
Zoega,  men  den  stod  dog  i  forbindelse  med  en  oftere  ytret 
sympathi  hos  ham.  Således  forsvarer  han  som  ganske  ung 
helgentilbedelsen,  og  i  et  brev  fra  Kerteminde  omtaler 
han  sin  forkærlighed  for  den  katholske  kirke  som  en  sag, 
der  er  vennen  noksom  bekendt.  Det  faldt  ham  derfor 
heller  ikke  vanskeligt  at  finde  grunde  til  bagefter  at  for- 
svare det  gjorte  skridt,  da  det  blev  bekendt  for  alle.  Det 
var  dog  nok  kun  hans  fader,  som  med  bekymring  modtog 
efterretningen  derom  og  søgte  at  vinde  ham  tilbage  for 
sin  ungdoms  tro;  iøvrigt  var  Zoega  i  god  overensstemmelse 
med  sin  tid  ved  ikke  at  tillægge  trosbekendelsen  nogen 
selvstændig  betydning.  Det  var  i  det  hele  en  selvfølge, 
at  en  mand  med  det  alvor,  den  sandhedskærlighed  og  det 
mod  til  at  tænke  en  tanke  til  ende,  som  Zoega  havde  i 
så  rigt  mål,  ikke  kunde  slå  sig  til  ro  med  andres  religiøse 
eller  filosofiske  overbevisninger,  han  måtte  selv  gøre  sig 
rede  for  den  ting.  Hans  første  ungdoms  forskellige  udkast 
og  breve  viser  dette  på  mange  måder.  Senere  trådte  disse 
spørgsmål  mere  tilbage,  han  var  øjensynligt  kommen  til 
ro  i  en  bestemt  livsanskuelse.  Esmarch  synes  gentagne 
gange  at  have  opfordret  ham  til  at  bhve  frimurer,  men 
det  skete  ikke;  den  hemmelige  visdom  havde  han  ingen 
tillid  til,  og  hans  indre  uro  var  ikke  af  den  art,  at  han 
ventede  ved  andres  hjælp  at  finde  en  afgørelse  for  sine 
tvivlsmål.  Overfor  faderens  angreb  var  det  ikke  vanskeligt 
for  ham  at  finde  protestantismens  Akilles-hæl:  fordringen 
på  at  stå  i  forhold  til  en  åbenbarelse  i  forbindelse  med 
protesten  imod  den  kirke,  som  i  uafbrudt  følge  når  op  til 
apostlenes  tid.     «Med  hensyn  til  religionen«,  skriver  han. 

"så  tror  jeg,  at  den  sande  religion  er  i  menneskets  hjerte 
og  kun  har  en  tilfældig  sammenhæng  med  den  ydre;  alt 
det  ydre  er  kun  skin,  og  så  finder  jeg  dog  et  større  skin 
for  en  kirke,  der  ved  alle  sine  misbrug  og  forvanskninger 
kan  hidledes  fra  sin  første  stifter  i  uafbrudt  følge,  end  for 
en  anden,  der  har  nogle  iøvrigt  ret  brave  mænds  urolige 
ånd  at  takke  for  sin  tilblivelse  for  få  år  tilbage  og  egen- 
nyttige fyrsters  kaprice  for  sin  oprettelse,  og  i  hvilken  der 
ikke  kan  negtes  hver  enkelt  lærer  og  hver  pro  tempore 
fyrste  samme  ret  til  at  forny  og  reformere,  som  hine 
dengang  havde.  —  —  Efter  de  forestillinger,  jeg  har  om 
gud  og  i  hvilke  jeg  er  sikker  på  ikke  [at  fare  vild,  kan 
menneskets  tilkommende  skæbne  ikke  være  afhængig  af 
undersøgelser,  som  kun  få  uden  vanskelighed  kan  anstille, 
og  som  de  der  anstiller  dem  kun  har  ringe  håb  om  at 
udgranske  tilbunds«.  Faderen  kunde  efter  sine  forudsæt- 
ninger ikke  gå  ind  på  denne  betragtning,  men  holdt  på 
det  åbenbarede  ord  i  skriften,  og  således  stod  de  på  den 
kontrovers,  der  ikke  lader  sig  bringe  til  afgørelse  uden 
ved  den  enkeltes  valg  på  sit  eget  ansvar. 

Mere  uforbeholdent  udtaler  han  sig  for  sin  fætter  i 
København.  «Jeg  har  taget  en  hustru«,  skriver  han,  »-og 
tror  ikke  på  dr.  Luther;  det  er  rigtignok  sandt,  men  jeg 
vidste  ikke  af,  at  dette  kunde  vedkomme  andre  end  mig 
selv.  Jeg  havde  den  gode  fordom  om  mit  fædreland,  at 
den,  som  opfylder  sine  forpligtelser  i  sit  kald,  iøvrigt 
kunde  leve  umolesteret.  —  Jeg  havde  valget  imellem, 
enten  at  gøre  en  pige,  som  i  enhver  henseende  var  mig 
kær,  ulykkelig  for  bestandig,  eller  at  underkaste  mig  alle 
de  ceremonier,  som  her  er  forbundne  med  at  tage  til 
ægte«. 

At  han  ikke  tog  fejl  af  sine  følelser  for  signora  Maria 
viste  sig  i  et  langt  og  i  det  hele  lykkeligt  ægteskab;  thi 
så  grundforskellige  de  end  var,  viste  han  hende  stadig  den 

største  ømhed,  den  mest  opofrende  kærlighed.  Hendes 
ideale  skønhed  henrykkede  vistnok  fra  først  af  hans  øje, 
der  var  så  modtageligt  for  det  ædle;  men  når  han  et  par 
år  efter  siger,  at  han  endnu  elsker  hende  som  sit  liv  og 
at  han  ikke  vilde  tro  at  have  købt  hende  for  dyrt,  om 
han  skulde  komme  til  det  resultat,  at  han  havde  ofret  sig 
selv  aldeles,  og  når  han  efter  hendes  død  klager  over  at 
have  tabt  sin  Isis,  livets  indhold,  —  så  viser  det  uimod- 
sigeligt, at  hun  var  langt  mere  for  ham  end  genstanden 
for  en  flygtig  ungdomsrus.  Og  dog  skulde  dette  ægteskab 
bringe  ham  talrige  lidelser  og  bitre  skuffelser,  som  atter 
havde  deres  grund  i  de  romerske  sæder,  men  måtte  virke 
lammende  på  en  mand  med  nordiske  forudsætninger.  Vi 
må  da  vel  sande  Zoegas  egne  ord,  at  med  denne  hustru 
blev  hans  liv  fuldt  af  uro  og  bekymringer,  uden  hende 
vilde  han  måske  aldeles  have  forfejlet  sit  mål. 

De  planer,  Zoega  havde  lagt  med  hensyn  til  sig  selv 
og  sin  hustru  og  deres  rejse  til  Danmark,  blev  snart  kryds- 
ede af  uventede  tilskikkelser.  Han  lod  sig  lettelig  over- 
tale af  Borgia  til  at  blive  vinteren  over  i  Rom,  istedenfor 
at  gå  til  Paris  og  Tyskland.  Han  steg  mere  og  mere  i 
denne  prælats  yndest,  deres  omgang  blev  stadig  fortrolig- 
ere uden  at  han  dog  endnu  fik  nogen  anelse  om  sin  unge 
vens  ægteskab.  Det  varede  ikke  længe,  før  Zoega  sattes 
i  arbejde  med  at  ordne  og  beskrive  den  rigeste  afdeling 
af  Borgias  samlinger,  de  romerske  kejsermønter  fra  Ægypten; 
det  var  tillige  en  ypperlig  øvelse  for  ham  og  henhørte  i 
strængeste  forstand  til  de  studier,  på  hvis  vegne  han  rejste. 
Men  planen  var  nu  tillige  at  udgive  et  sådant  arbejde  i 
trykken  og  derved  at  grundlægge  sit  navn  som  forfatter. 

Det  var  i  Juni  måned,  fortæller  han  et  par  år  efter, 
at  Borgia  opfordrede  ham  til  at  ordne  og  registrere  hans 
græske  mønter,  der  lå  i  sække;  han  var  selv  dengang 
aldeles  optagen  af  græske  studier  og  havde  opgivet  Ægypten 

som  indhyllet  i  et  uigennemtrængeligt  marke.  Efter  at 
dette  forholdsvis  lette  arbejde  var  udført,  faldt  det  Borgia 
ind  at  ønske  den  række  udgiven,  som  omfattede  de  af  de 
romerske  kejsere  i  Alexandria  slagne  medaljer.  Da  præget 
på  disse  for  en  helt  overvejende  del  viste  fremstillinger 
af  den  græske  mythologi,  var  der  ingen  særlige  vanskelig- 
heder forbundne  med  deres  forklaring,  og  Zoega  tog  med 
glæde  fat  på  dette  arbejde,  for  dermed  at  indlægge  sig 
nogen  literær  ære  i  Danmark;  han  gav  en  kort  beskrivelse 
af  hvert  stykke,  både  af  dem  i  Borgias  samling  (dengang 
c.  400)  og  af  dem  han  andensteds  havde  undersøgt  eller 
fandt  beskrevne.  Borgia  lod  dem  samtidig  stikke  i  kobber, 
og  det  var  aftalen,  at  bogen  skulde  være  færdig  trykt  i 
den  påfølgende  sommer,  samtidig  med  at  Zoega  vendte 
hjem  til  sit  fædreland.  Men  alt  som  arbejdet  var  i  fuld 
gang  forøgedes  samlingen;  i  September  købte  Borgia  en 
ny  samling,  der  nu  måtte  indordnes  i  rækken,  medens 
der  blev  stukket  supplementtavler,  og  da  man  var  ifærd 
med  dette,  kom  der  atter  i  December  et  stort  tillæg. 
Endelig  var  da  i  Januar  1784  katalogen  færdig,  og  Zoega 
fordybede  sig  i  studiet  af  nogle  enkelte  ualmindelige  styk- 
ker, hvis  fortolkning  efter  Borgias  og  hans  venners  mening 
lykkedes  så  godt,  at  man  var  henrykt  over  det  nye  lys, 
som  her  gik  op  over  oldtidens  studium:  «han  omfavnedes 
som  et  fænomen  iblandt  dem-.  Han  gik  altid  videre, 
uden  at  det  lykkedes  ham  at  sætte  en  grænse  for  sit  ar- 
bejde. Da  han  endelig  i  Marts  måned  forlod  Rom,  havde 
han  foruden  katalogen  udarbejdet  en  afhandling  om  de 
kejsermønter,  i  hvis  påskrift  der  forekom  ægyptiske  by- 
navne; heri  var  hovedresultatet  af  hans  iagttagelser  ned- 
lagt, idet  han  iøvrigt  forbeholdt  sig  i  et  senere  skrift  at 
komme  nærmere  ind  på  enkelthederne.  En  række  kritiske 
anmærkninger,   som   skulde   tilføjes   i   randen,    angående 

mønternes  tidsbestemmelse,  lovede  han  at  sende  hjem  fra 
rejsen,  efterhånden  som  trykningen  skred  frem. 

Den  12.  Maj  ankom  Zoega  efter  et  længere  ophold  i 
Florens  til  Paris,  uden  endnu  at  have  nogen  anelse  om 
den  statsforandring,  som  4  uger  tilforn  var  foregået  i  Kø- 
benhavn. Efterretningen  om  den  nedslog  ikke  blot  hans 
mod,  men  bragte  ham  aldeles  ud  af  sig  selv;  hele  hans 
medfødte  ængstelighed  og  modløshed  brød  frem  og  han 
anså  sig  selv  for  tabt.  Med  nød  og  neppe  kunde  han 
samle  sig  til  de  nødvendigste  arbejder,  skønt  den  danske 
afsending  såvel  som  den  pavelige  nuntius  prins  Doria  tog 
sig  venlig  af  ham;  dels  ved  deres,  dels  ved  « biskoppen  af 
Babylons«  hjælp  fik  han  adgang  til  alle  de  sjældne  sam- 
linger af  mønter  og  medaljer  i  det  kongelige  kabinet.  Han 
så  snart,  at  alt  hvad  han  havde  skrevet  om  de  ægyptiske 
kejsermønter  var  ufuldstændigt  og  tildels  forfejlet;  han 
skyndte  sig  da  med  at  stanse  trykningen  i  Rom  og  opgav 
hvad  han  hidtil  havde  anset  for  vel  begrundede  resultater; 
det  blev  ham  blandt  andet  klart,  at  han  først  måtte  lære 
koptisk. 

Imidlertid  havde  han  fået  brev  fra  Guldberg,  der  op- 
fordrede ham  til  at  skrive  til  Bernstorf,  til  hvem  han 
havde  anbefalet  ham.  Zoega  skrev  «med  den  skyldige 
ærbødighed,  men  uden  alt  supplikantvæsens  men  afvent- 
ede ikke  grevens  svar.  Dette  er  dateret  den  26.  Juni  og 
skrevet  egenhændigt.  Han  opfordrer  Zoega  til  at  sende 
ham  et  brev  til  kronprinsen,  som  han  da  vil  gøre  den 
bedst  mulige  brug  af  til  hans  fordel:  »det  vil  ikke  mangle 
unge  dygtige  videnskabsmænd  på  den  nødvendige  under- 
støttelse herfra,  selv  om  efter  et  personskifte  nogle  formål 
ikke  mere  vil  blive  begunstigede  i  samme  mål«.  Hans 
fader  sendte  strax  efter  modtagelsen  af  det  første  modløse 
eller  rettere  fortvivlede  brev  fra  Paris  en  anvisning  på  60 
species  -  dukater   for  at  gøre  det  muligt   for  ham  på  en 


sømmelig  måde  at  fortsætte  hjemrejsen;  han  skrev  sam- 
tidig til  sine  frænder  i  Kabenhavn  for  at  berede  ham  en 
venlig  modtagelse.  Alt  stillede  sig  også  forholdsvis  gunst- 
igt. Johan  Zoega  overlevede  heldig  det  store  brud,  lige- 
som han  havde  overlevet  Struensees  fald,  han  kom  som 
deputeret  ind  i  det  nye  finans- kollegium.  Georg  Zoegas 
anliggende  blev  særlig  afhængigt  af  overhofmarskalk  Numsen, 
der  var  gift  med  overhofmesterinde  fru  v.  d.  Liihe,  hos 
hvem  postkassereren  forhen  havde  været  hovmester  og  nu 
»formåede  alt«.  Men  imidlertid  havde  Zoega  fattet  og 
forkastet  en  række  planer,  indtil  han  stansede  ved  den 
tanke  at  gå  tilbage  til  Rom ;  faderens  brev  udeblev  den 
postdag,  da  han  havde  ventet  det,  han  troede  sig  forladt 
af  alle.  Så  solgte  han  hvad  han  kunde  undvære,  anmeldte 
sin  forandrede  beslutning  hos  Borgia,  skrev  hjem  for  at 
retfærdiggøre  sig  og  gav  sig  på  rejse,  eller  rettere  på  vand- 
ring den  19.  Juni.  Efter  en  yderst  besværlig  rejse  ankom 
han  den  24.  Juli  til  sine  længslers  mål. 

Strax  efter  faldt  han  i  en  hidsig  og  farlig  sygdom; 
den  7.  Avgust  kunde  han  med  et  par  ord  melde  hjem,  at 
den  egenlige  fare  var  overstået,  men  forst  4  uger  efter 
kom  han  op,  og  hele  efteråret  igennem  var  han  yderlig 
medtagen.  Han  fandt  fra  den  første  dag  i  Borgia  en 
virksom  og  gavmild  ven,  der  gjorde  alt  for  at  redde  hans 
liv  og  genoprette  hans  sundhed;  først  ved  denne  lejlighed 
opdagede  han,  at  Zoega  var  gift,  og  fik  da  tillige  at  vide, 
at  han  var  katholik.  Hans  unge  hustru  fødte  Zoega  en 
datter  i  de  samme  dage,  da  han  droges  med  døden.  Ok- 
tober måned  tilbragte  han  på  Borgias  gods  i  Velletri, 
sysselsat  med  at  ordne  og  katalogisere  de  ægyptiske  old- 
sager; en  renskrift  af  dette  arbejde  findes  endnu  med 
mange  senere  anmærkninger  blandt  hans  efterladte  papirer; 
han  kalder  sig  her  som  altid  senere  på  trykte  skrifter: 
•  G.  Z.  dansk  videnskabsmand«  (dotto  danese). 

6" 

Imidlertid  forhandledes  der  ivrigt  om  hans  tilbagerejse 
til  fædrelandet.  Esmarch  havde  alt  skrevet  til  ham  fra 
Flensborg  den  4.  Juli,  efter  dagen  tilforn  at  have  talt  med 
hans  fader  i  Tønder;  hahs  sager  stod  ingenlunde  dårligt, 
forsikrede  han.  Den  4.  September  skrev  han  igen  fra  Holte- 
nau,  med  efterretninger  fra  Møgeltønder  og  København. 
Borgia,  siger  han,  havde  alt  den  24.  Juli  skrevet  til  Adler, 
at  han  sikkert  ventede  ham  samme  aften  til  Rom,  der  var 
korresponderet  og  forhandlet  om  ham,  værelserne  på  Rosen- 
borg var  nu  færdige  og  alle  venner  ventede  ham  med 
længsel;  Esmarch  skulde  giftes  samme  efterår  og  forsikrer, 
at  kun  vennens  tilbagekomst  mangler  i  hans  lykke.  Så 
kom  der  en  ny  kurre  på  tråden.  Rygtet  om  hans  ægte- 
skab og  forandrede  trosbekendelse  meldtes  af  en  eller 
anden  uven  til  København  og  udbredtes  her  selvfølgelig 
med  lynets  hurtighed;  man  skrev  til  ham  for  at  formå 
ham  til  skyndsomst  at  retfærdiggøre  sig.  Den  8.  December 
skrev  han  til  Johan  Zoega,  den  eneste  mand  i  København, 
på  hvis  venskab  han  satte  så  megen  pris,  at  han  under 
alle  omstændigheder  søgte  at  stå  fuldstændig  retfærdiggjort 
for  ham.  Han  henstillede  helt  til  ham  at  klare  de  mis- 
forståelser, som  nu  selvfølgelig  blev  uadskillelige  fra  sagen, 
bad  ham  ikke  at  lade  konfessionsskiftet  komme  frem  og 
voldgav  iøvrigt  sin  skæbrie  til  de  mænd,  i  hvis  hænder 
den  var  lagt;  i  værste  tilfælde  kunde  han  blive  hvor  han 
var.  «Jeg  venter  alt  af  Deres  venskab",  således  slutter 
han  sit  brev,  «og  jeg  gentager,  at  intet  krænker  mig  så 
meget  ved  den  hele  sag  som  det,  at  jeg  må  opgive  håbet 
om  at  gense  Dem.  Lev  vel,  og  mindes  mig  engang  imellem 
således  som  man  mindes  de  afdøde«.  At  dette  ikke  var 
nogen  øjeblikkelig  indskydelse  eller  endog  en  beregnet 
smiger  ses  af  et  samtidigt  brev  til  Esmarch,  i  hvilket  han 
omtaler  København  som  en  by,  i  hvilken  der  kun  er  én 
mand,  som  han  elsker. 


85 


Det  lykkedes  fætteren  at  redde  stillingen;  man  enedes 
den  30.  December  i  statsrådet  om  at  se  bort  fra  hans 
giftermål  og  trosskifte,  bevilge  ham  en  understøttelse  på 
600  rdl.  til  hjemrejsen  under  navn  af  et  forlænget  sti- 
pendium og  derpå  sikre  hans  udkomme  herhjemme  ved 
at  give  ham  800  rdl.  årlig  (2560  kroner)  og  fri  bolig. 
Men  da  efterretningen  herom  nåede  ham  den  11.  Januar 
1785,  havde  han  alt  truffet  en  anden  bestemmelse;  æng- 
stelig som  han  var  og  tilskyndet  af  sine  romerske  venner 
havde  han  dagen  tilforn  fremstillet  sig  for  paven  og  havde 
af  ham  fået  tilsagn  om  en  foreløbig  årlig  understøttelse 
af  300  scudi  (specier).  Der  begyndte  nu  nye  forhandlinger 
gennem  fætteren;  Georg  forlangte  udsættelse  med  hjem- 
rejsen på  grund  af  sit  svækkede  helbred  og  tilsidst  enedes 
man  om  indtil  videre  at  opgive  enhver  tanke  om  den. 
Den  2.  April  1785  indberettede  Johan  Zoega  til  hofmar- 
skalk Numsen,  at  hans  fætter  »havde  indladt  sig  i  sådanne 
forbindelser,  at  han  ikke  kunde  vende  tilbage  hertil«;  den 
30.  Juni  udstedtes  en  kabinetsordre,  ved  hvilken  udbetal- 
ingen af  de  600  rdl.,  som  »Vores  etatsråd  Zoega  så  rettelig 
haver  tilbageholdt«,  kontramanderedes,  og  den  30.  Avgust 
sendte  Numsen  denne  ordre  til  finansministeren.  Man 
synes  således  på  alle  sagens  trin  at  have  villet  lade  en 
mulighed  åben  for  en  tilbagekaldelse,  indtil  en  afgørelse 
endelig  måtte  finde  sted. 

Således  var  da  også  striden  mellem  Rom  og  Køben- 
havn om  denne  begavede  mand  endelig  afgjort.  -Det  er 
som  om  skæbnen  med  uimodståelig  magt  igen  har  ført 
dig  til  Rom,  —  og  hvo  véd  i  hvilket  øjemed-,  skriver 
Esmarch  ved  efterretningen  om  tilbagerejsen  fra  Paris.  Vi 
efterlevende,  som  kan  overse  et  hundredårs  senere  udvik- 
ling, indrømmer  med  glæde  og  taknemlighed,  at  ligesom 
Georg  Zoega  kun  i  Rom  kunde  blive  hvad  han  blev,  så- 
ledes løste  han  også  netop  der  den  højeste  opgave,  livet 

kunde  stille  ham  til  hæder  og  varigt  gavn  for  sit  fædre- 
land. Knyttet  til  højskolen  og  samlingerne  i  København 
vilde  han  tilvisse  have  spredt  en  sterre  umiddelbar  glans 
over  det  danske  navn,  hans  skrifter  vilde  være  bleven 
knyttede  nøjere  til  vor  literatur.,  hans  videnskab  til  vore 
læresale;  men  han  vilde  kun  have  udrettet  en  del,  måske 
kun  en  ringe  del  af  hvad  han  fik  udrettet  dér,  hvor  han 
efter  sin  hele  natur  hørte  hjemme,  og  vore  landsmænd 
vilde  i  hin  kritiske  alder  hårdt  have  savnet  det,  som  Zoega 
var  for  dem  under  deres  ophold  i  Rom,  et  ophold,  som 
for  mange  af  de  bedste  iblandt  dem  var  afgørende  for  hele 
livet. 


IV. 

OPHOLDET  I  ROM. 

1785—1809. 


Der  er  noget  højst  forunderligt  og  gådefuldt  i  den 
forskellige  måde,  hvorpå  mennesket  stiller  sig  i  forhold  til 
stedet,  fødestedet  og  opholdsstedet.  Medens  de  aller- 
fleste holder  fast  ved  den  plet,  eller  dog  den  egn,  det 
land,  i  hvilket  de  er  kommen  til  verden,  findes  der  nogle, 
som  hele  deres  liv  igennem  drives  omkring  af  en  indre 
uro,  der  ikke  lader  dem  fatte  kærlighed  for  noget  enkelt 
sted;  medens  atter  andre  gør  deres  valg  med  en  sikkerhed 
og  styrke,  der  bliver  udenforstående  uforklarlig.  Der  synes 
heri  at  være  en  tvingende  naturbestemmelse,  og  det  viser 
sig  da  også,  at  dannelsen  mægtig  bidrager  til  at  frigøre 
den  enkelte  derfor;  alt  de  græske  filosofer  holdt  det  for 
en  af  filosofiens  (åndsdannelsens)  herligste  frugter  at  kunne 

have  det  godt  og  være  tilfreds  overalt  og  under  alle  for- 
hold. Det  er  derimod  naturfolkenes  særkende  at  kunne 
dø  af  hjemve,  ligesom  det  for  en  overvejende  del  er  al- 
muesmænd,  der  gribes  af  en  umættelig  vandrelyst  eller 
opgiver  fædrelandet  for  at  slå  sig.  til  ro  i  fremmede  verd- 
ensdele. 

Men  det  viser  sig  i  dette  som  i  så  meget  andet,  at 
de  genialt  begavede  mennesker  igen  til  trods  for  al  dan- 
nelse og  filosofi  vender  tilbage  under  naturbestemmelsen 
og  en  indre  uforklarlig  trang.  Hjemmet,  modersmålet, 
fædrelandet  finder  i  dem  sine  mest  beåndede  talsmænd; 
men  på  den  anden  side  er  det  også  blandt  dem  vandre- 
lysten og  opholdsvalget  virker  mest  uimodståeligt. 

Mærkelig  for  os  i  Norden  er  især  den  lidenskab, 
hvormed  til  forskellige  tider  vore  ypperste  mænd  har  vendt 
sig  mod  Sydens  lande.  Vi  genfinder  det  alt  i  hedenskabets 
sagn  og  vikingetidens  ejendommelige  færd.  Det  er  Odin, 
som  uden  hvile  farer  hen  over  land  og  sø,  og  i  Valhal, 
hvor  guderne  lever  af  fiæsk  og  mjød,  nyder  han  intet 
uden  Sydens  klare  vin;  hans  tanker  flyver  ud  over  verden 
som  fredløse  fugle.  Vi  genfinder  det  i  middelalderen;  Erik 
Ejegod  drager  til  Italien  og  til  Jerusalem  til  trods  for  alt 
det,  som  søger  at  holde  ham  tilbage;  Sigurd  Jorsalefarer 
bliver  tungsindig  indtil  vanvid,  da  han  finder  sig  bunden 
til  de  norske  kongsgårde.  Og  i  den  nyere  tid,  da  vi  havde 
løsrevet  os  fra  Kom  og  fra  Sydens  påvirkning,  vågner  den 
igen  med  samme  gådefulde  magt  og  griber  nogle  af  vore 
bedste  mænd:  Steno,  vor  mest  geniale  naturgransker,  og 
Thorvaldsen,  vor  største  konstner. 

Det  var  et  tilbageslag  fra  reformationstidens  ensidige 
fordømmelse  af  det  romerske  væsen,  som  i  sidste  halvdel 
af  forrige  århundrede  faldt  som  en  fortryllelse  over  Italien 
og  særlig  over  pavestaden.  Med  den  protestantiske  ortho- 
doxi,   der  havde  udtømt  sig  i  forbandelser  over  middel- 

alderens  hellige  stad,  brast  de  fordomme,  som  havde  været 
den  nordevropæiske  kulturs  styrke  og  svaghed.  Den  trang 
til  en  dybere  forståelse  af  livet  og  historien,  til  en  inder- 
ligere tilegnelse  og  genoptagelse  af  folkelivet  på  den  ene 
og  det  almene  kulturliv  på  den  anden  side,  som  drev  Evald 
tilbage  til  Nordens  oldtid,  medens  den  lod  Baggesen  vandre 
fredløs  omkring  gennem  alle  lande  og  alle  forhold,  den 
fængslede  også  Zoega  til  Rom.  Det  er  dette,  som  giver 
denne  mand  sin  fremragende  historiske  betydning  for  os. 
Lad  ham  indtage  sin  plads  i  videnskabens  udvikling,  i 
oldkyndighedens  grundlæggelseshistorie,  lad  Tyskerne  ind- 
ordne ham  blandt  Winkelmanns  og  Heynes  disciple  og 
blandt  lærerne  for  den  tyske  skole  i  Rom,  dér  vil  han  dog 
altid  kun  være  et  nummer,  om  end  et  nok  så  betydnings- 
fuldt; men  for  os  er  han  nummer  ét.  I  ham  bryder 
trangen  til  at  genoptage  oldtidens  ideer  i  historie,  filosofi, 
politik  og  konst  frem  med  genialitetens  magt  og  former 
hans  liv  og  hele  hans  personlighed.  Zoega  bliver  derved 
for  Danmark  hvad  Winkelmann  havde  været  for  Tyskland, 
samtidig  med  at  de  i  videnskabens  historie  står  jævnbyrd- 
ige ved  hinandens  side.  Folkenes  forskellige  karakter  forer 
det  med  sig,  at  Winkelmann  finder  sine  ypperste  disciple 
iblandt  forfatterne:  Lessing,  Herder  og  Goethe;  Zoega 
derimod  i  den  store  billedhugger,  hvem  det  blev  forundt 
at  genføde  den  græske  skønhedsverden. 

Som  vi  alt  har  set,  var  dette  « valgslægtskab »  med 
Rom  tidlig  gået  op  for  Zoegas  bevidsthed;  han  udtaler  sig 
ofte  nok  om  det,  både  før  og  efter  den  afgørende  krisis  i 
sit  liv.  »Kun  i  Rom  kunde  jeg  finde  min  bestemmelse", 
skriver  han  til  sin  fætter  Johannes:  «på  ethvert  andet 
sted  vilde  jeg  været  nødt  til  at  indskrænke  mig  til  noget 
vist  middelmådigt,  og  jeg  havde  engang  hengivet  mig  til 
sysler,  som  er  elendige,  når  de  ikke  er  fortrinlige,  fordi 
de  i  sig  selv  ligger  udenfor  det  daglige  behov«.   Men  han 

har  endnu  en  anden  og  højere  forklaring  i  baghånden, 
således  som  ban  samtidig  udtaler  det  til  sin  fader:  "Min 
store,  min  eneste  grund  til  engang  at  ville  være  Romer, 
som  jeg  alt  for  flere  år  tilbage  har  tilsigtet,  var  at  ind- 
ånde en  luft,  som  giver  min  ånd  sin  føde  på  en  helt 
anden  måde  end  luften  i  ethvert  andet  land«.  Rom  er 
ikke  blot  det  sted,  hvor  genstandene  for  hans  studier 
findes,  samlingerne,  ruinerne,  traditionerne;  det  er  tillige 
det  sted,  hvor  han  indånder  historiens  luft,  den  eneste, 
som  kan  bevare  hans  åndelige  sundhed.  Alle  disse  mønter 
og  obelisker  og  skindblade  og  marmorbilleder,  som  han 
beskriver  så  nøjagtig  og  gransker  dag  efter  dag  i  fjerde- 
delen af  et  århundrede,  er  for  ham  kun  det  legeme,  i 
hvilket  han  søger  den  udødelige  ånd. 


Den  10.  Januar  1785  fremstillede  Zoega  sig  for  paven 
og  fik  af  ham  løfte  om  en  ansættelse  med  300  scudi  (1200 
kroner)  i  årlig  løn,  indtil  anden  passende  stilling  kunde 
findes  til  ham.  Han  blev  foreløbig  tolk  i  de  nyere  sprog 
ved  Collegio  di  Propaganda  fide,  hvis  sekretær  Borgia  var. 
Denne  ansættelse  var  det  da  uden  tvivl,  som  foranledigede 
ham  til  14  dage  efter  at  leje  en  bolig  i  Strada  Gregoriana 
ved  Monte  Pincio,  en  bolig,  som  han  beholdt  indtil  sin 
død,  24  år  efter. 

Når  man  fra  den  gamle  stads  ruiner  går  nordpå  ad 
den  store  hovedgade  Via  del  corso,  som  fører  til  byens 
nørre  port,  ved  kirken  St.  Maria  del  popolo,  ses  Monte 
Pincio  rage  op  over  gadevrimlen  til  højre,  mod  nordøst, 
medens  man  til  venstre  har  Tiberen  og  hinsides  den  Vati- 
kanet med  Pederskirken  og  den  gamle  borg.  Sletten,  på 
hvilken  denne  del  af  byen  er  bygget,  er  den  gamle  Mars- 
mark,  bakken  imod  nord  var  i  oldtiden  "havernes  høj« 
(Collis  hortorura).    Til  den  store  og  prægtige  kirke  Maria 

del  popolo  —  efter  sagnet  bygget  af  det  romerske  folk 
(popolo),  fordi  pave  Paskalis  her  havde  fordrevet  de  onde 
ånder  fra  Neros  grav,  —  hørte  et  Avgustiner  kloster,  som 
indtil  Napoleons  tid  havde  en  vingård  på  Monte  Pincio, 
dér  hvor  kejseren  lod  anlægge  en  stor  lysthave  med  den 
berømte  udsigt  over  Tiberstaden.  En  lang  trappe  førte 
fra  højden  ned  til  Piazza  di  Spagna,  den  spanske  plads, 
ved  hvilken  afsendingen  fra  Spanien  havde  sit  palads  og 
udøvede  jurisdiktionen.  Syd  herfor  og  for  kirken  S.  Trinitå 
de'  Monti  lå  Villa  di  Malta,  dengang  Malteser-riddernes 
sommerbolig,  men  temmelig  forfalden;  af  de  spredte  huse 
udlejedes  flere  til  fremmede  og  her  boede  senere  Frederikke 
Brun,  Wilhelm  v.  Humboldt  og  før  deres  tid  hertuginde 
Amalie  af  Sachsen -Weimar  og  Herder.  Lige  syd  derfor 
lå  det  anselige  Collegio  Urbano,  grundlagt  af  pave  Urbanus 
til  missionens  tjeneste,  til  troens  udbredelse  (di  propaganda 
fide);  her  havde  Borgia  sin  bolig  og  her  i  nærheden  lå 
også  Zoegas,  som  der  siges  overfor  Villa  di  Malta,  med 
en  prægtig  udsigt  over  hele  det  store  og  storladne  Rom. 
Endnu  lidt  længere  mod  syd  ligger  sognekirken  S.  Andrea 
delle  Fratte;  indenfor  dens  mure  er  Zoega  jordfæstet. 

De  24  år,  som  han  tilbragte  under  disse  omgivelser, 
falder  i  to  lige  store  halvdele,  idet  freden  i  Tolentino,  i 
Februar  måned  1797,  gør  skel  imellem  de  første  12  rolige 
og  de  sidste  12  omskiftelige  år,  indtil  hans  død  i  Februar 
1809.  Med  denne  fred  blev  århundreders  stilhed  afbrudt 
i  pavestaten,  en  række  af  de  ypperste  konstværker  bort- 
førtes, og  Rom  droges  ind  i  revolutionskrigenes  malstrøm. 
I  det  samme  år  fuldførte  Zoega  sit  værk  om  obeliskerne 
og  dermed  i  det  væsenlige  sine  ægyptiske  arbejder,  og  i 
det  samme  år,  kort  efter  fredslutningen,  kom  Thorvaldsen 
til  Rom.  Det  vil  være  naturligt  at  behandle  hver  af  disse 
to  tidsrum  særskilt. 

Zoega  begyndte  sin  husholdning  med  en  sikret  ind- 

tægt  af  300  scadi,  som  fra  først  af  var  tilståede  ham  som 
tolk,  senere  beregnedes  som  honorar  for  udarbejdelsen  af 
det  store  værk  om  obeliskerne;  da  forarbejderne  hertil  tog 
deres  begyndelse  i  foråret  1788,  er  det  sandsynligt,  at 
han  alt  fra  denne  tid  af  har  været  fritagen  for  andre  for- 
retninger. Det  var  en  selvfelge,  at  han  måtte  se  at  skaflfe 
sig  forogede  indtægter  ved  andet  erhverv  og  dette  var  ej 
heller  så  vanskeligt.  Uden  nogensinde  at  ville  nedlade  sig 
til  at  være  Cicerone,  underviste  han  jævnlig  de  rejsende  i 
oldkyndighed,  vistnok  også  i  sprog;  Borgia  skaffede  ham 
videnskabelig  sysselsættelse,  f.  ex.  med  at  sammenligne 
håndskrifter  af  den  græske  bibeloversættelse  i  Venedig, 
hvilket  udførtes  for  engelsk  regning  o.  1.  Derimod  var 
denne  hans  faderlige  ven  så  hensynsfuld  aldrig  at  tage 
ham  i  sin  private  tjeneste  og  derved  bringe  ham  i  et  tve- 
tydigt forhold  til  sig.  Værket  om  kejsermønterne  bekost- 
ede han  med  stor  rundhåndethed,  medens  Zoega  gjorde 
hele  det  literære  arbejde  uden  løn;  først  da  det  var  af- 
sluttet forærede  Borgia  ham  det  hele  oplag  (forår  1788). 
Zoega  vurderede  den  rene  indtægt  heraf  til  300  zecchini, 
omtrent  2500  kroner. 

Også  fædrelandet  havde  bestandig  sin  del  i  ham.  Vel 
afslog  han  sin  faders  tilbud  om  en  årlig  pengehjælp,  men 
han  modtog  gennem  fætteren  i  København,  der  aldrig  slap 
ham  af  syne,  et  betydeligt  tilskud  fra  venner  i  hjemmet 
(i  foråret  88)  -med  løfter  for  fremtiden«.  Det  var  fra 
første  færd  hans  ønske  at  opnå  en  stadig  understøttelse 
fra  hoffet,  imod  at  påtage  sig  visse  forpligtelser  overfor  de 
danske  rejsende,  på  samme  måde  som  Sverig  og  Rusland 
havde  deres  agenter  i  Kom.  Allerede  første  gang  han 
følte  det  lidenskabelige  ønske  for  bestandig  at  kunne  slå 
sig  til  ro  ved  Forum  Roman um  vågne  i  sig,  opstod  denne 
tanke;  senere  tabte  han  den  aldrig  af  syne.  Den  første 
vinter   efter    bosættelsen    blev    den    danske   afsending   til 

Neapel,  Schlanbusch,  liggende  en  6  uger  i  Rom  med  en 
heftig  forkølelse;  han  omgikkes  daglig  Zoega  og  viste  ham 
meget  venskab.  De  drøftede  planen  om  en  ansættelse 
som  agent  og  Schlanbusch  lovede  at  foreslå  Bernstorf  at 
bringe  den  til  udførelse.  Dette  skete  nu  vel  ikke,  men 
omtrent  fra  denne  tid  af  fik  Zoega  en  årlig  understøttelse 
af  220  rigsdaler  (704  kroner)  af  kronprins  Fredrik,  imod 
at  meddele  ham  et  og  andet  om  de  romerske  oldsager, 
udgravninger  o.  s.  v. 

Gennem  Munter  og  Abildgård  kom  han  derimod  i 
forbindelse  med  konstakademiet  og  dets  « præses«,  arve- 
prinsen. Den  22.  Februar  1790  blev  Munter,  og  den  29. 
Marts  næstefter  Zoega  optagen  som  medlem  af  akademiet, 
og  arveprinsen  meddelte,  at  han  havde  "tilstået  hr.  Zoega  i 
Rom  et  honorarium  af  100  rdl.  (320  kroner)  årlig,  imod 
at  han  månedlig  aflægger  rapport  til  akademiet  angående 
konsternes  tilstand  i  Italien«. 

Det  er  herefter  klart,  at  Zoega  vilde  have  kunnet 
glæde  sig  ved  en  sorgfri  tilværelse,  dersom  han  overhoved 
havde  havt  den  evne  at  frigøre  sig  for  sorger  og  bekym- 
ringer. Men  dette  synes  ikke  at  have  været  muligt  for 
ham ;  han  levede  bestandig  under  trykket  af  en  usikkerhed 
og  en  frygt  for  fremtiden,  som  står  i  en  mærkelig  mod- 
sætning til  den  harmoni  og  sindsligevægt,  som  alle  en- 
stemmig roser  ham  for.  Efter  tungsindige  og  ængstelige 
folks  vis  søgte  han  derfor  også  at  sikre  sig  selv  og  sine 
børn  for  alle  mulige  tilfælde.  Da  hans  fader  døde  i  året 
1790,  og  hans  søskende  ikke  vilde  tillade,  at  han  blev 
udelukket  fra  skiftet  på  grund  af  sin  overgang  til  katholi- 
cismen,  således  som  skifteforvalteren  mente,  ej  heller  vilde 
modtage  hans  afkald  på  arv,  siden  han  havde  kostet  sin 
fader  over  halvfjerde  tusend  rigsdaler  fra  den  tid  han  kom 
i  latinskole,  så  lod  han  en  del  af  sin  arvepart  (en  2000 
kroner)  stå  hos  brødrene,  uden  at  ville  hæve  renterne  af  den. 

for  at  der  kunde  være  noget  efter  hans  ded,  også  udenfor 
Rom.  Her  rugede  han  derimod  selv  over  en  skat  af  omtrent 
13000  kroner  i  guld,  uden  al  tvivl  hovedmassen  af  arven, 
uden  at  have  mod  til  at  sætte  den  på  rente.  Dette  viser 
da  tillige,  at  han  aldrig  kan  have  været  i  overhængende 
pengetrang,  og  at  det  er  en  aldeles  uberettiget  overdriv- 
else, når  Nils  Schow  i  sin  biografi  gentagne  gange  kalder 
hans  »skæbne"  »skrækkelig  hård »,  hans  "forfatning«  « skræk- 
kelig« ;  det  er  et  indtryk  han  må  have  fået  ved  læsningen 
af  hans  breve,  der  jævnlig  er  skrevne  i  meget  mismodige 
timer.  Af  disse  ses  det  dog  også,  at  han  i  endel  år  havde 
en  neppe  betydelig  gæld,  som  han  efterhånden  afbetalte. 
I  vinteren  1796  —  97  fik  han  i  den  henseende  en  be- 
tydelig hjælp  af  prins  Emil  af  Avgustenborg  og  Bourke, 
og  der  blev  derefter  kun  en  rest  af  200  scudi,  som  han 
håbede  snart  at  kunne  få  betalt.  —  Det  er  ikke  muligt 
for  os  at  bedømme,  hvorvidt  han  i  disse  dispositioner 
virkelig  handlede  så  upraktisk  som  det  synes.  Usikker- 
heden kan  jo  i  Rom  have  været  så  stor,  at  det  var  det 
klogeste  at  nejes  med  kun  at  bevare  sin  ejendom,  og 
frygten  for  at  blive  ladt  i  stikken  af  sine  beskyttere,  der- 
som de  fik  nys  om  hans  lille  formue,  kan  have  forhindret 
ham  i  at  soge  andensteds  hen.  At  nogen  slags  gærrighed 
eller  lyst  til  at  samle  rigdom  var  med  i  spillet,  modsiges 
på  det  bestemteste  af  hans  vægring  ved  at  modtage  under- 
støttelse af  sin  fader,  hans  villighed  til  at  frafalde  al  arv, 
og  hans  stolte  vægring  ved  at  lade  sig  betale  som  Cice- 
rone. Havde  han  villet  lægge  an  på  det,  så  er  intet  vis- 
sere  end  at  han  med  sit  navn,  sit  kendskab  til  oldsager 
og  oldtidens  forfattere  og  sin  konstsans  i  få  år  kunde  være 
bleven  en  rig  mand  på  de  fremmedes  bekostning,  uden 
derved  i  mindste  måde  at  vække  forargelse  i  Rom. 

Zoegas  husholdning  var  tarvelig,   men  anstændig  og 
vel  omtrent  svarende  til  de  fordringer  han  stillede  til  livet. 

Det  ses  af  hans  breve  at  hans  hustru  ikke  blot  havde  en 
kone  til  hjælp  med  sine  børn,  men  også  en  kammerpige. 
Han  kunde  i  sit  hus  jævnlig  modtage  nordiske  og  tyske 
gæster,  og  mænd  og  kvinder  af  alle  stænder  sender  jævn- 
lige hilsener  og  taksigelser  til  ham  selv  og  hans  elskværd- 
ige hustru.  Den  7.  Marts  1795  beder  han  Munter  fortælle 
Wad  og  Kamus,  -at  hr.  Uhden  fra  Berlin,  som  her  har 
været  begges  ven,  igår  har  holdt  bryllup  med  min  kones 
kammerpige,  som  begge  også  have  kendt  i  mit  hus,  og 
agter  inden  få  uger  at  begive  sig  på  rejsen  til  Tyskland«. 
Det  var  oldgranskeren,  professor  Wilhelm  Uhden,  og  kam- 
merpigen var  Anna  Maria  Magnani,  der  senere  på  en  så 
skæbnesvanger  måde  greb  ind  i  Thorvaldsens  liv. 

Ligeledes  herte  det  med  til  Zoegas  årlige  adspredelser, 
at  han  efter  andre  ligestillede  familiers  vis  lå  på  landet  i 
efterårsmånederne  (villeggiatura) ;  vi  finder  ham  ved  denne 
tid  af  året,  i  vinhestens  skenne  årstid,  i  Ariccia,  Genzano 
eller  Velletri,  og  også  her  har  han  gæster  hos  sig,  ofte  i 
længere  beseg. 

Det  var  i  virkeligheden  ikke  så  meget  næringssorger, 
der  trykkede  ham  og  formorkede  så  mange  timer  af  hans 
liv,  som  legemlig  svaghed,  bernenes  sygdom  og  død,  og 
måske  frem  for  alt  de  sociale  forhold  i  Rom,  der  var  så 
grundforskellige  fra  alt  hvad  han  var  vant  til  og  måtte 
sætte  pris  på  som  udtryk  for  en  hejere  åndskultur.  Hans 
helbred  havde  neppe  nogensinde  været  stærkt,  men  efter 
den  voldsomme  feber  i  Rom,  som  blev  fordreven  med  de 
mest  voldsomme  midler,  og  efterat  han  med  fuldstændig 
selvforglemmelse  i  flere  år  havde  drevet  de  farlige  studier 
i  Roms  iskolde  gallerier,  var  det  så  godt  som  nedbrudt. 
Det  blev  en  grund  mere  til  at  forhindre  en  senere  tilbage- 
venden til  fædrelandet  og  derved  i  dobbelt  henseende  en 
kilde  til  mismod  og  tungsind. 

Hans  hustru  fedte  i  deres  henved  24årige  ægteskab 

ialt  11  børn,  hvoraf  dog  de  3  var  dødfødte.  Af  de  øvrige 
overlevede  3  deres  forældre;  den  ældste,  datteren  Lavra, 
den  yngste,  ligeledes  en  datter,  Emilie  (død  i  Roskilde 
1868),  og  sønnen  Fredrik  Salvator  (levede  endnu  1870  i 
Frankrig).  De  øvrige  5  døde  som  børn,  tildels  efter  lang- 
varige sygdomme;  3  af  dem  var  sønner  og  alle  opnævnte 
efter  Zoegas  yndling  i  den  romerske  historie,  Marcus  Av- 
relius;  de  var  ham  især  kære,  da  han  så  gerne  vilde  have 
en  søn  at  opdrage;  først  efter  deres  død  fødtes  Fredrik. 
Døtrene  Emilia  og  Isidora  blev  henholdsvis  6  og  16  år 
gamle.  Børneplejen  blev  efterhånden  en  ikke  uvæsenlig 
del  af  Zoegas  forretninger;  de  romerske  kvinder  egnede 
sig  ikke  til  det,  ej  heller  var  hans  hustrus  belbred  altid 
godt. 

Dog  vilde  dette  neppe  have  nedbøjet  ham  i  så  hej 
grad,  hvis  ellers  hans  ægteskab  fuldt  ud  havde  været  hvad 
det  burde;  men  også  i  den  henseende  måtte  han  købe 
opholdet  i  Rom  dyrt,  måske  alt  for  dyrt.  Det  var  som 
bekendt  skik  og  brug  i  Rom,  som  også  tildels  i  det  øvrige 
Italien,  at  næsten  enhver  kone  af  de  højere  stænder  såvel 
som  af  mellemstanden  havde  sin  »cavaliere  servente»,  som 
havde  uhindret  adgang  til  hende  hver  tid  på  dagen  og 
kunde  vise  sig  offenligt  med  hende  hvor  det  skulde  være. 
De  romerske  kvinder  var  uden  synderlig  opdragelse,  uvid- 
ende og  uden  interesser;  deres  naturlige  skønhed  og  ynde, 
såvelsom  letheden  i  deres  konversation  dækkede  for  en 
del  denne  mangel,  men  kunde  ikke  forhindre  dem  i  at 
kede  sig  overordenlig  i  deres  hjem,  da  de  ikke  gad  tage 
sig  af  huset  og  børnene,  hvis  de  nogenlunde  kunde  slippe. 
Det  var  netop  dette  som  gjorde  valget  af  en  cavaliere  ser- 
vente,  hvis  første  pligt  det  var  at  underholde  og  more  sin 
dame,  så  nærliggende.  Signora  Maria  var  en  ualmindelig 
skønhed;  Zoega  omtaler  i  de  første  år  hendes  blidhed  og 
tålmodighed  i  modsætning  til  sin  egen  umilde  og  utal- 

modige  karakter,  men  han  nævner  også  hendes  heftige, 
lunefulde  sind.  Der  kan  ingen  tvivl  være  om,  at  de  jo  i 
flere  år  levede  særdeles  lykkelig  sammen  og  at  hun  til- 
fulde opfyldte  de  krav,  som  en  mand  med  Zoegas  alvor 
og  inderlighed  måtte  stille  til  sin  hustru.  Men  senere 
blev  det  anderledes;  hun  begyndte  at  kede  sig  i  sit  hjem, 
børneplejen  blev  overladt  til  manden  og  et  tyende,  som 
det  var  skik  i  romerske  huse,  og  hun  glemte  da  ligeledes 
sine  pligter  som  hustru.  Zoegas  hentydninger  til  «de 
mange  ting,  som  forbitrer  mit  liv«,  og  hans  venners  om- 
tale af  de  huslige  forhold  lader  ingen  tvivl  om,  at  han 
måtte  tage  følgerne  af  at  have  vundet  dette  skønne  barn, 
der  vel  gengældte  hans  heftige  kærlighed,  men  ikke  for- 
stod hans  rige  ånd  og  ikke  kunde  hæve  sig  over  sin  barn- 
doms, sine  omgivelsers  og  sine  sjælesørgeres  moral.  Der 
fortælles  at  hun  ofte  selv  sagde  til  sin  mand,  at  han  burde 
have  ægtet  en  god  dansk  pige.  I  denne  tilståelse  ligger 
der  en  så  vemodig  selvbebrejdelse,  at  den  ej  kan  andet 
end  afvæbne  enhver  uskånsom  dom  over  hendes  færd.  Ved 
siden  heraf  er  der  talrige  vidnesbyrd  om,  at  Zoega  ved- 
blivende følte  sig  inderligt  knyttet  til  hende;  han  omtaler 
hende  jævnlig  med  hengivenhed  og  efter  hendes  død  føler 
han  tungt,  hvilket  tab  han  har  lidt.  «Åt  jeg  har  tabt 
min  Isis,  at  jeg  har  tabt  min  kone,  —  hvorfor  skal  jeg 
meddele  Dem  det»,  skriver  ban  til  Frederikke  Brun,  der 
havde  vist  hende  så  meget  venskab  og  dog  dømte  hende 
så  hårdt.  Til  sine  søskende  skrev  han  i  samme  anledning 
et  såre  tungsindigt  brev;  han  skildrer  heri  hendes  lange 
håbløse  sygeleje,  der  næsten  berøvede  ham  al  hvile,  — 
«og  nu  hun  er  gået  ind  til  et  bedre  liv,  finder  jeg  mig 
så  tom  og  så  fortabt  og  længes  ofte  tilbage  til  den  sørg- 
elige tid».  Sysselsættelsen  med  de  mange  ting,  der  skulde 
bringes  i  orden  efter  dødsfaldet,  har  adspredt  ham  noget, 
men  ofte    »sønderrev  den   tanke  ham,    at  han  fra  nu  af 

skulde  leve  sin  tid  i  uvant  ensomhed  h.  Han  genfinder 
sin  hustru  i  den  lille  datter,  der  er  "blomstrende  som  en 
rose,  fuld  af  marv  og  kraft  som  moderen  i  sine  tidligere 
år,  og  som  hun  af  et  heftigt  ubetvingeligt  sind.  Hendes 
vildhed  volder  mig  utallige  bekymringer  og  hendes  kapri- 
ciøse  elskværdighed  ger  at  man  tilgiver  hende  alt.  Jeg 
ser  moderen  genfødt  i  hende,  kun  at  hun  mangler  de 
regelmæssige  træk,  der  udmærkede  hende  fremfor  alle  andre 
kvinder«.  Maria  døde  den  6.  Januar  1807  og  han  over- 
levede hende  kun  i  to  år. 

Også  i  omgangen  med  sine  nye  landsmænd  følte  Zoega 
levende,  hvor  stor  en  afstand  der  var  mellem  Nordboen 
og  Sydboen.  Han  skriver  den  20.  Maj  1796  til  Munter: 
—  «Jeg  føler  og  imellem  en  umiddelbar  længsel  efter  mit 
fædreland,  især  når  min  helbred  er  svag,  da  trang  til 
åbenhjertig  og  utvungen  omgang  bliver  mere  levende.  Her 
er  jeg  isoleret,  når  jeg  undtager  at  jeg  fra  tid  til  anden 
gør  bekendskab  med  en  eller  anden  fremmed,  der  da  sæd- 
vanligen  just  når  vi  have  begyndt  at  blive  venner,  forlader 
byen.  Med  landets  folk  er  det  umuligt  at  vi  andre  Nord- 
lændere  kunne  komme  til  at  harmonere,  især  som  tingene 
nu  stå;  deres  finhed  og  tvetydighed  udelukker  end  oftest 
al  sand  venskab  imellem  dem  selv». 

Welcker  fortæller  i  sine  erindringer  om  samlivet  med 
Zoega  i  dennes  sidste  år,  at  de  en  aften  gik  mellem  have- 
murene ad  den  lange  stille  vej  til  S.  Croce  in  Gierusalemme, 
og  at  Zoega  da  ytrede:  «vi  er  ikke  fødte  i  den  rette  tids- 
alder; der  vil  komme  en  bedre  efter  os,  ligesom  en  bedre 
er  gået  forud  !n  —  Hvad  kunde  denne  mand  være  bleven 
for  sit  fædreland,  om  han  havde  levet  i  jernbanernes  tids- 
alder, om  han  havde  boet  i  København  og  dog  kunde  have 
studeret  i  Rom?  —  Han  vilde  neppe  være  bleven  hvad 
han  blev;  således  som  han  var,  var  han  netop  den  rette 
mand  i  den  rette  tid.   Ligesom  man  beundrede  den  renhed, 

hvormed  han  i  sit  væsen  havde  optaget  såvel  antikens  klar- 
hed og  ro  som  den  ægyptiske  oldtids  tankefylde,  således  var 
hans  indre  ulægelige  ufred  en  levende  mindelse  om  den 
gamle  verdens  forlængsel  efter  et  dybere  livsindhold  og 
det  tungsind,  som  blander  sig  i  skenhedsindtrykket  af  dens 
ruiner. 


Som  der  gennem  hele  Zoegas  ungdom  går  en  længsel 
efter  Rom,  således  kan  man  følge  længselen  efter  Danmark 
fra  år  til  år  gennem  hele  hans  senere  liv.  "Jeg  tænker 
ofte,  meget  ofte  på  Danmark«,  skriver  han  i  året  1788, 
« oftere  end  jeg  ønsker,  thi  jeg  har  tabt  meget.  Men  det 
må  nu  være  godt;  på  den  anden  side  har  jeg  også  vundet«. 
Lignende  udbrud  kommer  jævnlig  igen.  Det  gik  ham  som 
så  mange  andre,  at  han  først  i  udlandet  blev  sig  fuldt 
bevidst  i  henseende  til  sit  forhold  til  fædrelandet.  I  et 
brev  til  Andreas  Birch  af  28.  Marts  1786  siger  han  i  an- 
ledning af  hans  påtænkte  udgave  af  det  nye  testamente, 
at  den  vil  bidrage  til  at  gøre  vort  ubekendte  Danmark 
mere  bekendt;  og  han  fortsætter:  « Endnu  har  jeg  så 
megen  patriotisme,  at  jeg  harmes  ved  at  se  os  blive  sam- 
menblandede, snart  med  Tyskerne,  snart  med  de  Svenske«. 
Interessant  er  det  især  at  lægge  mærke  til  hans  holdning 
overfor  Tyskerne  og  deres  literatur,  som  i  hans  ungdom 
havde  opfyldt  ham  så  aldeles.  Han  omgikkes  jævnlig 
Tyskere  og  på  den  venskabeligste  måde,  de  måtte  anses 
for  hans  landsmænd  overfor  de  indfødte  Romere,  hvis  livs- 
vaner var  lige  så  forskellige  fra  hans  som  fra  deres.  Wel- 
cker  opfatter  ham  også  i  god  tro  som  fuldstændig  lands- 
mand og  omtaler  hans  overordenlige  forkærlighed  for  Goethe 
(og  Shakespeare),  medens  han  indrømmer  at  Schiller  kun 
tildels  tiltalte  ham.  Senere  tyske  forfattere  er  gået  endnu 
videre  i  deres  tilegnelse  af  ham.    Men  det  er  i  dette  til- 

fælde  gået  dem  som  så  ofte  overfor  os  og  andre  nabofolk; 
deres  mangel  på  blik  for  det  nationale  lader  dem  glide 
hen  over  meget  væsenlige  ejendommeligheder,  for  kun  at 
fastholde  lighedspunkter,  som  tildels  skylder  racen,  tildels 
kun  det  fælles  kulturlag  deres  oprindelse.  Torkel  Baden, 
der  selv  stod  den  tyske  udvikling  nær  og  var  professor  i 
Kiel,  hjembragte  en  helt  anden  forestilling  om  Zoega  efter 
deres  venskabelige  samliv  i  Rom  i  året  1790,  og  han 
skyede  ikke  at  fremsætte  den  både  på  dansk  og  tysk,  uden 
at  møde  modsigelse.  Han  fortæller  at  han  på  et  museum, 
træt  af  at  se  på  basrelieffer,  et  øjeblik  havde  sat  sig  til 
hvile  for  at  læse  i  Goethes  nylig  udkomne  «Iphigenia'' ; 
Zoega  sagde  da,  '-at  han  ikke  kunde  forstå,  hvorledes 
nogen  som  havde  Homer  i  hovedet  og  antikerne  for  øje 
kunde  læse  sådant  tøj.  Han  mente  dermed  alle  tyske  vers 
og  gjorde  kun  én  undtagelse  med  følgende: 

•  Lass  regnen,  wann  es  regnen  ■will, 
lass  der  natur  den  lauf; 
denn  wenn  es  nicht  mehr  regnen  will, 
so  hort's  von  selbsten  auf!« 

Det  fandt  han  smukt  sagt».  Ingen  Dansk  vil  kunne  mis- 
kende det  ægte  nationale  blik  på  Tyskernes  »verdenshistor- 
iske travlhed«  og  spekulative  verdensfilosofi,  som  lyser  ud 
af  disse  få  ord.  Baden  tilføjer  endvidere:  »Jeg  tror  at 
denne  afsmag  for  alt  tysk  er  kommen  fra  en  tysk  dame, 
som  ved  et  gæstebud  i  Kom  udbragte  hans  skål  med  de 
ord:  Leve  Zoega!  den  første  Dansk  af  hoved,  som  jeg  har 
kendt".  Det  er  nu  vel  urimeligt  at  antage,  at  en  sådan 
tildragelse  skulde  kunne  have  affødt  en  stemning  imod 
alt  tysk;  men  den  viser  på  den  anden  side,  i  hvor  høj 
grad  Zoega  følte  sin  ære  knyttet  til  det  danske  folks,  så 
han  i  en  slig  udtalelse  ikke  følte  den  hæder  man  vilde 
vise  ham,  men  kun  den  bråd  der  vendte  imod  hans  lands- 
mænd. 

Som  vi  har  set  vedblev  planerne  med  hensyn  til 
Zoegas  tilbagekaldelse  til  fædrelandet  bestandig  at  holdes 
ilive.  Hvert  nyt  bekendskab  bragte  tanken  om  hjemmet 
op  i  ham,  og  hver  mand  af  indflydelse,  som  lærte  ham  at 
kende  i  Eom,  sluttede  sig  efter  sin  tilbagekomst  til  dem, 
som  ved  given  anledning  anskede  at  virke  for  ham.  I  som- 
meren 1794  var  lægen  Abildgård,  veterinærskolens  grund- 
lægger og  en  broder  af  maleren,  i  Italien;  han  talte  ved 
sin  hjemkomst  med  Bernstorf  om  hans  anske,  idet  han 
tilføjede  at  også  hans  hustru  gerne  vilde  til  Danmark. 
Ministeren  var  glad  ved  at  hore  dette  og  mente  at  sagen 
vel  måtte  kunne  ordnes,  især  da  Zoega  mente  at  kunne 
leve  af  800  rdl.,  hvis  han  blev  ansat  i  Kiel,  som  han 
også  for  klimaets  skyld  troede  at  burde  foretrække  for 
København.  Imidlertid  var  hans  ven  Torkel  Baden  netop 
dengang  bleven  ansat  dér  som  professor  extraordinarius 
philologiæ  et  eloquentiæ  og  han  skrev  til  ham  (4.  Nov.  94) : 
«Jeg  ønsker  Dem  til  lykke  at  være  placeret  i  det  skønne 
Kiel,  den  by  som  jeg  frem  for  alle  vilde  vælge,  dersom 
min  skæbne  vilde  tollerere  mig  i  mit  fædreland«.  Men  i 
et  brev  til  Munter,  hvori  han  bad  ham  om  at  lægge  sin 
indflydelse  til  de  andres,  tilføjer  han  dog:  «Mine  favorit- 
ønsker ere  enten  at  ansættes  i  Kiel  eller  at  blive  her 
kongelig  dansk  antikvar,  hvorved  jeg  kunde  få  lejlighed  at 
gøre  en  rejse  til  Danmark.  Jeg  længes  altid  mere  efter 
at  se  dette  land  igen,  hvilket  i  min  fraværelse  har  vundet 
så  meget  »>. 

Imidlertid  foretoges  der  intet  videre  ved  denne  sag, 
før  de  politiske  forhold  i  Italien  tog  en  sådan  vending,  at 
opmærksomheden  med  nødvendighed  måtte  rettes  på  hans 
stilling.  Vi  kommer  dermed  til  det  egenlige  vendepunkt 
i  hans  romerske  liv,  det  punkt,  fra  hvilket  hans  forhold 
til  hjemmet  antager  en  mere   håndgribelig  form,   medens 

det  samtidig  voxer  i  inderlighed  og  betydning,  også  for 
andre. 

Bonapartes  felttog  i  Italien  endte  for  pavestolens  ved- 
kommende med  freden  i  Tolentino,  den  19.  Februar  1797, 
ved  hvilken  de  romerske  museer  mistede  sterste  delen  af 
deres  konstskatte.  Efter  de  officielle  beretninger  bortfortes 
der  ialt  153  statuer  og  grupper,  219  masker,  hermer  og 
statuetter,  145  basrelieffer  og  en  stor  mængde  vaser,  mønter 
og  andre  oldsager;  fire  fregatter  ferte  det  rige  bytte  fra 
Livorno  til  Frankrig,  og  i  sommerens  løb  holdt  antikerne 
deres  indtog  i  Louvre.  Desuden  mistede  paven  en  del  af 
sine  lande  og  måtte  betale  30  millioner  francs.  Som  følge 
heraf  reduceredes  alle  statens  gager  og  pensioner  til  det 
halve,  og  den  hurtig  fremskridende  politiske  opløsning, 
som  fulgte  på  det  første  stød  mod  pavens  verdslige  magt, 
som  ingen  i  århundreder  havde  anfægtet,  truede  med  yder- 
ligere reduktioner. 

At  disse  begivenheder  i  høj  grad  nedslog  Zoega,  be- 
høver ingen  nærmere  omtale;  han  udmalede  sig  fremtiden 
på  det  værste.  Omtrent  samtidig  med  fredslutningen  op- 
holdt prins  Emil  af  Avgustenborg,  en  broder  af  kongens 
svigersøn  hertug  Fredrik,  sig  i  Rom  tilligemed  ministeren 
Edmund  Bourke,  der  havde  gjort  ham  bekendt  med  Zoega. 
De  gennemgik  alle  Roms  oldsager  og  konstsamlinger  med 
hverandre,  Zoega  fik,  som  vi  forhen  har  omtalt,  største 
delen  af  sin  gæld  betalt  og  gode  løfter  om  understøttelse 
for  sine  planer  i  fædrelandet.  Samme  sommer  kom  grev 
Fredrik  Reventlov  af  Emkendorf  med  sin  hustru  Juliane 
Schimmelmann,  finansministerens  søster,  til  Rom.  De  følte 
sig  begge  i  høj  grad  tiltalte  af  omgangen  med  Zoega,  og 
Reventlov  udtalte  efter  sin  hjemkomst  sin  tak  og  sit  ven- 
skab for  den  jævnaldrende  mand  i  de  mest  smigrende 
udtryk.  Ved  deres  mellemkomst  blev  der  endelig  gjort 
alvor  af  en  direkte  forbindelse  mellem  Zoega  og  regeringen 

i  København.  Fru  Keventlov  skrev  strax  efter  at  være 
kommen  hjem  til  sin  broder,  Bourke  har  rimeligvis  sam- 
tidig påvirket  Bernstorf,  og  således  kunde  Keventlov  den 
19.  Avgust  1797  opfordre  Zoega  til  at  sende  en  ansøgning 
til  kongen,  i  hvilken  han  helt  i  almindelighed  skulde 
skildre  sin  stilling  og  udbede  sig  hans  høje  beskyttelse  og 
hjælp,  uden  nærmere  at  antyde  måden. 

Zoegas  ansøgning  er  dateret  den  30.  September;  den 
er  affattet  i  et  værdigt  og  ærbødigt  sprog.  Han  oplyser 
heri  at  han  har  skrevet  sit  værk  om  obeliskerne,  hvis 
første  exemplar  Keventlov  førte  med  sig  til  Danmark,  efter 
opfordring  og  mod  løfte  om  et  indbringende  embed  efter 
dets  tilendebringelse;  indtil  nu  har  han  fået  300  scudi 
årlig,  men  denne  pension  er  efter  freden  nedsat  til  det 
halve.  Keventlov  sendte  denne  ansøgning  til  Schimmel- 
mann,  der  efter  nogen  korrespondance  forelagde  den  i  det 
gehejme  statsråd  den  10.  Januar  1798  og  fik  kongens  re- 
solution på  Zoegas  ansættelse  som  kongelig  agent  i  Kom 
med  en  løn  af  300  rdl.  (960  kroner);  i  hans  instruktion 
skulde  der  indføres  «en  forpligtelse  til  videnskabelige  ud- 
arbejdelser efter  finans-koUegii  forslag«.  De  300  rdl.  skulde 
"Udredes  af  den  til  fortjente  personers  belønning  bestemte 
sjette  del  af  pensionsfonden,  fra  indeværende  års  begynd- 
else af  at  regne".  Først  70  år  efter,  1868,  ophørte  ved 
hans  datters  død  de  udbetalinger  af  statskassen,  ved  hvilke 
fædrelandet  på  en  højmodig  og  virksom  måde  belønnede 
Zoegas  fortjenester. 

Den  egenlige  udnævnelse  til  « agent  og  konsul«  fandt 
sted  ved  kongelig  resolution  af  21.  Februar  på  kommerce- 
kollegiets  forestilling  —  (Schimmelmann  var  også  præsident 
i  dette),  —  og  ved  resolution  af  25.  April  fritoges  han  -i 
betragtning  af  sin  anvendte  flid  på  videnskabernes  dyrkelse 
og  (sin)  mådelige  forfatning«  for  at  betale  de  400  kroner,  som 
hans  bestalling  som  »agent  i  Kom  og  konsul  i  Kirkestaten« 

vilde  koste.  Den  officielle  meddelelse  udfærdigedes  alt  den 
17.  Februar  og  er  affattet  på  fransk;  den  motiverer  ud- 
nævnelsen ved  de  tjenester,  han  har  ydet  danske  viden- 
skabsmænd under  deres  ophold  i  Rom,  medens  samme 
kollegiums  samtidige  forestilling  til  kongen  omtaler  ansæt- 
telsen af  en  konsul  i  Rom  som  en  påtrængende  nødvend- 
ighed og  en  længe  påtænkt  foranstaltning. 

Medens  denne  sag  endelig  afgjordes  i  København, 
fandt  den  store  omvæltning  sted  i  Rom,  der  for  en  tid 
syntes  at  skulle  retfærdiggøre  frihedsvennernes  dristigste 
drømme.  Den  28.  Dec.  97  blev  den  franske  general  Duphot 
ved  en  misforståelse  skudt  af  de  pavelige  soldater  i  den 
franske  ambassadør  Joseph  Bonapartes  nærværelse  og  kort 
efter  nærmede  republikens  hære  sig  for  at  hævne  hans 
død.  Rom  blev  indtagen  og  gjort  til  genstand  for  Massenas 
udsugeiser;  officererne  gjorde  mytteri  imod  ham  ved  et  to 
dages  møde  i  Pantheon,  præsterne  organiserede  en  rejsning 
af  almuen,  indtil  så  direktoriet  gjorde  en  ende  på  det  hele 
ved  at  lade  general  Berthier  proklamere  den  romerske 
republik,  den  15.  Februar  98.  Under  umådelig  jubel  blev 
"frihedstræet«  plantet  på  Kapitolium;  på  dets  fodstykke 
stod  efter  Zoegas  beretning  disse  fire  indskrifter:  »folkets 
selvmyndighed",  »lighed  under  loven«,  »frihed  og  lighed«, 
•  religion  og  frihed".  Berthier  holdt  indvielsestalen:  »I  ær- 
værdige skygger  af  Brutus  og  Kato,  modtager  her  på  Ka- 
pitolium de  frie  Frankers  hylding.  Gallernes  sønner  bringer 
eder  fredens  oljegren  for  at  genoprette  frihedens  altere, 
dem  den  første  Brutus  grundlagde!« 

Zoega  blev  aldeles  revet  med.  Alt  hvad  der  var  i 
ham  af  ungdoms  begejstring  for  hin  heltealder,  mellem 
hvis  ruiner  han  havde  vandret  i  så  mange  år,  luede  op; 
hans  stolte  natur  gennemglødedes  ved  tanken  om  at  være 
»romersk  borger«,  og  han  havde  nogle  af  disse  lykkelige 

ejeblikke,  som  et  gavmildt  forsyn  skænker  ideale  naturer 
som  vederlag  for  så  mange  skuffelser  og  savn. 

"Konsulatet  er  genoprettet«,  skriver  han  den  23.  Marts 
til  Munter  —  (han  skriver  nu  italiensk,  medens  det  stadig 
forhen  var  dansk),  —  «den  interessanteste  akt  i  de  nær- 
værende festligheder,  sikkerlig  de  herligste  som  er  bleven 
foranstaltede  i  Rom  siden  republikens  dage.  —  I  mange 
år  har  jeg  skyet  hver  oflfenlig  forsamling;  men  de  sidste 
ting,  som  er  forefaldne,  er  for  interessante  til  ikke  at 
bringe  mig  bort  derfra;  jeg  soger  underretning  om  alt  og 
er  tilstede  overalt,  hvor  tilskuere  overhoved  har  adgang«.  — 
Zoega  var  bekendt  for  sine  frisindede  meninger;  han  havde 
ofte  forfægtet  dem  overfor  Borgia,  der  selv  var  liberal, 
men  på  grund  af  sin  stilling  som  kardinal  måtte  holde 
på  det  bestående.  Det  var  derfor  ikke  så  underligt  at 
han  blev  optagen  i  det  «Instituto  nazionale«,  der  samtidig 
oprettedes,  ligesom  alle  de  andre  republikanske  institutioner 
ved  en  fransk  generals  proklamation.  Dette  selskab  for 
den  nationale  videnskab  og  konst  var  delt  i  en  række,  (12) 
sektioner,  hver  på  3—4  medlemmer  (ialt  40);  den  9.  om- 
fattede historie  og  oldsager  (Sezione  di  storia  ed  antichita) 
og  dens  medlemmer  var  Ennio  Visconti,  Gaetano  Marini 
og  Giorgio  Zoega,  senere  også  Gherardo  De  Kossi,  efterat 
ridderen  D'Agincourt  havde  afslået  pladsen.  Zoega  var 
stolt  af  at  være  den  eneste  «oltramontano»  på  listen. 

Han  blev  et  af  de  ivrigste  medlemmer.  Der  afkræv- 
edes dem  i  et  af  de  første  møder  en  højtidelig  ed  som 
romerske  borgere;  den  indeholdt  bl.  a.  en  forbandelse  af 
hver  slags  tyranni  og  monarki.  Mødet  var  stærkt  bevæget, 
eden  fremsagdes  i  kor  eller  dog  under  stor  larm,  hver 
medtog  og  udelod  hvad  han  vilde.  Zoega  var  reven  med 
af  øjeblikket;  han  glemte  at  han  var  dansk  konsul,  eller 
han  agtede  det  ikke  under  de  store  omgivelser,  og  han 
troede  at  gøre  nok  ved  ikke  at  fremsige  nogen  forbandelse 

over  kongedommet.  Senere  søgte  hans  Qender  i  den  an- 
ledning at  komme  ham  til  livs  i  hjemmet,  men  man  tog 
hans  forklaring  for  god  og  ignorerede  hans  fejl.  Han  del- 
tog iøvrigt  jævnlig  i  institutets  møder  og  oplæste  flere 
afhandlinger  af  mythologisk  indhold,  knyttede  til  fortolk- 
ningen af  gamle  basrelieffer.  De  hørtes  med  overordenligt 
bifald  og  det  besluttedes  at  lade  dem  trykke.  Da  han 
samtidig  blev  medlem  af  videnskabernes  selskab  i  Køben- 
havn, sendte  han  dem  ligeledes  hertil,  hvor  de  oversatte 
på  dansk  optoges  i  selskabets  skrifter. 

Hvor  fast  grundet  Zoegas  anseelse  her  i  hjemmet  var, 
fik  han  også  et  andet  bevis  på  i  denne  tid.  Kardinalen 
Stefano  Borgia  havde  ikke  villet  forlade  Rom,  ej  heller 
nedlægge  sin  værdighed  som  andre  havde  gjort.  Han  blev 
da  tillige  med  5  kaldsfæller  fængslet  og  ført  ud  over  repu- 
blikens område,  til  Livorno  og  Padova  (8.  Marts);  han 
mistede  alle  sine  indtægter.  Zoega  havde  samme  dag  som 
han  fængsledes  modtaget  hans  manuskripter  og  forskellige 
andre  kostbarheder,  som  skyndsomt  var  pakkede  i  sække 
for  at  reddes  for  fuldstændig  adsplittelse;  han  vedblev  at 
stå  i  forbindelse  med  sin  landflygtige  ven  og  modtog  de 
mest  fortvivlede  breve  fra  ham;  den  stolte  adelsmand  og 
prælat  så  en  vanærende  fattigdom  for  øje,  når  han  snart  vilde 
have  solgt  sine  sidste  ejendele.  Da  skaff'ede  Zoega  hjælp 
fra  Danmark.  Forgæves  henvendte  på  Munters  anmodning 
Suhm  og  andre  ansete  mænd  i  forening  med  republikens 
afsending  i  København,  Grouvelle,  sig  til  direktoriet  for 
at  formilde  Borgias  skæbne.  Da  resolverede  kongen  under 
29.  Avgust  1798,  at  kardinalen  skulde  have  en  øjeblikkelig 
hjælp  i  et  gratiale  af  200  rdl.,  og  fra  samme  dag  en  årlig 
pension  af  800  rdl.  (2560  kroner)  af  pensionsfonden  for  for- 
tjente mænd,  til  tak  for  det  venskab  og  den  beskyttelse, 
han  i  åringer  havde  ydet  danske  mænd  i  Rom.  Den  stolte 
mand  var  reddet  for  den  ydmygelse,   som  i  hin  tid  traf 

så  mange  af  de  store;  han  skrev  ved  efterretningen  om 
den  bestemmelse,  som  var  tagen  i  Kabenhavn,  til  Zoega: 
—  "Med  denne  post  afgår  mine  takskrivelser.  Overfor 
Dem  vil  vennen  være  lakonisk  i  taksigelser,  fordi  han  vil 
være  lang  i  sin  taknemlighed  for  så  megen  hjertelig  god- 
hed«. 

Der  syntes  i  virkeligheden  at  opgå  en  ny  tidsalder 
for  Rom  med  den  unge  frihed;  den  repubhkanske  regering 
tog  fat  på  offenlige  arbejder,  endog  med  videnskabelige 
formål,  mange  gamle  misbrug  fjernedes,  det  officielle  kir- 
kelige hykleri  forsvandt  og  meget  syntes  at  tegne  til  en 
ny  frodig  udvikling.  Men  der  var  ingen  forberedelse  gået 
forud.  I  Frankrig  var  revolutionen  udsprungen  af  en  længe 
udviklet  gæring  i  sindene;  i  Rom  indførtes  den  udefra  og 
kunde  kun  holde  sig  ved  ydre  påvirkning.  Da  derfor  den 
anden  koalition  imod  Frankrig  begyndte  at  vinde  frem- 
gang i  Italien,  medens  Bonaparte  kæmpede  i  Ægypten, 
var  også  den  romerske  republiks  dage  talte;  Neapolitanerne 
besatte  de  syv  heje  og  den  nye  pave  Pius  VII  tog  fat, 
hvor  hans  formand  havde  sluppet  (30.  September  1799); 
han  befæstedes  kort  efter  ved  sit  konkordat  med  Bonaparte. 

Som  vi  alt  har  set  lukkede  man  i  hjemmet  øjet  for 
Zoegas  holdning  under  disse  begivenheder.  Han  var  den 
eneste  af  de  fremmede  monarkiske  magters  repræsentanter, 
som  var  bleven  i  byen,  ja  han  havde  endog  stadig  trængt 
på  at  blive  udtrykkelig  akkrediteret  hos  republiken,  og 
således  få  Danmarks  anerkendelse  af  den.  Han  havde  i 
sine  breve  omtalt  forandringen  med  begejstring,  daterede 
efter  den  republikanske  kalender  og  kaldte  sig  selv  "borger«, 
sin  veninde  Frederikke  Brun  "citoyenne«.  Med  sin  fine 
skæmt  kalder  Borgia  derfor  også  Zoegas  hustru  "cittadina", 
og  som  svar  på  hans  begejstrede  udtalelser  om  Grækernes 
frihedsexempel,  siger  han:  «den  græske  historie  er  god  og 
prægtig;   men  jeg  véd  ikke,  om  man  finder  det  kapitel  i 

den,  som  jeg  må  foredrage  Dem  og  som  piner  mig  nat 
og  dag,  skant  jeg  søger  at  skjule  det  så  godt  som  muligt 
udadtil«.  —  Hans  tilbagetog  efter  restavrationen  var  hoved- 
kulds og  ikke  ganske  fri  for  et  komisk  skær.  Vistnok 
havde  han  i  lang  tid  været  misfornøjet  med  tingenes  gang, 
han  forudså  faldet;  men  han  vovede  ikke  at  skrive  derom, 
da  brevene  læstes,  og  han  sad  således  med  sine  heftige 
udtalelser  fra  den  første  tid  uden  at  kunne  forberede  sine 
venner  på  et  omslag.  Det  kom  derfor  med  stor  voldsom- 
hed efterat  krisen  var  overstået,  og  han  er  nu  fuld  af  de 
bitreste  klager  over  frihedsmændene  og  deres  uforsvarlige 
regering.  Nogen  egenlig  karakterløshed  kan  man  ikke 
bebrejde  ham,  han  havde  lidt  idealisternes  sædvanlige 
skæbne;  men  denne  ængstelighed  og  heftighed  viser  dog, 
hvor  stærkt  den  romerske  luft  havde  taget  på  ham  også 
i  den  henseende. 

Kort  efter  Neapolitanernes  indmarche  præsenterede 
Zoega  sig  for  den  kommanderende  general  som  dansk  kon- 
sul og  blev  venlig  modtagen  (18.  Oktober).  Han  fik  nu 
sendt  den  almindelige  instrux,  som  pålagde  ham  regel- 
mæssige indberetninger  om  handelens  tilstand,  de  politiske 
og  kommercielle  forhold,  pengenes  skiftende  kurs  o.  s.  v. 
og  han  skyndte  sig  med  at  efterkomme  de  uvante  pligter 
med  hele  den  samvittighedsfuldhed,  som  han  havde  vænnet 
sig  til  i  sine  videnskabelige  undersøgelser.  Hans  indbe- 
retninger, der  endnu  findes  i  kommerce  -  kollegiets  arkiv, 
er  klare,  udtømmende  og  lærerige.  Man  ser  at  han  har 
benyttet  sine  bekendskaber  i  Rom  til  at  skaffe  sig  forbind- 
elser med  dygtige  købmænd,  for  af  dem  at  modtage  under- 
retning om  de  ting,  han  ikke  selv  forstod  sig  på.  Strax 
i  sit  første  brev  af  15.  Februar  1800  giver  han  en  nøjagtig 
udsigt  over  pengevæsenets  tilstand  under  og  efter  revolu- 
tionen. Han  skriver  14  dage  efter  til  Frederikke  Brun 
om  dette  lille  arbejde  og  udtaler  den  formening,   at  det 

turde  fortjene  en  plads  i  tidens  annaler.  "Jeg  arbejder 
nu  på  en  detailleret  oversigt  over  dette  lands  handel,  med 
hensyn  til  hvad  der  herfra  kunde  udføres  til  Danmark  og 
hvad  der  derimod  kunde  indføres  igen.  —  Danmark  har 
hidtil  ingen  direkte  handel  havt  med  Rom,  men  det  fore- 
kommer mig  at  være  utvivlsomt,  at  den  måtte  kunne  ind- 
føres til  fordel  for  begge  lande.  Jeg  har  begyndt  at  stifte 
bekendskab  med  flere  herværende  købmænd  og  nu  er  det 
nødvendigt,  at  jeg  kommer  i  brevvexling  med  en  eller 
anden  i  København  eller  i  Norge,  der  kunde  være  oplagt 
til  spekulation  og  foretagender«. 

Resultatet  af  disse  betragtninger  nedlagde  Zoega  i  to 
breve,  af  15.  og  29.  Marts;  han  mener  at  den  handel, 
som  nu  drives  over  Livorno  og  Genova  måtte  kunne  føres 
direkte  til  Kirkestatens  havne;  fra  Norge  vilde  der  kunne 
indføres  jern  og  fisk,  fra  Danmark  læder  og  lærred;  af 
udførselsgenstande  kan  han  derimod  kun  nævne  antiker, 
malerier  og  kopier.  Ved  siden  af  denne  officielle  fortsætter 
han  en  tilsvarende  korrespondance  med  Frederikke  Brun. 
Hun  vilde  strax  gøre  en  grosserer  i  konstfa^et  af  ham, 
med  "klassiske  malerier  og  antike  statuers  det  indlod  han 
sig  ikke  på:  «men  til  at  anlægge  en  handel  med  galanteri- 
konstsager,  f.  ex.  kobberstik,  akvareller,  kolorerede  tegninger, 
små  mosaiker,  skårne  konkyllier,  glasvarer,  vaser,  nips, 
alle  slags  kopier  efter  antiker  o.  desl.,  dertil  kunde  enhver 
være  god  nok,  som  havde  en  mådelig  kapital  mellem  hænder, 
og  der  vilde,  tror  jeg,  kunne  påregnes  en  sikker  og  be- 
tydelig indtægt.  De  vil  mindes  hvor  meget  jeg  forhen 
har  været  imod  al  den  slags,  men  tiden  gør  os  klogere; 
jeg  har  været  på  det  punkt,  hvor  jeg  intet  så  for  mig 
uden  mangel  og  nød;  nu  kunde  jeg  have  lyst  til  at  blive 
rig!«  Oprettelsen  af  en  egenlig  handel  var  nu  vel  ikke 
hans  fulde  alvor,  men  han  tænkte  dog  på  at  skaffe  sig  en 
slags  kommissionshandel  med  bøger,  konstsager  o.l.  Heller 

ikke  dette  kom  dog  nogensinde  til  udførelse,  og  de  tjen- 
ester han  efter  som  fer  gjorde  alle  dem,  han  kom  i  be- 
rørelse  med,  vedblev  at  være  vennetjenester. 

Heller  ikke  lykkedes  det  ham  at  henvende  andres  op- 
mærksomhed på  den  romerske  handel.  Hans  bestræbelser 
gik  derfor  især  ud  på  at  skaffe  vicekonsuler  i  de  to  havne- 
stæder, Civita  vecchia  og  Ancona,  hvor  danske  og  norske 
skibe  hidtil  havde  måttet  nøjes  med  de  af  den  pavelige 
Camerlengo  beskikkede  agenter  for  de  nordlige  (protestant- 
iske) folk.  Zoegas  personlige  forhold  til  magthaverne  i 
Rom,  støttet  til  Borgias  indflydelse,  sejrede  dog  snart  over 
alle  de  vanskeligheder,  som  på  forskellig  måde  lagdes  i 
vejen  for  en  fordelagtig  ordning  heraf;  det  lykkedes  lige- 
ledes begge  steder  at  finde  mænd,  som  kunde  og  vilde 
påtage  sig  de  temmelig  tarvelig  aflagte  bestillinger.  Den 
5.  September  1800  kunde  han  indberette  at  Agostino  Betti 
foreløbig  var  beskikket  til  vicekonsul  i  Civita  vecchia,  og 
den  16.  Oktober  1801  beskikkede  han  Schweizeren  Leon- 
hart Hofl"meister  i  samme  egenskab  i  Ancona.  Den  7.  No- 
vember 1801  indberetter  han,  at  begge  med  de  sædvanlige 
formaliteter  var  anerkendte  af  den  pavelige  regering,  og 
kommerce-kollegiet  meddeler  ham  derpå  under  16.  Januar 
1802,  »at  hr.  agentens  ivrige  bestræbelser  —  ikke  ere 
undgåede  dette  koUegii  opmærksomhed«,  og  at  samme 
kollegium  »ikke  har  skullet  undlade  at  tilkendegive  ham 
sin  fuldkomne  tilfredshed  med  hans  i  den  henseende  for 
handelens  tarv  udviste  nidkærhed«.  —  Dermed  er  da  også 
Zoegas  historie  som  konsul  og  agent  skreven. 

Strax  efter  republikens  undergang  vågnede  igen  hans 
længsel  efter  hjemmet  med  fornyet  styrke;  han  trængte 
til  ro,  til  landlivets  stilhed,  til  venner  og  frænder,  han 
havde  en  følelse  af  at  han  begyndte  at  blive  gammel.  Vi 
skal  dog  ikke  gentage  disse  klager  og  disse  ofte  rørende 
udbrud  af  hjemve,  da  vi  alt  ofte  nok  har  dvælet  ved  de 

skiftende  stemninger  i  hans  sind,  men  kun  kortelig  for- 
tælle, hvorledes  han  blev  professor  i  Kiel  uden  dog  nogen- 
sinde mere  at  forlade  Rom. 

Fredrik  Reventlov  af  Emkendorf,  Zoegas  ven  fra  op- 
holdet i  Rom,  var  kurator  for  universitetet  i  Kiel  og  havde 
i  længere  tid  havt  sin  opmærksomhed  henvendt  på  det 
jønskelige  i  at  få  en  fremragende  docent  i  gammel  filologi 
knyttet  til  den  lidt  forsømte  højskole.  Især  mindede  digt- 
eren Voss,  Homers  oversætter,  som  nu  levede  i  Eutin,  ham 
jævnlig  om  at  han  ikke  burde  lade  sine  studenter  helt 
nedsynke  i  barbari  og  vandalisme.  Da  derfor  Zoegas  for- 
nyede ønske  kom  ham  for  øre  gennem  Munter,  opfordrede 
han  ham  ad  samme  vej  til  at  indsende  en  ansøgning  til 
kongen  (25.  November  1800).  Dette  skete  den  18.  Marts 
1801;  han  ledsagede  den  med  et  brev  til  kommerce-kol- 
legiet,  som  han  bad  om  at  anbefale  den,  idet  han  hen- 
stillede til  dets  afgørelse,  «ora  det  må  anses  for  bedre,  at 
jeg  kontinuerer  i  mit  nærværende  embed,  da  dets  beslut- 
ning skal  være  en  lov  for  mig,  og  jeg  i  enhver  post,  hvor 
fædrenelandets  forstandere  tro  at  kunne  bruge  mig,  ej 
nogensinde  skal  undlade  at  anstrænge  mine  kræfter  til 
mine  pligters  opfyldelse«.  Først  efterat  ansøgningen  var 
afsendt  opkom  de  mange  betænkeligheder,  som  måtte  knytte 
sig  til  den.  Han  gjorde  især  dette  skridt  for  sine  børns 
skyld,  for  at  de  kunde  få  en  bedre  opdragelse  og  for  at 
de  og  deres  moder  ikke  skulde  stå  forladte  ved  hans  død. 
Munter  var  især  ivrig  for  at  få  ham  tilbage,  ligeledes  Adler, 
der  nu  fra  professor  i  København  var  bleven  general- 
superintendent i  Slesvig;  andre  havde  større  eller  mindre 
betænkeligheder,  både  for  hans  helbreds,  hans  studiers  og 
hans  families  vedkommende;  selv  Esmarch,  med  hvem 
han  nu'  igen  efter  17  års  afbrydelse  trådte  i  brevvexling, 
turde  ikke  råde  ham  til  at  vove  forsøget.  Men  Zoega 
selv  holdt  hårdt  på  det,   og  i  og  for  sig  var  sagen  let  at 

sætte  igennem,  thi,  som  Esmarch  skriver,  den  samlede 
familie  Reventlov-Schimmelmann-Bernstorf  stod  i  spidsen 
for  næsten  alle  kollegier  og  den  havde  han  for  sig.  Da 
Munter  fortæller  ham,  at  sagen  fra  tyske  kancelli  er  gået 
til  finanskollegiet,  tilføjer  han  at  Schimmelmann  her  er 
minister,  og  de  deputerede  er  Wendt,  en  ven  af  den  af- 
døde Johan  Zoega,  Tetens,  hans  (Miinters)  svoger  Eggers 
og  Zoegas  ven  fra  Gottingen  Kr.  Birch.  Den  14.  April 
1802  udnævntes  Zoega  altså  til  professor  i  arkæologien  og 
tillige  til  overbibliothekar  ved  universitetet  i  Kiel;  hans 
len  skulde  bestå  i  400  rdl.  af  universitetet  (som  biblio- 
thekar),  tilligemed  60  rdl.  huslejegodtgørelse  og  den  pro- 
fessorerne tilståede  toldfrihed,  der  regnedes  til  en  40  rdl., 
dertil  500  rdl.  af  finanskassen;  ialt  en  1000  rdl.  (3200 
kroner).    Til  hjemrejsen  bevilgedes  800  rdl. 

Zoegas  glæde  over  denne  afgørelse  var  stor.  Han 
vilde  indrette  sig  helt  på  dansk  ved  sin  hjemkomst.  Søst- 
eren Ulrikka,  der  var  i  huset  hos  den  yngre  søster  Hen- 
riette, gift  med  kammerråd  Hak  Kampmann  på  Sneumgård 
i  Vardeegnen,  vilde  han  opfordre  til  at  overtage  husets 
styrelse,  ligesom  han  gjorde  regning  på  at  finde  en  støtte 
hos  sin  slægt  også  i  økonomisk  henseende.  Han  skrev  til 
underbibliothekaren  i  Kiel,  Kordes,  der  var  bestemt  til 
væsenlig  at  beholde  embedets  byrder,  medens  man  for 
Zoegas  vedkommende  kun  gjorde  regning  på  ledelsen  af 
nye  anskaffelser.  Endelig  skrev  han  en  forelæsning  over 
den  græske  mythologi  på  tysk,  uden  al  tvivl  bestemt  til 
at  holdes  i  Kiel  i  det  første  halvår;  den  findes  iblandt 
hans  papirer. 

Men  vanskelighederne  ved  at  komme  bort  fra  Rom 
var  større  end  Zoega  havde  ventet.  Efter  svage  folks  vis 
havde  han  afgjort  alt  for  at  binde  sig  selv,  før  han  med- 
delte sin  hustru  og  Borgia  noget  om  det,  han  håbede  da 
lettere  at  kunne  besejre  deres  modstand.   Borgia  blev  dybt 

bedrøvet  ved  at  høre  hvad  der  var  bestemt;  men  da  han 
så  udnævnelsen,  var  der  jo  intet  derved  at  gøre.  Kun  ét 
modsatte  han  sig  bestemt:  at  hans  ven  rejste  samme 
sommer  for  at  tiltræde  sit  em  bed  til  Mikkelsdag,  således 
som  det  var  bestemt;  det  vilde  være  det  samme  som  at 
gå  den  visse  død  imøde.  Hvor  velbegrundet  nu  end  denne 
indsigelse  var,  så  blev  den  dog  begyndelsen  til  en  fuld- 
stændig opgivelse  af  det  hele.  Tilladelsen  til  at  blive  til 
næste  forår  blev  given;  Borgia  havde  til  overflod  skrevet 
til  kronprinsen  om  det,  både  denne  og  Reventlov  skyndte 
sig  med  at  give  deres  samtykke. 

Men  så  kom  signora  Maria.  Hvor  ofte  hun  end  i 
tidligere  tid  havde  ønsket  at  komme  i  en  betrygget  stil- 
ling i  Danmark,  så  vilde  hun  nu  slet  ikke  give  sit  minde 
dertil.  Zoega  tænkte  da  en  tid  på  at  lade  hende  og  døt- 
rene blive  i  Rom  og  selv  med  sin  søn  at  gå  til  Kiel; 
men  herimod  rejste  der  sig  atter  store  økonomiske  betæn- 
keligheder: "Jo  mere  jeg  tænker  derpå«,  skriver  han  til 
Munter,  »jo  mere  taber  jeg  mig;  jeg  er  uheldig  i  alle 
ting«.  Han  bad  påny  om  et  års  udsættelse,  også  det  til- 
stodes ham.  Endelig  den  23.  Marts  1804  skrev  han  til 
kronprinsen  for  at  bede  ham  om  at  tage  udnævnelsen  til- 
bage. Han  fremstillede  sine  grunde  for  dette  ønske,  sit 
stadig  svagere  helbred,  nødvendigheden  af  at  dele  familien 
for  det  tilfælde  at  han  selv  vilde  gå  til  Kiel,  og  han  lover 
for  fremtiden  med  dobbelt  iver  at  tage  sig  af  sine  lands- 
mænds og  sit  fædrelands  sag  dér  hvor  han  er.  »Deres 
kongelige  højhed  ville  allernådigst  tilgive«,  således  ender 
han,  "at  jeg  så  åbenhjertig  har  turdet  frembringe  for  Dem 
mine  ønsker,  men  Deres  mildhed  er  mig  borgen  for  at 
De  gerne  antager  sig  en  bekymret  husfaders  tarv,  der 
ingen  anden  beskytter  har  i  denne  verden  end  Danmarks 
elskede  kronprins,  som  stoler  på  sammes  ædle  hjerte  og 
på  den  overbevisning,   at  fædrenelandet  ej  besidder  nogen 

mand,  som  ivrigere  ønsker  dets  vel  og  fremme,  og  som 
villigere  skulde  tragte  at  bidrage  til  samme,  når  vor  fader- 
lige regering  vilde  benytte  hans  svage  evner.  Jeg  tilherer 
Danmark,  og  med  højeste  glæde  vil  jeg  hellige  det  mine 
sjælskræfter,  mine  i  en  så  lang  række  af  år  gjorte  erfar- 
inger og  mine  møjefulde  literæriske  arbejder«. 

Allerede  den  25.  Maj  faldt  kongens  resolution  herpå 
i  det  gehejme  statsråd  på  Frederiksberg  slot:  Zoega  skulde 
beholde  de  500  rdl.  af  finanskassen,  og  det  skulde  tages 
under  nærmere  overvejelse,  hvorledes  der  skulde  forholdes 
med  universitetets  tilskud  til  hans  løn.  Og  under  24.  Av- 
gust  næstefter  resolveredes  på  samme  måde  og  på  samme 
sted,  at  også  de  400  rdl.  skulde  udredes  af  samme  kasse: 
•  med  hensyn  til  den  nytte,  Vi  vente  at  professor  Zoega 
ved  sit  ophold  i  Kom  vil  stifte  for  de  filologiske  og  arkæo- 
logiske videnskaber  i  almindelighed,  og  det  gavn,  danske 
rejsende  videnskabsmænd  og  konstnerne  i  særdeleshed  ville 
kunne  høste  af  hans  kundskaber  og  vejledning«.  Tillad- 
elsen til  at  forelægge  kongen  denne  resolution  til  under- 
skrift var  given  Schimmelmann  i  en  billet  af  kronprinsen, 
dateret  Louisenlund,  den  15.  Avgust;  det  hedder  her:  «-at 
professor  Zoega  i  Kom  som  en  lærd  der  gør  fædrenelandet 
gavn  og  ære,  af  fondet  til  fortjente  personers  belønning 
endvidere  kan  erholde  de  fulde  400  rdl.  årlig,  som  han 
taber  ved  at  være  nødt  til  at  frasige  sig  professoratet  i 
Kiel*. 

Universitetet  fik  i  erstatning  for  sit  tab  ved  uden 
vederlag  i  et  par  år  at  have  betalt  Zoegas  løn,  de  800  rdl. 
som  var  bevilgede  til  rejsepenge.  —  Som  konsul  havde 
han  fået  en  eftermand  i  den  af  ham  ansatte  vicekonsul  i 
Ancona,  Leonhardt  Hoffmeister  (i  December  1802).  Sam- 
tidig blev  baron  Schubart,  den  danske  afsending  i  Neapel, 
udnævnt  til  »general- handels -intendant  i  de  italienske 
havne«   og  hostede  altså  ligeledes  fordel   af  Zoegas  for- 

bindeiser;  han  blev  til  gengæld  en  ivrig  beundrer  og  nid- 
kær ven  af  den  stille  videnskabsmand  og  konstelsker,  og 
forholdet  til  ham  blev  i  de  følgende  år  afvoxende  betyd- 
ning for  Zoega,  indtil  det  efter  hans  død  trådte  i  for- 
grunden ved  spørgsmålet  om  børnenes  forsørgelse. 

Zoegas  glæde  over  endelig  at  være  kommen  i  en  fuld- 
kommen uafhængig  stilling  var  stor  og  ytrede  sig  uforbe- 
holdent. Allerede  efter  afgørelsen  med  de  500  rdl.  skriver 
Schubart  til  Thorvaldsen  (2.  Juli  1804):  «Vor  gode  og 
værdige  Zoega  er  såre  glad,  thi  kongen  tilstår  ham  at 
blive  i  Rom  o.  s.  v.  —  Nu  begriber  De  vel  at  manden  er 
glad».  Efter  at  have  modtaget  den  sidste  resolution  skriver 
han  til  en  (unævnt)  ven  i  København:  «Den  kongelige 
resolution  har  overrasket  mig,  jeg  troede  ikke  mine  egne 
'øjne;  jeg  har  læst  den  atter  og  atter,  og  det  er  næsten 
først  nu,  da  jeg  afskriver  den  til  Dem,  at  jeg  ret  over- 
bevises om,  at  man  har  villet  tilstå  mig  alt  så  fuldt  og 
ubetinget,  hvad  jeg  kunde  ønske.  Det  er  hr.  v.  Schubarts 
værk  og  det  er  lykkedes  ham  at  gøre  et  menneske  lyk- 
keligt langt  ud  over  hans  forhåbninger:  det  er  en  tilfreds- 
stillelse for  ham,  hvis  følelse  må  overgå  alt  hvad  jeg  vilde 
have  kunnet  sige  ham  for  at  udtrykke  min  taknemlighed-. 

Samme  år  som  Zoegas  sidste  levetid  sikredes  ved 
kronprinsens  højmodige  beslutning  at  lade  ham  beholde 
sin  fulde  professorløn,  uden  al  kræve  andet  af  ham  end 
fremdeles  i  Rom  at  virke  til  hæder  for  sit  fædreland,  bort- 
rev døden  hans  faderlige  ven  kardinal  Borgia.  Meget  mod 
sin  vilje  nødtes  han  til  at  forlade  Rom  for  at  deltage  i 
Napoleons  kroning  til  de  Franskes  kejser;  han  kom  kun 
til  Lyon,  hvor  han  døde  den  23.  November  1804,  73  år 
gammel.  Hans  minde  hædredes  i  Danmark,  der  til  det 
sidste  havde  ydet  ham  den  engang  tilståede  pension,  af 
hans  yngre  venner,  Fredrik  Munter  og  Nils  Schow,  ved 
skildringer  af  hans  levned  og  fortjenester  af  dem  og  deres 

landsmænd;  begge  tryktes  i  månedsskriftet  « Minerva«. 
Munter  kalder  ham  Italiens  største  prydelse  og  Schow 
knytter  Zoegas  ros  til  Borgias:  »Zoegas  blik  ind  i  old- 
tidens hele  væsen  gik  dybt  og  var  vidtomfattende,  hans 
fine  kritik  gav  ham  rigtige  grundsætninger  og  han  be- 
handlede det  hele  antikvariske  studium  med  videnskabelig 
ånd.  —  Derfor  var  og  Zoega  efter  Borgias  egen  dom  verd- 
ens første  mand  i  alt  hvad  der  på  nogen  måde  kan  hen- 
føres til  arkæologi  som  videnskab:  at  denne  kardinalens 
dom  er  rigtig,  har  Zoega  selv  i  sine  skrifter  tilstrækkelig 
bevist«.  Kardinalens  brodersøn  og  arving  Camillo  Borgia 
blev  efter  eget  ønske  udnævnt  til  dansk  gehejme-legations- 
råd  og  kammerherre,  således  at  meddelelsen  derom  officielt 
gjordes  ham  af  Zoega,  for  hvis  skyld  udnævnelsen  fandt 
sted.    Han  var  iøvrigt  en  ubetydelig  mand. 

Om  kardinalens  iver  for  videnskaben  og  hans  elsk- 
værdige karakter  findes  der  hos  samtiden  kun  én  dom, 
han  overgik  i  den  henseende  langt  alle  sine  standsfæller. 
Den  tyske  digter  J.  G.  Seume  fortæller  et  betegnende  træk 
om  ham  i  sin  <-Spaziergang  nach  Syrakus«,  brev  fra  Rom, 
forår  1801.  Han  havde  havt  brev  med  til  ham  og  mod- 
toges særdeles  venligt,  de  førte  samtalen  på  latin.  «Et 
ord  tog  det  andet,  jeg  måtte  fortælle  ham  et  og  andet 
om  mit  krigstog  til  Amerika  —  (han  var  af  kurfyrsten  af 
Hessen  bleven  solgt  til  England  og  havde  deltaget  i  kampen 
mod  kolonierne)  —  og  mit  ophold  i  Polen,  og  den  gamle 
herre  faldt  mig  om  halsen  og  greb  mig  i  et  udbrud  af 
jovialitet  ikke  blot  om  hovedet,  men  endog  i  ørerne.  En 
gammel  pavelig  general  stod  hos,  og  vi  lo  et  hjerteligt 
trio,  idet  jeg  istemmede  så  beskedent  som  muligt«.  Den 
fornemme  æsthetiker  og  statsmand  Wilhelm  v.  Humboldt 
derimod  siger,  at  Borgia  slet  ikke  var  interessant  i  om- 
gangj  hans  interesse  for  videnskaberne  gik  ikke  ud  over 
hans  eget  museum  og  man  kunde  ikke  komme  ,til  nogen 

ordenlig  og  alvorlig  samtale  med  ham.  Da  han  imidlertid 
har  en  lignende  dom  om  Zoega,  må  man  vel  antage  at 
han  selv  havde  sin  rigelige  del  af  skylden. 

At  Zoega  tabte  såre  meget  ved  Borgias  død  behøver 
ej  at  siges;  han  følte  nu  dobbelt  sin  ensomhed,  sin  svag- 
hed og  sin  nære  død.  Historikeren  Engelstoft  giver  om- 
trent samtidig  et  lidet  trøsteligt  billed  af  hans  tilstand; 
han  skriver  den  21.  Juli  1804  til  Nyrup:  «Z.  er  nu  meget 
svagelig,  især  er  hans  øjne  og  mave  i  slet  stand.  Huslig 
glæde  har  han  ikke,  da  han  drages  med  en  slemme  kæl- 
ing,  mod  hvilken  neppe  koptiske  kvarter  kan  befæste  hans 
tålmodighed.  Til  Danmark  agter  han  ikke  at  gå,  hverken 
vil  la  padrona,  heller  ikke  tåler  hans  helbred  det.  Havde 
han,  som  hans  kone  selv  ofte  fortæller  ham,  han  burde 
gjort,  taget  sig  en  god  dansk  pige,  havde  han  uden  tvivl 
været  lykkeligere.  —  Han  anses  for  den  lærdeste  mand  i 
Rom,  som  han  også  er-.  Det  blev  dog  ikke  bedre,  da 
denne  padrona  kort  efter  faldt  i  en  håbløs  sygdom,  som 
efter  et  års  forløb  gik  over  til  brystsyge;  det  gik  op  og 
ned,  indtil  hun  endelig  i  Januar  1807  bukkede  under  for 
sine  lidelser.  Alt  var  nu  øde  og  sørgeligt  omkring  den 
51  årige  mand,  der  følte  sig  som  en  olding.  Da  kaldte 
en  lykkelig  stjerne  ham  ud  af  disse  åndsfortærende  forhold, 
netop  som  de  syntes  helt  at  skulle  overvælde  ham. 

Ingen  gren  af  oldgranskningen  havde  i  den  grad  havt 
Zoegas  uafbrudte  interesse  som  de  antike  basrelieffer.  I  dem 
forenedes  konstens  fremstilling  med  den  mythologiske  tanke, 
oldtidslivets  forhold  gennem  alle  trin,  fra  det  huslige  og 
daglige  livs  sysler  til  de  højeste  menneskelige  anliggender. 
Han  havde  i  mange  år  været  utrættelig  i  at  undersøge 
alt  hvad  der  i  den  retning  fandtes  i  Kom  og  omegn,  og 
da  han  skulde  holde  foredrag  i  det  nationale  institut  tog 
han  sine  emner  fra  dette  område.  Men  en  større  literær 
virksomhed  på  dette  grundlag  var  det  aldrig  lykkedes  ham 


117 


at  udfolde,  Borgias  interesse  gik  i  en  anden  retning  og 
Zoega  havde  ikke  været  energisk  nok  til  selv  at  vælge  sit 
arbejde.  Nu  syntes  han  at  skulle  gå  i  graven  med  hele 
den  skat  af  viden,  som  han  ejede  på  dette  område;  kun 
Thorvaldsens  geniale  basrelieffer  syntes  at  skulle  vidne  for 
eftertiden  om,  hvad  hans  lærer  i  den  retning  havde  tænkt 
og  set. 

Da  kom  Pietro  Piranesi,  den  beramte  kobberstikker 
Gianbattistas  een,  på  den  tanke  at  udgive  de  i  Rom  til- 
stedeværende basrelieffer  i  kobberstik  af  Tomaso  Piroli,  og 
han  opfordrede  Zoega  til  at  skrive  en  forklarende  text. 
Aftalen  herom  blev  gjort  den  16.  Marts  1807,  foreløbig  på 
et  år;  der  skulde  hver  måned  udgives  et  hefte  med  6 
tavler,  honoraret  sattes  til  5  scudi  heftet.  Zoega  glemte 
alt  andet  over  dette  uventede  hverv,  som  på  engang  stil- 
lede ham  ved  sine  anskers  mål.  Der  tryktes  subskrip- 
tionsindbydelser  og  han  sendte  dem  omkring  til  sine  mange 
venner  og  velyndere,  som  alle  delte  hans  glæde;  i  åringer 
havde  man  jævnlig  opfordret  ham  netop  til  dette  arbejde, 
uden  at  han  havde  havt  mod  til  at  påbegynde  det.  »For 
ejeblikket  drømmer  jeg  kun  om  basrelieffer  • ,  skriver  han 
til  baron  Schubarth,  idet  han  beklager  at  måtte  afslå  en 
indbydelse  til  at  tilbringe  sommeren  hos  ham  på  det  dej- 
ligt beliggende  Montenero  ved  Pisa.  Denne  sysselsættelse 
holdt  Zoega  fast  til  det  sidste;  der  udkom  ialt  115  tavler, 
de  sidste  efter  hans  død  uden  text.  Dermed  var  alle 
basrelieffer  i  Palazzo  Albani  og  Villa  Albani  udtømte,  det 
var  to  anselige  folianter,  men  dog  kun  en  tolvtedel  af 
hvad  der  fra  først  af  var  påtænkt.  Værket  fandt  ikke 
den  forventede  understøttelse  og  Piranesi  besluttede  derfor 
at  stanse  med  disse  to  bind,  som  udgjorde  en  helhed  for 
sig.  Det  var  Zoegas  ypperste  arbejde  og  et  epokegørende 
værk  i  oldgranskningens  historie.  Med  rette  skrev  biskop 
Mfinter,    da   kongen  forlangte  at  hore   hans  mening  om 

hvorledes  børnene  burde  forsørges:  «Han  blev  bortrevet 
midt  under  store  og  vigtige  arbejder.  Det  værk,  han  var 
sysselsat  med,  kunde  formedelst  tidernes  omstændigheder 
ikke  erholde  den  omfang  han  havde  bestemt  det;  men 
den  del,  han  selv  har  udført,  er  et  mesterværk«. 

Zoegas  kræfter  var  udtømte  i  dette  ihærdige  arbejde, 
og  fædrelandets  sorg  lagde  ham  i  graven.  Ved  den  første 
efterretning  om  det  engelske  overfald  følte  han  sig  alt 
bittert  truffen.  « Siden  disse  sidste  efterretninger  er  an- 
komne«, skriver  han  til  Schubart,  "er  mit  hoved  væk,  jeg 
kan  ikke  udrette  mere.  —  Vort  stakkels  fædreland;  efterat 
det  i  så  mange  år  har  iagttaget  den  strængeste  nevtralitet, 
efterat  det  har  optaget  begge  parter  som  venner  og  har 
behandlet  dem  derefter,  skal  det  blive  et  offer  for  to  folks 
ærgærrighed,  som  til  trods  for  os  selv  vil  bruge  vore  midler, 
det  ene  imod  det  andet!  Så  er  der  da  ingen  retfærdighed 
mere,  ingen  folkeret,  intet,  hvorpå  en  ærlig  mand  kan 
grunde  sine  fremtidsplaner.  Deres  sjæl  vil  være  sønder- 
reven ligesom  min;  det  er  umuligt  endog  blot  nogenlunde 
at  være  rolig  i  slige  øjeblikke ».  Schubarts  næste  brev 
gav  Zoega  nyt  mod,  han  meddelte  det  til  alle  landsmænd, 
som  fandtes  i  Rom:  »'Thorvaldsen  er  kommen  hjem  fra 
landet  for  to  dage  siden.  Hans  melankolske  sind  gør,  at 
han  ved  denne  lejlighed  er  mere  nedbøjet  end  de  andre. 
Så  lidt  mod  jeg  end  selv  har,  —  thi  jeg  er  det  mest 
ængstelige  menneske  på  jorden,  —  gør  jeg  mig  dog  umage 
for  at  indgyde  ham  noget«. 

I  det  følgende  år  fulgte  han  kun  tildels  begivenhed- 
ernes gang;  der  fandtes  i  Rom  ingen  politiske  blade  og 
Zoega  var  efterhånden  bleven  ligegyldig  for  de  store  be- 
givenheder, som  efterhånden  forandrede  Evropas  udseende. 
Tysklands  gentagne  ydmygelser,  rigets  opløsning  og  deling, 
Preussens  nederlag  og  det  franske  herredømme  helt  over 
mod  Elbe  havde  ikke  forstyrret  hans  sinds  ligevægt,  han 

nævner  aldrig  disse  begivenheder  i  sine  breve.  Hans  tyske 
læge  og  ven  Kohlrausch  fremhæver  dette  stærkt:  "han  var 
kommen  til  en  ligegyldighed  (m.  h.  t.  verdensbegivenhed- 
erne), der  kun  undtog  hans  danske  fædreland,  som  han 
var  taknemmelig  hengiven,  og  hvis  nuværende  ulykkelige 
tilstand,  som  han  netop  fer  og  under  sin  sidste  sygdom 
fik  detaillerede  efterretninger  om,  blev  en  af  de  virksomste 
blandt  de  moralske  foranledninger  til  hans  død«. 

Den  sidste  vinter  havde  været  temmelig  anstrængende 
for  Zoega,  for  jul  led  han  meget  af  kulden  og  børnenes 
sygdom  berøvede  ham  atter  mangen  nats  hvile.  Hans 
sidste  brev  til  Munter,  af  28.  Dec,  bærer  vidne  om  det 
tungsind,  som  fulgte  med  hans  legemlige  afkræftelse.  Efter 
at  have  fremsat  sine  klagemål  udbryder  han:  »Man  vil 
sige  mig  at  det  er  min  skyld,  såsom  jeg  har  villet  blive 
her,  og  jeg  har  intet  at  svare  derpå:  thi  om  jeg  sagde, 
det  er  alene  her  hvor  jeg  kan  gavne  noget,  vil  man  svare 
at  jeg  intet  gavner,  og  derom  er  jeg  selv  mere  overbevist 
end  nogen  anden.  Til  min  ulykke  bar  jeg  for  sildig  indset, 
at  oldtidsgranskning  kun  er  tidsfordriv,  måske  tidsspilde: 
jeg  har  længe  drømt  at  den  havde  en  højere  bestemmelse, 
men  skulde  den  og  have  den,  kan  den  ej  opnås,  inden 
de  mennesker,  af  hvilke  de  øvriges  skæbne  hænger,  indse 
den,  og  det  vil  aldrig  ske.  Forlad  mig,  at  jeg  udøser  alle 
disse  melankolier  for  Dem:  jeg  forudsætter,  at  De  endnu, 
skønt  bisp,  er  min  gamle  ven  og  endnu  erindrer  Dem  de 
bedre  dage  vi  i  Rom  levede  sammen«. 

I  slutningen  af  Januar  1809  blev  han  syg  og  måtte 
den  1.  Februar  blive  liggende.  Kort  efter  indfandt  der 
sig  feber  og  uden  at  han  selv  anede  det,  begyndte  lægen 
at  forudse  faren;  han  tog  en  udmærket  romersk  læge 
(Dr.  Lupi)  med  på  råd,  og  hans  venner  vågede  nu  bos 
ham  nat  og  dag.  Især  viste  Thorvaldsen  ham  en  rørende 
hengivenhed;   han  forlod  ikke  mere  sin  vens  sygestue  fra 

det  øjeblik  det  blev  klart  for  ham,  at  dette  var  døden. 
Også  malerne  Wahl  og  Lund  var  som  oftest  om  ham. 
Zoega  lå  imod  slutningen  stille  hen,  med  lukkede  øjne, 
men  med  fuld  bevidsthed.  Da  lægen  spurgte  ham,  om 
han  ønskede  en  skriftefader,  svarede  han  hurtig  og  alvor- 
ligt: nej!  Sognepræsten  kom  dog  tilstede  og  en  kapuciner 
gav  ham  absolutionen.  Han  døde  fredagen  før  fastelavn, 
den  10.  Februar  1809,  op  ad  formiddagen.  Hans  ansigt 
antog  kort  efter  døden  sine  sædvanlige  rolige  og  venlige 
træk,  og  Thorvaldsen  tog  da  en  maske  af  det,  hvorefter 
han  senere  tegnede  det  smukke  billed,  som  i  kobberstik 
blev  føjet  til  andet  bind  af  Bassirilievi  di  Koma.  Den 
følgende  søndag  blev  liget  højtidelig  udstillet  i  sognekirken 
S.Andrea  delle  Fratte;  der  blev  læst  sjælemesser  over  ham 
og  ved  middagstid  jordfæstedes  det  i  selve  kirken. 

Zoega  havde  den  lykke  at  dø  midt  i  sin  hæder,  i  sin 
manddoms  fulde  kraft.  Fjorten  dage  før  sin  død  var  han 
på  kongens  fødselsdag  i  danebrogsordenens  kapitelsmøde 
bleven  udnævnt  til  ridder.  Efterretningen  derom  nåede 
ham  ikke.  Et  par  måneder  efter  hans  død  kom  Oehlen- 
schlæger  til  Rom  og  blev  optagen  i  den  kreds,  Zoega 
havde  omgåedes:  fru  Brun,  Thorvaldsen,  Koes  o.s.v.  Atter 
et  par  måneder  efter  ankom  Brøndsted  fra  Paris,  på  rejsen 
til  Grækenland.  Det  var  den  nye  tidsalders  mænd  i  vort 
fædreland;  Zoega  skulde  ikke  opleve  at  vise  disse  mænd 
omkring  på  skuepladsen  for  sine  møjsommelige  studier. 
Han  kom  heller  ikke  til  at  føle  savnet  af  dem  og  al  den 
uro,  som  deres  ungdom  vilde  have  vakt  i  hans  sind,  lænket 
som  han  var  til  sin  klippe,  medens  den  ene  drog  mod 
nord,  den  anden  til  skønhedens  hjemsted.  Den  tungsind- 
ige gransker,  der  som  yngling  havde  omfattet  alle  tider 
og  alle  slægter  med  sin  stærke  tanke,  der  havde  næret  sin 
sjæl  med  de  højeste  idealer  og  trofast  stræbt  efter  at  virke- 

liggøre    idetmindste    enkelte   af  dem,   han   var   forinden 
stedet  til  hvile  i  sin  romerske  sognekirke. 


Thorvaldsen  og  hans  norske  ven  Brown  tog  sig  af 
Zoegas  efterladte  bo;  Frederikke  Brun  tog  foreløbig  den 
mindste  datter  til  sig,  sønnen  og  den  ældste  datter  sattes 
i  huset  hos  en  familie  Labruzzi,  som  havde  stået  i  ven- 
skabsforhold til  forældrene.  Der  fandtes  en  stor  mængde 
papirer,  overvejende  af  videnskabeligt  indhold,  de  pakkedes 
i  en  kuffert  og  overgaves  til  den  preussiske  minister  Wil- 
helm Humboldt,  hos  hvem  dr.  Koes  kort  efter  på  Schubarts 
anmodning  optog  en  nøjagtig  fortegnelse  over  dem.  Bog- 
samlingen vurderedes  af  en  tilkaldt  kyndig  mand  til  136scudi, 
men  solgtes  for  56,  «da  de  for  det  meste  var  uafsætte- 
lige-; det  øvrige  bohave  var  ikke  betydeligt.  Thorvaldsen 
opgjorde  sit  regnskab  med  343  scudi  indtægt  og  313  scudi 
begravelsesudgifter.  Derimod  fandtes  der,  som  alt  forhen 
omtalt,  i  en  bordskuffe  c.  3200  scudi  i  guld,  som  foreløbig 
overleveredes  til  en  bankier.  Schubart  overtog  derefter  som 
dansk  afsending  det  hele  bo  (3315  scudi)  og  indsattes  kort 
efter  af  børnenes  farbroder  Karl  Zoega  på  Stenderupgård 
til  deres  formynder.  Forhandlingerne  om  de  efterladte 
håndskrifter  førte  til  et  kongeligt  reskript  af  2.  September, 
hvorefter  de  kebtes  af  staten,  imod  at  børnene  beholdt 
faderens  hele  pension;  sønnen  Fredrik,  der  var  en  halv 
snes  år  gammel,  skulde  beholde  de  500  rdl.  til  sit  fyldte 
21.  år,  de  to  døtre  Lavra  og  Emilie  fik  hver  200  rdl.  indtil 
deres  giftermål  og  løfte  om  en  medgift  på  1000  rdl.  Dette 
højmodige  løfte  blev  ærlig  opfyldt.  Lavra  var  ved  faderens 
død  23  år  gammel  og  aldeles  forsømt;  hun  blev  kort  efter 
forlovet  med  en  vis  Laieté,  elev  af  det  franske  akademi 
i  Rom;  men  han  kunde  ikke  opnå  sine  forældres  tilladelse 
til  ægteskabet.    Senere  var  hun  en  tid  i  huset  hos  Scho- 

bart,  indtil  hun  1817  ægtede  en  underordnet  bestillingsmand 
i  Pisa  ved  navn  Salvador,  med  hvem  hun  levede  i  et  højst 
uheldigt  ægteskab.  Hun  fik  sin  pension  indtil  bryllups- 
dagen og  sin  fulde  medgift.  De  to  yngre  børn  kom  i 
huset  hos  fru  Brun  (Emilie)  og  baron  Schubart  (Fredrik). 
Deres  opdragelse  var  aldeles  forsømt,  men  kom  nu  i  gode 
hænder.  Emilie  var  senere  en  tid  i  buset  hos  etatsråd 
Nissen,  derpå  hos  sin  farbroder  på  Stendrupgård;  hun  ved- 
blev bestandig  at  stå  i  nær  forbindelse  med  fru  Brun  og 
hendes  slægt,  var  aldrig  gift  og  beholdt  pensionen  indtil 
sin  død  1868. 

Fredrik  Salvator  sendtes  efter  en  grundig  forberedelse 
i  Schubarts  hus  til  skolen  i  Prato,  den  bedste  i  Toscana, 
hvor  han  var  i  huset  hos  forstanderen  abbate  Bertini. 
Derfra  kom  han  til  universiteterne  i  Giessen  og  Gottingen 
og  endelig  til  Paris.  Han  ansås  for  meget  begavet  og 
lagde  sig  efter  mathematik  og  naturvidenskaber.  Han  var 
født  den  25.  Januar  1798  og  pensionen  var  altså  udløben 
i  året  1819,  men  efter  ansøgning  af  Nissen  forlængedes 
den  først  for  2V2  år  og  senere  i  3  år  til.  Endelig  i  året 
1827  kom  han  til  Danmark;  han  medbragte  de  bedste 
anbefalinger  fra  Paris  og  H.  C.  Ørsted  sluttede  sig  til  dem, 
da  han  kort  efter  ansøgte  om  pengehjælp  til  oprettelsen 
af  kemiske  fabriker,  ørsted  lagde  megen  vægt  på  at  få 
dette  igang;  han  efterviste  for  kommerce- kollegiet  hvor 
mange  penge  der  gik  ud  af  landet  blot  for  svovlsyre,  og 
hvor  nyttigt  det  vilde  være  også  for  andre  fabrikations- 
grene,  om  vi  selv  kunde  frembringe  disse  produkter.  Da 
kollegiet  ikke  kunde  indlade  sig  på  større  pengelån,  gik 
Zoega  i  kompagni  med  grosserer  Josef  Owen  og  ansøgte  i 
forening  med  ham  om  at  få  10  års  eneret  på  tilberedelsen 
af  visse  kemiske  produkter,  toldfri  indførsel  af  visse  rå- 
produkter 0.  s.  V.  Ørsted  rådede  kollegiet  til  kun  at  be- 
skytte svovlsyre  -  tilvirkningen  og  dette  svar  blev  da  med- 

delt  dem  (29.  April  1828).  Dermed  faldt  sagen  bort.  Nogen 
tid  efter  indgav  Zoega  en  ansøgning  til  kongen,  hvori  han 
meddeler,  at  han  har  hustru  og  born  i  Paris;  at  han  har 
ansket  engang  helt  at  knytte  sig  til  sin  faders  fædreland, 
som  han  også  betragter  som  sit,  men  at  det  ikke  har 
været  ham  muligt  at  bryde  sig  en  vej ;  han  har  kun  kunnet 
skaffe  sig  gæld  under  sit  toårige  ophold  i  Danmark.  Nu 
er  han  bleven  kaldet  til  lærer  i  mathematik  ved  det  be- 
rømte institut,  som  v.  Fellenberg  har  oprettet  i  Hofwyl, 
og  han  beder  derfor  om  en  kongelig  understøttelse  til  at 
drage  derned.  Ørsted,  Forchhammer,  Brøndsted  og  flere 
andre  anbefalede  denne  ansøgning.  Ved  reskript  af  11. 
November  1828  tilstodes  der  ham  derpå  300  rdl.  —  F.  S. 
Zoega  levede  endnu  i  året  1870  som  professeur  i  staden 
Beauvais,  departement  Oise  i  Frankrig,  og  bevarede  da 
endnu  sit  gamle  fædreland  i  taknemlig  erindring. 


V. 
ZOEGA  SOM  OLDGRANSKER. 


Værket  om  de  ægyptiske  kejsermønter  blev  det  første, 
som  så  lyset  fra  Zoegas  hånd,  det  blev  hans  adkomst  til 
at  regnes  med  blandt  tidens  første  oldgranskere.  Mønt- 
videnskaben var  jo  den  første,  han  havde  dyrket  med  me- 
thodisk  strænghed,  den  kunde  skarpt  begrænses  og  gav 
dog  en  vid  mark  for  historiske  og  mythologiske  studier. 
Bogen  blev  dog  ikke  hvad  han  havde  tænkt,  indledningen 
til  en  større  fremstilling  af  den  historiske  udviklingsgang, 
eller  som  ban  siger:  første  kapitel  i  en  menneskehedens 
historie,  og  den  var  under  udarbejdelsen  jævnlig  genstand 

for  hans  egen  højeste  lede.  Som  vi  har  set  udarbejdedes 
den  første  fortegnelse  over  Borgias  mønter  alt  i  året  1783, 
der  var  da  en  400  stykker,  og  det  var  ingenlunde  noget 
vanskeligt  arbejde  for  en  mand  med  Zoegas  kundskaber 
at  ordne  og  beskrive  dem.  Men  efterhånden  voxede  tallet 
til  det  dobbelte  og  tredobbelte,  andre  kom  til  i  Paris,  og 
han  kuldkastede  den  ene  gang  efter  den  anden  alt  hvad 
han  havde  ordnet  og  opstillet.  Han  indså  nødvendigheden 
af  at  kende  de  ægyptiske  oldsager  ved  siden  af  de  græske, 
thi  symboler  fra  begge  disse  områder  var  jævnlig  blandede 
sammen  på  mønterne;  vi  ser  ham  derfor  også  i  efteråret 
1784  optage  fortegnelser  over  hvad  der  af  ægyptiske  ting 
fandtes  i  Velletri.  Endvidere  lærte  han  koptisk,  Ægypt- 
ernes nyere  sprog,  efter  hans  egen  mening  det  vanskeligste 
af  alle.  Han  drev  det  heri  så  vidt,  at  han,  idetmindste 
senere,  uden  sammenligning  var  den  af  de  dalevende,  som 
var  bedst  bevandret  i  det. 

Samlingen  var  nu  voxet  til  ialt  1250  stykker  og  tryk- 
ningen af  hans  skrift  begyndte.  Mønterne  var  ordnede 
efter  tidsfølgen,  de  udgjorde  en  næsten  uafbrudt  række  fra 
Antonius  og  Avgustus  til  Diocletianus ;  de  var  stukne  på 
22  kobbertavler.  Gengivelsen  af  præget  var  fortrinlig,  den 
var  udført  under  Zoegas  stadige  tilsyn  og  han  fik  her  lej- 
lighed til  at  gennemføre  de  kritiske  principer,  som  han 
strax  ved  sin  første  sysselsættelse  med  denne  videnskab 
havde  opstillet.  Møntbeskrivelsen  er  kort,  klar  og  skarp  i 
sine  udtryk  og  dog  udtømmende;  dertil  er  føjet  vidtløftige 
anmærkninger  af  det  mest  mangeartede  indhold,  en  hel 
lang  række  afhandlinger  vedrørende  ikke  blot  Ægypternes, 
men  også  Romernes  og  Grækernes  historie,  religion,  sprog 
og  geografi,  således  som  det  rige  emne  førte  det  med  sig. 
Bogen  er  trykt  i  stor  kvart  og  har  godt  400  sider  text; 
den  er  aifattet  på  latin. 

Endelig  i  slutningen  af  året  1787  var  trykningen  til- 

endebragt.   I  en  kort  og  fortrinlig  affattet  fortale  ger  Zoega 
rede  for  arbejdets  tilblivelse;  han  påpeger  selv  dets  mange- 
hånde   fejl,    det  umodne  i  opfattelsen  og  det  ufærdige  i 
enkelthederne,    medens   han   i   stærke   udtryk   fremhæver 
Borgias   fortjenester   af  videnskaben   og  gavmildhed   mod 
ham  selv.    Af  de  samtidige  breve  ses  det,  at  han  alt  til- 
dels var  ligegyldig  for  emnet  og  at  han  nu  vilde  have  be- 
handlet det  anderledes  eller  helt  have  afholdt  sig  fra  det. 
Noget  af  denne  lede  er  jo  et  almindeligt  forfatterkors, 
selv  det   kæreste  arbejde  får  noget  af  den.    Men  Zoega 
var  særlig  uheldig  stillet;    »som  De  véd«,   skriver  han  til 
Andreas  Birch,    <•  forstår  jeg  aldrig   at  finde  den   gyldne 
streg,  ved  hvilken  alle  kloge  folk  stanser,  —  jeg  har  der- 
for kastet  mig  ind  i  et  hav  af  arbejde-.   Fejlen  lå  måske 
endnu  dybere.    Zoega  manglede  i  det  hele  den  formende 
evne;  selve  arbejdet  var  alt  for  ham,  arbejdet  i  det  enkelte; 
at  udgranske  sammenhængen,  forstå  det  givne,   gennem- 
skue emnet,  deri  levede  han.    Den  tilsvarende  trang  til 
at  samle,  forene,  fremstille,   ligesom  genføde  det  optagne, 
felte  han  i  langt  ringere  grad,  og  uden  trang  er  der  på 
dette  område  ingen  evne.    Dette  må  ingenlunde  misforstås 
således,  som  om  han  ikke  selv  så  nogen  dybere  sammen- 
hæng eller  nogen  helhed  i  det  spredte,  intet  er  tværtimod 
vissere  end  at  hans  sjæl  var  opfyldt  af  store  billeder  og 
store  udkast;  men  mellemleddet  manglede,  den  virkelige 
udformning  af  granskningens  håndgribelige  resultater.   Han 
minder  i  den   henseende  om  visse  digtere,  der  nedlægger 
høje  ideer  i  et  genstridigt  sprog,   der  har  et  skarpt  bhk 
for   menneskenaturens   ejendommeligheder,   uden  at  være 
istand  til  at  finde  det  harmoniske  mellemled  mellem  gen- 
givelsen af  enkeltheder  og  udtrykket  for  de  alt  overvæld- 
ende ideer.     Men  der  vil  altid  være  nok  i  slige  mænds 
skrifter,  som  bærer  vidne  om,  at  denne  mark  ikke  er  pløjet 
med  almindelige  stude,  men  med  solgudens  hellige  dyr. 


126 


Værket  om  kejsermønterne  modtoges  ikke  blot  i  Eom, 
men  overalt  i  den  lærde  verden  med  den  største  anerkend- 
else. Da  forfatteren  overrakte  hans  helligbed  pave  Pius  VI 
et  exemplar  af  det,  viste  han  ham  megen  nåde  og  forærede 
ham  et  par  guldmedaljer;  han  underholdt  sig  længe  med 
ham  og  opfordrede  ham  til  at  beskrive  de  ægyptiske  obe- 
lisker, som  han  var  ifærd  med  at  lade  opstille.  En  sådan 
opgave  faldt  netop  sammen  med  hvad  han  selv  havde 
ønsket,  og  den  omstændighed  at  paven  havde  givet  ham 
et  hverv,  var  desuden  tilstrækkelig  til  at  henlede  opmærk- 
somheden på  ham  og  skaffe  ham  adgang  overalt  hvor  han 
for  sine  studiers  skyld  kunde  ønske  det. 

Men  også  de  videnskabelige  avtoriteter  i  Tyskland  for- 
stod at  sætte  pris  på  hans  skrift.  Joseph  v.  Eckhel  i  Wien, 
"numismatikens  Linné-,  var  henrykt  over  det  bidrag  han 
her  uventet  fik  til  sin  almindelige  mønthistorie,  medens 
Zoegas  dristige  forsøg  på  at  løfte  noget  af  det  slør,  som 
skjulte  Ægypternes  oldtid,  foruroligede  ham;  det  gik  ud 
over  hans  synskreds.  Da  Nissen  nogle  år  efter  kom  til 
W^ien  som  legationssekretær  fandt  han  den  venligste  mod- 
tagelse af  Eckhel,  såsnart  denne  hørte  at  han  var  en  frænde 
af  Zoega;  han  var  helt  begejstret  for  ham,  skriver  han  til 
sin  fætter.  I  sit  berømte  værk:  Doctrina  nummorum 
(8  bind,  1792—98)  nævner  han  Zoega  med  megen  ros  ved 
hver  passende  anledning. 

Ikke  mindre  var  Heyne  optagen  af  dette  værk,  som 
på  mange  måder  greb  ind  i  hans  studier.  Han  anmeldte 
det  i  sit  højt  ansete  tidsskrift  »(Gottinger)  Gelehrte  An- 
zeigen«,  og  var  ligesom  Eckhel  stolt  af  at  kunne  tælle 
Zoega  blandt  sine  disciple;  dog  var  også  han  ængstelig 
ved  at  se  ham  gå  så  langt  tilbage  i  tiden  og  indlade  sig 
på  så  vanskelige  emner.  Den  udførligste  omtale  fik  bogen 
dog  i  det  af  Heynes  disciple  T.  C.  Tychsen  og  A.  H.  L. 
Heeren  udgivne  tidsskrift   «Bibliothek  der  alten  Literatur 

und  Kunst«  (Gottingen).  Tychsen  (dansk  filolog),  gav  her 
endog  et  vidtløftigt  uddrag  af  alt  hvad  der  vedkom  den 
ægyptiske  religion  og  gjorde  således  resultaterne  af  Zoegas 
granskninger  i  den  retning  almen  tilgængelige.  Overalt 
havde  han  på  dette  område  ryddet  fordomme  til  side, 
fremdraget  nye  kilder,  kastet  nyt  lys  over  det  bekendte. 
Det  samme  var  tilfældet  med  en  hel  række  punkter  i  den 
romersk  -  ægyptiske  historie;  der  var  fremdraget  kronolog- 
iske og  geografiske  oplysninger,  der  var  givet  bidrag  til 
den  almindelige  kulturhistorie,  sprogforklaringer  o.s.v,  o.s.v. 
I  sin  anmeldelse  fremhæver  Tychsen  forst  forfatterens  fuld- 
stændighed og  nøjagtighed  i  stoffets  samling;  derpå  fort- 
sætter han:  »Men  denne  flid  i  at  samle  er  langtfra  ikke 
denne  beskrivelses  største  fortjeneste,  et  langt  højere  værd 
får  den  ved  den  måde,  hvorpå  hr.  Z.  har  behandlet  sit 
emne,  ved  den  omhyggelige  kritik,  med  hvilken  han  prøver 
tvivlsomme  mønters  ægthed,  før  han  vover  at  give  for- 
tolkninger over  dem,  den  rigtige  smag  i  valget  af  det  nyt- 
tige og  træffende,  det  øvede  blik  for  fortolkningen  af  de 
symbolske  forestillinger  og  de  omfattende  historiske  og 
antikvariske  kundskaber  som  overalt  lyser  os  imøde,  i  for- 
ening med  en  sjælden  beskedenhed  og  fuldstændigt  afkald 
på  overalt  at  komme  til  en  afgørelse  og  vise  sin  lærdom«. 
-Størst  interesse  har  de  alexandrinske  mønter  ved  de 
mangehånde  religiøse  symboler  og  figurer  som  de  frem- 
viser, der  dels  giver  gamle  ægyptiske,  dels  græske  fore- 
stillinger, hyppigst  dog  en  blanding  af  begge.  Man  ser 
her  aldeles  tydeligt,  hvorledes  de  ægyptiske  ideer  gik  over 
til  Grækerne  og  hos  dem  blev  tydede,  forandrede  og  ud- 
trykte på  deres  ejendommelige  måde,  og  for  så  vidt  er 
disse  monter  et  værdifuldt  bidrag  til  den  græsk-ægyptiske 
religions  historie.  Hr.  Zoega  har  et  ikke  almindeligt  talent 
til  at  sætte  sig  iod  i  gamle  forestillinger,  at  gøre  nye 
kombinationer,   uafhængige  af  tidligere  meninger,   og  at 

opdage  helt  nye  sider.  Han  skelner  omhyggeligt  mellem 
forskellige  tidsalderes  forestillingsmåder  og  tydninger  for 
at  komme  tilbage  til  den  oprindelige  idé,  og  han  forbinder 
et  vigtigt  hjælpemiddel  til  forklaring  af  den  ægyptiske 
oldtid,  kendskab  til  det  koptiske  sprog,  med  kritisk  kend- 
skab til  de  gamle  forfattere  og  deres  udsagn  om  Ægypten«. 

Denne  dom  stadfæstedes  en  menneskealder  senere  af 
Welcker  og  godkendes  endnu  den  dag  idag  af  de  lærde. 
•  Zoegas  højt  anerkendte  værk«,  siger  C.  B.  Stark  i  sin 
•'Systematik  und  Geschichte  der  Arcbåologie  der  Kunst« 
(1880),  er  mønsterværdigt  i  præcision  og  indtrængende 
betragtning  af  de  enkelte  symboler  og  fremstillinger.  Kej- 
sermønterne frembød  et  rigt  materiale  til  at  slå  bro  fra 
det  klassiske  til  orienten,  til  at  iagttage  de  ægyptiske  og 
græske  religionsforestillingers  og  konstformers  jævnsides 
brug'). 

Det  vil  således  ses  at  Zoega  ved  dette  værk  tilfreds- 
stillede alle:  de  romerske  stormænd,  som  ønskede  at  se 
deres  skatte  omtalte  offenligt,  de  strænge  numismatikere, 
som  så  på  afbildningernes  nøjagtighed  og  beskrivelsernes 
kritiske  pålidelighed,  og  filologerne,  som  her  søgte  bidrag 
til  kulturens  og  mythologiens  vanskelige  studium;  han  til- 
fredsstillede alle,  kun  ikke  sig  selv. 

Man  holdt  ham  for  en  overordenlig  lærd  mand;  måske 
var  han  det  også  i  forhold  til  de  fleste  andre,  men  i  den 
henseende  må  enhver  selvstændig  videnskabsmand  opstille 
sit  eget  mål  og  danne  sin  egen  målestok.  Udarbejdelsen 
af  møntkatalogen  havde  vist  Zoega,  hvor  langt  der  endnu 
var  frem,  før  han  i  den  henseende  var  på  højde  med  sine 
opgaver. 

Det  gjaldt  om  fuldstændig  at  udtømme  den  dobbelte 
kilde  til  al  oldkyndighed:  den  gamle  literatur  og  de  be- 
varede monumenter;  dette  gav  han  sig  nu  ifærd  med. 
Opgaven  var  omfattende  og  udkrævede  hele  hans  ihærdige 

flid  og  lidenskabelige  hengivenhed  for  sin  videnskab.  Den 
blev  så  meget  vanskeligere  som  der  under  hans  forhold 
neppe  kunde  være  tale  om  rejser,  således  som  han  først 
havde  tænkt  sig  det  og  som  Borgia  havde  foreslået  ham ; 
han  skulde  især  have  været  afsted  til  Ægypten.  Desværre 
lagde  hensynet  til  hans  hustru  såvel  som  hans  medfødte 
ængstelighed  her  uoverstigelige  vanskeligheder  i  vejen.  uTi 
år  i  Rom  og  ti  år  i  Orienten,  så  vilde  det  være  tid  at 
komponere«,  skrev  han  til  sin  fader,  —  »anden  dagen  efter 
St.  Knudsdag-'  (1786),  som  han  havde  højtideligholdt  med 
Borgia  og  andre  «Danevenner» ;  —  <'Rom,  der  roser  sig  af 
at  være  alle  folkenes  fædreland,  er  tillige  alles  grav,  og 
dets  klerke  synger  deres  reqviem  over  fortidens  tomter 
uden  at  tænke  videre  ved  det». 

Allerede  i  København  havde  Zoega  udtalt  den  tanke, 
at  han  engang  måtte  gennemlæse  hele  den  bevarede  old- 
tidsliteratur  under  ét;  nu  påtog  han  sig  virkelig  dette 
arbejde  på  de  romerske  bibliotheker.  Selv  ejede  han  for- 
holdsvis få  bøger,  en  hel  del  fandt  han  i  CoUegio  Urbano  og 
hos  Borgia,  men  de  fleste  måtte  han  søge  i  de  offenlige 
bibliotheker.  Der  var  tre  sådanne  i  Rom;  det  ene  i  Vati- 
kanet, men  det  lå  alt  for  afsides  fra  hans  bolig  til  stadig 
at  kunne  bruges;  de  to  andre  lå  ham  temmelig  nær,  ved 
kirken  S.  Maria  sopra  Minerva  og  Biblioteca  Angelica  ved 
kirken  S.  Agostino.  Brugen  af  disse  samlinger  var  meget 
indskrænket;  den  romerske  kalender  havde  særdeles  mange 
helligdage  og  ingen  bog  måtte  lånes  mod  hjem.  Han  gav 
sig  nu  til  at  excerpere  de  gamle  forfattere  efter  en  stor 
målestok;  han  afskrev  ikke  enkelte  små  citater,  men  hele 
kapitler  og  afsnit.  Fejlen  ved  arkæologernes  studium  var 
den,  at  de  kun  kendte  enkelte  forfattere,  især  Phnius,  og 
fortolkede  alt  derelter;  Zoega  læste  alt  hvad  der  var,  digt- 
ere, historieskrivere,  filosofer,  mythologer,  kommentatorer 
o.s.v.   Alt  mens  hans  omfattende  samlinger  voxede,  lavede 

han  registre  til  dem  på  sedler,  så  han  med  nytte  og  uden 
vanskelighed  kunde  bruge  dem.  Hele  dette  apparat  er 
endnu  bevaret  blandt  hans  efterladte  papirer,  det  bærer 
tydelige  spor  af  at  være  brugt  længe  og  meget;  thi  i  reg- 
len kunde  han  senere  indskrænke  sig  hertil.  Når  han 
senere  genoptog  disse  studier,  var  det  især  for  at  sammen- 
ligne udgaverne  af  de  vigtigere  forfattere  med  håndskrift- 
erne, af  hvilke  der  som  bekendt  fandtes  mange  i  Rom. 
Resultaterne  af  disse  undersøgelser  beholdt  han  for  sig 
selv,  indtil  der  var  en  anvendelse  for  dem  i  hans  skrifter. 

Et  andet  literært  studium  havde  rejsebeskrivelser  til 
genstand.  Også  i  den  henseende  læste  han  alt  hvad  han 
kunde  overkomme,  det  måtte  erstatte  ham  egne  rejser. 
Han  optegnede  også  her  alt  hvad  der  havde  eller  engang 
kunde  få  betydning  for  ham,  selvfølgelig  især  hvad  der 
vedkom  oldtidslevninger  og  de  i  oldtiden   bekendte  steder. 

Disse  arbejder  tog  et  par  år  og  blev  selvfølgelig  efter- 
hånden overordenlig  trættende.  Men  udbyttet  var  på  den 
anden  side  rigt.  Allerede  i  det  sidste  år,  mens  mønt- 
værket tryktes,  gik  han  væsenlig  op  i  dette.  Således  skriver 
han  derom  til  sin  fader,  den  3.  November  1786:  «Min  tid 
er  så  optagen  og  svinder  hen  for  mig,  så  jeg  ikke  véd, 
hvorledes;  måneder  forekommer  mig  som  øjeblikke«.  Og 
den  14.  Juli  1787:  -Den  gang,  som  mine  studier  har  taget, 
er  ofte  bleven  meget  vildsom,  tidt  har  jeg  slået  ind  på 
en  gal  vej,  hvorved  jeg  er  bleven  opholdt  meget.  Nu  tror 
jeg  at  være  kommen  i  det  rette  spor  og  at  kunne  udrette 
meget  i  mit  fag,  hvis  gud  vil  give  mig  liv  og  helbred. 
Jeg  studerer  daglig  en  elleve  timer,  må  så  spasere  en  time 
eller  to  og  være  sammen  med  min  familie  i  nogle  timer, 
alle  andre  forretninger  søger  jeg  efter  evne  at  undgå«. 
Og  den  18.  November  1788:  «Jeg  begriber  ikke  hvor  min 
tid  bliver  af;  jeg  er  tilvisse  aldrig  ledig  og  dog  er  det 
såre  lidet  jeg  får  udrettet.    Som  jeg  sidat  skrev,   troede 

jeg  at  det  mest  møjsommelige  af  mine  arbejder  var  over- 
stået og  at  jeg  havde  vandet  mere  frihed;  men  neppe 
udvider  jeg  på  denne  måde  min  synskreds,  så  finder  jeg 
mig  omringet  af  det  dobbelte  antal  påtrængende  arbejder. 
Fra  de  gamle  forfattere  er  jeg  gået  over  til  monumenterne 
og  de  er  talløse.  Så  bestormes  jeg  af  en  sværm  af  rejse- 
beskrivere,  som  jeg  heller  ikke  kan  undvære.  Endelig  har 
jeg  begyndt  at  studere  mineralogi  og  kemi,  videnskaber 
der  er  nødvendige  til  monumenternes  bedømmelse«. 

Nils  Schow,  som  netop  i  disse  år  opholdt  sig  i  Rom, 
giver  en  levende  skildring  af  Zoegas  færd  i  museer  og 
ruiner.  »Han  gik  ud  fra  nøjagtig  og  rolig  beskuelse  af 
alle  de  oldtids  konstminder,  der  efter  hans  plan  hørte  til 
hans  synskreds,  ubekymret  om  al  udtydning  og  lærdes 
foregående  meninger.  Han  beskrev  derfor  på  stedet  med 
største  omstændelighed  ethvert  konstminde  for  sig,  iagttog 
og  optegnede  strax  restavrationen ,  hvor  den  fandtes,  an- 
mærkede det  særegne  i  konstbehandlingen;  hjemme  bragte 
han  disse  beskrivelser  og  bemærkninger  i  det  rene  og 
ordnede  dem;  han  jævnholdt  påny  sine  beskrivelser  med 
konstminderne  og  tilføjede  hvad  forste  gang  var  undgået 
hans  opmærksomhed;  ved  vigtige  konstminder  gentog  han 
dette  endog  flere  gange«.  »Året  1786  kom  jeg  til  Rom. 
Jeg  var  i  de  følgende  to  til  tre  år  allevegne  med  Zoega  i 
museerne,  hos  konstnerne,  gennemvandrede  med  ham 
oftere  Koms  omegn,  tog  del  i  mange  af  hans  arkæologiske 
undersøgelser,  og  var  stedse  vidne  til  og  beundrer  af  den 
utrættelige  iver,  med  hvilken  han  uden  ophør  rykkede 
frem  imod  sit  store  mål.  Det  lå  af  naturen  i  Zoegas 
tænkemåde  ugerne  at  tale  om  sig  selv  og  aldrig  at  tale 
om  hvad  han  agtede  at  gøre.  Man  så  ham  blot  handle. 
Alt  hvad  han  foretog  sig  havde  udseende  af  morskabs- 
værk,  og  dog  var  alting  hos  ham  plan  og  overlæg*. 

•  Da  jeg  kom  til  Kom  var  han  færdig  med  .sine  under- 

søgelser  over  obeliskerne;  kun  Ægyptens  mindre  oldtids- 
konstminder,  statuer,  basrelieffer  og  gemmer  sysselsatte 
ham  eudnu  den  hele  tid  jeg  var  der.  —  —  Foruden  alt 
dette  fortsatte  han  under  mit  ophold  i  Rom  sine  forhen 
omtalede  undersøgelser  over  alle  øvrige  statuer  og  bas- 
relieffer i  Rom  og  omegnen,  og  arbejdede  dagligen  for- 
middag og  eftermiddag  i  Roms  offenlige  bibliotheker«. 

I  året  1789  var  han  så  heldig  at  kunne  udvide  disse 
studier  til  en  betydelig  del  af  det  øvrige  Italien.  Kron- 
prins Fredrik  lod  ham  foretage  en  rejse  til  Neapel,  og 
Borgia  skaffede  ham  et  vellønnet  ærende  i  Venedig;  på 
denne  rejse  opholdt  han  sig  med  Schow  i  Florens,  Bologna 
og  Ferrara,  på  hjemvejen  gik  han  over  Padova.  Kun 
Milano  og  Turin  havde  han  ikke  set:  «så  begynder  jeg  at 
udvide  min  plan  til  hinsides  Alperne«,  skriver  han  den 
3.  Oktober.    Men  så  vidt  nåede  han  aldrig. 

Om  den  ihærdighed,  hvormed  han  drev  sine  gransk- 
ninger af  monumenterne  haves  mange  vidnesbyrd.  Torkel 
Baden,  som  opholdt  sig  i  Rom  1790,  fortæller  at  Zoega 
påstod,  at  han  (B.)  ikke  havde  tålmodighed  til  at  beskrive 
et  basrelief,  således  som  det  måtte  gøres,  hvis  det  skulde 
have  nogen  nytte.  Baden  vilde  dog  vise  sin  lærer,  at 
han  for  en  gangs  skyld  kunde  overvinde  sig,  men  han 
brugte  da  rigtignok  også  tre  timer  til  det,  og  han  havde 
endda  en  følelse  af,  at  Zoega  viste  ham  stor  overbærenhed 
ved  at  rose  resultatet.  Schow  udleder  hans  senere  svage- 
lighed fra  dette  arbejde:  —  «en  uforsigtighed,  hvorfra  de 
der  toge  del  i  hans  arkæologiske  undersøgelser  aldrig 
kunde  afholde  ham;  han  havde  altid  en  hurtig  gang,  og 
nu,  undertiden  midt  i  sommerens  hede,  ind  i  kølige  mu- 
seer, i  ruiner,  i  underjordiske  huler,  under  fugtige  hvælv- 
inger, hvor  luften  endog  var  ondartet;  traf  det  sig,  at 
han  på  slige  steder  havde  noget  skriftligen  at  optegne, 
bekymrede   han  sig  aldrig  om  den  pludseligen  forandrede 

luftstrems  indflydelse  på  hans  legem,  men  med  sin  sæd- 
vanlige nøjagtighed  udrettede  han  hvad  han  havde  fore- 
sat sig». 

Den  fyldigste  redegørelse  for  disse  arbejder  fra  Zoegas 
egen  hånd  haves  i  et  brev  til  Suhm,  skrevet  på  opfordring 
af  Torkel  Baden,  den  29.  Oktober  1791.  Han  seger  heri 
at  retfærdiggøre  den  methode,  han  har  fulgt,  og  den  lange 
tid  han  har  brugt  til  sine  forberedelser.  Det  er  så  meget 
interessantere,  som  dette  brev  er  skrevet  ved  det  tids- 
punkt, da  han  igen  tog  fat  på  et  sammenhængende  ar- 
bejde, værket  om  obeliskerne,  medens  han  havde  en  fem 
års  forberedende  studier  bag  ved  sig. 

•  Jeg  tør  ej  påstå,  skriver  han,  at  min  måde  at  anse 
og  behandle  antikernes  studium  er  den  rette:  det  er  den 
langvarigste  og  møjsommeligste,  og  måske  tager  jeg  i 
enden  fejl,  medens  jeg  tror  at  oldsagernes  kynde  kan  og 
bør  trakteres  ligeså  alvorlig  og  systematisk  som  de  andre 
videnskaber  i  vore  tider  trakteres.  Antiqvarii  har  hid- 
indtil ikke  gjort  dette,  de  har  nøjet  sig  med  at  diskurrere 
over  monumenterne,  enhver  efter  sin  smag  og  sine  hen- 
sigter, og  snarere  betjent  sig  af  dem  til  at  vise  deres  geni 
og  belæsenhed  end  søgt  tydelig  at  fremstille  monumentet 
selv  og  dets  individuelle  indhold.  Denne  er  årsagen, 
hvorfor  vi  endnu  ikke  véd,  hvad  eller  hvormeget  af  alder- 
dommens værker  er  bleven  tilovers.  Nøjagtige  fortegnelser 
og  beskrivelser  har  vi  ikke,  og  kobberstikkene  er  næsten 
uden  undtagelse  urigtige  og  uefterrettelige«. 

•  Man  må  selv  have  forlignet  tegningerne  med  origi- 
nalerne for  at  overbevise  sig  om,  at  i  de  berømteste 
antikvariske  værker,  for  exempel  hos  Winkelmann,  imellem 
hele  figurer,  endog  hovedfigurer  er  tilføjede,  hvoraf  i 
monumentet  selv  intet  spor  forefindes,  andre  derimod  lige- 
frem udeladet. Et  basrelief  i  grunden  er  det  samme 

som  en  hymnus,  et  epigram  eller  anden  digt:  der  kommer 

i  det  mindste  lige  så  meget  an  på  en  arm  af  en  figur 
som  på  et  vers  af  et  poema.  Dette  har  man  hidtil  så 
lidet  reflekteret  på,  at  i  tegningerne  alle  mindre  partier 
må  anses  som  suspekte.  Det  er  vel  ikke  ét  menneskes 
arbejde  at  gennemgå  og  undersøge  alt:  men  jeg  tror  på 
den  måde  som  jeg  har  begyndt  og  allerede  beskrevet  ad- 
skillige rige  samlinger  at  kunne  udrette  meget  og  lægge 
grunden  til  en  fuldstændig  og  nøjagtig  fortegnelse  på,  hvad 
af  alderdommens  figurerte  værker  har  konserveret  sig  indtil 
vore  tider.  Jeg  agter  derved  ikke  at  lade  den  ægyptiske 
antikvitet  ud  af  øjne,  der  har  været  min  første  okkupation 
i  Rom  og  altid  vil  blive  mit  favorit-studium.  Det  er  just 
denne,  som  har  bragt  mig  på  de  græske  og  romerske  old- 
sagers undersøgelse,  da  jeg  fandt  det  umuligt  at  gøre 
fremgang  i  hine  uden  at  kende  disse;  —  og  overalt  synes 
mig  det  hele  alderdoms  studium  så  nøje  forbunden  og 
forviklet  i  hinanden,  at  man  ej  kan  separere  det  i  brancher, 
eller  forhverve  sig  klare  indsigter  i  én  klasse,  når  man 
udelukker  de  andre,  og  derfor,  så  vidt  mig  muligt  er,  søger 
jeg  at  omfavne  dem  alle  og  at  oplyse  én  del  ved  den 
anden.  —  Jeg  ønsker,  at  mit  fædreland  må  være  over- 
bevist om  min  flid  og  at  det  må  approbere  en  plan,  hvis 
øjemærke  er  at  indføre  system  og  klarhed  i  et  studium, 
der  hidindtil  ingen  regler  og  ingen  bestemthed  har.  Om 
jeg  vil  blive  istand  til  at  udføre  den,  beror  på  alt  for 
mange  tilfældigheder  end  at  jeg  selv  turde  love  mig 
meget ». 


Historiens  filosofi  har  altid  med  forkærlighed  dvælet 
ved  de  store  modsætninger  i  folkenes  typiske  karakter; 
når  talen  var  om  oldtiden  var  Grækerne  gerne  det  ene 
led  i  sammenligningen.  Hvor  ofte  er  ikke  modsætningen 
mellem   Grækenland  og  Rom    bleven    fremstillet;    Herder 

kunde  ikke  blive  træt  af  at  sammenstille  Græker  og  Jøder, 
Grundtvig  modsætter  Græker  og  Nordboer,  Zoega  Græken- 
land og  Ægypten. 

I  sit  brev  til  konstakademiet  af  17.  April  1793  taler 
han  om  antikernes  betydning  for  den  moderne  konst  og 
den  overdrivelse,  man  i  den  henseende  efter  hans  mening 
ger  sig  skyldig  i.  Han  fremsætler  derpå  sine  tanker  om 
konstens  oprindelse  af  billedskriften  og  dens  senere  selv- 
stændige udvikling  hos  Ægypter  og  Græker:  «Det  næste 
herefter  var  at  soge  det  store  og  frappante  i  konturer  og 
attituder,  og  heri  stå  ligeledes  Ægypter  og  Grækere  for 
nogen  tid  ved  siden  af  hinanden;  men  Ægypterne,  som 
blev  stående  herved,  overtraf  i  sublimiteten  Grækerne, 
hvis  mildere  genius  ledsagede  [ledede]  dem  til  at  intro- 
ducere Gratierne  i  deres  værker,  at  formere  [danne]  det 
sande  skønne,  som  består  i  foreningen  af  sublimitet  og 
gratie,  og  tillige  at  udfinde  de  konturer,  som  karakteriserer 
enhver  figur  til  at  være  det,  hvad  konstneren  agter  at 
udtiykke  ved  den.  At  de  heri  have  overgået  alle  andre  folk, 
er  upåtvivleligt ,  og  det  er  herpå  at  deres  store  mesteres 
fortjeneste  synes  at  reducere  sig,  nemlig  at  fremstille  en 
tanke  eller  en  handling  i  skønne  eller  karakterfulde  figurer*. 

Hvad  man  end  vil  kunne  anføre  til  fordel  for  de 
andre  modsætninger  til  Grækerne,  så  vil  altid  én  om- 
stændighed tale  afgjort  for  Ægypterne,  den  nemlig  at  den 
var  Grækerne  selv  bevidst,  medens  de  ingen  anelse  havde 
om  Jøder,  Komere  og  Nordboere.  Nillandets  tunge  alvor 
og  tankerige  symbolik  fængslede  de  bedste  mænd  i  Hellas 
med  en  uimodståelig  mast.  Herfra  havde  de  hentet  deres 
videnskab,  her  havde  historiens  vugge  stået,  her  var  filo- 
sofiens ældste  hjem.  I  denne  billedrige  modsætning  lå  for 
Zoega  oldtidshistoriens  poesi  og  dybeste  mening.  Ægypten 
blev  den  dunkle  baggrund,  på  hvilken  den  græske  konst 
og  mythologi  for  ham  udfoldede  hele  sit  trylleri;   det  ene 

uden  det  andet  vilde  have  trættet  hans  ånd  og  ladet  et 
savn  blive  tilbage;  han  var  for  tung  og  alvorlig  en  natur 
til  bestandig  at  kunne  dvæle  blandt  græske  basrelieffer  og 
homeriske  vers,  og  han  var  på  den  anden  side  for  klar 
og  skønhedsåben  til  at  kunne  finde  fuld  tilfredsstillelse 
mellem  Sfinxer  og  gådefulde  hieroglyfer.  Når  han  i  sine 
første  år  gav  Ægypterne  fortrinnet,  medens  han  i  de 
sidste  holdt  sig  nærmest  til  Grækerne  og  beklagede,  ikke 
fra  først  af  at  have  holdt  sig  udelukkende  til  dem,  så 
viser  det,  at  hans  ånd  til  trods  for  al  skrøbelighed  var 
voxet  i  klarhed,  og  at  det  tungsind,  som  nedbøjede  ham, 
dybest  inde  havde  fundet  sin  modvægt  i  den  mildere  op- 
fattelse af  livets  vilkår,  som  var  Grækernes  lykkelige  gave. 

Det  er  derimod  en  fejltagelse,  når  man  er  gået  ud 
fra,  at  således  havde  det  altid  været,  at  hans  hu  be- 
standig havde  stået  til  Grækenland,  medens  de  mænd,  af 
hvilke  han  var  afhængig,  drog  ham  til  Ægypten.  Som  vi 
alt  har  set  var  han  ingensinde  på  den  måde  afhængig  af 
nogen,  allermindst  af  paven  og  kardinal  Borgia.  Hans 
egne  ønsker  mødtes  tværtimod  med  deres,  og  man  kan 
snarere  sige,  at  det  var  deres  fortjeneste  at  han  over- 
hoved blev  forfatter.  Man  må  i  den  henseende  ikke  til- 
lægge hans  egne  mismodige  ytringer  for  megen  vægt; 
skulde  man  tro  ham  på  ordet,  måtte  det  ligeledes  anses 
for  en  skæbnesvanger  hindring  for  ham,  at  han  havde 
familie,  som  lagde  beslag  på  en  del  af  hans  tid.  Man 
kan  være  forvisset  om,  at  han  uden  disse  hindringer  vilde 
være  gået  fuldstændig  til  grunde. 

Alt  fra  den  første  tid  i  Rom  stod  de  ægyptiske  og 
romerske  oldsager  jævnsides  i  hans  interesse;  værket  om 
de  ægyptiske  kejsermønter  har  i  den  henseende  en  sym- 
bolsk betydning  for  ham;  det  var  de  to  retningers  ydre 
enhedspunkt.  Da  han  skrev  paa  det,  kunde  han  derfor 
også  sige  (22.  Marts  84):  "Titelen  er  meget  simpel:  -Ka- 

talog  over  o.  s.  v.»,  men  efter  den  hemmelige  plan  er  det 
et  første  kapitel  i  menneskehedens  historie,  som  jeg  længe 
har  tænkt  på,  og  den  første  filosofiske  bog,  trykt  ved  siden 
af  hykleriets  trone«.  På  samme  måde  taler  han  noget 
senere  om  obeliskerne  (9.  Januar  86);  «I  den  sidste  tid 
har  jeg  gjort  udkast  til  en  obeliskernes  historie  og  er  nu 
i  færd  med  at  fuldstændiggøre  og  rette  den;  lykkes  det  for 
mig,  skal  den  blive  første  grundsten  til  en  mægtig  byg- 
ning«. To  år  senere  skriver  han  (28.  December  87):  «Jeg 
frygter  for  at  jeg  af  hans  hellighed  kunde  få  det  hverv  at 
skrive  om  de  obelisker,  som  han  for  øjeblikket  lader  rejse. 
Kan  jeg  undgå  det,  gør  jeg  det:  thi  så  meget  som  emnet 
end  tiltaler  mig,  så  er  det  mig  dog  endnu  for  sublimt, 
og  netop  fordi  genstanden  interesserer  mig  så  meget,  vilde 
det  være  mig  ukært  at  komme  i  den  nødvendighed  at 
måtte  skrive  noget  umodent  om  den.  Jeg  skal  med  det 
første  have  avdiens  hos  ham  og  er  allerede  belavet  på 
mine  betingelser.  Vil  man  lade  mig  tid,  indtil  de  alle  er 
opstillede,  —  thi  af  fire  er  endnu  kun  én  rejst  — ,  så  kan 
der  endda  udrettes  noget«.  Det  gik  som  han  havde  tænkt, 
og  pave  Pius  lovede  at  have  tålmodighed;  Zoega  modtog 
det  hæderfulde  hverv  og  begyndte  sine  forarbejder,  der 
som  vi  har  set  omfattede  den  hele  oldkyndighed,  uden 
at  forstyrres  af  andre  forretninger.  Først  da  den  tredje 
obelisk  var  rejst  paa  Mente  Citorio,  fornyedes  i  foråret 
1792  opfordringen  til  at  tage  fat  på  det  lovede  værk. 

Zoega  havde  i  det  sidste  års  tid  lagt  alting  tilrette 
til  sit  arbejde  og  troede  derfor  at  kunne  gøre  det  færdigt 
i  godt  et  halvt  års  tid.  Til  forberedelserne  herte  efter  et 
brev  til  Munter  den  at  skrive  en  kommentar  til  Homer, 
derpå  til  Orfevs  og  Hesiod;  han  tilføjer:  »jeg  tror  ikke, 
at  de  andre  som  bar  skrevet  om  obelisker  og  hieroglyffer, 
er  gået  denne  vej«.  Ligeledes  lagde  han  sig  efter  nordiske 
oldsager  og  runer.    Baden  skaffede  ham    afbildninger   af 


138 


Jellingestenene,  det  gyldne  horn  og  helristninger;  Munter 
blev  opfordret  til  at  skaffe  ham  Snorres  Edda.  Disse 
studier  førte  ham  da  atter  langt  bort  fra  obeliskerne;  i 
foråret  91  taler  han  om  at  tilegne  kronprinsen  sin  »Or- 
fevs",  en  udgave  af  de  orfiske  hymner,  som  han  havde 
påtænkt,  og  da  han  året  efter  opfordres  til  at  påbegynde 
trykningen  af  obeliskværket,  afbrydes  han  midt  i  for- 
arbejderne til  et  værk  om  de  antike  basrelieffer. 

Da  det  altså  kom  til  stykket  måtte  han  dog  tage  det 
overtvært,  og  den  måde,  hvorpå  han  omtaler  sit  fore- 
havende, giver  det  udseende  af  at  han  er  led  og  ked  af 
det,  før  han  får  begyndt;  men  det  er  kun  kulissefeber. 
Den  14.  April  1792  skriver  han  til  sin  broder  i  Møgel- 
tønder: "Denne  sommer  skal  jeg  efter  pavelig  ordre  skrive 
en  bog  om  obeliskerne,  et  bind  i  folio  med  kobbere.  Det 
falder  nu  ind  under  mit  yndlingsfag;  men  for  at  behandle 
emnet  på  min  måde,  måtte  jeg  sammenfatte  alt  fra  den 
ægyptiske  oldtid,  og  da  fik  det  ingen  ende.  Nu  da  det 
er  foreskrevet  mig  at  oplyse  denne  ene  genstand  og  at 
gøre  min  bog  hurtig  færdig,  så  vil  jeg  søge  at  gøre  det 
så  godt  som  muligt,  men  jeg  lover  mig  ikke  meget  deraf. 
Hvis  gud  giver  mig  helbred,  håber  jeg  at  bogen  skulde 
udkomme  i  begyndelsen  af  næste  år;  thi  jeg  vilde  gerne 
føje  hans  hellighed,  hos  hvem  jeg  nylig  havde  en  meget 
nådig  avdiens«.  Og  foran  i  samme  brev  hedder  det:  «Ålt 
det  oldsagsvæsen  er  uden  mål  og  med,  og  al  vor  slid  og 
møje  har  til  syvende  og  sidst  kun  betydning  som  et  lege- 
tøj. Jeg  troede  engang  at  kunne  udgranske  den  hele  sag 
fra  grunden  af  og  fremlægge  den  for  verden  i  sin  sam- 
menhæng, for  at  udskille  den  smule  som  er  reelt  i  den, 
fra  den  syndflod  af  snak  og  bedrageri,  som  den  er  ind- 
hyllet i;  men  de  mange  hverv  jeg  må  overtage  for  at 
kunne  leve  berøver  mig  efterhånden  håbet  om  at  kunne 
udføre  min  plan  — ». 

Det  er  såre  betegnende  for  Zoegas  personlighed,  at 
han  umiddelbart  efter  disse  klagemål  skrev  et  værk,  væsen- 
lig af  det  indhold,  som  han  her  erklærer  aldrig  at  kunne 
komme  til  at  udføre.  Ladet  som  han  var  indtil  finger- 
spidserne med  kundskab  og  kritik,  trængte  han  netop  til 
det  ydre  tryk,  for  ikke  at  sige  den  tvang,  som  et  påbegyndt 
foretagende  pålagde  ham.  Med  bogtrykkeren  i  hælene 
skrev  han  sit  berømte  værk  om  obeliskerne;  det  blev  ad- 
skillige gange  så  stort  som  han  havde  tænkt  sig  og  isteden- 
for  et  halvt  år  brugte  han  halvfemte  til  det.  Hans  klager 
kan  følges  fra  årstid  til  årstid,  fra  brev  til  brev,  og  imens 
skred  bogen  frem,  ark  efter  ark,  afsnit  efter  afsnit,  i  samme 
stille  modne  form  som  den  var  begyndt,  med  en  over- 
vældende rigdom  af  nye  synspunkter,  enkelte  oplysninger 
og  kritiske  opgørelser.  Uden  evne  til  på  engang  at  overse 
sin  egen  viden  og  opstille  den  i  en  samlet  slagorden,  er 
han  lige  så  magtesløs  overfor  dens  enkelte  led,  der  næsten 
mod  hans  vilje  trænger  sig  frem,  ét  efter  ét,  knyttede 
sammen  på  en  hemmelighedsfuld  måde,  som  bringer  ham 
til  fortvivlelse.  Det  har  sin  interesse  at  følge  ham  på 
denne  vej. 

Den  28.  April  1792,  ved  arbejdets  begyndelse,  skriver 
han  til  Munter:  «Jeg  er  for  nærværende  tid  meget  occu- 
peret,  da  jeg  nyligen  har  fået  ordre  af  hs.  hellighed  at 
skrive  over  obeliskerne  og  agter  med  Juni  måned  at  be- 
gynde trykken.  Der  bliver  nu  ingen  hioroglyfforklaring, 
hvori  jeg  vilde  være  ligeså  lidet  lykkelig  som  alle  de  andre, 
men  for  desuagtet  at  skrive  et  foliobind,  der  kunde  have 
nogen  nytte  har  jeg  anlagt  min  plan  således,  at  jeg  samler 
alt  hvad  (der  er)  sagt  angående  obeliskernes  oprindelse, 
brug  og  skæbne.  —  Så  meget  ske  kan,  vil  jeg  samle  alt, 
alle  efterretninger,  alle  meninger;  —  hvad  jeg  selv  har 
at  sige  over  denne  materie  vilde  ikkun  opfylde  f^   blade«. 

Den  3.  Juli  92:    »Jeg   ventede    ikke    at    dette   værk 

vilde  forårsrge  mig  så  meget  arbejd;  men  den  uoverens- 
stemmelse som  findes  i  alle  beretninger,  endog  angående 
de  mest  materielle  ting,  tvinger  mig  at  undersøge  alt 
påny.  —  Disse  to  (første)  sektioner  skulde  være  det 
bedste  af  sagen  og  tjene  til  grundvold  for  hvad  jeg  selv 
eller  andre  i  fremtiden  kunde  ræsonnere  over  denne  gen- 
stand, og  derfor  søger  jeg  at  behandle  dem  med  den 
yderste  nøjagtighed,  uagtet  jeg  på  sjæl  og  legem  lider 
ved  denne  tørre  og  for  største  del  utaknemlige  møje.  De 
følgende  sektioner  ville  være  fornøjeligere  både  for  mig  og 
for  læserne  og  dér  kommer  det  og  mindre  an  på,  om  jeg 
begår  en  eller  anden  fejltagelse«.  Den  23.  Juni  1793  var 
der  trykt  næsten  200  sider;  han  beder  Munter  undskylde 
ham  hos  Biilov  og  Abildgård,  fordi  han  ikke  har  tid  til 
at  skrive  til  prinserne:  -så  snart  mit  værk  er  færdigt  skal 
jeg  fordoble  mine  breve."  "Der  udfordres  så  meget  til  at 
fylde  et  foliobind  og  jeg  vilde  dog  ikke  have  at  det  skulde 
være  ligefrem  sludder,  sålidet  som  jeg  ønsker  at  man  om 
min  bog  skal  have  store  forventninger,  da  jeg  ej  på 
nogen  måde  vil  entrere  på  hieroglyfforklaringer  og  obe- 
liskerne for  sig  selv  er  et  magert  sujet.« 

Den  15.  Februar  94:  «Jeg  er  bleven  til  en  slave, 
siden  jeg  har  begyndt  at  trykke  og  har  ingen  fornøjet 
time  mere.  Min  skæbne  har  da  og  villet,  at  jeg  i  denne 
tid,  da  jeg  just  behøvede  sindsrolighed,  har  maattet  være 
hjemsøgt  med  mere  bekymringer  og  uroligheder  end  nogen- 
sinde. —  Jeg  er  kommen  uforventet  til  at  skrive  om 
mumierne,  hvilke  jeg  ikkun  agtede  at  sige  et  par  ord  an- 
gående og  på  samme  måde  udbreder  jeg  mig  om  adskillige 
materier,  som  jeg  alene  vilde  have  berørt  obiter,  for  at 
tilfredsstille  dem  som  ville,  at  jeg  skal  skrive  en  tyk  bog. 
Obeliskerne  selv  give  alt  for  lidet  stof.« 

Den  1.  November  94:  «Jeg  er  nu  ifærd  med  at 
handle  om  hieroglyferne,  ikke  for  at  forklare  dem,  men  i 

almindelighed  at  ræsonnere  over  deres  natur  og  mekanismus: 
hvilket  jeg  seger  at  gere  så  nejagtigen  som  muligt.  Siden 
kommer  jeg  til  obeliskernes  historie,  hvor  jeg  agter  at 
fatte  mig  korteligen,  da  jeg  frygter  allerede  at  bogen 
bliver  altfor  tyk». 

Den  15.  Juli  95,  efter  en  sygdom:  »Min  helbred  er 
meget  dårlig.  —  Nu  svækker  det  mig  når  jeg  arbejder, 
og  krænker  mig  når  jeg  ikke  kan.  Jeg  indser  na  min 
dårlighed,  at  have  ladet  mig  tentere  til  at  forlade  min  ferste 
plan,  efter  hvilken  værket  allerede  længe  vilde  have  været 
tilende.  Da  jeg  engang  har  begyndt  at  udvide  det, 
ræsonneret  vidtløftigen  over  adskillige  genstande,  som  jeg 
havde  kunnet  undgå,  må  jeg  kontinuere  og  kan  ikke  andet 
end  afhandle  adskillige  andre,  nærmere  forbundne  med 
hovedsagen«. 

Den  21.  December  95:  »Jeg  går  langsom  afsted  med 
mine  obelisker  og  er  nu  just  i  færd  med  Hermes  Trisme- 
gistos:  ét  thema  attraherer  det  andet;  endnu  ser  jeg  ikke 
enden«. 

Den  18.  Maj  96  til  Engelbreth:  «Jeg  arbejder  dag 
og  nat  på  min  tykke  bog  og  har  nu  kompileret  så  meget, 
at  jeg  håber  at  kunne  lade  den  udkomme  ved  årets  slut- 
ning, ialt  700  sider.  Jeg  anser  den  for  mit  kenotafium 
og  håber  da  også  at  man  ikke  vil  læse  andet  af  det  end 
påskriften*.  Og  to  dage  senere  til  Munter:  »Mange  ting 
i  bogen  vilde  have  været  sagte  på  en  anden  måde  end 
sket  er,  dersom  jeg  havde  været  uafhængig,  og  ligeledes, 
dersom  arbejdet  ej  var  blevet  så  ofte  afbrudt.  Men  som 
den  er,  tror  jeg  dog  at  den  kan  anses  som  et  ferste  bind 
til  en  udførlig  og  kritisk  behandling  af  den  hele  ægyptiske 
antikvitet  i  forbindelse  med  de  tilgrænsende  nationers«. 

Endelig  i  December  96  var  texten  da  færdig  trykt, 
juledag  skrev  censor,  dominikanerbroderen  Becchetti  sit 
imprimatur   med   en   hejtravende   omtale   af  værkets    tre 

ophavsmænd:  Borgia,  Zoega  og  Pius  VI.  Ægypten, 
siger  han,  var  al  visdoms  moder;  —  men  det  vilde  aldrig 
være  bleven  oplyst  tilfulde,  hvis  ikke  Stefano  Borgia 
havde  samlet  alt  hvad  han  kunde  overkomme  på  ét  sted. 
«Et  nyt  håb  om  at  se  det  draget  for  lyset  opstod,  da 
Georg  Zoega  fra  Danmark  kom  til  Rom  og  helt  gik  op 
i  dette  at  bryde  sig  en  vej  til  at  fortolke  disse  sælsomme 
mindesmærker.  Kun  var  det  at  beklage  at  de  mange 
ting,  denne  højlærde  mand  kom  til  klarhed  over  og,  beskeden 
som  han  var,  kun  ligesom  hviskede  sine  venner  i  året, 
aldrig  syntes  at  skulle  blive  fælles  ejendom«.  Da  kom 
Pius  VI  til  som  den  der  lokkede  ham  til  at  skrive.  — 

Strax  efter  at  trykningen  var  tilendebragt  kom  så 
freden  i  Tolentino  og  de  kostbare  kobberstik  blev  ikke 
færdige;  værket  kom  ikke  ud.  Man  sagde,  at  Pius  havde 
anvendt  12000  scudi  på  det.  Den  15.  Januar  99  skriver 
Zoega:  «Mit  værk  om  obeliskerne  synes  at  være  glemt. 
Verden  har  nu  andet  at  tænke  på  end  antikviteter.  Min 
kobberstikker  [Antonini]  er  bleven  leverandør  og  tegneren 
[Roncalli]  magasinbetjent,  »>  Endelig  i  Aaret  1800,  efter 
restavrationen,  var  det  færdigt,  Borgia  anvendte  al  sin 
indflydelse  på  at  få  det  frem,  den  29.  Oktober  overleverede 
forfatteren,  indført  af  kardinalen,  et  exemplar  til  den  nye 
pave  Pius  VII.  Zoega  vilde  dog  ikke  efter  sine  venners 
råd  give  nogen  senere  æren  for  det;  på  titelbladet  kom 
til  at  stå  "1797»,  og  han  tilegnede  den  afdøde  pave  det, 
i  trofast  ihukommelse  af  at  det  var  ham  det  skyldtes. 
Han  fik  som  forfatterhonorar  100  exemplarer  af  det  hele 
oplag  (på  1000);  halvdelen  af  dem  sendte  han  til  England, 
de  andre  solgtes  efterhånden  gennem  venner  og  bekendte; 
deres  handelsværdi  var  1100  scudi. 

Bogen  om  obeliskerne  er  en  stor  foliant  på  over  700 
sider,  ledsaget  af  en  række  kobbertavler.  Den  er  skreven 
på  latin  og  har  følgende  titel:  «0m  obeliskernes  oprindelse 

og  brug,  Pius  VI  pontifex  maximus  tilegnet,  af  Georgius 
Zoega  Danus."  Kobberne  som  blev  til  under  forfatterens 
stadige  tilsyn,  roses  for  deres  uovertrufne  nøjagtighed,  de 
er  i  den  henseende  enestående  for  hin  tid.  Hertil  svarer 
bogens  mangeartede  indhold;  den  udtommer  alle  de  spergs- 
mål,  som  den  overhoved  indlader  sig  på,  den  afholder  sig 
fra  det  som  ikke  kan  klares  med  de  forhåndenværende 
midler,  men  den  optager  i  renset  og  velordnet  form  alt 
hvad  der  tidligere  har  været  skrevet  og  gransket  af  Ægypt- 
ernes oldtids  videnskab.  1  den  henseende  er  dens  stilling 
i  videnskabens  historie  såre  mærkelig.  Afsluttet  umiddel- 
bart før  Bonapartes  tog  til  Ægypten,  som  gjorde  epoke  i 
denne  del  af  historiegranskningen,  er  den  et  sjældent 
monument  af  videnskabelig  ånd  overfor  et  forældet  stof. 
Såvidt  kunde  man  nå  ad  de  forhen  kendte  veje,  videre 
ikke.  Zoega  samlede  alt,  sammenstillede  det,  udrensede 
det  urigtige  og  gav  det  hele  en  ny  belysning.  Det  var 
videnskaben  om  Ægypten,  som  beredte  sig  til  at  modtage 
nye  oplysninger,  et  hidtil  ukendt  stof.  Zoega  gjorde  alle 
tidligere  forfattere  overflødige;  men  idet  han  fuldstændig 
beherskede  hvad  der  forefandtes  af  oldsager,  viste  han 
klarere  end  noget  andet  havde  kunnet  gere  det,  hvormeget 
man  endnu  manglede  og  hvad  det  kom  an  på  at  få 
oplyst. 

Det  store  værk  kom  ingenlunde  til  at  mangle  aner- 
kendelse hos  sin  samtid.  Niels  Schow  siger  om  det: 
"Dette  værk  er  af  kendere  og  kunstdommere  almindeligen 
beundret.  Det  har  ej  alene  udbredet  et  nyt  lys  over 
Ægypternes  oldtid  og  deres  store  konstnerånd,  men  og 
over  mange  enkelte  grene  af  oldtidskyndigheden  i  det 
hele,  og  det  med  en  grundighed,  skarpsindighed  og  lær- 
dom, hvortil  intet  lignende  findes«. 

I  Heynes  tidsskrift  finder  indholdet  en  udførlig  omtale ; 
derefter  hedder  det:    « Delte   var   altså   en    kort   oversigt 

over  et  værk,  der  indeholder  et  større  mål  af  lærdom, 
belæsthed  og  oldtidskundskab  end  noget  somhelst  andet  i 
vor  tid,  i  hvilket  flere  tiårs  jernflid  findes  forenet  med 
rolig  granskerånd  og  sund  dømmekraft,  græske,  romerske 
og  koptiske  sprogkundskaber  med  grammatisk  og  kritisk 
nøjagtighed.  Kun  sjældent  overlader  forfatteren  sig  til 
fantasiens  og  viddets  skuff"elser,  han  bliver  indenfor  måde- 
holdets og  beskedenhedens  grænser,  modbeviser  uden  at 
fornærme  og  belærer  uden  at  antage  forfængelighedens 
fornemme  mine,  og  beskæmmer  derved  mangen  lærd,  som 
bringer  neppe  hundrededelen  af  disse  kundskaber  tiltorvs 
med  en  bedøvende  larm.  Når  han  udbreder  sig  over  mange 
ting,  som  egenlig  ikke  er  beslægtede  med  hans  hoved- 
emne (måske  gjorde  han  det  kun  på  højere  ordre),  så 
behandler  han  hver  af  dem  fra  grunden,  som  om  det  var 
den  eneste  han  skulde  befatte  sig  med.  —  —  Vil  vi  i 
den  henseende  sætte  ham  ved  siden  af  Winkelmann  og 
Visconti,  så  udmærker  han  sig  på  en  ejendommelig  måde 
ved  sin  rolige  iagttagelsesånd ,  ikke  blot  ved  dette  sprud- 
lende og  funklende  divinations-vid«. 

Også  Johannes  Muller  sagde  om  denne  bog,  at  den 
indeholdt  store  tænksomme  syner  over  hele  mythologien 
og  at  den  var  en  af  de  lærdeste  som  nogensinde  var 
skreven;  men  han  fandt  den  noget  overlæsset,  en  anke 
der  neppe  traf  den  helt  med  urette.  Enkelthederne  i  et 
sådant  værk  tilhører  selvfølgelig  videnskabens  historie  og 
skal  her  ikke  nærmere  fremhæves.  Overfor  hieroglyf-spørgs- 
målet har  Zoega  den  fortjeneste  at  være  kommen  løsningen 
så  nær  som  det  var  muligt,  før  de  opdagelser  blev  gjorte, 
der  bragte  den  fuldstændig.  Hans  skarpe  kritiske  blik 
viser  sig  her  også  i  et  beslægtet  spørgsmål.  Som  vi  har 
set  drog  han  også  de  nordiske  oldsager  med  ind  under 
sine  forberedende  studier,  men  her  kom  han  snart  til  det 
resultat,  at  runerne  «kun  er  en  omklædning  af  de  latinske 

bogstaver«,  et  resultat,   som  de  nyeste  granskninger  som 
bekendt  har  stadfæstet. 

Welcker  tildeler  bogen  om  obeliskerne  den  hejeste 
ros.  Nu,  så  mange  år  efter,  da  den  ægyptiske  oldtid 
ligger  for  os  i  et  lys,  om  hvilket  man  dengang  ikke  kunde 
drømme,  vil  man  snarere  kunne  sætte  den  på  sin  rette 
plads.  Stark  omtaler  den  på  følgende  måde  (1880):  »Det 
er  den  første  omfattende  monografi  over  denne  slags  antike 
monumenter,  skreven  med  den  tidligere  periodes  hele  lær- 
dom, men  tillige  med  de  nyvundne  ethnografiske,  sproglige 
og  stilistiske  synspunkters  rigdom,  udgående  fra  den 
fyldigste  fremførelse  af  stederne  hos  de  klassiske  forfattere, 
som  ofte  først  emenderes  på  grundlag  af  nye  kritiske 
hjælpemidler,  fortsat  med  den  fulde  strænghed  i  afbild- 
ningen af  relieffer  og  hieroglyfer  efter  original  eller  på 
grundlag  af  de  pålideligste  hjemmelsmænd  og  tegnere  og 
henpegende  på  Ægyptens  hele  religiøse  billedrække«. 

•  Obeliskerne  sættes  af  Zoega  blandt  mindestøtter 
såvel  som  blandt  de  mangehånde  søjle-idoler,  og  således 
får  vi  en  overordenlig  rig  og  klar  oversigt  over  de  ældste 
guddomsidealer  og  de  religiøse  forestillingers  væxt  hånd  i 
hånd  med  disse  idealer.  Zoega  er  fuldstændig  på  det  rene 
med,  at  en  afgørende  granskning  til  forklaring  af  hiero- 
glyferne  kun  kan  hvile  på  grundlag  af  indskrifter  i  flere 
sprog,  af  hvilke  der  alt  dengang  fandtes  et  brudstykke  i 
det  britiske  museum  med  levninger  af  en  græsk  indskrift, 
og  man  må  beklage  det  som  en  særegen  tilskikkelse,  at 
værket  alt  var  trykt,  men  ikke  udkommet,  da  stenen  fra 
Rosette  blev  funden  og  kapret  af  England.  Hvad  Zoegas 
iagttagelser  over  stilen  i  de  ægyptiske  skulpturer  og  tegninger 
angår,  så  betegner  de  et  stort  fremskridt  imod  Winkel- 
mann,  især  eftervisningen  af  den  rent  ægyptiske  fremstillings 
vedvaren  ved  siden  af  den  hellenistiske,    indtil  dybt  ned 

under  kejserdømmet.  Først  Lepsius's  arbejder  [efter  1852] 
betegner  overfor  Zoega  et  nyt  trin  af  stilistiske  iagttagelser«. 
Med  rette  vil  man  i  videnskabens  historie  beklage  at 
denne  forfatter  skrev  før  Bonapartes  tog  og  de  nyere  op- 
dagelser; men  skulde  det  ikke  være  tilladt  at  se  sagen, 
idetmindste  et  øjeblik,  også  fra  den  modsatte  side? 
Ægypten  var  for  Zoega,  hvad  det  havde  været  for  Græk- 
erne: den  tilslørede  Isis.  Vor  tid  har  løftet  sløret  og  i 
en  overordenlig  grad  forøget  omfanget  af  vor  historiske 
viden;  men  er  der  ikke  derved  gået  noget  andet  tabt:  — 
troen  på  at  der  bag  dette  slør  fandtes  en  guddom?  Hin 
tid  troede  på,  at  der  engang  havde  været  en  gylden  alder, 
en  tid,  da  menneskene  sad  inde  med  en  sum  af  alvor 
og  åndsdybde,  som  senere  blev  spredt  og  formørket.  Nu 
går  det  guldalderen  i  tiden,  som  det  engang  gik  paradiset 
i  rummet:  det  blev  gennemgransket  og  der  blev  intet 
sted  for  det.  Således  er  det  bedre,  det  er  vejen  til  sand- 
hed; men  ingen  vil  som  voxen  helt  kunne  løsrive  sig  fra 
hvad  der  som  barn  fortryllede  ham  ved  de  anelser ,  det 
vakte,  og  således  vil  menneskeslægten  stadig  vende  tilbage 
til  sin  oldtids  drømme  og  de  billeder,  til  hvilke  forestillingen 
om  det  ophøjede  og  evige  knyttede  sig.  Set  fra  dette 
synspunkt  skrev  Zoega  netop  i  rette  tid,  og  hans  bog  er 
bleven  et  storslået  og  sidste  monument  over  det  Ægypten, 
som  i  årtusender  var  den  tilslørede  Isis. 


Modstykket  til  værket  om  obeliskerne  er  det  om  de 
antike  basrelieffer;  men  før  vi  går  over  til  at  omtale  det 
skal  vi  endnu  dvæle  ved  to  tilsvarende  arbejder,  det  ene 
fremgået  af  de  ægyptiske,  det  andet  af  de  klassiske  studier, 
men  begge  udelukkende  lærdom sværker.  Det  er  udgaven 
af  de  koptiske  håndskrifter  og  den  romerske  topografi. 

Som  vi  alt  har  set,  lærte  Zoega  koptisk  for  at  kunne 

fortolke  de  ægyptiske  kejsermønter,  senere  brugte  han  det 
jævnlig  til  sine  ægyptiske  studier,  og  han  drev  det  så  vidt 
deri,  at  han,  som  Stark  siger,  »blev  dette  sprogs  første 
grundige  kender,  ikke  blot  blandt  Nordlændere«.  I  året 
1793  kom  Fredrik  Engelbreth,  en  22  årig  theologisk  kandidat 
til  Kom.  Nissen  anbefaler  ham  i  et  brev  af  21.  Juli  fra 
Wien;  han  var  i  følge  med  de  to  kammerjunkere  og  liv- 
gardeofficerer Bille -Brahe  og  v.  d.  Maase,  samt  Stoud, 
"der  gør  artige  digte-.  Engelbreth  kom  for  under  Zoegas 
vejledning  at  lære  koptisk,  som  han  vilde  bruge  til  sin 
bibelfortolkning;  der  fandtes  nemlig  meget  gamle  brud- 
stykker af  koptiske  oversættelser,  som  havde  stor  textkritisk 
betydning.  Ved  denne  lejlighed  kom  Zoega  tilbage  til 
disse  sprogstudier;  han  roser  året  efter  sin  lærlings  frem- 
skridt: »Engelbreth  er  meget  flittig,  skriver  han  den 
28.  Juni  1794  til  Munter,  han  vil  bringe  det  vidt  deri«. 
Imidlertid  førte  denne  sysselsættelse  til  opdagelsen  af  nye 
håndskrift -brudstykker;  Zoega  var  helt  optagen  af  hvad 
der  kunde  tjene  hans  lærling  til  vejledning,  han  lavede  en 
lille  ordbog  og  fordybede  sig  mere  og  mere  i  de  forskellige 
mundarters  enkeltheder.  I  foråret  1795  rejste  Engelbreth 
hjem,  men  han  fortsatte  senere  sine  studier,  vedblev  længe 
at  stå  i  brevvexling  med  sin  lærer  i  Rom  og  opnåede 
navn  af  »Danmarks  lærdeste  præst«  (i  Lyderslev  ved 
Ringsted). 

Imidlertid  var  værket  om  obeliskerne  i  året  1796 
bleven  færdigt  fra  forfatterens  hånd  og  Zoega  gav  sig  nu 
til  at  sysle  med  en  fortegnelse  over  Borgias  koptiske  brud- 
stykker, den  rigeste  samling,  som  overhoved  var  til  i  den 
retning.  »Jeg  kan  sige,  skriver  han  senere  til  Arsenne 
Thiébaut,  at  jeg  selv  har  skabt  den  samling,  som  jeg  be- 
handler; thi  største  delen  var  ved  ankomsten  fra  Ægypten 
løse  pergamentsblade,  kastede  mellem  hinanden  i  en  sådan 
forvirring,    at  jeg  har  brugt  megen  tid  og  møje  med  at 

søge  dem  fra  hverandre  og  opdage  deres  berøringspunkter. 
Idet  jeg  snart  har  holdt  mig  til  skrifttrækkene,  snart  til 
smagen  i  forsiringerne,  pergamentets  størrelse  og  karakter 
og  andre  endnu  mere  smålige  omstændigheder,  opnåede  jeg 
af  disse  blade  at  danne  bøger  eller  idetmindste  sammen- 
hængende brudstykker,  at  ordne  dem  og  inddele  dem 
klasser«. 

Borgia  opfordrede  ham  til  at  udarbejde  en  fortegnelse 
over  alt  hvad  der  var  og  udgive  den  tilligemed  de  mærke- 
ligste stykker.  Dette  optog  ham  i  det  følgende  år;  den 
15.  Avgust  97  skriver  han  til  Engelbreth:  »De  kan  fore- 
stille Dem  at  dette  er  et  meget  kedeligt  arbejde,  da  disse 
blade  næsten  ingen  anden  interesse  har  end  den  sproglige. 
En  af  Jer  theologer  kunde  måske  finde  stykker,  som  kunde 
være  vigtige  i  en  anden  henseende,  men  det  er  ikke  for 
de  profane.  Jeg  holder  mig  blot  til  overfladen  og  sjælden 
træffer  jeg  på  nogle  geografiske  notiser  eller  et  træk  som 
angår  landets  sæder«.  —  Så  kom  republiken  med  sine  nye 
interesser  og  græske  studier;  først  efter  byens  indtagelse  af 
Russer  og  Neapolitanere,  skriver  Zoega  igen  til  Munter 
(15.  Januar  99):  »Min  beskæftigelse  var  den  tid  det 
koptiske  sprog,  hvortil  jeg  plejer  at  tage  min  tilflugt,  når 
jeg  til  andre  ting  føler  mig  uskikket«.  Så  hvilede  det 
igen  til  Borgias  tilbagekomst,  da  han  samtidig  med  sine 
bestræbelser  for  at  få  obeliskværket  ud,  trængte  på  med 
at  f^  Zoega  til  at  samle  sine  koptiske  studier. 

Det  gik  nu  med  dette  arbejde  som  med  de  foregående. 
Det  skulde  først  være  en  kort  fortegnelse  og  voxede  efter- 
hånden op  til  et  omfattende  værk,  som  meddelte  400 
brudstykker,  en  række  oversættelser,  oplysende  afhandlinger, 
anmærkninger  og  indledninger.  For  første  gang  opstilledes 
der  her  en  skarp  adskillelse  mellem  dialekterne,  de  fremmede 
ord  af  græsk  og  romersk  oprindelse  påvistes,  der  op- 
stilledes  et  helt  system  af  palæografiske  kendetegn  o.  s.  v. 

Tre  fulde  år  optoges  af  dette  værks  udarbejdelse  og  tryk- 
ning (1802 — 4),  de  samme,  i  hvilke  hans  udnævnelse  til 
professor  i  Kiel  og  de  derefter  følgende  forhandlinger  om 
en  tilbagekaldelse  faldt.  Endelig  i  begyndelsen  af  1805 
var  trykningen  af  den  egenlige  text  færdig;  til  7  kobber- 
tavler var  der  skrevet  663  sider  text  i  folio. 

Men  imidlertid  var  Borgia  død  i  Lyon  uden  at  få  et 
ordenligt  testamente  skrevet;  han  havde  kun  i  almindelighed 
indsat  propagandaen  til  sin  arving,  således  at  familien  kun 
skulde  have  hans  museum.  Hvad  der  imidlertid  forstodes 
herved  ansås  for  tvivlsomt.  Familien  påstod  at  det  om- 
fattede alle  samlinger,  både  dem  i  Velletri  og  i  Rom,  og 
denne  opfattelse  attesteredes  af  Zoega,  Marini  og  andre; 
propagandaen  derimod  satte  sig  i  besiddelse  af  alt  hvad 
der  fandtes  i  Rom.  Der  opstod  heraf  en  langvarig  proces. 
Det  koptiske  værk,  som  var  trykt  på  Borgias  bekostning, 
delte  skæbne  med  sagerne  i  Rom;  forgæves  blev  det  fra 
alle  sider  gjort  gældende,  at  det  kunde  siges  med  vished 
at  have  været  kardinalens  mening  at  skænke  Zoega  det 
hele  oplag;  propagandaen  holdt  på  sit  bytte.  Først  efter 
Zoegas  død  lykkedes  det  hans  venner,  særlig  baron  Schubart, 
at  få  værket  udleveret;  det  udkom  i  året  1810  med  følg- 
ende titel:  »Katalog  over  de  koptiske  håndskrifter,  som 
gemmes  i  det  Borgianske  museum  i  Velletri,  ved  G.  Zoega 
Danus,  ridder  af  Danebroges  orden ».  Bogen  er  tilegnet 
Kong  Frederik  VI  ved  forfatterens  tilskrift  af  året  1808: 
ham  tilkom  æren  for  at  den  var  bleven  begyndt  og  fuldført. 

Værket  om  Roms  topografi  kom  ikke  engang  så  vidt, 
det  henligger  endnu  utrykt  i  hans  håndskrevne  samlinger 
og  er  nu  selvfølgelig  aldeles  forældet.  Intet  kunde  ligge 
nærmere  for  Zoega,  der  følte  sig  så  nøje  knyttet  til  de 
historiske  minder  i  Rom,  end  at  sage  at  stedfæste  dem 
og  danne  sig  en  tydelig  forestilling  om  hin  den  gamle 
verdens  herskerinde,  hvis  borger  han  selv  var  bleven. 

I  året  1797  forberedte  han  sig,  som  han  siger,  til  at 
blive  videnskabelig  cicerone,  og  han  begyndte  da  at  bringe 
system  i  sine  tidligere  iagttagelser.    Dette  fortsattes  i   de 
følgende  år,    da  han   følte  sig  særlig  knyttet  til  Rom  og 
måtte    frygte   for   at    blive   overladt   til    sig  selv  i  langt 
højere  grad  end   det  forhen  havde  været  tilfældet.     Han 
skrev  da  en  vejledning  til  at  finde  sig  tilrette  i  det  gamle 
Rom   og  havde  den  færdig  til  trykning  i  året  1800.     Den 
er  skreven  på  fransk,   i   brækket  kvart  og  fylder  67  ark; 
den  ene  spalte  optages  af  bevissteder  af  den  gamle  literatur. 
Et  par  år  efter  fik  han  fornyet  anledning  til  at  gen- 
optage  disse    undersøgelser.     I   vinteren   1802—3   turede 
han   omkring  med  fru  Frederikke  Brun,   kort  efter  tillige 
med  Wilhelm  Humboldt;  de  boede  begge  i  hans  nærmeste 
nærhed,  i  Villa  Malta,   og  satte  overordenlig  pris  på  hans 
omgang.     Humboldt  skriver  den  15.  April  1803  til  F.  A. 
Wolf  i  Berlin,   efter  at  have  omtalt  det  håbløse  i  at  ville 
genfinde  de  gamle  steder:  "Klassisk  i  den  egenlige  ubika- 
tion  er  Zoega.    Han  har  virkelig  endnu  den  idé  at  udgive 
en   egen  topografi  over  Rom  og  har  det  meste  liggende 
færdig  til   den«.     Samme    år   kom    arve  -  storhertugen   af 
Meklenburg-Strelitz   til  Rom,    også  han   nød  i  høj  grad 
godt  af  Zoegas  vejledning;'  i  det  følgende  år  var  det  samme 
tilfældet  med  fru  Elisa  v.  d.  Recke.     Fra  denne  tid  er  den 
tyske  bearbejdelse  af  topografien ;   den  fylder  en  halvfjerde 
hundrede  sider  og  er   skreven   i  et  jævnt  flydende   sprog 
uden  lærd  angivelse  af  kilderne.     Den  26.  November  1803 
skriver  han  til  Munter,    at  han   har  håb   om   at  få  den 
udgiven,  uden  nærmere  at  omtale  måden.    Han  betragtede 
det  nærmest  som  et  pekuniært  foretagende  og  tænkte   at 
tage  fat  på  det,  så  snart  det  koptiske  værk  var  fra  hånden. 
Men  imidlertid  fik  han  den  gunstige  afgørelse  fra  Køben- 
havn,   der   lod    ham    beholde   hele  sin   professorløn   uden 
nogen  somhelst  forpligtelse,   og  han  lagde  nu  et  arbejde 

til  side,  som  ikke  lovede  ham  noget  større  videnskabeligt 
udbytte. 

Men  tanken  lod  ham  dog  ikke  have  ro,  han  kom 
stadig  tilbage  til  sine  undersøgelser.  I  Januar  1805  ud- 
taler han  håbet  om  at  kunne  »finde  måde  at  trykke  min 
topografi"  den  næste  vinter,  men  så  bindes  ban  af  sygdom 
og  tungsind;  han  savnede  den  tvang,  tidligere  tiders  for- 
hold og  Borgia  havde  lagt  på  ham,  selvfølgelig  også  en 
gavmild  forlægger.  Imidlertid  rykkede  skriftet  ind  i  det 
gærende  stadium,  ud  af  hvilket  de  tidligere  var  fremståede. 
Den  15-  Marts  1806  skriver  han  til  Munter:  »Noget  har 
jeg  også  igen  arbejdet  på  min  topografi,  i  besynderlighed 
hvad  Capitolium  og  Forum  angår  har  jeg  ganske  omar- 
bejdet og  har  nu  så  vidt  ordnet  dette  parti,  at  jeg  for 
det  første  er  tilfreds  dermed.  Ellers,  sandheden  at  sige, 
forekommer  mig  mit  topografiske  arbejd  som  Oknos's  reb: 
medens  den  ene  ende  snoes  optæres  den  anden.  For  10 
år  siden  var  det  så  godt  som  færdigt  og  kunde,  som  det 
den  tid  var,  så  vel  som  noget  andet  have  tjent  til  at 
vejlede  nysgærrige.  Fordring  på  større  nøjagtighed  og 
fuldstændighed  forledte  mig  til  nye  undersøgelser,  hvorved 
det  gamle  i  stykkevis  nedreves.  Levningerne  af  det  gamle 
og  de  nysamlede  materialer  formerede  nu  en  masse,  hvor- 
med jeg  indbildte  mig  at  kunne  i  en  kort  tid  opføre  en 
ny  og  bekvem  bygning,  såsnart  mit  koptiske  arbejd  havde 
været  overstået.  Men  som  jeg  begyndte  at  lægge  sidste 
hånd  derpå,  fandt  jeg  hvor  grumme  meget  manglede  for 
at  tingen  kunde  blive  som  jeg  ønskede  den  — ».  Han 
tænker  nu  snarest  på  at  lade  enkelte  partier  komme  frem 
i  tidsskrifter,  men  det  bliver  heller  ikke  til  noget. 

To  måneder  senere  skriver  han  til  baron  Sch  ubart 
(16.  Maj):  »De  øjeblikke  som  jeg  har  tilovers  fra  mine 
husligre  bekymringer,  anvender  jeg  på  min  topografi,  som 
jeg  ikke  vil  opgive  og  som  altid  bliver   interessantere  for 

mig,  fordi  jeg  indbilder  mig  fra  tid  til  anden  at  gøre  op- 
dagelser i  den,  som  jeg  ikke  ventede.  Således  er  jeg  til- 
freds med  at  udgivelsen  ikke  er  bleven  påskyndet;  thi 
kun  ved  langsomhed  kan  slige  værker  modnes,  og  jeg 
vilde  nu  skamme  mig,  hvis  det  var  bleven  budt  publikum, 
således  som  det  nu  to  gange  har  været  gjort  færdig«. 
Han  omtaler  derpå  flere  foretagne  udgravninger,  som  kaster 
lys  over  det  gamle  Kom.  Og  den  17.  Januar  1807,  en 
halv  snes  dage  efter  konens  død,  hedder  det  i  et  brev  til 
den  samme:  —  «Jeg  har  dog  aldrig  tabt  mit  påbegyndte 
værk  om  Roms  topografi  af  syne,  og  så  snart  jeg  er  bleven 
færdig  med  de  nødvendige  forsigtighedsregler,  som  man 
er  nødt  til  at  tage  med  hensyn  til  hus  og  bohave  efter 
en  sådan  sygdom,  vil  jeg  helt  hengive  mig  til  dette  ar- 
bejde«. —  Kort  efter  kom  så  det  store  foretagende  med 
basreliefferne,  som  optog  de  to  sidste  år  af  hans  liv.  — 

Fra  denne  sidste  sysselsættelse  med  topografien  hid- 
rerer  den  på  itahensk  påbegyndte  udarbejdelse,  som  findes 
blandt  hans  efterladte  papirer.  Den  er  udgiven  i  tysk 
oversættelse  af  Welcker  (« Georg  Zoegas  Abhandlungen«, 
side  331—50:  «Der  Capitolinische  und  der  Palatinische 
Hiigel  nebst  ihrer  Nachbarschaft«.)  Af  forarbejder  findes 
endvidere  35  ark  uddrag  af  den  romerske  literatur,  tagne 
under  en  fornyet  gennemlæsning  i  dette  øjemed.  Der  kan 
ingen  tvivl  være  om,  at  jo  topografien,  hvis  den  senere 
var  bleven  fuldført  med  alle  de  nødvendige  midler,  vilde 
være  bleven  et  såre  betydningsfuldt  værk,  også  for  Koms 
historie. 

I  literaturen  fik  Zoegas  arbejde  neppe  nogen  betyd- 
ning; dog  er  hans  anskuelser  om  det  gamle  Rom  også 
dér  tilgængehge,  om  end  måske  ikke  i  en  fuldstændig  ren 
form.  To  åndrige  veninder  har  opbevaret,  så  godt  de 
kunde,  resultaterne  af  hans  granskninger  og  meddelt  dem 
for  den  tyske  læseverden.     Fru  Elisa  v.  d.  Recke  opholdt 

sig  i  Rom  i  årene  1804—5  og  skrev  en  udførlig  dagbog 
efter  de  vandringer,  Zoega  foretog  med  hende,  og  på 
samme  måde  bar  Frederikke  Brun  sig  ad  under  sine  op- 
hold dernede  1802—3  og  1808—9.  Den  første  blev  ud- 
given i  fire  bind  af  digteren  Bottiger,  den  sidste  af  for- 
fatterinden selv,  i  to  bind.  Begge  steder  fremhæves  i 
stærke  udtryk  den  tak,  som  skyldtes  Zoega  for  hans 
utrættelige  bestræbelser  til  sandhedens  erkendelse  også  i 
den  henseende. 


Marmorbasrelieffet  var  for  Zoega  det  ypperste  udtryk 
for  den  klassiske  oldtids  ånd.  Som  vi  har  set  manglede 
han  ingenlunde  midler  til  at  sætte  sig  i  forhold  til  den 
ad  literær  vej;  han  kendte  hele  oldtidsliteraturen  og  hans 
begavelse  i  retning  af  det  sproglige  var  overordenlig.  Han 
skrev  med  lethed  latin  og  af  de  levende  sprog  foruden  sit 
modersmål  ogsaa  tysk,  fransk,  engelsk  og  italiensk;  græsk 
havde  i  flere  år  været  hans  yndlingsstudium,  i  koptisk 
overgik  han  alle  sine  samtidige.  Endvidere  var  han  vel 
evet  i  at  læse  håndskrifter,  og  textkritik  efter  dem  havde 
ofte  sysselsat  og  interesseret  ham  meget.  Det  havde  endog 
været  hans  mening  at  optræde  som  filologisk  forfatter  ved 
en  udgave  af  Orfevs,  til  hvilken  omfattende  forarbejder 
endnu  findes  blandt  hans  efterladte  papirer. 

Det  må  derfor  ingenlunde  anses  for  en  tilfældighed 
eller  en  uvæsenlig  omstændighed,  at  han  stadig  vendte  til- 
bage til  basreliefferne  og  at  studiet  af  dem  blev  hans 
egenlige  kildestudium  af  den  klassiske  oldtid.  Som  han 
siger  i  det  ovenfor  anførte  brev  til  Suhm,  sætter  han  sig 
den  opgave  at  bringe  »system  og  klarhed  i  et  studium, 
der  hidtil  ingen  regler  og  ingen  bestemthed  har«,  «at 
behandle  den  figurerte  alderdom  med  samme  nøjagtighed 
som   den  skrevne  for  nærværende  tid  behandles«.     Denne 

opdagelse,  som  man  vel  kan  kalde  det,  at  de  billedlige 
fremstillinger  er  et  alvorligt  videnskabeligt  studium  værd, 
er  selvfølgelig  en  hovedgrund  for  Zoegas  emnevalg;  men 
der  er  dog  ved  siden  af  den  en  anden,  eller  rettere:  denne 
opdagelse  står  i  forbindelse  med  et  oprindeligt  anlæg,  som 
netop  drog  ham  i  denne  retning. 

Zoega  havde  en  ualmindelig  udviklet  konstsans  og 
denne  sans  drog  ham  over  til  studiet  af  antikerne.  Men 
samtidig  søgte  han  i  oldtiden  et  dybere  tankeindhold,  en 
næring  for  sin  egen  religiøse  trang.  Begge  dele  mødtes  i 
basrelieffet,  medens  statuen  efter  sin  natur  kun  udtrykker 
en  enkelt  idé,  eller  snarere  søger  at  fastholde  en  enkelt 
stemning,  en  enkelt  skønhedsåbenbaring.  BasreliefFet 
nærmer  sig  mere  til  maleriet,  giver  en  hel  scene,  en  for- 
tælling, og  derved  et  langt  fyldigere  indhold.  I  det  for- 
enes alt  hvad  den  græske  ånd  kan  yde:  formernes  skøn- 
hed, den  konstneriske  gruppering,  den  poetiske  idé  og  den 
mythiske  filosofi.  Derved  blev  de  talløse  basrelieffer  i  Rom 
og  omegn  et  uudtømmeligt  emne  for  Zoegas  granskning. 
Hele  hans  literære  oldkyndighed  fandt  her  sin  anvendelse; 
hans  blik  for  stilarterne,  der  havde  ført  ham  så  vidt  i 
studiet  af  de  ægyptiske  monumenter,  hans  skarpsynethed 
for  de  mindste  enkeltheder,  som  havde  gjort  ham  til  en 
af  tidens  ypperste  møntkendere,  kom  ham  også  her  for- 
trinlig til  hjælp.  Hans  hovedevne  som  videnskabsmand 
var,  som  oftere  fremhævet,  den  skarpe  opfattelse  af  det 
givne,  det  kritiske  blik  for  det  ægte  og  oprindelige;  den 
træder  første  gang  frem  i  dagbogen  paa  rejsen  gennem 
Tyskland  og  Italien,  og  den  genfindes  i  alle  hans  skrifter. 
I  bogen  om  kejsermønterne  anvender  han  lejlighedsvis  de 
ord,  som  den  døde  Akillevs  bruger  i  Odysseen,  på  sig 
selv,  idet  han  siger:  «jeg  vil  heller  gøre  trællearbejde  i 
sandhedens  lyse  rige  end  regere  over  alle  skyggerne  i  for- 
modningernes Hades ». 

Det  er  et  stolt  udsagn ;  og  dog  vilde  Zoega  ikke  være 
den  han  er,  dersom  det  var  hans  sidste  ord.  Hvad  vilde 
Tyge  Brahe  have  været  med  alle  sine  observationer  og 
beregninger,  dersom  han  ikke  tillige  havde  tydet  stjernernes 
gang  og  i  lange  nætter  grublet  over  stoffernes  forædling 
og  fremvæxt  til  guld?  »En  regnemester,  siger  J.  L.  Hei- 
berg i  sin  åndfulde  skildring  af  denne  mand,  vil  give  så- 
danne tanker  navn  af  sværmeri,  og  ialfald  betragte  dem 
som  uvedkommende  det  astronomiske  geni;  men  sværmeriet 
er  her  tegn  på  en  naturgrund  og  uden  den  bliver  ingen 
en  Tyge  Brahe«. 

Zoega  var  ej  heller  den  der  uafladelig  arbejdede  i 
dagens  rige;  ligesom  Hermes  dvælede  han  skiftevis  i  lyset 
som  gudernes  tjener  og  i  underverden  som  skyggernes 
konge.  Neppe  har  den  utrættelige  gransker  tilendebragt 
sit  trælsomme  arbejde  med  at  beskrive  enkelthederne  i  et 
billedværk,  før  tanken  i  det  fremstiller  sig  for  ham,  for- 
modningerne krydser  hinanden,  han  mindes  digternes  sange, 
filosofernes  tale,  mythernes  anelser,  og  han  bliver  selv 
digter  og  mytholog.  Lad  så  være  at  han  mange  gange 
har  taget  fejl  i  sine  fortolkninger,  at  kun  hafls  iagttagelser 
og  beskrivelser  har  blivende  betydning  for  videnskaben; 
for  forståelsen  af  ham  selv  og  hans  åndelige  personlighed 
er  det  ene  uadskilleligt  fra  det  andet. 

Vi  har  alt  set,  hvorledes  Zoega  drev  studiet  af  bas- 
reliefferne  i  de  år,  da  han  gennemgik  alle  kilderne  til 
oldkyndigheden.  Blandt  de  efterladte  papirer  findes  der 
en  overordenlig  mængde  beskrivelser,  som  det  synes  især 
fra  året  1791  og  den  følgende  tid,  altså  samtidig  med 
udarbejdelsen  af  værket  om  obeliskerne.  Senere  er  disse 
samlinger  stadig  rettede  og  foregede,  da  forfatterens  for- 
hold førte  det  med  sig,  at  ban  stadig  påny  kom  til  at 
gennemgå  snart  et,  snart  et  andet  galleri  i  forening  med 
de  venner  og  konstelskere,    som    han    førte   omkring   og 

gjorde  opmærksom  på  hvad  der  var  værd  at  se.  Welcker 
har  af  disse  materialer  udskrevet  alt  det  som  vedkom  alt 
forhen  i  kobberstik  udgivne  stykker  og  udgivet  en  del  af 
det  i  tysk  oversættelse.  Der  findes  her  værdifulde  bemærk- 
ninger til  Ennio  Viscontis  Museum  Pio-Clementinum,  hvis 
billeder  genfindes  i  flere  andre  værker  (f.  Ex.  Hirts  Bilder- 
buch  0.  a.);  Zoega  retter  fejlene  i  hans  tegninger  og  be- 
skrivelser, gør  opmærksom  paa  de  mistænkelige  (senere 
restavrerede)  dele,  og  kritiserer  hans  fortolkninger,  hvis 
grundloshed  og  overfladiskhed  ofte  er  særdeles  fremtræd- 
ende. Men  vi  skal  gå  over  til  nærmere  at  omtale,  hvad 
han  selv  tid  efter  anden  lod  komme  for  lyset,  stadig  i 
udførlig,  monografisk  form,  ikke  som  disse  bemærkninger 
rent  beskrivende  og  kritiserende. 

De  første  to  afhandlinger  om  græske  emner  er  ned- 
skrevne efter  særlig  opfordring  af  forfatterens  venner.  I 
begyndelsen  af  1794  kom  den  unge  greve  Ernst  P.  H. 
V.  Miinster,  senere  berømt  som  engelsk-hannoveransk  stats- 
mand i  kampen  mod  Napoleon,  til  Rom  med  den  engelske 
prins  hertug  Augustus  af  Sussex.  Han  havde  studeret  i 
Gottingen  og' var  en  hojt  dannet  mand,  konstkender  og 
oldgransker  som  så  mange  af  den  tids  stormænd.  Han 
omgikkes  foruden  andre  af  samtidens  berømtheder  Zoega 
og  Hirt,  og  især  synes  forholdet  til  den  første,  som  fort- 
sattes adskillige  år  efter,  at  have  været  meget  venskabe- 
ligt. I  Juli  måned  94  skrev  Zoega  efter  Miinsters  op- 
fordring en  afhandling,  som  endnu  findes  blandt  hans 
papirer  i  den  italienske  original,  men  kun  er  udgiven  af 
Welcker  i  tysk  oversættelse.  Det  er  en  almindelig  sam- 
menstilling af  mytherne  om  «Tyche  og  Nemesis«,  med 
særhgt  hensyn  til  de  billedlige  fremstillinger  af  disse  gud- 
inder, men  tiUige  med  et  stort  literært  apparat. 

Få  år  efter  skrev  han  en  lignende  afhandling  for  fru 
Fr.  Brun,  der  i  årene  1796 — 97  havde  gæstet  Eom  og  for- 

nyet  sit  barndoms  venskab  med  Zoega.  Emnet  er  taget 
af  billederne  på  et  græsk  fodstykke  til  et  pyreon  (tempel- 
ildsted) i  det  Pioclementinske  museum ;  hovedbilledet  frem- 
stiller sommerfuglen  (Psyche)  der  holdes  af  to  genier  over 
brændende  fakler.  Zoegas  beskrivelse  forfattedes  efter  fru 
Bruns  afrejse  og  tilsendtes  hende  kort  efter;  den  2.  Marts 
1798  udtaler  han  i  brev  til  Munter  det  håb,  at  hun  må 
have  flet  den.  Kort  efter  fik  han  brev  om,  at  hans  ven 
var  ifærd  med  at  oversætte  den  på  dansk,  for  at  oplæse 
den  i  videnskabernes  selskab,  der  havde  valgt  forfatteren 
til  medlem.  Den  optoges  i  selskabets  skrifter  for  året 
1800.  Welcker  har  oversat  den  på  tysk  og  indfort  den 
blandt  hans  afhandlinger. 

Zoegas  forklaring  af  den  scene,  som  han  anser  for 
den  vigtigste  og  dybsindigste  på  dette  stykke,  går  ud  på, 
at  sommerfuglen  er  den  menneskelige  sjæl,  der  fortæres  i 
kampen  mellem  de  forskellige  lidenskaber,  men  netop 
derved  renses  og  beredes  til  et  hejere  liv.  Den  modsatte 
side  fremstiller  et  billed  af  samfundslivet  under  beskyttelse 
af  Dionysos  og  hans  støjende  følge:  endefladerne  har 
derimod  billeder  af  land-  og  skovlivet.  Som  helhed  skulde 
dette  smukke  konstværk  altså  give  en  fremstilling  af 
livets  forskellige  vilkår,  under  de  forskellige  guddommes 
indflydelse;  Herakles  er  stillet  op  over  skovscenen,  Afrodite 
som  håbets  gudinde  over  hyrdescenen;  Dionysos  med  sit 
følge  gæster  Serys  og  Pyrrha  på  lejet,  og  Genier  og  Cen- 
tavrer  fejrer  sjælens  indgang  til  en  højere  tilværelse  gen- 
nem dødens  lutring. 

Samtidig  med  afhandlingen  om  Psyche  skrev  Zoega 
en  anden  om  Mithras;  derom  hedder  det  i  brevet  af 
2.  Marts  1798:  »Jeg  har  i  disse  dage  moret  mig  med  at 
skrive  en  lille  afhandling  om  Persernes  religion,  især  om 
Mithras-tjenesten.  Måske  vil  jeg  lade  den  trykke,  såvel- 
som  forskellige  andre  henlagte  sager,  nu  da  pressefriheden 

opildner  videnskaben.  Thi  ved  alt  det  at  mine  skrifter 
intet  indeholder,  som  kunde  være  nogen  anstødeligt,  så 
gjorde  dog  den  underdanighed,  hvormed  man  måtte  skaffe 
sig  tilladelse  til  at  lade  trykke,  mig  led  og  ked  af  at  ud- 
give noget,  når  jeg  ikke  var  nødt  til  det«. 

Afhandlingen  om  Mithras  blev  læst  i  nationalinsti- 
tutets  møder  i  Vatikanet,  den  21.  og  26.  Maj  1798  (3.  og 
8.  Prairial  VI).  I  den  følgende  vinter  udarbejdede  han  en 
lignende  om  «Orfikernes  førstefødte  gud«,  der  dog  ikke 
synes  at  være  bleven  læst. 

En  tredje,  skreven  i  sommeren  99,  om  Lykurgos 
Thrax,  blev  derimod  læst  i  institutet  og  gjorde  så  stor 
lykke,  at  det  med  akklamation  blev  vedtaget,  at  den 
skulde  læses  nok  engang  i  et  følgende  møde,  medens 
tegningerne  blev  stukne  i  kobber.  Denne  udmærkelse  var 
enestående  i  dette  selskab.  Stykkerne  om  Mithras  og 
Lykurg  sendtes  i  foråret  1801  til  København,  hvor  de  i 
dansk  oversættelse  (af  K.  F.  Degen)  optoges  i  viden- 
skabernes selskabs  skrifter,  medens  Welcker  senere  har 
oversat  dem  paa  tysk. 

Disse  værdifulde  arbejder  skylder  således  den  romerske 
frihedstid  deres  tilblivelse,  og  der  kan  ingen  tvivl  være 
om,  at  de  jo  også  i  forfatterens  egen  udvikUng  er  af  stor 
betydning.  Formen  i  dem  er  lettere  end  han  tilforn  var 
istand  til  at  gøre  den;  fremstillingen  har  fået  en  behage- 
lig bredde,  der  gør  det  muligt  at  følge  den  også  for 
læsere  udenfor  faget.  Det  mundlige  foredrag  er  i  den 
henseende  en  ypperlig  læremester,  og  det  var  vistnok 
skade  at  Zoega  ikke,  som  f.  ex.  hans  ven  Fernow,  følte 
trang  til  oftere  at  bruge  denne  meddelelsesform,  særlig 
overfor  sine  landsmænd  i  Rom.  I  det  store  værk  om 
basreliefferne,  der  jo  var  bestemt  for  en  stor  læsekreds, 
har  denne  øvelse  båret  sin  frugt. 

Afhandhngen    om    Lykurgos    (Licurgo    domato   dalle 

Menadi)  giver  en  beskrivelse  og  fortolkning  af  basrelieffet 
på  en  sarkofag.  Den  har  alle  forfatterens  fortrin  i  ud- 
mærket grad.  Beskrivelsen  er  så  omhyggelig  og  klar,  at 
den  næsten  ger  afbildningen  overfledig;  fortolkningen  er 
udtømmende  og  naturlig,  helt  igennem  støttet  til  den 
græske  literatur,  digternes  billeder  og  andre  lignende  og 
samtidige  konstværker;  den  mythiske  forestilling  om  Dio- 
nysos's  alt  overvældende  magt  er  opfattet  åndfuldt  og 
gennemf«rt  i  den  hele  billedrække. 

Langt  omfangsrigere  og  tillige  langt  mere  karak- 
teristisk er  dog  afhandlingen  om  den  persiske  Mithras 
(Meraoria  sui  monumenti  Romani  spettanti  al  culto  Mi- 
thriaco)  og  den  dertil  hørende  om  Orfikernes  ældste  gud- 
dom (Sul  dio  primigenio  degli  Orfici).  Det  var  Zoegas 
yndlingsemne,  en  undersøgelse  af  de  hedenske  religioners 
grundtanker,  således  som  de  kommer  frem  i  de  ældste 
antydninger  og  senere  udvikles  af  filosoferne  og  i  mysteri- 
erne. Zoega  gør  sig  ingen  illusioner  med  hensyn  til  de 
opbevarede  digtes  ælde,  hans  kritik  af  alt  det  som  ligger 
indenfor  kildernes  område  er  klar  og  fordomsfri;  men  han 
dvæler  med  forkærlighed  ved  de  tanker,  som  sysler  med 
tilværelsens  og  menneskelivets  gåder,  uden  hensyn  til  om 
de  er  græske  eller  persiske,  gamle  eller  ny.  Orfikernes 
ældste  gud  er  Eros,  verdens  skaber,  alt  er  oprundet  af 
æget,  der  gemmer  de  tavse  spirer  i  sin  runde  og  hårde 
skal.  Men  af  den  oprindelige  helhed  udgår  der  en  ufor- 
sonlig modsætning,  ligesom  plantens  rod  og  blade  fremgår 
af  samme  fre,  nedad  i  mørket  og  opad  mod  lyset.  Mi- 
thras er  den  ånd,  som  forsoner  det  adskilte,  han  bringer 
et  offer  til  lysets  gud,  hengiver  sig  til  forløsningens  alt 
omfattende  og  alt  overgåonde  kald  og  bhver  den  nye 
verdens  mystiske  halvgud.  Zoega  bar  sammenstillet  alt 
hvad  han  i  literaturen  og  konsten  på  nogen  måde  kunde 
henføre  til  de  Mithriske  mysterier,    han  bar  i  de  mindste 

enkeltheder  omtalt  de  indbyrdes  afvigelser  i  billederne  og 
grupperingen  af  den  bekendte  offerscene,  der  atter  og  atter 
gentages  på  oldtidens  fremstillinger.  Alligevel  fik  ban 
aldrig  sin  genstand  udtømt;  han  rettede  på  sin  afhand- 
ling, da  den  fremkom  på  dansk,  og  senere  fremtrådte  den 
igen  omarbejdet  i  værket  om  basreliefferne.  At  senere 
bekendskabet  med  de  persiske  kilder  i  mange  henseender 
har  kuldkastet  hans  forklaringer,  er  af  mindre  betydning, 
da  han  var  nødt  til  at  henholde  sig  til  hvad  der  dengang 
forelå. 

Foredragene  i  institutet  og  den  opmærksomhed,  som 
der  herved  igen  vaktes  for  Zoegas  basrelief- studier,  førte 
til  planen  om  deres  meddelelse  i  større  omfang  og  for  en 
større  kreds.  Hans  ven  Aloys  Hirt  var  i  året  1796  kom- 
men til  Berlin  som  professor  ved  konstakademiet,  og  han 
må  et  steds  i  Tyskland  have  knyttet  underhandlinger  om 
udgivelsen  af  et  sådant  værk.  Den  16.  Maj  1800  skriver 
Zoega  til  Munter:  «Fra  Hirt  venter  jeg  svar  på  et  brev 
angående  måden  at  udgive  mit  længe  projekterede  og  til- 
dels udarbejdede  værk  om  basreliefferne,  hvortil  mange 
kobberstik  udfordres,  følgeligen  et  betydeligt  forskud,  som 
jeg  ventede  måske  kunde  erholdes  ved  en  association  i 
Tyskland,  udgivende  det  cahiervis.  Men  nu  hører  jeg  af 
andre,  at  man  også  i  Tyskland  er  ked  af  deslige  ting. 
Uheldigt  nok  for  mig,  at  nu  jeg  tror  at  kunne  meddele, 
hvad  jeg  hidindtil  har  samlet,  ingen  mere  synes  oplagt 
til  at  deltage  deraf«.  Af  et  andet  brev  (uden  tidsangivelse) 
ses  det  at  tilbuddet  hidrørte  fra  Hirt  og  at  Zoega  havde 
mange  betænkeligheder  i  anledning  af  stoffets  fordeling, 
forklaringernes  omfang  og  især  kobberstikkenes  tilveje- 
bringelse; brødrene  Cardelli,  der  engang  havde  lovet  ham 
at  deltage  som  tegnere,  var  ikke  mere  i  Rom,  kobber- 
stikkeren Bossi,  der  var  hans  ven  og  den  bedste  til  dette 
foretagende,  var  gået  til  Korfu,  obeliskernes  tegner  Ron- 

calli  og  Antonini,  som  havde  raderet  dem,  havde  segt 
anden  sysselsættelse. 

Som  vi  har  set  udkom  de  forst  i  forfattterens  to 
sidste  leveår,  forlagte  af  Pietro  Piranesi  og  stukne  i 
kobber  af  Tomaso  Piroli.  De  to  foliobinds  text  er  skreven 
på  italiensk,  men  kort  efter  oversat  på  tysk  af  Welcker. 

At  dette  er  Zoegas  hovedværk  kan  der  ikke  tvistes 
om;  det  er  endnu  ikke  forældet  og  vil  bestandig  indtage 
en  fremragende  plads  i  videnskabens  og  konstens  historie. 
Forfatteren  kom  her  til  at  kappes  med  århundredets  største 
oldgransker,  den  af  Lessing  og  Goethe  så  højt  fejrede 
Winkelmann,  men  både  dengang  og  nu  er  alle  enige  i 
at   Zoega    her    i    høj    grad    har   overgået   sin    formand. 

•  Man  behøver  kun  at  sammenligne  de  tyve  alt  af  Winkel- 
mann udgivne  monumenter  på  tavlerne,  for  at  lægge 
mærke  til  det  overordenlige  fremskridt  imellem  begge 
værker  i  den  billedlige  gengivelse«,  siger  Stark,  og  det 
samme  udtales  alt  samtidig  med  udgivelsen  i  Gottingische 
gelehrte  Anzeigen  og  af  Welcker.  Med  hensyn  til  be- 
skrivelsen af  de  gengivne  konstværker,  der  tegnedes  og 
raderedes  under  hans  stadige  og  for  konstnerne  højst 
byrdefulde  tilsyn,  overgik  værket  tillige  alt  hvad  man 
hidtil  havde  set;  hans  skarpe  opfattelse  af  konststilen  stod 
i  højde  med  hans  udtømmende  fortolkninger  af  den  frem- 
stillede tanke.  »Dette  Zoegas  værk,  siger  Stark,  har  været 
epokegørende  for  opfattelsen  af  stilen  i  bestemte  arter  af 
mindesmærker;  hans  udkast  til  en  alt  omfattende  plan  er 
i  vore  dage  bragt  til  anvendelse  på  enkelte  klasser  af 
relieflFer«.   Da  oldgranskeren  K.  Morgenstern  i  sit  tidsskrift 

•  Zeitgenossen-'  gengav  hovedindholdet  af  Welckers  bog  om 
Zoega,  føjede  han  hertil  af  sin  egen  erfaring  følgende 
slutning:  »Enhver  vordende  oldgransker  vil  derfor  næst 
efter  Winkelmann  frem  for  alle  andre  vælge  Zoega  til 
lærer  og  vejleder,  og  gennemtrængt  af  begges  ånd  vistnok 

i  mangt  foretrække  den  begejstrede,  storsindede,  klassiske 
tyske  forfatter  i  Rom,  Johan  Winkelmann;  i  raelhodisk 
lærd  forarbejde  derimod,  i  skarp  kritik  og  i  dyb  granskende 
eftertanke  den  danske  Georg  Zoega«. 

Indholdsfortolkningen  stillede  sig  frit  overfor  det  vil- 
kårligt begrænsede  i  monument-meddelelsen.  Man  fulgte 
den  plan  at  meddele  hvad  der  fandtes  i  de  enkelte  sam- 
linger helt,  og  selve  samhngerne  ordnedes  alfabetisk;  så- 
ledes kom  man  ikke  synderlig  længere  end  til  Palazzo  og 
Villa  Albani.  Nyt  og  gammelt,  mythologisk  og  idyllisk 
kom  til  at  stå  broget  imellem  hinanden.  Derved  var  fra 
Zoegas  side  intet  at  gere;  men  til  gengæld  tillod  han  sig 
at  samle  sine  forklaringer  på  enkelte  steder,  med  op- 
tagelse af  stof  mange  andre  steder  fra.  Således  kom  han 
her  i  stor  udførlighed  tilbage  til  Mithras-kredsen,  hen- 
imod  30  billeder  vedkom  Dionysos  og  hans  følge,  12 
Herakles  o.  s.  v.;  disse  emner  søgte  han  da  strax  her  at 
udtømme.  Den  31.  Oktober  1807  skriver  han  til  Schubart: 
—  »Konstnerne  har  beklaget  sig  over,  at  det  tredje  hefte 
kun  var  beregnet  på  oldkyndige.  Og  jeg  indrømmer  gerne, 
at  jeg  har  lagt  for  megen  lærdom  i  afsnittet  om  den  store 
moder  (Kybele),  særlig  i  noterne.  Men  jeg  vilde  stille  et 
emne  i  sit  rette  lys,  om  hvilket  jeg  ikke  finder  nogen 
forfatter  at  være  på  det  rene  og  som  jeg  holder  for  meget 
betydeligt  for  den  menneskelige  ånds  historie«. 

Men  det  vilde  være  en  opgave,  som  krævede  langt 
mere  sagkundskab  end  nærværende  forfatter  råder  over, 
blot  tilnærmelsesvis  at  udtømme  den  interesse,  som  knytter 
sig  til  dette  værk.  Der  kan  ingen  tvivl  være  om,  at  jo 
Zoegas  forfattervirksomhed  endnu  ofte  vil  blive  optagen 
til  drøftelse  i  vor  hteratur,  som  hidtil  så  utilbørlig  har 
forsømt  alle  de  bestræbelser,  der  ikke  har  fundet  en  lige- 
frem fortsættelse  iblandt  os.  Det  vil  være  en  smuk  op- 
gave at  gøre  hele  dette   betydningsfulde  forfatterskab  til 

genstand  for  en  omfattende  undersøgelse  i  forhold  til  den 
videnskab,  i  hvis  udvikling  det  udgør  et  så  smukt  led. 
Her  må  det  være  nok  at  have  gjort  opmærksom  på  enkelte 
hovedtræk. 

Da  Zoega  døde  uden  at  have  mere  end  godt  begyndt 
det  store  foretagende,  skrev  hans  mangeårige  ven  Hirt: 
•  Hans  tab  for  videnskaben  er  uopretteligt;  ved  hans  tid- 
lige død  er  en  skat  af  resultater,  som  sigtede  på  det  mest 
humane  i  de  historiske  granskninger,  gået  tabt.  Meget 
vil  vel  nok  endnu  kunne  graves  op  af  hans  papirer;  men 
det  vigtigste,  det  som  han  i  en  snes  års  forlænget  liv 
vilde  have  ydet,  vil  vedblive  at  være  en  hieroglyf  for  efter- 
verden. Jeg  vil  aldrig  høre  op  med  i  stille  beundring 
at  hædre  hans  minde«. 

Videnskaben  kan  have  ret  i  denne  klage;  men  den 
som  har  vundet  Zoega  personlig  kær  ved  at  følge  ham 
gennem  livet,  vil  sige  at  han  døde  i  det  rette  øjeblik,  og 
at  det  til  forståelsen  af  hans  personlighed  hverken  gør  fra 
eller  til,  at  hans  værk  blev  afbrudt  af  døden.  Zoega  var 
en  banebrydende  gransker,  men  som  det  alt  engang  er 
fremhævet,  uden  tilsvarende  evne  til  at  danne,  organisere 
og  fuldende  det  gennemgranskede  emne.  Dette  er  vistnok 
den  dybeste  grund  til  haus  indre  roisnøje,  den  åndelige 
lammelse,  kunde  man  sige,  der  så  ofte  kommer  tilsyne 
hos  ham.  Til  hans  dobbelte  sans,  for  den  græske  skøn- 
hed og  den  ægyptiske  visdom,  svarer  en  dobbelt  side  i 
hans  egen  natur;  men  disse  modsætninger  kommer  til  at 
stå  uforsonede,  uden  at  beherskes  af  en  fælles  energisk 
skaberevne,  og  således  måtte  hans  gerning  blive  en  be- 
gyndelse uden  afslutning,  et  brudstykke  ligesom  den  old- 
tid han  syslede  med. 


ir 

VI. 
ZOEGA  SOM  VEJLEDER  I  VIDENSKAB  OG  KONST. 


Dersom  ikke  videnskaben  selv  ved  hvert  skridt  be- 
lønnede sine  dyrkeres  møje,  hvor  ringe  vilde  da  ikke 
deres  kår  være.  Hvor  vanskeligt  er  det  ikke  ofte  for 
dem  at  vinde  samtidens  opmærksomhed,  og  hvor  kort 
er  ikke  afstanden  mellem  det  øjeblik,  som  bringer  an- 
erkendelsen, og  det  som  "går  videre«  og  glemmer  hvad 
der  ligger  bagved. 

Lønnen  er  dog  større  end  mange  aner;  den  ligger 
ikke  blot  i  selve  arbejdet  og  glæden  over  dets  frugter, 
men  i  den  rigdom  af  åndelige  erfaringer,  som  det  fører 
med  sig,  og  den  tankefylde,  som  det  avler.  Dette  får 
atter  sin  betydning  for  de  mange,  som  ved  den  frem- 
ragende videnskabsmands  virksomhed  får  øjet  åbnet  for 
dens  værd  og  derigennem  for  videnskaben  i  det  hele;  det 
sætter  ham  i  stand  til  ved  sit  ord  og  sit  exempel  at 
hævde  dens  ære,  at  vise  dens  betydning  for  hvet,  for  det 
enkelte  menneske  såvel  som  for  det  folk,  han  tilhører.  — 
Georg  Zoega  tør  ikke  sky  anlæggelsen  af  denne  målestok 
på  sit  liv  og  sin  virksomhed. 

Det  ligger  på  dette  sted  for  fjernt  at  efterspore  hans 
romerske  forbindelser  og  den  betydning,  hans  exempel  kan 
have  havt  for  de  italienske  videnskabsmænd.  De  ven- 
skabsbånd, som  knyttede  ham  til  de  indfødte  i  hans  nye 
hjem,  var  visselig  ikke  uden  betydning,  men  de  var  efter 
hans  egne  hyppigt  gentagne  udtalelser  uden  synderlig 
fasthed.  Hvad  de  italienske  « antikvarer«  angår,  da  satte 
han  dem  temmelig  lavt  og  søgte  kun  i  ganske  særlige 
retninger  vejledning  hos  dem.  Til  Baden  skriver  han  i 
anledning  af  en  literær    fejde    (4.  Nov.  1794):    «Å.t    den 

Aleander,  som  de  strider  imod  og  som  jeg  ikke  har  læst, 
er  et  fæ,  vil  jeg  gerne  concedere  Dem,  såsom  præsump- 
tioDen  altid  er  for  antikvarernes  bestialitet  —  ».  At  denne 
præsumptioD  særlig  gjaldt  hans  nye  landsmænd  kan  der 
ingen  tvivl  være  om. 

Imidlertid  havde  Romerne  dog  tilstrækkelig  sans  for 
oldkyndigheden  til  strax  fra  ferste  færd  at  sætte  over- 
ordenlig pris  på  Zoega.  Det  viste  sig  ved  hans  ferste 
selvstændige  tolkningsforsøg  i  katalogen  over  de  ægyptiske 
kejsermønter  og  vi  savner  ingensinde  de  fyldigste  vidnes- 
byrd om  den  høje  plads,  man  indrømmede  ham  iblandt 
de  lærde.  Da  Borgia  var  fordreven,  stod  han  lige  højt  i 
sine  medborgeres  omdømme,  og  netop  dengang  vandt  han 
Viscontis  og  Alarinis  venskab  i  højere  grad  end  nogensinde 
tilforn.  At  man  skulde  havt  et  åbent  øje  for,  i  hvor  høj 
grad  han  overgik  »Italiens  Winkelmann«  (Visconti)  var 
lige  så  lidt  at  vente,  som  at  man  i  hine  år  skulde  have 
anerkendt  Thorvaldsens  fortrin  for  Canova. 

Den  fulde  forståelse  og  påskønnelse  fandt  Zoega  kun 
hos  sine  landsmænd  og  Tyskerne.  Når  det  øjeblik  engang 
kommer,  da  vi  igen  med  glæde  kan  mindes  vort  nære 
slægtskab  og  de  mange  fælles  minder,  som  knytter  os  til 
dette  folk,  da  vil  samlivet  i  Rom,  således  som  det  be- 
gyndte i  Zoegas  og  fortsattes  i  Thorvaldsens  tid,  blive  et 
af  de  smukkeste  blade  af  vor  fælles  fortid,  et  af  de  be- 
tydningsfuldeste vidnesbyrd  om  vort  indbyrdes  slægtskab  i 
modsætning  til  de  romanske  folk.  Nu  får  det  være  nok 
at  dvæle  ved  de  enkelte  mænd  og  kvinder  fra  Tyskland, 
som  viste  Zoega  særligt  venskab  og  har  givet  vigtige 
bidrag  til  forståelsen  og  bedømmelsen  af  ham. 

I  de  første  år  var  det  især  oldgranskere  af  fag,  som 
han  kom  i  bererelse  med.  Af  disse  nævner  han  med 
særligt  venskab  Johan  Philip  Siebenkees,  Wilhelm  Uhden, 
Arnold  H.  L.  Heeren    og   Aloys   Hirt.    —    Siebenkees   og 

Heeren  var  disciple  af  Heyne  og  altså  udgåede  fra  samme 
skole  som  Zoega.  Den  sidste  opholdt  sig  i  Rom  i  årene 
1785 — 87  og  kom  senere  tilbage  til  Gottingen,  hvor  han 
blev  professor  og  Heynes  svigersøn.  Han  viste  stadig 
Zoega  det  varmeste  venskab,  fremhævede  ved  hver  lejlig- 
hed hans  overordenlige  betydning  og  fulgte  i  sine  lærde 
tidsskrifter  hans  forfattervirksomhed  med  den  storste  op- 
mærksomhed. Siebenkees  gik  også  tilbage  til  Gottingen 
og  Zoega  skriver  den  17.  Oktober  1789  til  Heyne:  «Do 
vil  i  denne  vinter  få  en  af  mine  bedste  venner  at  se  i 
Gottingen,  hr.  Siebenkees,  ved  hvis  afrejse  herfra  jeg  har 
tabt  såre  meget«.  Han  blev  professor  i  Altdorf  og  døde 
en  halv  snes  år  efter,  medens  Heeren  levede  til  1842  og 
som  bekendt  blev  en  berømt  historisk  og  geografik  for- 
fatter. 

Noget  senere  falder  Uhdens  ophold  i  Rom,  men  det 
varede  til  gengæld  så  meget  længere,  omtrent  en  halv 
snes  år.  Vi  træffer  ham  i  Rom  indtil  1803,  stadig  i  for- 
bindelse med  de  mest  ansete  tyske  videnskabsmænd  og 
forfattere,  Wilhelm  Humboldt  og  Seume  omtaler  ham  i 
i  deres  breve  til  hjemmet  som  tilstrækkelig  bekendt  mand, 
som  ven  afFernow  og  som  sagkyndig  oldgransker.  Han  var 
fra  Berlin  og  blev  senere  professor  i  sin  fødestad;  i  Italien 
havde  han  opholdt  sig  på  sine  studiers  vegne,  idet  han 
havde  det  misundelsesværdige  fortrin  at  kunne  hengive  sig 
til  dem  uden  bekymringer  for  sin  fremtid.  Hvad  der  om- 
sider fordrev  ham  herfra  var  det  ulykkelige  ægteskab  med 
Anna  Maria,  som  efter  8  års  forløb  endte  med  en  faktisk 
skilsmisse.  Men  endnu  efter  denne  tid  stod  han,  idet- 
mindste  af  og  til,  i  venskabelig  forbindelse  med  Zoega. 
Der  findes  blandt  Thorvaldsens  papirer  et  brev  fra  Uhden 
til  Zoega,  skrevet  fra  Berlin  den  9.  Januar  1808  som  svar 
på  dennes  sørgmodige  udtalelser  om  Københavns  skæbne. 

•Jeg  kan  ikke  sige  Dem,  skriver  han,  hvilken  glæde  det 
var  for  mig  at  se  Deres  håndskrift.  Det  kære  minde  om 
Dem  er  altid  levende  i  min  sjæl,  og  vant  som  jeg  var 
gennem  mange  lykkelige  år  at  lære  af  Dem,  feler  jeg 
ofte  et  heftigt  enske,  også  i  denne  ulykkelige  afstand 
imellem  os,  at  søge  oplysning  hos  Dem». 

Det  betydningsfuldeste  tyske  bekendskab  fra  den  ferste 
periode  i  Kom  var  dog  oldgranskeren  Hirt.  Han  var  4  år 
yngre  end  Zoega  og  fedt  på  Schwarzwald;  i  året  1782 
var  han  kommen  til  Rom  ifølge  samme  uimodståelige 
trang  som  denne,  men  han  forlod  det  dog  igen  14  år 
efter  for  at  blive  professor  i  Berlin ;  næsten  80  år  gammel 
døde  han  i  året  1837.  Zoega  skriver  om  ham  (23.  Juni 
93):  «Hirt  har  også  forladt  Rom  og  er  gåen  til  Tyskland, 
men  kommer  [til]  vinteren  tilbage.  Han  har  vidst  at 
vælge  den  rette  vej  til  at  gøre  sin  lykke;  havde  jeg  fra 
begyndelsen  af  lagt  mig  efter  at  agere  cicerone,  befandt 
jeg  mig  også  formodenlig  i  en  bedre  forfatning;  i  enden 
bliver  jeg  dog  nok  tvungen  til  det». 

Som  bekendt  kom  Hirt  i  nøje  forhold  til  Goethe 
under  hans  ophold  i  Rom;  Zoega  synes  at  have  holdt  sig 
tilbage  fra  denne  digterkonge,  som  han  havde  været  så 
stærkt  greben  af  i  tidligere  år.  Derimod  kom  han  kort 
efter  i  berørelse  med  Herder,  der  strax  efter  sin  ankomst 
til  Kom  (19.  September  1788)  opsøgte  ham  og  senere  traf 
sammen  med  ham  hos  Borgia.  Herder  omtaler  ham  i 
brev  til  sin  hustru  og  netop  i  forbindelse  med  Hirt,  efterat 
han  i  begyndelsen  af  November  måned  havde  lært  dem 
begge  at  kende.  «Hirt,  skriver  han,  er  ikke  så  ilde  en 
mand,  men  en  lærd  pedant,  med  hvem  der  ikke  er  meget 
at  stille  op  og  som  ofte  sætter  min  tålmodighed  på  preve. 
Zoega,  med  hvem  jeg  var  hos  Borgia  (i  Velletri)  er  en 
Dansk,  som  her  har  indgået  ægteskab  og  er  bleven  katholsk; 

han  er  egensindig  og  sær,  som  et  menneske  der  ved  ét 
ungdomsskridt  for  bestandig  har  forfejlet  sin  vej.  Men 
dette  har  givet  ham  åndsdybde  til  at  at  arbejde  i  sig  selv, 
til  virkelig  at  blive  filosof  og  at  gere  noget  dygtigt  ud  af 
sig  selv.  Der  stikker  en  lærdom  i  det  menneske,  som  er 
sjælden  og  som  jeg  først  lærte  at  kende  på  rejsen,  da  vi 
blev  mere  fortrolige;  Hirt  er  i  forhold  til  ham  et  tomt 
kar  og  en  lydende  bjælde.  Desværre  ligger  også  denne 
egenlig  romerske  lærdom  fuldstændig  udenfor  min  vej;  thi 
også  til  den  udkræves  der  åringer,  som  jeg  hverken  kan 
eller  gider  anvende«.  Under  sit  senere  ophold  i  Kom 
kommer  han  ikke  oftere  tilbage  til  at  omtale  Zoega,  han 
finder  tilsidst  sin  eneste  trøst  i  omgangen  med  konstner- 
inden  Angelica  Kaufmann,  der  boede  ved  siden  af  Zoega 
og  ligeledes  havde  sysselsat  Goethe  i  høj  grad.  Efter 
Herders  hele  karakter  må  det  snarest  antages,  at  den 
lærde  oldgranskers  omgang  har  været  ham  en  halvvejs  ube- 
hagelig mindelse  om  de  store  huller  i  hans  historiske 
kundskab;  han  skrev  om  menneskehedens  udvikling,  ord- 
nede epokerne  og  gav  udsigter  over  de  åndelige  stram- 
ninger, uden  at  få  tid  til  først  tilgavns  at  tilegne  sig 
det  grundlag,  på  hvilket  han  måtte  søge  at  opføre  sine 
høje  templer.  Zoega,  hvis  personlighed  var  et  udtryk  for 
den  modsatte  methode,  virkede  derfor  foruroligende  på 
ham.  Denne  mand,  som  overalt  var  helt  og  udelt  til- 
stede (»totus  in  eo  fuit«,  siger  endog  den  pavelige  censor 
om  ham),  der  tilråbte  sine  venner:  « drink  deap,  or  tast 
not!"  var  ved  al  lighed  i  åndsretning  for  grundforskellig 
fra  Herder  til  at  de  kunde  omgås  uden  at  gøre  hinanden 
tungsindige.  Hvad  han  havde,  manglede  Herder,  og  hvad 
Herder  havde,  den  eminent-organiserende  evne,  manglede 
netop  Zoega. 

Som  modstykke  til  Herders  sammenstilling  af  Hirt  og 
Zoega  er  det  ganske  morsomt  at  høre  Frederikke  Bruns 

fortælling  om  de  to  venner,  der  begge  skiftevis  førte  hende 
omkring  i  Rom.  Hun  havde  en  forårsdag  i  året  1796 
(samme  år  som  Hirt  forlod  Rom)  indbudt  dem  tilligemed 
deres  fælles  venner,  blandt  dem  flere  damer  og  grev 
Munster,  til  en  lille  fest  på  Palatiner- bjerget.  Et  osende 
regnvejr  tvang  dem  til  at  søge  tilflugt  hos  opsynsmanden 
i  de  farnesiske  haver  og  her  spiste  de  deres  aftensmad.  De 
fik  imidlertid  en  stærkt  forfalsket  og  hurtigt  berusende 
vin,  og  medens  de  andre  strax  tog  sig  iagt  for  den, 
mærkedes  det  snart  på  Zoega  og  Hirt,  som  havde  den 
elskværdige  værtinde  siddende  iraellem  dem ,  at  guden 
Dionysos  havde  isinde  at  hævne  sig  på  de  to  oldgranskere. 
•  Den  lille  rus,  siger  fru  Brun,  begyndte  hos  den  ædle 
Danske  med  en  fuldtstrømmende  ros  over  alle  hans  venner 
i  det  fjerne  fædreland,  og  hukommelsen  lod  ham  ikke  i 
stikken  med  hensyn  til  nogen  eneste  vennetjeneste,  som 
var  ydet  ham.  Med  glad  heftighed  lød  vennernes  navne 
fra  hans  alt  læspende  læber.  Hirt  gik  i  tankerne  tilbage 
til  sin  hjemstavn  i  Schwaben  og  alle  sine  kære  frænder. 
Men  så  begyndte  der  en  strid  mellem  de  to  begejstrede 
mænd,  som  vistnok  altid  vil  blive  enestående  her  under 
solen,  hvor  man  dog  jævnlig  disputerer  uden  at  forstå 
hinandens  tale.  Zoega  påstod  i  Goethes  eventyr  om  den 
grønne  slange,  som  han  havde  læst  aftenen  tilforn,  at  have 
fundet  hele  det  gamle  Ægyptens  visdom  og  den  så  længe 
forgæves  søgte  mening  i  alle  hieroglyferne  på  de  alex- 
andrinske  og  thebanske  obelisker.  Hirt  påstod,  at  forfat- 
ningen i  de  schwabiske  rigsstæder  var  den  mest  fuldkomne 
siden  Solon  og  Minos  grundlagde  stater  og  gav  love;  hos 
dem  vilde  Frankerne  kunne  finde  de  fortrinligste  mønstre 
og  alle  deres  ideale  drømme  virkeliggjorte.  Begge  belagde 
deres  påstande  med  dybsindige  grunde  og  indlysende  bo- 
viser.  Ingen  af  dem  hørte  en  stavelse  af  hvad  den  anden 
sagde,  begge  troede  de  at  finde  modsigelse  og  hele  deres 

gensidige  tolerance  og  gamle  venskab  var  nødvendigt  for 
at  holde  fred  mellem  dem.  Vi  andre  var  færdige  at  do 
af  latter". 

Som  det  vil  mindes  var  Frederikke  Brun,  dengang 
Munter,  et  ungdorasbekendskab  fra  Kebenhavn,  hendes 
broder  Frederik  var  Zoegas  mest  hengivne,  under  alle  for- 
hold uforanderlige  ven  i  hjemmet.  Fru  Brun  traf  tre 
gange  sammen  med  Zoega  i  Rom,  1795 — 96,  1802—3  og 
vinteren  fer  hans  ded,  1808 — 9.  Meget  skrivende  som 
hun  var,  har  hun  hver  gang  gjort  talrige  optegnelser  om 
sit  forhold  til  denne  mand,  hvis  alvorlige  og  sanddru 
væsen  synes  at  have  virket  befriende  og  velgørende  på 
hendes  overspændte  sind,  ligesom  hendes  lette  og  livlige 
opfattelse  og  hendes  kvindelige  sympathi  for  hans  ideale 
åndsretning  til  gengæld  opmuntrede  og  oplivede  ham.  Da 
den  kreds,  hun  iøvrigt  omgikkes  i  Rom,  var  Tyskere, 
ligesom  hendes  forfatterskab  er  tysk,  vil  det  være  det 
retteste  at  omtale  hende  på  dette  sted. 

Frederikke  Brun  omtaler  Zoega  første  gang  under 
24.  November  1795.  -Idag  var  den  lærde  oldgransker 
Zoega  min  ledsager,  skriver  hun,  denne  beskedne  vismand, 
som  Rom  hædrer  og  som  vi  Danske  med  stolthed  tilegner 
os  som  vor  landsmand.  Hvor  gerne  følger  jeg  ikke  med 
ham;  hans  stille  humane  sans  og  hans  sjæls  melankolske 
modtagelighed  stemmer  så  godt  med  min  måde  at  se  på, 
og  hans  undervisning  er  lige  så  let  fattelig  som  hans 
smag  er  fin«.  Den  15.  Februar  96  skriver  hun:  "At  se 
værker  af  oldtidens  konst,  at  glæde  sig  med  ham  over 
den  evig  unge  natur,  er  en  forhøjelse  af  disse  to  nydelser. 
Hans  sans  er  lige  så  fin  og  indtrængende  som  hans  smag 
er  lutret  og  hans  dybe  kundskaber  måske  enestående«. 
Den  16.  Marts:  "I  følge  med  Zoega  har  altid  basreliefferne 
noget  dobbelt  tiltrækkende  for  mig.  Den  skånsomme  ven 
giver  min  fantasis  anelser  bestemthed   og   liv,    og   hans 

blide  godhed  lærer  ham  den  vanskelige  konst  at  gøre  sig 
forståelig  for  den  uindviede«.  Som  vi  forhen  har  set  er 
afhandlingen  om  Psyche  fremkaldt  af  disse  basrelief- for- 
tolkninger for  digterinden. 

Det  næste  ophold  i  Rom  knyttede  venskabet  imellem 
de  to  endnu  nøjere.  Fru  Brun  kom  til  byen  i  be- 
gyndelsen af  Oktober  1802  og  flyttede  strax  på  landet  til 
Albano;  derpå  i  den  følgende  måned  til  Villa  di  Malta  i 
Kom,  hvor  i  samme  måned  Wilhelm  Humboldt  flyttede 
ind  med  sin  familie.  Zoega  var  deres  daglige  omgangs- 
ven, ligeledes  den  begejstrede  konstven  og  konsttilosof 
Karl  Ludvig  Fernow.  Omgangen  med  disse  åndfulde  men- 
nesker, —  og?å  fru  Bruns  ledsager  Victor  Bonnstetten 
sluttede  sig  til  dem  —  var  et  lyspunkt  i  Zoegas  romerske 
liv  og  er  den  anden  store  konstellation  på  den  tyske  him- 
mel dernede  i  hans  tid.  Humboldt  var  som  bekendt  en 
fint  dannet  mand,  discipel  og  ven  af  Goethe  og  Schiller, 
diplomat,  oldkyndig,  konstforstandig  og  personlig  en  elsk- 
værdig og  åndfuld  mand.  Rom  fængslede  ham  strax 
ganske  og  aldeles;  han  skriver  den  15.  April  1803  til  Wolf 
om  deres  fremtidige  bogkøb  og  anbefaler  da  også  en  be- 
stemt vej  efter  sin  død,  —  <'thi  at  jeg  igen  i  levende  live 
skulde  forlade  Rom,  hvor  jeg  synes  så  godt  om  at  være, 
det  kan  jeg  ikke  tro«.  For  Frederikke  Brun  var  det  en 
nydelse  at  føre  Humboldt  sammen  med  Zoega,  men  noget 
varigt  forhold  udviklede  der  sig  dog  ikke  imellem  dem. 
Humboldt  blev  mere  og  mere  midpunkt  i  den  kreds  af 
tyske  konstnere  og  rejsende,  som  gæstede  Rom,  hans  be- 
tydning i  den  henseende  sættes  meget  højt.  Men  hos 
Zoega  må  der  have  været  noget,  som  gjorde  det  vanske- 
ligt for  ham  at  slutte  sig  hertil;  man  nødes  til  at  tænke 
på  Torkel  Badens  påstand  om  en  dyb  antipathi  imod 
meget  i  den  tyske  karakter.  Medens  alle  Danske,  som 
kendte  Zoega,  i  stærke  udtryk   fremhæver  hans  åbne  og 

venlige  væsen,  fremhæver  Humboldt  med  stor  styrke  det 
indesluttede  hos  ham.  Han  skriver  således  efter  en  halv- 
tredje  års  bekendskab  med  ham  til  Wolf  (20.  Juli  1805): 
»Hvad  der  her  end  findes  af  videnskabelig  omgang,  så  er 
den  tør  og  træagtig.  Selv  Zoega,  der  dog  har  mere  inter- 
essante anskuelser,  fattes  levende  interesse.  Han  er  en 
fuldstændig  indifferentist  og  skeptiker,  og  selv  om  hans 
lærdom  i  virkeligheden  kun  i  ringe  grad  tager  skade  deraf, 
så  taber  meddelelsen  dog  alt  behag.  Det  vilde  ordenlig 
være  mærkværdigt  for  Dem  at  se  Zoega.  Også  min  broder 
har  gjort  den  bemærkning,  at  ingen  omgang  kan  være 
mindre  æggende  til  eget  arbejde,  ja  man  kan  sige  så  ned- 
slående for  det,  som  hans». 

Humboldt  var  en  tilhænger  af  den  nyere  tyske  filosofi, 
som  stod  Zoega  så  hårdt  imod;  Bonstetten  holdt  med  den 
sidste,  Fernow  med  den  ferste;  disse  to  lå  i  en  evig  kamp 
med  hinanden  til  stor  fornøjelse  for  Zoega.  Idet  vi  op- 
sætter nærmere  at  omtale  Fernow  og  Frederikke  Bruns 
skildring  af  ham,  skal  vi  atter  et  øjeblik  dvæle  ved  hendes 
omtale  af  Zoega  fra  dette  ophold,  i  den  skildring,  som 
hun  senere  tilskrev  sin  datter  Ida,  grevinde  af  Bombelles: 

"Zoega,  hvorledes  han  var?  en  Sokratisk  kyniker, 
lige  fra  Athen  hensat  iblandt  os!  Selv  kappen  manglede 
ikke,  i  hvilken  han  indhyllede  sig  tæt  og  snævert  ved 
vore  fælles  uforglemmelige  vandringer,  så  han  selv  så  ud 
som  den  tilhyllede  mythos.  Intet,  slet  intet  var  hos  ham 
lånt,  alt  var  hans  eget,  alt  naturnødvendig  sandhed,  og 
under  kynikerens  kappe  fremstrålede  ofte  Sokratisk  ironi 
og  den  reneste  atticisme.  Zoega  var  just  ikke  lille, 
spinkel  og  svagt  bygget,  man  kunde  snarere  sige  noget 
spædlemmet.  Hans  ansigtstræk  var  egenlig  fine,  men 
noget  forgræmte,  med  spor  af  det  stadige  uhygge,  som 
omgav  ham  i  hjemmet.  En  konstitution  så  fin,  nerver  så 
pirrelige,   at  intet  klima  under  månen  egenlig  passede  til 

dem,  gav  altid  det  første  indtryk  af  barn  noget  pinligt. 
Men  hans  ægte  danske  grønlig-blå  eje  strålede  af  en 
indre  ild  og  omkring  hans  mund  spillede  der  træk  af  det 
fineste  vid.  Skødesløs  i  alt  det  ydre  var  han  dog  fuld  af 
gratie,  og  beviset  herfor  var,  at  man  aldrig  blev  træt  af  at 
være  med  og  om  ham  — .  Aldrig  vil  hans  rørende  billed 
forlade  min  sjæl,  som  han  gik  omkring  på  Trinitå  del 
Montes  smukke  spaserevej  med  sine  sygelige  børn,  ét  ind- 
hyllet i  sin  Diogenes-kappe,  medens  han  havde  det  andet 
ved  hånden,  trofast  som  en  amme,  efterat  han,  den  store 
lærd,  ofte  havde  gennemvåget  natten  med  dem;  thi  han 
holdt  sig  ikke  tilbage  fra  nogen  familielidelse,  han  bar, 
tålte,  delte  alt  med  uudtømmelig  tålmodighed  og  den  mest 
opofrende  kærlighed". 

•Intet  har  i  højere  grad  vist  mig  børns  fysiognomiske 
instinkt  end  den  måde,  hvorpå  I,  du  og  dine  søskende,  i 
Zoegas  ikke  tiltalende  ydre  anede  den  ånd  som  levede  i 
det.  I  påstod  nemlig  alle  tre,  hver  ved  sit  ophold  i  Rom, 
at  Zoega  var  smuk,  men  at  hans  udmærket  smukke  kone, 
hvis  blik  hverken  røbede  godhed  eller  forstand,  var  styg«. 

Imod  denne  sidste  ytring  for  Torkel  Baden  op  i  den 
højeste  vrede  for  at  forsvare  sin  »ungdomsveninde",  <-mad. 
Zoega«;  det  er  jo  også  troligt  nok,  at  den  romerske  kone 
har  været  en  hel  del  bedre  end  den  tyske  digterinde  let 
kunde  få  øje  for.  Når  denne  således  forargedes  over,  at 
hun  lod  sin  mand  passe  børnene  og  sørge  for  huset,  da 
må  man  jo  vistnok  give  hende  ret  efter  nordiske  fore- 
stillinger, men  denne  levevis  stemmede  fuldstændig  med 
hvad  der  var  almindelig  skik  i  Rom  blandt  deres  stands- 
fæller. 

Zoegas  sidste  og  mest  hengivne  tyske  ven  var  Fried- 
rich Gottlieb  Welcker.  Han  var  neppe  25  år  gammel  d? 
Zoega  døde  og  havde  kun  kendt  ham  i  de  sidste  år,  men 
ban  viste  ham  dengang  og  mange  år  efter  det  mest  ufor- 

anderlige  venskab  og  den  mest  trofaste  hengivenhed.  Ved 
Welcker  alene,'  om  ikke  ved  andet,  har  Tyskerne  hævdet 
deres  del  i  Zoegas  forfatterskab;  thi  medens  vi  i  den 
danske  literatur  nøjedes  med  de  tarvelige  levnedsbeskriv- 
elser, som  Nils  Schow  og  Gierlev  leverede,  satte  Welcker 
ham  et  dobbelt  minde,  dels  ved  en  udførlig  biografi,  dels 
ved  at  oversætte  og  udgive  en  del  spredte  afhandlinger 
og  hele  det  store  værk  om  basreliefferne. 

Welcker  var  Zoegas  mest  umiddelbare  discipel,  den 
dér  nærmest  fortsatte  hans  konstvidenskabolige  studier, 
ligesom  Heyne  og  Winkelmann  havde  været  hans  mest 
umiddelbare  lærere.  Det  blev  Tyskerne  som  fortsatte  i 
Eom,  Humboldts  kreds  og  senere  den  hele  tjske  koloni  af 
videnskabsmænd,  som  satte  sig  fast  ved  de  syv  høje. 
oZoega,  siger  Stark  i  sin  fortrinlige  bog  om  konstarkæo- 
logiens  historie,  må  betragtes  som  den  egenlige  grund- 
lægger af  en  tysk  ædruelig  og  omhyggelig  monument- 
granskning på  romersk  jordbund;  i  hans  discipel  F.  G. 
Welcker  er  der  slået  bro  til  den  senere  tyske  oldgransker- 
skole  i  Kom«.  I  Danmark  sprang  oldgranskningen  over 
på  det  nationale  område  og  Zoegas  umiddelbare  indflydelse 
blev  ringe;  Brøndsted,  som  i  flere  henseender  var  en  be- 
slægtet natur,  tog  fat  på  et  andet  område,  og  det  samme 
var  selvfølgelig  i  endnu  højere  grad  tilfældet  med  Madvig; 
da  senere  den  klassiske  arkæologi  fik  nye  dyrkere,  var  den 
umiddelbare  tradition  fra  Zoega  afbrudt.  Det  har  været 
en  fælles  lod  for  disse  mænd  at  stå  forholdsvis  ene  i 
deres  fædreland;  men  med  des  større  vægt  har  de  hævdet 
dets  ære  på  et  område,  som  hele  den  dannede  verden 
skænker  sin  opmærksomhed.  Et  lille  folk  kan  ikke  vente 
at  knytte  kosmopolitiske  videnskaber  til  sit  navn  igennem 
hele  slægtled;  men  dets  hæder  bliver  ikke  mindre,  fordi 
dets  fremragende  mænd  går  i  skole  hos  de  fremmede  og 
igen    opdrager   disciple    blandt  dem.     Ved  dette  åndelige 

blodskifte  fornyes  livskraften  og  det  lille  folk  får  del  i  alt 
hvad  der  gik  forud  og  følger  efter. 

Welckers  biografi  er  skreven  i  Zoegas  ånd;  det  er  en 
samling  af  breve  og  enkelte  tildels  vidtløftige  afhandlinger, 
uden  organisk  sammenhæng.  Hvor  veltalende  forfatteren 
end  på  mange  punkter  skildrer  sin  afdøde  lærer,  savner 
man  dog  i  høj  grad  det  samlende  i  billedet,  og  der  kræves 
et  betydeligt  selvarbejde  fra  læserens  side  for  at  få  et 
nogenlunde  helt  indtryk  af  manden  og  hans  gerning.  Det 
er  vistnok  især  denne  omstændighed,  som  har  gjort  at 
Zoegas  navn  er  forholdsvis  så  lidet  kendt.  Havde  han 
fundet  en  biograf  som  Winkelmann  fandt  det  i  Goethe, 
vilde  dette  have  stillet  sig  ganske  anderledes. 

Imidlertid  er  Welcker  som  samtidig  og  som  omgangs- 
ven fra  de  sidste  år  et  betydningsfuldt  vidne  om  Zoegas 
karakter  og  åndsretning,  og  enkelte  partier  af  hans  skildring 
fortjener  den  største  påskønnelse.  Vi  skal  her  gengive  et 
par  af  disse  udtalelser. 

'Man  behover  ikke  at  iagttage  Zoega  ret  længe,  hed- 
der det,  for  at  føle,  at  han  ikke  blot  havde  opfattet  den 
antike  dannelse  med  sin  forstand  og  hukommelse,  men  at 
den  var  gået  over  i  ham,  og  at  hans  verdensanskuelse  og 
hans  inderste  liv  ikke  på  så  mangehånde  måder  berørte 
andre  ånder  fra  en  nyere  tid  som  hin.  Jo  nærmere  man 
lærte  ham  at  kende,  des  tydeligere  blev  denne  følelse,  og 
selv  igennem  samtalens  form,  der  i  let  og  tækkelig  kort- 
hed var  rig  på  de  mest  humane  synspunkter  og  belærende 
uden  at  ville  belære,  havde  omgangen  med  ham  noget 
græsk,  der  lige  såvel  fremkaldtes  ved  en  vis  skutfelse  med 
hensyn  til  tidsafstandens  formindskelse  som  ved  opholdet 
på  den  klassiske  grund.  Og  da  han  i  det  hele  hørte  til 
dem,  hvis  billed  og  åndelige  skikkelse  endnu  efter  skils- 
missen og  døden  vedbliver  at  voxe  i  os,  så  kan  jeg  sige 
at  han  altid  er  bleven  mere  klar  og  levende  for  mig,  jo 

mere  jeg  tænkte  over  selve  den  oldtidens  ånd,   som  han 

havde  tilegnet  sig». »Han  stadfæstede  tilfulde  den 

bemærkning,  som  en  nyere  historiker  [Luden]  har  gjort, 
at  man  for  alvorlig  at  studere  et  folks  historie,  selv  må 
gentage  dets  liv«. 

<iHos  ham  ophævedes  igen  den  skilsmisse,  i  hvilken 
så  ofte  oldgransker  og  historiegransker,  sproglærd  og  old- 
kyndig,  arkæolog  og  kritiker  går  hver  sin  vej,  ret  som  om 
de  ikke  skulde  styres  i  en  og  samme  ånd,  af  en  og  samme 
konst,  og  som  om  den  der  vil  dyrke  det  ene  med  mester- 
skab ikke  skulde  forstå  og  vurdere  det  hele  og  alle  dele. 

Han  har   altid    forenet   anskuelsens   friskhed    med 

begrebets  skarphed,  det  sjælelige,  hvormed  det  store  og 
skønne  må  opfattes,  med  kritikens  kulde,  den  poesi,  med 
hvilken  man  må  imødekomme  mindesmærket,  med  de 
mange  nødvendige  kundskabers  og  undersøgelsers  prosa  •>. 

»Hans  ydre  og  hans  måde  at  være  på  svarede  i 
mange  henseender  til  hans  indre.  Lille  af  væxt,  uanselig 
i  klæder,  med  rødligt  hår,  derhos  tilbageholdende  imod 
de  fleste  fremmede,  anmeldte  han  sig  ikke  strax  for  alle 
og  enhver  som  den  han  var.  Dog  var  der  i  alt  dette 
intet  ubehageligt,  man  skulde  blot  nærme  sig  til  ham 
uden  bihensigter,  så  forsvandt  denne  tilbageholdenhed.  Et 
udtryk  af  kraft  og  velvilje  i  hans  ansigtstræk  indgød  agt- 
else og  kærlighed,  og  hele  hans  rolige,  aldrig  beregnede 
holdning  viste  aldrig  noget  uskønt.  Det  er  umuligt  at 
tænke  sig  nogen  mere  fri  for  alskens  forfængelighed,  an- 
masselse og  selvgodhed«. 


At  give  en  udtømmende  liste  over  de  landsmænd, 
hvis  vejleder  Zoega  har  været  i  Rom,  vilde  vistnok  være 
et  såre  vanskeligt  arbejde;  meddelelsen  herom  hører  des- 
uden  mere   hjemme   i    de  vejledtes  end  i  hans   biografi. 

Ålene  af  Nissens  breve  fra  Wien,  der  tildels  findes  blandt 
de  efterladte  papirer,  vilde  der  kunne  fås  en  række  navne, 
både  adelige  og  borgerlige,  uden  at  man  dog  deraf  vilde 
kunne  slutte  synderligt  om  hans  virksomhed.  Vigtigere 
er  det  at  dvæle  ved  de  enkelte,  som  virkelig  sluttede  sig 
til  ham  og  var  istand  til  at  drage  varig  nytte  af  hans 
omgang.  Desværre  stod  de  alle,  på  en  eneste  nær,  så 
langt  tilbage  for  ham  i  begavelse,  at  deres  literære  virk- 
somhed slet  ikke  kan  sammenlignes  med  hans;  men  det 
personlige  venskab,  som  de  viste  ham,  og  den  del,  de 
havde  i  at  redde  ham  og  hans  virksomhed  for  fædrelandet, 
sikrer  dem  dog  en  varig  plads  overalt  hvor  hans  liv 
og  færd  mindes.  —  Her  skal  kun  de  mænd  omtales, 
som  vi  skylder  umiddelbare  bidrag  til  forståelsen  af 
manden  selv. 

Nils  Schow  begyndte  efter  sin  hjemkomst  fra  Italien 
at  holde  forelæsninger  over  den  græske  literatur,  Homer 
og  Pindar,  men  blev  kort  efter  lærer  for  den  unge  prins 
Kristian  Fredrik,  arveprinsens  søn.  Hans  forbindelse  med 
Zoega  fortsattes,  især  efterat  han  var  bleven  professor  ved 
universitetet  i  hans  fag,  oldsager  og  græsk  sprog.  I  viden- 
skabernes selskab  oplæste  han  en  "beretning  om  afdede 
professor  og  ridder  Georg  Zoegas  liv  og  fortjenester-,  der 
optoges  i  selskabets  skrifter  og  ligeledes  blev  udgiven  sær- 
skilt. Denne  biografi  viser  noksom,  hvor  stor  afstanden 
var  imellem  de  tvende  mænd;  Schow  betragter  Zoega  med 
den  underordnede  ånds  lidt  besværlige  beundring,  uden  i 
de  afgerende  punkter  at  få  aje  for  hans  virkelige  storhed. 
I  overdreven  iver  for  at  fremstille  ham  som  »uskyldig«  i 
de  forløbelser,  man  anklagede  ham  for,  gik  han  desuden 
ikke  så  lidt  ud  over  den  historiske  sandheds  grænser,  så- 
ledes i  fremstillingen  af  hans  tilbagerejse  fra  Paris  til 
Kom.  Man  får  indtryk  af  at  skriftet  er  bestemt  til  at 
støtte    ansøgningen    om   pension   for   den   afdødes   bero. 

12 


178 


Men  på  den  anden  side  må  det  vel  erindres,  at  vi  skylder 
Schow  ikke  få  oplysninger  om  Zoegas  tidligere  liv,  og  at 
han  her  giver  flere  skildringer  fra  deres  samliv,  både  i 
Gottingen  og  Rom,  som  vi  nødig  vilde  undvære. 

Torkel  Baden,  der  var  10  år  yngre  end  Zoega,  be- 
varede ligesom  hans  andre  venner  et  såre  lyst  minde  fra 
sit  ophold  i  Rom  (1790—91).  Han  blev  et  par  år  efter 
extraordinær  professor  i  sprogkyndighed  og  veltalenhed  i 
Kiel,  indtil  han  ansattes  som  sekretær  ved  konstakademiet 
og  slotsforvalter  på  Charlottenborg.  Hans  brevvexling  med 
Zoega  drejede  sig  dels  om  romerske,  dels  om  nordiske 
oldsager,  han  var  den  som  nærmest  skaffede  Zoega  de 
oplysninger,  han  i  den  henseende  havde  brug  for.  —  Da 
Frederikke  Brun  i  "Eidora»  for  1825  havde  meddelt  sin 
skildring  af  deres  fælles  ven,  optrådte  den  stærkt  pole- 
miske Baden  øjeblikkeligt  derimod  i  «Nyt  skilderi  af  Køben- 
havn« (1825,  nr.  33)  med  en  artikel:  »Georg  Zoega. 
Skrevet  og  helliget  sine  medbrødre  i  Minerva  af  Torkel 
Baden,  student«.  Han  drager  her  ikke  blot  til  felts  imod 
fru  Brun,  men  også  mod  Welckers  store  biografi  med  de 
mange  breve,  af  hvilke  man  ej  lærer  andet  end  »for- 
hadte hemmeligheder,  som  gud  ske  lov  ingen  Dansk  har 
forrådt  !•»  I  året  1830  udkom  væsenlig  samme  artikel  på 
tysk  i  «Neues  Archiv  fiir  Philologie  und  Pådagogik«.  Også 
dette  indlæg  er  dog  et  såre  velment  og  varmt  skrevet 
mindeord  over  en  uforglemmelig  lærer.  Mærkeligt  er  det 
især  at  se,  hvor  ubetinget  selv  en  mand  med  Badens 
stridbare  karakter  bøjede  sig  for  Zoegas  avtoritet  som 
videnskabsmand,  og  hvor  uforbeholdent  han  sluttede  sig 
til  ham  som  menneske. 

Til  disse  to  ældre  venner  sluttede  der  sig  to  yngre, 
som  vi  ikke  i  det  foregående  har  havt  lejlighed  til  at 
omtale,  men  som  ikke  desmindre  fortjener  at  mindes  for 
den  hengivenhed  de  viste  Zoega,  nemlig  Ramus  og  Gierlew. 

Kristian  Uaraus  var  i  Rom  i  året  1792  og  samlede 
alt  dengang  medaljer  og  mineraller,  »og  da  han  har  tid 
og  penge,  skriver  Zoega,  får  han  mange«.  Han  ledsagede 
i  efterårsmånederne  sin  lærer  paa  hans  vandringer  til 
Gabi,  Palestrina  og  Tivoli,  ligesom  han  hjalp  ham  ved 
korrekturen  af  værket  om  obeliskerne.  Gennem  ham  kom 
Zoegas  ualmindelige  kundskaber  som  møntkender  fædre- 
landet tilgode. 

Efter  sin  hjemkomst  blev  Ramus  bibliothekar  ved  det 
Classenske  bibliothek,  indtil  han  søgte  sin  afsked  derfra 
i  året  1798.  Kort  tid  tilforn  havde  han  indgivet  et 
memorial  til  kongen  (12.  Februar  98)  til  fordel  for  den 
antike  møntsamling  på  Rosenborg.  Han  henviser  heri  til 
det  som  i  de  senere  år  er  gjort  for  videnskaberne:  det 
kongelige  bibliothek  er  bleven  åbnet  for  alle,  der  er  ud- 
givet et  kostbart  værk  om  de  danske  og  norske  mønter 
o.  s.  V.  De  antike  mønter  bør  også  gøres  tilgængelige,  de 
ber  ordnes  videnskabeligt  og  der  bør  holdes  forelæsninger 
over  dem,  da  de  har  stor  betydning  for  sprogkundskaben, 
historien  og  mythologien.  Man  synes  herefter  at  have 
henvendt  sig  til  professor  Munter,  som  lovede  uden  veder- 
lag at  udarbejde  en  katalog  over  hvad  der  var,  et  tilbud 
som  han  dog  ikke  på  grund  af  sine  mange  forretninger 
fik  udført.  Kongen  resolverede  da  under  5.  Juni  1799,  at 
Ramus  i  to  år  skulde  have  en  årlig  gratifikation  af  300 
rdl.  for  at  ordne  og  registrere  de  romerske  og  græske 
mønter  i  kabinettet,  »samt  efter  mulighed  bidrage  til  at 
denne  møntsamling  bliver  gjort  nyttig  til  klassiske  kund- 
skabers udbredelse  og  til  smagens  forbedring  i  konsten«. 

Endnu  før  dette  var  tilendebragt  blev  Ramus  ansat 
ved  kabinettet  og  han  fik  nu  ordre  til  at  søge  det  forøget 
ved  nye  indkøb.  Han  henvendte  sig  strax  til  Zoega  og 
udbad  sig  hans  medvirkning,  en  bøn  som  denne  med 
største  beredvillighed  imødekom;    kun  gjorde  han  strax  i 

sit  første  brev  (af  6.  Juni  1801),  således  som  det  nu  en- 
gang var  hans  vane,  opmærksom  på  de  vanskeligheder, 
som  man  måtte  være  belavet  på  at  møde. 

Zoega  anvendte  fra  nu  af  igen  en  betydelig  tid  på 
Dumismatiske  studier,  han  tog  denne  som  enhver  anden 
sag  fra  grunden.  Først  satte  han  sig  ind  i  mønthandelens 
mangfoldige  konstgreb,  for  ikke  at  blive  et  offer  for  de 
almindelige  bedragerier  på  dette  område;  derpå  søgte  han 
ved  små  indkøb  at  drage  sælgerne  til  sig  og  lære  dem, 
nærmere  at  kende.  Så  begyndte  indkøbene  af  de  stykker, 
som  man  især  savnede  i  København ;  han  erhvervede  efter- 
hånden 800,  som  ikke  forhen  var  i  samlingen.  Især  var 
han  dog  heldig  med  at  opkøbe  større  samlinger.  I  året 
1803  erhvervede  han  henved  1800  stykker,  for  største 
delen  af  de  sjældne  numi  urbici,  efter  den  Sicilianske 
adelsmand  Don  Alessio  di  Recupero.  Som  sædvanlig  knyt- 
tede der  sig  omfattende  arbejder  til  et  sådant  foretagende; 
han  skrev  en  katalog,  rettede  den  under  stadig  fornyede 
undersøgelser,  skød  dubletterne  ud,  ordnede  og  forklarede 
hvert  enkelt  stykke,  indtil  hele  det  arbejde  var  gjort,  som 
tilkom  Kamus  at  gøre  efter  hjemsendelsen.  Selve  købet 
ordnede  han  ligeledes  med  megen  snildhed,  så  prisen  blev 
mindre  end  påregnet  i  København.  I  året  1805  døde  en 
advokat  Bondacca  i  Kom;  han  efterlod  sig  en  møntsam- 
ling på  henved  11000  stykker,  deriblandt  mange  sjælden- 
heder. Købet  af  denne  samling  ledede  Zoega  ligeledes 
med  megen  klogskab;  arvingerne  vilde  have  2500  scudi 
for  den,  men  gik  dog  ned  til  2000;  ved  kongelig  resolu- 
tion bestemtes  det,  at  man  efter  de  oplysninger  Zoega 
indsendte  vilde  give  1800.  Men  denne  trak  sagen  i  lang- 
drag, medens  han  stadig  fortsatte  sine  undersøgelser  af  de 
enkelte  stykker,  indtil  arvingerne  gik  ned  til  1500  scudi. 
Også  denne  samling  ordnede  og  beskrev  han  med  den 
største   omhyggelighed,    før   den    sendtes   hjem.      Senere 

fortsatte  han  indkøbet  af  enkelte  stykker,  indtil  han  igen 
i  året  1808  kom  på  spor  efter  en  ypperlig  samling,  som 
tilborte  Kiccy  og  var  at  få  til  kabs.  Han  optog  atter  for- 
tegnelser, men  tidsforholdene  i  hjemmet  tillod  ikke  at 
anvende  det  fornødne  på  dette  indkøb. 

Ved  Zoegas  nidkære  virksomhed  blev  samlingen  af 
antike  monter  i  København  en  af  de  betydeligste  i  Ev- 
ropa;  da  Ramus  flere  år  efter  udgav  sin  store  katalog, 
forsømte  han  ikke  at  mindes  sin  lærers  fortjenester,  både 
i  henseende  til  samlingens  tilvejebringelse  og  dens  rette 
frugtbargøreise  for  videnskaben. 

Den  theologiske  kandidat  Andreas  Kristian  Gierløw  fik 
i  året  1802  et  rejsestipendium  for  at  lægge  sig  efter 
levende  sprog  og  pædagogik.  Han  kom  til  Rom  i  Oktober 
1803  og  var  der  til  ud  på  foråret,  hvorpå  han  gik  til 
Neapel.  I  den  følgende  vinter  kom  han  igen  til  Rom  på 
hjemvejen.  Han  udgav  »Breve  over  Italien  og  Sicilien »  i 
to  bind,  vistnok  uden  større  selvstændigt  værd,  men  dog 
vidnende  om  en  levende  sans  for  oldtidens  historie  og  den 
klassiske  jordbund.  Han  følte  sig  stærkt  knyttet  til  Zoega 
og  skrev  et  mindeord  over  ham  i  »Lærde  efterretninger« 
for  1809,  som  Welcker  siger,  bygget  på  meddelelser  af 
den  afdødes  slægtninge.  For  os  har  dog  især  forfatterens 
personlige  vidnesbyrd  om  sit  samliv  med  Zoega  betydning; 
det  stadfæster  hvad  så  mange  andre  efterretninger  måtte 
bringe  os  til  at  antage,  at  han  var  meget  forskellig  i  sin 
optræden,  eftersom  han  var  sammen  med  forskellige  men- 
nesker. «En  vis  frygtsom  tilbageholdenhed,  siger  Gierlew, 
følgen  af  et  sygeligt  legem  og  måske  af  livets  sørgelige 
erfaringer,  hindrede  muligen  nogle  fra  at  fatte  et  rent 
billed  af  mandens  sande  værd.  Men  var  først  hin  tilbage- 
holdenhed overvunden,  befandt  han  sig  i  en  liden  kreds 
af  mennesker,  som  han  agtede  og  troede  at  kunne  og 
ville  forstå   ham  og  som  han  ønskede  at  meddele  sig  til, 

da  vil  sikkerlig  enhver  som  har  nydt  denne  hans  nøjere 
fortroligere  omgang,  med  inderlig  vemod  mindes,  hvor 
underholdende  og  lærerig  den  var,  med  hvor  fordomsfrit 
og  ophøjet  et  blik  han  skuede  ud  over  fortiden  og  be- 
tragtede nutidens  tildragelser,  hvor  ganske  han  var  be- 
sjælet af  alderdommens  ånd  og  hvor  rigtig  han  bedømte 
vor  tidsalder.  —  —  Sit  fædreland  elskede  Zoega  med 
varme ;  dets  sprog  talte  han  gerne  og  med  lethed  og  hver 
værdig  landsmand  fandt  i  ham  en  ven«. 

Ingen  af  Zoegas  videnskabelige  venner  kan  dog  enten 
i  henseende  til  egen  dygtighed  eller  i  betydning  for  ham 
sættes  ved  siden  af  Fredrik  Munter.  Deres  vidtløftige 
brevvexling,  ført  på  dansk,  strækker  sig  gennem  20  år 
og  er  en  hovedkilde  for  Zoegas  historie;  ingen  anden  stod 
ham  så  nær  i  umiddelbar  forståelse  og  rakte  ham  så  ofte 
en  hjælpsom  hånd  ved  hans  omskiftelige  kår;  efter  sin 
fætters  død  havde  han  ingen  så  pålidelig  og  udholdende 
talsmand  i  hjemmet  som  Munter,  der  netop  samtidig 
(1788)  kom  i  en  selvstændig  og  anset  stilling  som  pro- 
fessor i  theologien. 

Forholdet  mellem  de  to  venner  i  videnskabelig  hen- 
seende bør  dog  nærmest  drøftes  i  en  fremstilling  af  Munter, 
der  vistnok  vilde  være  et  ikke  utaknemmeligt  emne.  Det 
lå"  i  sagens  natur  at  Zoega  som  den  ældre,  den  rigere  be- 
gavede og  den  som  sad  midt  i  en  overflod  af  kilder  med 
deres  studier  som  sin  livsopgave,  kun  i  ringe  grad  kunde 
påvirkes  af  den  yngre  ven,  hvorimod  det  omvendte  vist- 
nok i  rigt  mål  fandt  sted.  Munters  fordybelse  i  sine 
ægyptiske  og  græske  oldsager  er  for  bekendt  til  her  særlig 
at  skulle  fremhæves;  om  nogen  herhjemme  kunde  skønne 
på  Zoegas  arbejder  i  den  henseende  var  det  tilvisse  ham. 
Men  han  var  dog  langt  mere  end  dennes  discipel  i  snæv- 
rere forstand.  I  konstarkæologien  nævnes  han  som  grund- 
lægger af  den  kristelige  arkæologis  studium  i  Norden  og 

Tyskland:  «han  har  først  eftervist  monumentforklaringens 
interesse  og  filologiske  methode  for  hele  den  protestantiske 
theologi»,  siger  Stark. 

Og  så  har  han  fortjenesten  af  at  have  givet  det  første 
stød  til  udviklingen  af  en  særlig  nordisk  oldkyndighed. 
Han  udgav  i  året  J806  en  afhandling  om  « Lejre  i  be- 
gyndelsen af  det  19.  århundrede«,  hvori  han  viste,  hvor- 
ledes vore  oldtidsminder  efterhånden  går  til  grunde  ved 
den  mangel  på  opmærksomhed,  som  offenligheden  viser 
dem.  Han  indsendte  denne  afhandling  til  kancelliet  (15. 
Maj)  med  forslag  om  at  foretage  de  fornødne  skridt  til  at 
hidføre  en  anden  tilstand,  og  da  han  året  efter  endnu 
mere  indtrængende  gentog  sit  andragende,  førte  det  til 
udnævnelsen  af  en  kommission  (22.  Maj  1807),  hvis  instrux 
optog  Miinters  forslag  i  alle  dets  enkeltheder.  Den  første 
opgave  skulde  være  den  at  samle  og  bevare  alt  hvad  man 
kunde  overkomme  af  oldsager  —  endog  aktstykker  —  fra 
tiden  indtil  reformationen.  Dernæst  skulde  alle  kyndige 
mænd  i  Danmark  og  Norge  opfordres  til  at  indberette 
hvad  der  endnu  på  de  forskellige  steder  var  i  behold; 
disse  indberetninger  skulde  samles  og  bearbejdes  af  kom- 
missionen, som  derpå  skulde  gøre  nærmere  forslag  til 
kancelliet  om  at  fredlyse  hvad  der  ikke  kunde  indsendes. 
Endvidere  skulde  det  tages  under  overvejelse,  hvorledes 
der  bedst  kunde  oprettes  et  national-museum  og  hvor- 
ledes dette  derpå  bedst  »kunde  anvendes  til  oftenlig  nytte >», 
en  sag  som  alt  Rasmus  Nyerup  havde  bragt  frem  i  den 
offenlige  diskussion.  Kommissionens  formand  blev  over- 
hofmarskalk  Hauch,  sekretær  blev  Nyerup,  de  andre  med- 
lemmer var  kancelli  -  deputeret  Monrad,  kaptejn  Abra- 
hamsen og  professorerne  Munter  og  Tborlacius;  desuden 
tillodes  det  at  optage  korresponderende  medlemmer. 

Allerede  før  kommissionen  endelig  nedsattes  skrev 
Munter  til  Zoega  for  at   fortælle   ham   hvad   der   kunde 

ventes  (12.  Maj).  Kort  efter  udnævntes  han  samtidig  med 
flere  italienske  lærde  til  korresponderende  medlem  af  kom- 
missionen. 1  meddelelserne  herom  (af  1.  Juli)  udtaltes  det 
som  kommissionens  hensigt  også  udenfor  de  nordiske 
lande  at  efterspore  vore  forfædres  færd,  således  særlig  i 
de  af  Normannerne  erobrede  lande  i  Frankrig  og  Italien; 
grev  Vargas  i  Pisa  valgtes  af  hensyn  til  sit  kendskab  til 
Sardinien,  hvor  Vandalerne  en  tid  havde  havt  ophold; 
Zoegas  opmærksomhed  henlededes  paa  de  kimbriske  val- 
pladse  i  Norditalien. 

Med  rette  siges  der  i  skrivelsen  til  Zoega:  »Dersom 
De  levede  iblandt  os,  havde  De  været  fedt  medlem  af 
denne  kommission«.  Hans  opmærksomhed  havde  i  virke- 
ligheden været  henvendt  på  dette  punkt;  allerede  fade- 
stedet og  barndomshjemmet  med  dets  fortællinger  om  de 
dér  fundne  guldhorn  måtte  give  ham  en  rent  personlig 
interesse  for  disse  spørgsmål,  og  de  tegninger,  som  Baden 
skaffede  ham  af  enkelte  af  de  vigtigste  monumenter,  findes 
endnu  bevarede  i  hans  efterladte  samlinger.  Men  det  var 
umuligt  at  dette  fattige  studium  kunde  trives  i  Rom  ved 
siden  af  den  overvældende  rigdom  på  antike  oldsager,  og 
hans  geniale  bemærkning  om  runerne,  at  de  ikke  er  andet 
end  fordærvet  latinsk  skrift,  er  vistnok  det  eneste  vidnes- 
byrd om  hvad  han  også  på  dette  område  under  andre  for- 
hold kunde  have  ydet. 

Fredrik  Munter  kan  da  også  med  sandhed  siges  at 
være  hans  discipel  dér,  hvor  han  optræder  og  virker  selv- 
stændigt. Som  vi  yderligere  vil  få  at  se,  hvor  talen  bliver 
om  Zoegas  stilling  til  konsten,  var  han  ingenlunde  blind 
for  det  nationale  og  de  nulevende  folkefærds  historie  i 
middelalderen,  han  fremhævede  endog  særlig  dennes  be- 
tydning for  konsten  og  vilde  sikkert  have  været  rede  til 
det  samme  for  videnskabens  vedkommende.  Når  han  for 
sit  eget  vedkommende  stansede  ved   den  egenlige  oldtid. 

var  det  kun  en  tilfældig  begrænsning;  fra  først  af  stod 
den  kun  for  ham  som  en  del  af  det  hele,  som  en  be- 
gyndelse, der  måtte  fortsættes.  I  denne  henseende  kom 
Munter  til  at  udfylde  hans  virksomhed,  ikke  blot  ved  at 
lægge  sin  indflydelse  og  sine  kundskaber  i  vægtskålen  for 
udviklingen  af  en  nordisk  oldkyndighed,  der  snart  i  disse 
lande  fuldstændig  overfløjede  den  antike,  men  også  som 
den  første  videnskabelige  kirkehistoriker  i  Danmark  og 
Norge. 

Her  var  atter  et  område,  på  hvilket  man  kunde 
have  draget  megen  nytte  af  Zoega.  Som  det  vil  mindes 
valgtes  han  under  republiken  ind  i  det  nationale  in- 
stitut i  klasse  med  Visconti  og  Gaetano  Marini.  Med 
denne  sidste  sluttede  han  snart  et  fortroligt  venskab, 
hvilket  fortsattes  efterat  han  var  bleven  pavelig  arkivar. 
Den  15.  Marts  1800  skriver  Zoega  til  Miinter  i  an- 
ledning af  en  påtænkt  afhandling  for  det  skandinaviske 
selskabs  tidsskrift,  at  Marini  er  villig  til  i  forening  med 
ham  at  eftersøge  danske  aktstykker  i  Vatikanets  arkiv, 
dersom  regeringen  måtte  være  villig  til  at  bekoste  et  så- 
dant foretagende.  Munter  havde  alt  under  sit  ophold  i 
Rom  (1786—87)  kopieret  en  del,  senere  (1798)  havde  han 
igen  omgåedes  med  den  plan  at  gøre  nok  en  rejse  for  at 
indsamle  yderligere  materiale  til  sin  kirkehistorie;  man 
skulde  da  synes  at  Zoegas  tilbud  måtte  være  modtagen 
med  taknemlighed;  men  der  forlyder  intet  videre  om 
sagen.  Vistnok  vilde  han,  dersom  dette  var  bleven  sat  i 
værk,  have  fordybet  sig  i  arkivstudier  efter  samme  måle- 
stok som  den  hvorefter  han  tog  alt  andet,  som  han  havde 
for,  og  det  er  da  uberegneligt  hvad  resultatet  kunde  være 
blevet  til  en  tid,  da  disse  skatte  vistnok  i  mange  måder 
var  endnu  rigere  end  i  vore  dage. 


186 


I  Zoegas  studier,  såvel  som  i  hans  personlige  udvik- 
ling, er  videnskab  og  konst  uadskillelige.  Hans  blik  for 
det  tekniske  i  konsten  udvikledes  tidlig,  medens  han  i 
højeste  grad  fængsledes  af  skønhedsidealerne,  især  i  den 
græske  plastik.  Allerede  i  Gottingen  forberedte  han  sig 
til  det  egenlige  konststudium,  og  af  hans  optegnelser  fra 
de  forskellige  rejser  ses  det,  at  han  overalt  har  benyttet 
lejligheden  til  at  udvide  sine  kundskaber  i  den  retning. 
Hvor  vidt  han  i  den  henseende  drev  det,  fremgår  noksom 
af  hvad  der  forhen  er  meddelt  om  hans  ægyptiske  og 
græske  værker,  i  hvilke  netop  blikket  for  stilen  og  de 
stilistiske  enkeltheder  fremhæves  som  epokegørende.  Hans 
indflydelse  på  kobberstikkets  nøjagtighed  og  skønhed  peger 
i  samme  retning. 

Ikke  mindre  fængsledes  han  af  arkitekturen  og  maleriet. 
Vi  har  alt  set,  hvorledes  hans  beskrivelse  af  Venedigs 
arkitektur  endnu  kan  vække  opmærksomhed,  og  af  mange 
steder  i  fru  Bruns  romerske  optegnelser  fremgår  det,  at 
han  med  stor  interesse  havde  studeret  de  mangfoldige 
stilarter,  som  fandtes  repræsenterede  i  verdensstaden.  Som 
hans  yndlingsbygning  nævnes  gentagne  gange  kirken  St. 
Agnese  fuor  le  mure,  fra  kejser  Theodosius's  tid,  »Hirts 
mønster  på  en  ren-orthodox  basilica«,  smykket  med  prægtige 
antike  søjler,  halv  nedsænket  i  jorden. 

Hvad  maleriet  angår,  da  tilstod  han  i  sine  senere  år, 
siger  Welcker,  at  det  ikke  mere  interesserede  ham  så 
meget  som  forhen;  han  havde  mere  og  mere  hengivet  sig 
til  plastiken.  Men  i  ungdommen  var  det  en  af  hoved- 
genstandene for  hans  studier.  Allerede  i  København  havde 
han,  som  det  synes,  stiftet  bekendskab  med  den  største 
danske  maler  i  forrige  århundrede,  Nikolaj  Abildgård,  der 
i  året  1776  var  kommen  hjem  fra  sin  udenlandsrejse  og 
et  fireårigt  ophold  i  Kom  og  kort  efter  var  bleven  pro- 
fessor ved  akademiet.   Zoegas  bekendskab  hidrørte  vistnok 

fra  opholdet  i  København  i  vinteren  1781 — 82,  da  Abild- 
gård alt  var  fuldt  optagen  af  sine  berømte  malerier  til 
Kristiansborg. 

I  Rom  sluttede  Zoega  på  samme  måde  venskab  med 
den  tyske  maler  Friedrich  Muller,  der  tillige  var  kobber- 
stikker og  digter.  Han  havde  forst  efterlignet  den  neder- 
landske skole,  men  var  i  Rom  bleven  en  ivrig  discipel  af 
Michel  Angelo.  Zoega  lærte  meget  af  ham  ved  deres 
vandringer  i  de  romerske  gallerier.  At  det  samme  var 
tilfældet  med  mere  end  én  romersk  konstner  må  anses  for 
en  selvfølge;  hans  hustru  var  datter  af  en  sådan,  og  hans 
omgang  med  konstnere  omtales  bestandig  som  en  selv- 
følgelig sag.  Welcker  fortæller,  at  han  ofte  sagde,  at  folk 
fra  landene  hinsides  Alperne  (^Itramontani)  ikke  var  til 
at  udholde,  når  de  vilde  tale  om  konstsager.  Han  selv 
var  så  indlevet  i  den  slags  ting,  at  han  savnede  alle 
forudsætninger  hos  sine  rejsende  landsmænd. 

Som  vi  alt  har  set  undlod  Abildgård  ikke  at  drage 
nytte  af  Zoegas  konststudier;  han  opfordredes  til  at  ind- 
sende månedlige  beretninger  fra  Rom  til  akademiet  og 
optoges  som  dets  fraværende  medlem.  Disse  indberet- 
ninger begyndte  samtidig,  i  Februar  måned  1790,  en  stor 
del  af  dem  tryktes  flere  år  efter  i  »Minerva«  (1798 — 99) 
uden  opgivelse  af  forfatter,  resten  synes  at  være  gået  tabt, 
ligesom  de  samtidige  antikvariske  indberetninger  til  kron- 
prinsen. Af  korrespondancen  med  Munter  ses  det,  at 
prinserne  gensidig  udvexlede  de  modtagne  skrivelser,  hvad 
der  i  høj  grad  tilfredsstillede  Zoega,  og  af  Guldbergs 
brev  til  Biilow  ses  på  samme  måde  at  yderligere  fremlån 
fandt  sted.  Alt  under  31.  Avgust  1790  skriver  stiftamt- 
manden i  Århus  ved  tilbagesendelsen  til  Biilow:  "Læst 
har  jeg  med  megen  fornøjelse  Zoegas  efterretninger  og 
deri  fundet  de  tydeligste  mærker  af  den  alderdoms  forsk- 
ning,  indsigt,   skarpsindighed,  lærdom,    som  jeg  ærede  i 

ham  for  9  år  siden  og  som  han  siden  for  verden  har  ret- 
færdiggjort ved  vægtige  beviser.  Disse  blade,  han  således 
skriver,  vare  vist  værd  at  trykkes,  og  jeg  ter  sige  de 
burde  trykkes;  thi  af  den  art  ere  de».  Zoega  selv  skriver 
et  år  senere  til  Munter  (17.  Avgust  91):  «Til  akademiet 
har  jeg  skrevet  månedligen  og  håber  man  vil  være  for- 
nøjet med  min  flid,  ifald  end  indholdet",  der  angår  en 
genstand,  hvori  jeg  er  meget  lidet  øvet,  ej  altid  skulde 
finde  bifald;  dog  synes  Abildgård  at  være  tilfreds  dermed 
og  jeg  formoder  at  det  er  hans  dom,  som  mest  deci- 
derer — '). 

Vi  skal  her  ikke  indlade  os  på  enkelthederne  i  disse 
beretninger,  som  for  en  stor  del  vedkommer  aldeles  efemere 
konstprodukter,  tildels  også  omhandler  nye  fund  af  antiker. 
Zoega  omtaler  efterhånden  de  fleste  betydelige  konstnere, 
som  dengang  fandtes  i  Rom:  Trippel,  Canova,  Favre, 
Angelica  Kaufraann,  Cardelli  o.  s.  v.,  han  fremhæver  deres 
fortjenester  og  kritiserer  deres  fejl,  men  seger  dog  især  på 
en  hojst  anskuelig  måde  at  gøre  læseren  bekendt  med 
hvad  de  har  frembragt.  Her  vil  det  dog  være  af  særlig 
interesse  at  fremhæve  Zoegas  udtalelser  om  konstnernes 
tilbøjelighed  til  at  efterligne  antikerne. 

Allerede  i  sit  brev  af  2.  Juni  1790  kommer  han  ind 
på  dette  emne;  han  skriver:  »Overalt  har  vore  konstnere 
intet  begreb  om  de  gamles  guder  og  helte,  det  er  så  at 
sige  umuligt  at  de  kunne  have  det,  og  (det)  var  næsten 
at  ønske  at  de  ej  vilde  vælge  sådanne  sujets.  Men  man 
er  nu  engang  ked  af  helgenmalerier  og  vore  egne  tiders 
sæder  er  ej  favorable  for  konsten.  Middelalderen  kunde  i 
visse  måder  være  for  os  det  som  den  mythiske  periode 
var  for  Grækerne,  da  der  endnu  er  så  meget  af  de  tiders 
tænkemåde  tilovers  i  vores,  og  det  altså  er  ulige  lettere 
at  forsætte  sig  i  dem:  og  ethvert  lands  konstnere  vilde 
da  i  deres  national-historie  finde  interessante  genstande«. 

Den  17.  April  1793  kommer  han  i  anledning  af  et 
værk  om  de  antike  vaser  og  den  deri  anbefalede  efter- 
ligning af  deres  malerier  nærmere  ind  på  dette  spergsmål: 
»Overalt  synes  mig  at  man  i  vore  tider  på  en  alt  for 
almindelig  og  ubestemt  måde  rekommanderer  imitation  af 
Grækerne  i  henseende  til  konsten,  uden  at  undersøge  hvad 
Grækerne  efter  de  forskellige  omstændigheder  egenligen 
have  gjort,  af  hvad  årsag  de  have  behandlet  tingene  på 
den  dem  egne  måde,  i  hvad  forhold  vores  forfatning  står 
til  deres,  og  i  hvor  vidt  vores  måde  at  tænke  og  frem- 
bringe tingene  kan  og  bør  overensstemme  med  deres«. 
Han  giver  herefter  en  udsigt  over  konstens  oprindelse,  fra 
en  abstrakt  begyndelse  til  dens  blomstring  hos  Ægypterne 
og  Grækerne,  der  gav  den  højhed  og  skønhed  (se  foran 
s.  135).  Den  moderne  konst  derimod  vil  give  øjeblikket 
med  fuld  naturtroskab  og  den  yderste  nøjagtighed:  »Med 
denne  tanke,  som  nu  engang  er  rodfæstet  hos  os  og  hvis 
gode  følger  har  været,  at  vore  konstnere  stræber  efter  en 
grad  af  sandhed  og  en  illuderende  overensstemmelse  med 
naturen,  hvorom  de  gamle  i  deres  historiske  malerier  ej 
synes  at  have  havt  noget  begreT),  indser  jeg  ikke,  at  efter- 
ligningen af  dem  i  henseende  til  kompositionen  kan  for- 
enes med  det  øvrige,  ligesom  jeg  overhoved  tror  at  man 
aldrig  bør  gere  noget  i  konsten,  fordi  de  gamle  have  gjort 
det,  men  søge  at  opnå  det  hvad  vor  egen  eftertanke  viser 
os  som  mest  bifaldsværdigt.  Det  er  unegteligt,  at  vi  have 
havt  meget  gavn  af  de  gamle,  at  vore  konstneres  figurer 
ere  blevne  skønnere,  simplere  og  ædlere  ved  at  studere 
de  antike  modeller;  men  jeg  mener  at  vi  ved  en  ubestemt 
og  uoverlagt  efterabeise  af  dem  kan  tabe  mere  end  vi 
har  vundet,  og  at  det  vilde  være  meget  nyttigere  at  an- 
vise efterligningen  sine  grænser  end  uophørlig  opmuntre 
til  at  efterligne  antikerne«.  På  samme  måde  omtaler 
han    naturstudiet   i   landskabsmaleriet   i   anledning  af  et 

stykke  af  Denis  (golfen  ved  Salerno  ved  solnedgang,  før 
et  uvejr;  9.Febr.93):  «Hver  omstændighed  er  nøje  kopieret 
efter  naturen,  der  i  det  hele  ses  fremstillet  i  al  sin  sand- 
hed og  ledsaget  af  sin  mægtige  impression.  Dette  stykke 
er  just  det  modsatte  af  More's  behagelige  monotoniske 
malerier,  som  smigre  ved  (første)  øjekast  og  umiddelbart 
derpå  kede:  jo  nøjere  man  undersøger  det,  jo  mere  man 
går  i  detailler,  jo  mere  indser  man  dets  fortjenester.  Jeg 
formener  at  en  landskabsmaler  må  holde  sig  umiddelbar 
til  naturen,  som  den  er;  thi  skaber  han  den  selv,  i  hvor 
skøn  han  end  gør  den,  så  vil  dog  dens  indtryk  være  lige 
så  transitorisk  som  bevægelsen  af  hans  pensel«. 

Det  vil  heraf  ses  at  Zoega  ikke  var  bleven  stående 
på  halvvejen  med  sine  konststudier,  han  nøjedes  ikke  med 
at  tilegne  sig  antiken,  beundre  dens  skønhed  og  granske 
dens  stil,  men  han  så  ud  over  samtidens  ihærdige  kamp 
for  fuldstændig  at  tilegne  sig  dens  ideer  og  teknik,  til  en 
tid  som  vilde  gå  sine  egne  veje,  optage  sine  egne  emner 
og  derved  i  endnu  dybere  forstand  give  et  udtryk  for  sine 
ideer  og  sit  eget  liv.  Det  vidner  tilvisse  om  en  høj 
historisk  sans  at  kunne  gribe  denne  fremtidstanke  og 
fastholde  den  netop  i  Rom,  hvor  al  energi  samlede  sig  i 
antikernes  efterligning.  Der  er  heri  noget  som  svarer  til 
Miinters  videnskabelige  udvikling  og  til  hele  den  danske 
oldkyndighed ,  som  den  efter  Zoegas  tid  fremtrådte  i  nøje 
forhold  til  den  samtidig  genfødte  literatur.  Men  Zoega 
skulde  ikke  selv  se  det  forjættede  land,  hvis  tilværelse 
han  troede  på  og  forudsagde.  Før  menneskeånden  kunde 
trænge  igennem  til  en  ny  selvstændig  konst,  svarende  til 
oldtidens  plastik  og  middelalderens  helgenmaleri,  måtte 
fortidens  genfødelse  drives  op  til  den  højeste  fuldkommen- 
hed og  gribes  med  den  mest  energiske  genialitet.  Det 
var  et  historisk  udviklingstrin,  som  ikke  kunde  springes 
over,   og  ligesom  Zoega  selv  repræsenterede  det  i  viden- 

skaben,  skulde  han  blive  den  mands  lærer  og  vejleder, 
som  blev  antikernes  ypperste  efterligner  i  den  moderne  tid. 
Det  vil  af  det  her  fremførte  alt  kunne  skønnes,  at 
Zoega  ikke  følte  sig  synderlig  tiltalt  af  Angelica  Kauf- 
manns  idealske  malerier,  der  i  så  høj  grad  henrev  Tysk- 
erne, eller  af  Flaxmanns  tegninger  i  vasestilen,  som  lige- 
ledes vakte  samtidens  højeste  beundring.  Mest  tiltaltes 
han  i  plastiken  af  Trippel  fra  Schweiz,  som  havde  været 
Wiedewelts  elev  og  holdt  sig  nærmere  til  naturen  end 
Canova,  der  var  rigere  på  fantasi,  men  først  efter  Trippels 
død  (1793)  siges  at  være  «uden  rival«.  løvrigt  holdt 
han  meget  på  Canova,  fulgte  hans  udvikling  med  den 
største  interesse  og  blev  senere  hans  personlige  ven.  Om 
hans  monument  over  Clemens  XIII  siger  han  (18.  April 
1792)  at  det  er  det  skønneste  gravmæle  i  Kom  og  at 
konstneren  overgår  alle  andre  i  smag  og  elegance:  »i 
stilens  simpelhed,  tegningens  nøjagtighed  og  marmorets 
behandling  nærmer  han  sig  oldtiden«.  En  anden  gang 
skriver  han:  •!  andre  kendere  må  nu  dømme  om  Canova 
hvad  I  vil,  så  har  hans  sidste  værk  glædet  mig  over- 
måde«. Welcker  tilføjer  at  det  var  hans  mening,  han 
burde  været  maler,  ikke  billedhugger;  som  sådan  vedblev 
ban  stadig  at  hælde  noget  til  Berninis  »geniale  forkert- 
hed«. Om  de  to  mænds  uforanderlige  venskab,  som  Thor- 
valdsens stigende  berømmelse  ikke  forstyrrede,  men  i  hvilket 
han  optoges,  vidner  et  brev  til  baron  Schubart  af  16.  Ok- 
tober 1806,  da  denne  højsindede  og  varmtfølende  mand 
havde  bekostet  Zoegas  og  børnenes  villegiatura  i  Ariccia 
og  Albano,  for  om  muligt  at  hjælpe  på  deres  helbred. 
Zoega  fortæller  her  at  hans  hustru,  som  dengang  lå  for 
døden,  kun  havde  givet  sit  samtykke  til  deres  bortrejse 
mod  at  få  en  tante  i  huset  hos  sig  og  at  se  sin  mand 
hver  uge.  Disse  stadige  vandringer  påførte  Zoega  en 
dysenteri,   som  fuldstændig  udtømte  hans  kræfter,  og  han 

var  således  ude  af  stand  til  at  færdes  med  sine  børn. 
Men  dem  tog  Canova  sig  af  med  faderlig  omhu,  han  be- 
tragtede dem  som  en  del  af  sin  familie  og  gjorde  koreture 
med  dem  til  Nemi  og  andre  landsbyer.  Han  blev  der 
dog  kun  en  fjorten  dages  tid,  "kaldt  tilbage  til  Rom  ved 
sin  trang  til  virksomhed  og  sin  utålmodighed  efter  at 
fortsætte  de  arbejder,  der  sikrer  ham  sit  århundredes  be- 
undring, til  samme  tid  som  hans  hjertes  godhed  og  hans 
elskværdige  omgang  erhverver  ham  alle  deres  kærlighed 
som  lærer  ham  nærmere  at  kende". 

En  ny  åbenbarelse  på  konstens  himmel,  som  af  mange 
grunde  særlig  måtte  tildrage  sig  Zoegas  opmærksomhed, 
var  Asmus  Jakob  Carstens,  der  i  September  1792  ankom 
til  Rom  i  følge  med  Cabott  fra  København,  Zoegas  gamle 
omgangsven  fra  sit  forrige  ophold  dernede  i  årene  1785 — 91. 

Carstens  var  som  bekendt  Zoegas  særlige  landsmand, 
født  udenfor  byen  Slesvig  og  uddannet  til  konstner  under 
et  6 — 7årigt  ophold  i  København;  de  var  tilmed  jævn- 
aldrende. Men  iøvrigt  var  de  såre  forskellige  naturer. 
Carstens  var  voxet  op  under  særdeles  ugunstige  forhold, 
hans  opdragelse  var  forsømt  og  hans  af  naturen  trodsige 
og  lidet  fintfølende  karakter  synes  ikke  at  have  modtaget 
nogen  synderlig  forædling  af  konsten.  Den  uopdragenhed, 
som  han  i  sit  27.  år  viste  ved  akademiet  i  København, 
kostede  ham  mange  års  bitre  erfaringer  og  spildte  en  stor 
del  af  hans  fremtid;  han  indhentede  aldrig  hvad  han  den- 
gang havde  forsømt  i  rent  teknisk  henseende,  og  først  i 
Rom  kunde  han  som  38  årig  mand  fortsætte,  hvor  han 
havde  sluppet,  dengang  han  vragede  Abildgård  og  Wiede- 
welt  som  lærere;  6  år  efter  slukkedes  hans  strålende  bane 
i  døden. 

Ligesom  i  København  kom  han  snart  på  kant  med 
sine  konstfæller  i  Rom.  Han  var  sendt  derned  med 
understøttelse  fra  Berlin,  men  han  kunde  ikke  underkaste 

sig  det  tilsyn,  som  Rehberg  på  statens  vegne  ferte  med 
de  tyske  stipendiater,  han  polemiserede  mod  deres  rutine 
i  det  ydre  og  trak  sig  tilbage  fra  dem.  Farst  to  år  efter 
kom  Fernow  til  Rom,  hvor  han  helt  gik  op  i  Carstens, 
levede  daglig  sammen  med  ham  og  gjorde  det  sin  opgave 
at  bane  vej  for  hans  anerkendelse.  Carstens  tænkte  ikke 
mere  på  at  forlade  Rom,  det  var  efter  hans  mening  det 
eneste  sted  hvor  livet  havde  noget  værd,  og  Berliner 
akademiet  fik  kun  ringe  tak  for  sin  understøttelse. 

Slående  sandt  sammenfatter  Fernow  sin  ros  over 
Carstens  i  de  ord:  "Tanke  og  komposition  var  udtryk  for 
hans  indre  rigdom,  hans  opfindelsers  udførelse  var  et 
billed  på  hans  ydre  fattigdom  og  små  forhold«.  Men  når 
han  ikke  des  mindre  satte  ham  højt  over  alle  samtidige 
og  mange  andre  tiders  konstnere,  viser  det  kun  at  han 
var  mere  filosof  end  konstelsker;  thi  fattigdom  i  udførelsen 
er  tilvisse  uforeneligt  med  konstens  ædleste  natur. 

Det  store  fortrin  hos  Carstens  var  som  bekendt  hans 
eminente  evne  til  at  komponere,  hans  blik  for  formerne 
og  rummets  anvendelse.  Zoega  skriver  året  efter  hans 
ankomst  (5.  Oktober  1793)  om  ham  til  akademiet  uden 
at  ænse  den  episode,  som  havde  fremkaldt  bruddet  med 
Abildgård:  «En  anden  Dansk  ved  navn  Carstens,  pen- 
sioneret af  det  Berlinske  akademi,  udmærker  sig  som 
duelig  tegner  og  komponerer  med  megen  ild,  men  han 
hænger  alt  for  meget  ved  Michel  Angelos  manér  og  falder 
derved  noget  i  karrikatur.  Han  har  dels  udført,  dels  be- 
gyndt adskillige  kolorerte  tegninger,  som  han  til  foråret 
agter  at  udstille  samlede  for  publikum,  så  jeg  indtil  den 
tid  opsætter  at  give  en  detailleret  beretning  om  dem». 
Desværre  er  denne  beretning  ikke  bevaret,  forst  efter 
konstnerens  død  genfindes  der  atter  udtalelser  om  ham 
fra  Zoegas  side.  Den  7.  Juli  1798  meddeler  han  akade- 
miet dette  sørgebudskab,    idet    han   tilføjer:    «han    hører 

upåtvivlelig  iblandt  de  mænd,  som  have  gjort  vort  fædre- 
land og  akademiet  i  Kebenhavn,  hvor  han  havde  lagt 
første  grund  til  sin  konst,  ære».  Han  omtaler  dernæst 
manglerne  i  hans  kolorit  og  tegning,  men  fremhæver  at 
hans  stykker  søgtes  begærligt.  Fernow  overdriver  hans 
ros,  «men  ved  bedre  helbred  og  et  længere  liv  kunde  han 
have  gjort  epoke  i  konsten  og  tilbagekaldet  det  mandige 
og  betydningsrige  i  maleriet,  der  i  vore  tider,  idetmindste 
i  Rom,  er  gået  af  moden,  medens  man  for  største  del 
ikkun  stræber  efter  en  vis  gracie,  som  smigrer  øjet  og 
lader  sjælen  tom«.  Han  nævner  derpå  alle  hans  arbejder 
og  opgiver  hvor  de  findes. 

Carstens  havde  testamenteret  sine  efterladenskaber  til 
Fernow,  hos  hvem  en  stor  del  tegninger  i  lang  tid  henlå. 
Zoega  fik  imidlertid  som  dansk  agent  en  meddelelse  fra 
det  udenrigske  departement  om  at  den  afdødes  søskende, 
en  broder  og  søster,  havde  henvendt  sig  til  det  for  at 
komme  i  besiddelse  af  arven  efter  ham.  Broderen  gjorde 
gældende  at  han  havde  holdt  ham  ved  akademiet  i  Køben- 
havn og  også  af  den  grund  med  rette  kunde  gøre  påstand 
på  at  blive  hans  arving;  men  han  tilføjer  at  oen  vis 
Fernow  i  Rom,  som  er  en  Tysker  og  holder  filosofiske 
forelæsninger  efter  Kant'ske  grundsætninger",  skal  have 
taget  hans  efterladenskaber  til  sig  og  må  kunne  give  op- 
lysninger. Departementet  oversendte  som  sagt  dette  an- 
dragende til  Zoega  med  anmodning  om  at  tage  sagen  i 
sin  håud  (17.  November  1798). 

Fra  dette  synspunkt  var  der  imidlertid  intet  herved 
at  gøre,  Fernow  var  lovlig  arving;  men  konstskattene 
kunde  erhverves  for  staten.  Zoega  rettede  en  indtrængende 
anmodning  om  at  gøre  noget  i  den  retning  til  professor 
Munter  (15.  Marts  1800)  og  få  dage  efter  til  hans  søster, 
Frederikke  Brun.  Denne  sidste  udtalelse  er  bevaret  hos 
Welcker  og  fortjener  her  at  meddeles. 

•-Til  Deres  broder  har  jeg  skrevet  for  få  dage  siden«, 
hedder  det.  -Jeg  talte  blandt  andet  til  ham  om  de 
Carstens'ske  tegninger,  som  Fernow  ejer,  og  jeg  gentager 
det  til  Dem,  at  man  ikke  i  Kebenhavn  vil  kunne  gøre 
fordring  på  konstpatronage,  så  længe  man  ikke  har  gjort 
noget  for  at  sikre  nationen  disse  værdifulde  efterladen- 
skaber af  et  afgjort  konstgeni,  som  var  en  Dansk.  En 
skikkelig  mand,  om  hvem  den  onde  verden  siger,  at  han 
stadig  har  segt  at  forfolge  alle  fortjente  mænd,  vil  måske 
sige  til  Dem,  at  det  ger  nationen  starre  ære,  når  disse 
sager  idag  eller  imorgen  går  til  England  og  dér  gemmes 
og  beundres  på  en  eller  anden  squires  herresæde!  Jeg 
er  ingon  blind  beundrer  af  Carstens,  jeg  finder  meget  at 
udsætte  på  hans  tegninger,  og  jeg  har  i  den  henseende 
sagt  både  ham,  da  han  endnu  levede  iblandt  os,  som 
også  hans  venner  min  mening  med  storre  frimodighed, 
end  det  ofte  var  ham  eller  dem  kært  at  here;  men  jeg 
vilde  tale  imod  min  overbevisning,  hvis  jeg  sagde,  at  jeg 
her  i  Rom,  så  længe  jeg  har  været  her,  har  fundet  nogen 
konstner  der  kunde  komponere  som  Carstens,  der  i  den 
grad  var  fortrolig  med  konstens  øjemed  og  kom  det  sande 
så  nær,  som  han.  Vore  bedste  malere  her,  Camuccini  og 
Benvenuto,  der  i  konstens  mekaniske  del  står  så  uendelig 
over  ham,  er  sammenlignede  med  ham  kun  manierister  i 
kompositionen«. 

1  henhold  til  denne  indtrængende  opfordring  frem- 
satte Frederikke  Brun  endnu  samme  år  tanken  om  at 
gøre  noget  for  at  redde  disse  konstskatte,  for  offeuligheden. 
1  tredje  bind  af  sine  »Prosaische  Schriften«,  der  indoholdt 
dagbogsoptegnelser  fra  Rom  1795 — 96  og  i  hvilke  der 
fandtes  en  ret  udforlig  omtale  af  Carstens,  som  Zoega 
dengang  havde  gjort  hende  opmærksom  på,  tilføjede  hun 
nemlig  nogle  ord  om  den  sag.  »Skulde  Danmark  virkelig 
give  fuldstændig  afkald  på  sin  Carstens,   i  døden  som  i 

livet?  Skal  konstens  sjældne  blomster,  som  vor  kolde 
himmel  kan  fremkalde,  da  alle  hendø  af  mangel  på  kærlig 
pleje,  og  skal  evigt  barbari  omtåge  vore  kyster?«  —  For- 
fatterinden forfølger  denne  tanke  videre  ved  at  gere  op- 
mærksom på,  at  store  konstskatte  netop  nu  sælges  for 
spotpris  i  Italien,  og  at  det  vilde  være  et  heldigt  øjeblik 
at  samle  idetmindste  noget  af  denne  rigdom:  "hvorfor 
bruger  vi  ikke  vor  strandingsret  for  blot  at  redde  det 
kostelige  vraggods  fra  det  sydlige  Evropa  ind  på  land?» 
Hun  foreslår  en  nationalsubskription  for  at  sætte  en  kyndig 
mand  i  Rom  (Zoega)  i  stand  til  at  gøre  indkøb,  efter- 
hånden som  lejlighed  frembyder  sig.  Dette  var  tilvisse 
en  lykkelig  tanke,  exemplet  fra  møntindkøbene  viser,  hvad 
man  under  de  daværende  tidsforhold,  da  de  gamle  romerske 
slægter  solgte  deres  familiegallerier,  ofte  for  en  usel  penge 
kunde  have  '»reddet«,  netop  fordi  man  havde  en  mand 
som  Zoega  dér  på  stedet. 

Som  det  af  de  anførte  udtalelser  vil  fremgå,  kalder 
både  fru  Brun  og  Zoega  Carstens  for  »dansk«,  og  noget 
andet  kunde  man  da  ej  heller  på  nogen  måde  vente. 
Han  var  født  i  den  del  af  kongens  lande,  som  lå  udenfor 
det  tyske  rige,  og  havde  søgt  sin  uddannelse  ved  det 
danske  akademi,  hvis  fremragende  lærere  han  uden  tvivl 
skyldte  grundlaget  for  sin  konst.  At  han  iøvrigt  efter 
hele  sin  personlighed  var  uden  egenligt  nationalitetsmærke 
er  en  selvfølge;  kun  kan  det  med  sandhed  siges,  at  hans 
konst  bærer  afgjort  præg  af  den  fælles-germanske  folke- 
race. Han  hører  derved  efter  sin  fødsel  og  udvikling  til 
de  mænd,  om  hvilke  flere  folk  kan  strides,  —  hvis  ikke 
de  foretrækker  at  forliges  om  dem.  Medens  det  vilde  være 
meningsløst  for  Tyskerne  at  gøre  krav  på  mænd  som 
Zoega  og  Thorvaldsen,  fordi  hos  dem  det  kosmopolitiske 
overalt  hviler  på  et  dansk  grundlag  og  på  hvert   punkt 

bærer  præg  af  det  hjemlige,  så  vil  man  vanskeligt  knnne 
gøre  dem  en  medejendomsret  til  Carstens  stridig. 

Hvad  der  i  høj  grad  bidrager  til  at  begrunde  denne 
ret  er  konstnerens  forhold  til  Fernow.  Denne  mand  med 
sin  ejendommelig  tyske  abstrakte  filosofi  gik  helt  op  i 
beundring  for  Carstens,  blev  hans  biograf  og  foranledigede 
at  hans  tegninger  kom  i  tyske  hænder.  Han  var  selv  en 
mærkelig  mand,  som  i  adskillige  år  spillede  en  frem- 
ragende rolle  blandt  Tyskerne  i  Kom  og  også  stod  i  et 
meget  venskabeligt  forhold  til  Zoega.  Det  varede  en 
stund,  før  hans  gode  hjerte  og  elskværdige  personlighed 
kunde  forsone  denne  med  hans  filosofiske  doktriner.  Den 
21.  November  1795  skriver  Zoega  til  Munter:  «Hr.  Fernow 
holder  forelæsninger  for  konstnere  over  æsthetiken  efter 
Kants  grundsætninger  og  har  næsten  det  hele  tyske  lands- 
mandskab som  tilhørere.  Jeg  har  og  ladet  mig  indfalde 
at  indfinde  mig,  men  er  allerede  hjertelig  ked  af  det, 
skønt  vi  endnu  stå  ved  præliminarierne.  Længe  kan  jeg 
ikke  holde  det  ud  at  høre  alle  disse  bekendte  og  simple 
ting  travesterede  i  nye  og  møjsommelige  konstord.  Vi 
lader  også  »AUgemeine  Litt.  Zeitung«,  «Mercur»  og  »die 
Horen«  komme.  Men  sig  mig:  går  Tyskland  i  barndom, 
at  man  kan  glæde  sig  over  slige  bagateller?)  Frederikke 
Brun  omgikkes  dem  begge  under  sit  andet  ophold  i  Rom  og 
giver  en  skildring  af  den  dybe  modsætning  imellem  dem. 
Zoega  "Som  Sokratisk  Platoniker«  morede  sig  over,  at  det 
aldrig  kunde  lykkes  Fernow  at  omvende  Bonstetten  til  sin 
filosofi,  og  endnu  mere  over  at  han  blev  bragt  til  for- 
tvivlelse ved  modsætningerne  i  Ida  Bruns  karakter,  som 
han  ikke  kunde  f^  til  at  gå  op  i  en  generalnævner.  Han 
led  af  denne  pinagtige  trang  til  at  forklare  alt,  bringe 
alle  forhold  i  formler  og  henføre  alt  til  kategorier,  som 
så  ofte  er  optrådt  epidemisk  i  Tyskland.  Zoega  kunde 
slet  ikke  gå   ind   herpå,   hverken   i   livet   eller   konsten. 

Torkel  Baden  har  ikke  blot  opbevaret  det  fortrinlige  vers, 
som  han  anså  for  det  ypperste  i  den  nyere  tyske  literatur 
(s.  99),  men  bemærker  også  med  hensyn  til  hans  konst- 
fortolkning,  at  han  «blev  fast  i  den  mening,  at  man  i  de 
gamles  konstværker  ikke  altid  bør  søge  dybsindige  tanker, 
men  udlægge  meget  som  et  indfald  af  konstneren  eller 
den  som  bestilte  arbejdet".  Dette  var  for  Fernow  ikke 
blot  en  hård  tale,  men  en  aldeles  utålelig  tanke;  selv 
Welcker  tror  at  burde  undskylde  denne  mangel  på  sans 
for  den  systematiske  filosofi;  man  henførte  ham  så  til 
"Sokratikerne«,  for  at  han  dog  ikke  helt  selv  skulde  und- 
være sin  kategori. 

Hvad  konstværkernes  rette  forståelse  og  bedømmelse 
angik,  indrømmede  imidlertid  selv  Fernow,  at  han  skyldte 
Zoegas  bemærkninger,  når  de  i  fællesskab  gennemgik  mu- 
seerne, meget.  Det  samme  var  tilfældet  med  konstnerne. 
«På  konsten  i  Rom,  siger  Welcker,  har  Zoega  i  al  stilhed 
øvet  en  ikke  ubetydelig  indflydelse.  Mange  danske  og 
andre  konstnere  spurgte  ham  gerne  til  råds  og  gav  agt 
på  hans  korte  og  træff"ende  vink«. 

Også  den  romerske  forfatter  F.  A.  Visconti  hentyder  i 
sine  mindeord  over  Zoega  til  det  samme,  og  Arsenne  Thié- 
baut  siger  i  sin  karakteristik:  »Zoegas  smag  var  ikke  ex- 
klusiv;  han  tænkte  som  alle  andre  store  mænd,  at  old- 
kyndigheden  efter  sin  natur  må  forbindes  med"  studiet  af 
de  skønne  videnskaber.  Begge  er  de  søstre  og  nødvendig 
forbundne  med  de  skønne  konsters  theori;  thi  før&t  der- 
ved får  den  udmærkede  oldgranskers  ideer  denne  levende 
anskuelighed,  hans  udtryk  dette  træffende,  hans  betragt- 
ninger denne  fængslende  helstøbthed,  uden  hvilke  de 
skønneste  tanker  bliver  livløse«.  Dette  anvendes  derpå 
på  værket  om  basreliefferne. 

Flere  gange  var  det  på  tale  at  overdrage  Zoega  et 
formeligt  tilsyn  med  akademiets   stipendiater;    tanken  var 

lånt  fra  den  preussiske  ordning,  efter  hvilken  maleren 
Rehberg  indtog  en  sådan  stilling.  Men  akademiet  i  Keben- 
havn  var  så  tarvelig  aflagt,  at  det  ikke  turde  indlade  sig 
derpå.  Endnu  i  året  1806  omtaler  Zoega  dette  med  be- 
klagelse; han  vilde  herved  have  fået  en  ret  til  at  følge 
de  unge  mænds  udvikling  og  tage  sig  af  deres  vejledning 
og  han  vilde  selv  have  havt  godt  af  den  forøgede  omgang 
med  dem.  »Gid  snart  andre  Danske  vilde  komme  efter, 
skriver  han  den  25.  Januar  1800,  jeg  finder  mig  forynget, 
når  jeg  er  iblandt  mine  landsmænd«.  « Flere  gange,  siger 
Welcker,  så  jeg  ham  oplivet  i  små  muntre  vennelag  blandt 
unge  konstnere,  så  han  endog  sang  med«. 

Vore  små  forhold  har  da  på  konstens  område  sat  så 
snævre  grænser  for  Zoegas  virksomhed  i  alle  retninger, 
at  mindet  om  hans  ualmindelige  begavelse  og  dygtighed 
som  konstkender  endog  kunde  fuldstændig  uddø  i  løbet 
af  en  menneskealder.  Da  N.  L.  Heyen  i  året  1844  holdt 
foredrag  over  Thorvaldsen,  kunde  denne  kender  af  landets 
konst,  der  iøvrigt  satte  megen  pris  på  Zoega  som 
oldgransker,  uimodsagt  udtale  de  ord:  »Den  berømte 
landsmand  G.  Z.,  til  hvem  han  var  nærmest  enbefalet, 
kunde  ikke  vejlede  ham;  denne  store  lærde  synes  ej  en- 
gang at  have  havt  noget  synderligt  blik  for  konsten«. 


Der  ligger  ofte  i  dette  ord  »lærd«  noget  overordenlig 
distancerende,  omtrent  i  lighed  med  »skikkelig«  på  et 
andet  område.  Skønt  i  og  for  sig  rosende,  bliver  det  i 
mangfoldige  tilfælde  afvæbnende  og  afvisende  i  livets  al- 
mindelige forhold,  ret  som  om  lærdommen  var  en  lam- 
mende magt  og  ikke  meget  mere  kun  et  nødvendigt  red- 
skab for  den  som  har  brug  for  det.  Med  dette  ord 
distanceres  da  også  Zoega,  hvor  talen  er  om  Thorvaldsen; 
man    finder  sig  til  nød  i  at  indrømme  andre  konstnere 

indflydelse  på  den  geniale  billedhugger;  men  Miinters  an- 
befaling af  ham  til  Zoega  står  snarest  i  hans  biografi  som 
en  af  de  sære  tilskikkelser,  der  overgik  ham  i  hans  ung- 
dom, og  synes  ikke  at  interessere  hans  biograf  synderlig 
mere  end  f.  ex.  forholdet  til  Jørgen  West. 

For  de  samtidige  stillede  det  sig  anderledes.  Ved 
hans  død  blev  det  i  det  "Italienske  akademieg  skrifter« 
bemærket,  at  Thorvaldsen  skyldte  sin  afdøde  ven  den 
åndsdannelse,  han  havde,  og  den  højere  retning  i  konsten 
som  han  var  slået  ind  på,  og  den  tyske  læge  Kohlrausch, 
der  var  så  nøje  kendt  med  begge  disse  mænd  og  deres 
hele  omgangskreds,  aflagde  det  samme  vidnesbyrd.  »Hans 
vandringer  med  sine  venner,  skriver  han,  udrettede  det 
samme  som  de  under  Athens  Propylæer  havde  til  hensigt, 
og  hundrede  former  i  det  levendegjorte  marmor  udtaler 
nu  hans  ædle  dom.  I  syv  lange  år  sagde  han  til  det 
reneste  og  største  konstgeni,  som  findes  i  Rom:  "Således 
gjorde  de  gamle  det  ikke«,  eller:  « dette  ligner  jo  denne 
eller  hin  antik«,  når  han  engang  om  måneden  kom  i  hans 
atelier;  og  altid  ødelagde  og  gentog  den  store  beskedne 
konstner  sit  arbejde,  indtil  Thorvaldsens  Jason  stod  dér 
og  tilfredsstillede  Zoegas  klassiske  kenderøje «. 

Samme  dom  omskrev  og  udvidede  Frederikke  Brun 
få  år  efter  således:  « Georg  Zoega,  som  aner  hans  geni  og 
at  han  er  kaldet  til  det  højeste,  går  ikke  lemfældig  til- 
værks med  ham  og  eftergiver  ham  ingen  af  sine  strænge 
antikvarisk-artistiske  fordringer,  hvilke  endnu  forhøjedes 
ved  den  ham  egne  fine  skønhedssans.  Sandelig,  vor  unge 
Fidias  havde  i  ham  en  ubestikkelig  dommer,  der  ikke 
bortgav  et  hårsbred,  ikke  en  kjortelfold  af  oldtidens  værdig- 
hed. »Dette  vilde  de  gamle  ikke  have  gjort  således«,  lød 
ofte  hans  dom;  eller:  « således  gik  ingen  ærbar  kvinde 
klædt  i  oldtiden,  langt  mindre  en  gudinde!"  da  engang 
en  Pallas  af  Thorvaldsen  havde  fået  et  foldekast  i  klæd- 

ningen,  lidt  mindre  sømmeligt.  Og  den  unge  undselige 
stolte  konstner,  i  sin  kamp  med  idealet,  afhuggede  hoveder, 
sønderbrød  statuer,  der  allerede  tidligere  vilde  have  ud- 
mærket ham  meget  berømmeligt  for  den  store  hob«. 

Welcker  gentager  det  samme.  »Frem  for  alt,  siger 
han  efterat  have  omtalt  Zoegas  indflydelse  på  konstnerne, 
frem  for  alt  har  han  på  mange  måder  ved  sin  strænge 
dom  vejledet  Thorvaldsen  i  sin  uddannelsestid.  Med  glæde 
fortæller  denne  udmærkede  konstner,  hvorledes  Zoega  be- 
dømte og  dadlede  hans  figurer,  ofte  med  de  ord:  det 
vilde  de  gamle  ikke  have  gjort  således  o.  s.  v.  —  Det 
punkt,  hvor  Thorvaldsen  og  andre  endnu  yngre  billed- 
huggere fra  de  nordlige  lande,  især  Rauchs  stil  afviger  fra 
Canova,  er  intet  andet  end  at  de  i  højere  grad  anstrænger 
sig  for  at  tænke  deres  fremstillinger  ædrueligt,  strængt  og 
rent  i  den  græske  konsts  ånd  og  helt  at  give  afkald  på 
efterligningerne  af  en  tom  og  udartet  billedstads.  Utvivl- 
somt har  Zoega  med  sit  ved  sammenhængende  granskning 
af  det  væsenlig  antike  skærpede  blik  og  den  sans  for  det 
ægte  og  ublandede,  der  hadede  alle  uklare  grænser,  bi- 
draget til  overfor  hint  fristende  skin  at  fremme  denne 
antikens  renhed,  som  i  denne  konst  alene  formår  at  føre 
til  det  fuldkomne«. 

Intet  vil,  efter  hvad  vi  i  det  foregaaende  har  erfaret 
om  Zoega,  forekomme  os  naturligere  end  dette;  ingen 
mand  i  Kom  overgik  ham  i  blik  på  konstens  teknik  og 
stilarternes  renhed,  ingen  kom  ham  nær  i  fortrolighed 
med  antiken,  både  dens  ydre  form  og  den  ånd,  den  var 
fremgået  af  og  gav  et  udtryk.  Han  var  dertil  en  ual- 
mindelig gennemdannet  personlighed  og  forstod  altså  til 
samme  tid  at  holde  idealets  fordringer  højt  i  ære  og  at 
være  skånsom  overfor  enhver  ærlig  bestræbelse  efter  at 
arbejde  i  sandhedens  og  skønhedens  tjeneste.  Jo  større 
evne  han  så  for  sig,   des  strængere  blev  hans  dom,   des 

højere  hans  fordringer  og  des  mere '  uforbeholdne  hans 
påmindelser;  men,  som  Thiébaut  siger:  «hos  ham  var 
mennesket  og  videnskabsmanden  gået  sammen  i  ét, 
han  var  meget  meddelsom,  og  hans  elskværdighed  og 
åndfuldhed  gav  hans  samtale,  hans  holdning,  hans  træk, 
ja  selv  hans  tavshed  et  præg  af  godhed  og  almen-velvilje, 
som  gjorde  ham  elsket  af  alle  dem  der  kom  i  berorelse 
med  ham».  —  Når  da  Thorvaldsen  i  12  år  var  hans 
stadige,  ofte  daglige  omgangsven,  mon  da  samtiden  har 
overvurderet  hans  indflydelse  på  ham? 

Det  er  ofte  bleven  fremhævet,  at  der  i  visse  hen- 
seender var  en  slående  lighed  mellem  Thorvaldsen  og 
Øhlenschlæger.  Denne  lighed  gør  sig  måske  stærkest 
gældende  i  måden,  hvorpå  de  modtog  det  kald  som  ventede 
dem  i  livet.  Betegnende  er  det  for  dem,  at  de  begge 
modtog  det  ikke  gennem  bøger,  —  (dertil  var  disse  dem 
for  abstrakte),  —  ej  heller  på  første  hånd  af  selve  livet, 
—  (dertil  var  de  selv  for  lidt  begavede  som  personlig- 
heder), —  men  ved  andres  tiltale  og  levende  påvirkning. 
Hvad  Henrik  Steffens  blev  for  Øhlenschlæger,  det  var 
Georg  Zoega  for  Thorvaldsen.  Den  romantiske  verdens- 
anskuelse, som  den  har  fået  et  så  genialt  udtryk  i  Øhlen- 
schlægers digtning,  kom  til  ham  med  hele  sit  væld  af 
poesi  gennem  den  unge  naturfilosof,  der  med  sin  veltalen- 
hed henrev  alle.  Thorvaldsen  på  sin  side  indrømmede, 
at  først  i  Rom  « tøede  sneen  fra  hans  øjne«;  men  det 
var  ikke  selve  antikerne,  som  fra  først  af  udstrålede  den 
varme,  der  fremkaldte  tøbruddet.  Den  store  forskel  er 
der  mellem  Øhlenschlægers  og  Thorvaldsens  påvirkning, 
at  medens  Steffens  virkede  pludseligt  og  overvældende, 
gjorde  Zoegas  indflydelse  sig  først  gældende  lidt  efter  lidt, 
i  årenes  løb  og  under  arbejdets  gang;  deri  som  i  andet 
lignede  han  en  stilfærdig  og  ligenejet  filosof,  der  går  og 
kommer,  «med  den  venlighed  om  læberne,  der  aldrig  bliver 

til  smil«.  Der  hengik  sex  »lange  år»,  fer  Jason  stod 
færdig,  medens  Øhlenschlæger  skrev  "Guldhornene*  efter 
en  sevnles  nat;  men  til  gengæld  var  Thorvaldsens  bane 
bøjere  og  mere  ligelig  skøn  og  stolt,  da  han  først  havde 
fået  sit  fulde  vingefang. 

Det  kan  muligvis  i  den  historiske  sandheds  interesse 
have  sin  nytte  engang  at  se  lidt  ædrueligt  på  Thorvald- 
sens ungdomshistorie.  Da  han  den  8.  Marts  1797  ankom 
til  Rom  var  han  et  barn  på  26  år.  Hans  åndelige  per- 
sonlighed som  den  træder  os  iraøde  i  fortællingen  om 
hans  rejse  til  Middelhavet  og  hans  ophold  i  Neapel,  hans 
dagbog  og  hans  breve  til  hjemmet,  bærer  præg  af  en  på- 
faldende fattigdom,  han  synes  ikke  blot  at  mangle  al  dan- 
nelse, men  ethvert  begreb  om  dannelsens  betydning.  Hans 
forhold  i  Rom  viser,  at  det  ikke  stod  stort  bedre  til  med 
hans  moralske  sans.  Thiele  har  i  sin  biografi  af  misfor- 
stået iver  for  konstneren,  eller  fordi  han  ikke  selv  havde 
øje  for  denne  side  af  hans  karakter,  i  alt.  for  høj  grad 
tilsløret  den  for  læseren.  Vi  skylder  den  historiske  sand- 
hed at  indrømme,  at  Thorvaldsen  var  en  dårlig  son  imod 
sine  forældre  og  en  holdningsløs  mand  i  sit  forhold  til  dø 
kvinder,  han  kom  i  berøring  med. 

Han  var  sine  gamle  forældres  eneste  søn  og  han  for- 
lod dem  fattige  og  næsten  hjælpeløse  for  i  tre  år  at  ud- 
danne sig  i  sin  konst  i  Italien.  Skilsmissen  var  tilvisse 
nødvendig  for  hans  uddannelses  skyld ;  men  ingen  søn  med 
følelse  for  sine  forældres  krav  til  ham  vil  uden  den  mest 
levende  uvilje  kunne  erfare,  at  Thorvaldsen  som  en  mand 
på  30  år  lod  sin  moder  lide  ned  og  lod  det  ske,  at  hans 
fader  mod  sin  vilje  blev  ført  til  Vartov.  Hvert  forhold  i 
livet  har  sin  ret  og  det  ene  ophæver  ikke  det  andet. 
Thorvaldsen  måtte  hellere,  om  så  skulde  været,  i  nogle  år 
have  arbejdet  på  skibsgallioner  eller  hugget  ligsten,  end 
ladet  dette  komme  over  sig;   så  skrøbelig  var  hans  be- 

gaveise  jo  ikke,  at  et  fornyet  ophold  i  hjemmet  til  sine 
forældres  trost  og  hjælp  vilde  have  kvalt  den. 

Man  har  sagt  at  Thorvaldsen  kom  til  Rom  som  et 
uskyldigt  barn,  men  også  dette  synes  at  være  noget  tvivl- 
somt. Da  han  forlod  Kobenhavn,  var  han  forlovet  med 
en  borgerlig  pige,  der  ventede  hans  tilbagekomst  efter  den 
aftalte  tid;  hende  glemte  han.  »Imidlertid,  fortæller  Frede- 
rikke Brun,  begyndte  de  romerske  kvinder  at  beundre  den 
karakteristisk  skønne  og  blomstrende  nordiske  drommer 
og  at  påtage  sig  at  trøste  ham.  Thorvaldsen  negter  ikke, 
at  han  har  flittig  studeret  efter  naturen«.  —  Det  værste 
var  dog  at  hans  kærlighed  faldt  på  en  gift  kone,  som  han 
skilte  fra  sin  mand.  Det  var  Anna  Maria  Magnani,  fru 
Zoegas  forhenværende  kammerpige,  nu  professor  Uhdens 
hustru.  Thiele  har  fremstillet  sagen  således,  som  om 
Thorvaldsen  lærte  hende  at  kende  som  ugift,  trådte  i  kær- 
lighedsforhold til  hende  og  først  senere  fik  en  heldig  med- 
bejler i  Uhden,  hvem  Anna  Maria  ægtede  af  beregning. 
At  dette  forholder  sig  ganske  anderledes,  ses  af  et  forhen 
(s.  94)  anført  brev  fra  Zoega  til  Munter,  hvori  han  beder 
denne  fortælle  Wad  og  Ramus,  at  deres  fælles  gode  ven 
Wilhelm  Uhden  dagen  tilforn  (6.  Marts  1795)  har  ægtet 
hans  kones  kammerpige,  som  de  ligeledes  kendte. 

Forholdet  mellem  hende  og  Thorvaldsen  gav  snart 
anledning  til  de  ubehageligste  rivninger;  Uhden  der  synes 
forhen  at  have  slået  sig  til  ro  i  Rom,  flyttede  til  Florens, 
og  forlod  omsider  sin  hustru,  eller  blev  snarere  forladt  af 
hende,  hvorpå  Thorvaldsen  i  1803  hentede  hende  til  sit 
hjem  i  Rom.  Ægteskabet  blev  måske  aldrig  formelt  op- 
hævet, siden  Thorvaldsen  ikke  senere  ægtede  hende  og 
Uhden  vedblev  at  bidrage  til  hendes  underhold.  Dette 
forhold  ligger  senere,  som  Thiele  siger,  som  en  sort  tråd 
gennem  Thorvaldsens  liv. 

Til    denne    mangel   på   moralsk  holdning  svarer  det 

dybe  tungsind,  som  hvilede  over  Thorvaldsens  ungdom. 
Han  kendte  det  alt  fra  hjemmet,  men  i  Rom  kastede  det 
stærkere  lys  også  en  stærkere  skygge;  han  kunde  ikke 
forstå  at  et  voxent  menneske  kunde  le,  siges  der.  Efter- 
retningerne fra  hjemmet  nedknugede  ham ;  de  forhold  han 
i  Rom  indviklede  sig  i,  måtte  selvfalgelig  gøre  det  endnu 
mere;  men  han  var  ikke  mand  for  at  rejse  sig  igen  i 
livet,  han  gjorde  som  så  mange  andre  genier  fer  og  efter 
ham  har  gjort:  han  rystede  det  af  sig  i  konsten.  Jason 
med  det  gyldne  skind,  denne  vidunderlige  type  på  sejrens 
glæde,  er  fedt  af  åringers  tungsind  og  smerte. 

Da  Thorvaldsen  kom  til  Rom,  havde  han  foruden  sin 
geniale  kompositionsevne  en  fortrinlig  færdighed  i  at  model- 
lere og  han  lærte  meget  hurtig  at  hugge  i  marmor;  Tyge 
Rothes  buste  er  bevis  nok  på  hvor  højt  han  alt  dengang 
stod  i  konstens  teknik.  At  han  tillige  havde  blik  for 
dens  idealitet,  kan  vi  bl.  a.  overbevise  os  om  af  det  vid- 
nesbyrd, Zoega  kort  efter  gav  ham  i  det  bekendte  brev 
til  Munter,  som  Thiele  alt  har  meddelt.  Det  er  skrevet 
et  halvt  år  efter  hans  ankomst  til  Rom  og  dateret  Gen- 
zano,  den  4.  Oktober  1797. 

•  Vor  landsmand  Thorvaldsen,  hedder  det,  som  til- 
bringer her  otte  dage  hos  mig  for  at  besøge  dette  nabo- 
lags mærkværdigheder,  er  en  fortræfiFelig  artist,  af  megen 
smag  og  følelse,  men  alt  for  uvidende  i  alt  hvad  udenfor 
konsten  er.  Incidenter  sagt,  er  det  meget  ilde  overlagt 
af  akademiet,  at  de  sende  folk  så  ganske  rå  til  Italien, 
hvor  de  siden  må  tabe  en  mangfoldighed  af  tid  med  at 
lære  ting,  uden  hvilke  de  ej  tilbørligen  kunne  nytte  deres 
ophold  her,  og  som  de  lettere  og  snarere  kunde  have  lært, 
førend  de  begav  sig  på  rejsen.  Uden  at  kende  et  ord 
italiensk  eller  fransk,  uden  den  ringeste  kundskab  om 
historie  eller  mythologi,  hvorledes  er  det  muligt  at  en 
konstner  studerer  her  som  han  burde?    Havde  de  kund- 

skaber,  kunde  de  måske  undvære  sproget;  eller  havde  de 
sprogene,  kunde  de  her  finde  bøger  at  instruere  sig,  men 
uden  begge  dele  ere  de  tabte  og  vide  ej  hvor  de  skulle 
begynde.  Især  er  en  billedhugger,  der  dog  ej  kan  holde 
sig  til  andet  end  antikerne,  meget  forlegen.  Jeg  forlanger 
ej  at  en  konstner  skal  være  lærd,  jeg  ønsker  det  ikke 
engang;  men  et  slags  dunkelt  begreb  må  han  dog  i  det 
mindste  have  om  navnet  og  betydningen  af  de  ting  han 
ser;  det  øvrige  kan  ved  omgang  med  lærde  suppleres; 
men  når  man  i  enhver  diskurs  må  begynde  med  abc, 
keder  man  sig  snart  på  begge  sider«. 

Af  et  brev  fra  Zoega  til  Thorvaldsen,  skrevet  3  uger 
senere,  ses  det,  at  denne  alt  forlængst  var  indført  i  hele 
Zoegas  omgangskreds  og  særlig  kom  til  Fernow  og  Car- 
stens. Denne  sidste  var  dog  alt  dengang  meget  svag, 
han  døde  den  25.  Maj  1798.  De  efterladte  tegninger  blev 
foreløbig  i  Rom,  Thovaldsen  syslede  jævnlig  med  dem  og 
fuldførte  senere  adskillige  af  dem.  Der  kan  ingen  tvivl 
være  om,  at  jo  disse  geniale  udkast  i  høj  grad  bidrog  til 
at  udvikle  Thorvaldsens  egen  lyst  og  evne  til  komposition, 
og  Zoega  har  vistnok  mange  gange  med  dem  for  øje  på- 
vist for  ham  både  det  fremskridt,  Carstens  havde  gjort 
ud  over  samtidens  konst,  og  de  væsenlige  fejl  og  mangler, 
som  var  forbundne  med  hans  manér.  Det  vil  da  også 
være  såre  vanskeligt  i  Thorvaldsens  konst  at  eftervise 
noget  af  dette  snart  konvulsiviske,  snart  kras-realistiske, 
snart  abstrakt-symbolske,  der  må  betegnes  som  ejendom- 
meligt for  Carstens.  At  vor  konstner  skulde  have  tabt 
synderlig  ved  hans  tidlige  død  kan  neppe  antages;  Car- 
stens befandt  sig  alt  for  vel  ved  Fernows  filosofiske  system, 
efter  hvilket  han  selv  kom  til  at  stå  så  højt,  til  at  han 
skulde  have  bidraget  væsenlig  til  en  udvikling  af  Thor- 
valdsen,   der  kom   til  at  stræbe  efter  et  helt  andet  mål. 

Både  Fernow  og  Goethe  var  da  også  enige  i  at  udtale, 
at  Carstens  var  død  uden  at  efterlade  sig  disciple. 

Hvad  Thorvaldsen  trængte  til,  det  kunde  Carstens 
ikke  meddele:  en  stræng  opfattelse  af  den  antike  stil  og 
en  tilsvarende  åndelig  dannelse,  med  blik  for  den  græske 
livsopfattelse  og  udtryksmåde.  Hvad  derimod  Carstens 
ejede,  den  uudtømmelige  kompositionsevne  og  den  idérige 
symbolik,  den  lader  sig  ikke  meddele.  Som  ungt  men- 
neske var  Thorvaldsen  uden  tvivl  påvirket  af  de  tegninger, 
han  i  København  havde  set  af  Carstens,  men  i  Kom  var 
denne  kun  én  blandt  de  mange,  hvis  frembringelser  var 
genstand  for  hans  studium. 

En  hovedegenskab  hos  Zoega  var  hans  udholdenhed 
og  tålmodighed.  Han  forberedte  sine  egne  arbejder  gen- 
nem åringer,  ubekymret  om  hvad  der  skulde  komme  ud 
af  dem.  Da  Nils  Schow  dog  gerne  vilde  have  rede  på, 
hvorhen  alle  disse  forberedelser  sigtede,  svarede  han :  « Hvad 
jeg  har  i  sinde  at  gøre,  er  jeg  endnu  meget  langt  fra  at 
have  endt;  hvad  jeg  for  øjeblikket  gør,  sker  fordi  min 
natur  driver  mig  til  virksomhed;  om  hvad  jeg  gør  nogen- 
sinde kommer  det  oflenlige  til  nytte,  beror  på  meget  til- 
fældige omstændigheder«.  Det  er  disse  uendelige  arbejder 
i  grunden  til  en  stor  bygning,  som  bringer  alle  nysgær- 
rige tilskuere  til  fortvivlelse.  Men  det  var  denne  tål- 
modighed, denne  slidsindethed,  som  han  meddelte  Thor- 
valdsen så  meget  af  som  var  nødvendigt  for  at  nå  til  en 
Jason. 

Det  gjaldt  først  om  at  skaffe  ham  tid  og  ro.  Thor- 
valdsen boede  i  hans  nærmeste  nærhed,  i  Strada  Babuina, 
som  fra  Piazza  di  Spagna  forer  nordpå  til  Piazza  del 
Popolo,  på  hjørnet  af  det  lille  stræde  op  imod  teatro 
d'Aliberti;  her  havde  han  lejet  det  atelier,  som  Flaxman 
forhen  havde  havt.  Senere  flyttede  han  til  Via  Felice  ved 
Piazza  Barberina;    den  ligger  lidt  sydligere,    men  konst- 

neren  måtte  på  sin  gang  til  studiet  passere  Zoegas  bolig. 
De  to  venner  begyndte  nu  med  at  studere  de  samlinger 
af  antiker,  som  efter  freden  i  Tolentino  skulde  udleveres 
til  Frankrig;  Zoegas  stilling  i  Horn  gjorde  det  muligt  at 
få  alt  det  at  se,  som  endnu  ikke  var  indpakket.  Derpå 
gennemgik  de  de  private  samlinger.  Imidlertid  begyndte 
Thorvaldsen  at  øve  sig  i  at  hugge  i  marmor,  og  da 
vanskelighederne  herved  havde  vist  sig  at  være  mindre 
end  han  troede,  kopierede  han  antiker,  et  Bakkushoved 
0.  s.  V.  Zoega  skaffede  ham  tilladelse  til  at  stå  i  Palazzo 
Consulta  på  Monte  Cavallo  for  at  kopiere  Polluxbilledet  i 
halv  naturlig  størrelse.  I  København  var  man  ikke  til- 
freds med  denne  «uvirksomhed»  som  det  kaldtes,  og  alt 
den  6.  Januar  1798  maatte  Zoega,  samtidig  med  at  Thor- 
valdsen afgav  sin  halvårlige  indberetning,  indlægge  et 
ord  for  ham.  Han  skriver  til  Munter:  «Bourke  siger  mig, 
at  De  har  talt  med  ham  om  en  idé  at  give  mig  inspek- 
tion over  de  danske  konstnere  i  Rom,  hvilket  skulde  være 
mig  meget  kært,  også  for  at  gøre  mine  breve  til  akademiet 
mere  interessante.  Jeg  har  hidtil  ej  meldt  noget  specielt 
dem  angående,  for  ej  at  tiltage  mig  en  avtoritet,  som 
mig  ikke  tilkom.  For  nærværende  tid  er  her  ikkun  én 
fra  akademiet,  billedhuggeren  Thorvaldsen,  en  ung  mand 
af  megen  fortjeneste,  der  just  i  denne  tid  ængstiges  ved 
et  rygte,  at  man  havde  truet  at  fratage  ham  sin  pension. 
Det  er  formodenlig  en  opfindelse  af  hans  fjender  for  at 
krænke  ham;  thi  det  vilde  være  en  sand  skam  for  akade- 
miet, ifald  det  var  muligt  at  overtale  det  at  ruinere  en 
mand  af  hans  anlæg  og  iver  for  konsten.  Han  skriver 
just  idag  til  akademiet  ifølge  sin  instrux,  dog  uden  at 
lade  mærke  af  hvad  jeg  her  siger  Dem.  De  vil  ved  lej- 
lighed erkyndige  sig,  hvorledes  det  dermed  kunde  hænge 
sammen«. 

Aldrig  kunde  Thorvaldsen  være  kommen  til  Rom  i 

en  heldigere  tid,  hvad  Zoega  angik.  Han  var  netop  færdig 
med  sit  store  værk  om  obeliskerne  og  lagde  sig  igen  efter 
basreliefferne;  så  kom  republiken  med  det  opsving  som 
fulgte  på,  og  hans  forelæsninger  i  institutet  over  Mithras 
og  Lykurg.  Aldrig  havde  han  selv  siden  sin  første  ung- 
dom været  så  betagen  af  oldtiden  og  den  antike  konst 
som  netop  dengang.  Også  for  Thorvaldsen  måtte  denne 
brogede  tid  i  verdensstaden  give  mangfoldig  anledning  til 
iagttagelser  og  studier. 

Så  kom  sejrens  dag;  i  begyndelsen  af  1803  fuld- 
endtes Jason  i  overnaturlig  sterrelse  og  Zoega  erklærede 
sig  tilfreds;  Canova  studsede  og  fandt  at  den  var  dannet 
«i  en  ny  og  storladen  stil«,  fremmede  strømmede  til  og 
Thomas  Hope  bestilte  den  udfort  i  marmor.  Frederikke 
Brun,  der  alt  forhen  var  bleven  gjort  opmærksom  på  ham 
og  som  hjalp  ham  til  at  få  sin  Jason  afstobt  i  gibs, 
gjorde  et  gilde  for  alle  sine  venner,  deriblandt  også  Hum- 
boldt  og  hans  familie,  samt  arveprinsen  af  Meklenburg, 
en  broder  til  dronning  Louise  af  Preussen.  Konstneren 
skulde  have  en  lavrbærkrans,  men  man  var  enig  om,  at 
han  aldrig  vilde  modtage  den  godvillig,  og  det  blev  derfor 
bestemt,  at  Ida  Brun,  der  som  bekendt  havde  en  særegen 
evne  til  at  fortrylle  alle  ved  sin  dans  og  mimik  og  hvem 
Thorvaldsen  aldrig  kunde  blive  træt  af  at  følge  med  øjnene, 
uforvarende  skulde  sætte  den  på  hans  hoved.  Denne  list 
lykkedes;  barnet  svævede  forbi  ham  og  lod  i  det  samme 
kransen  synke  ned  på  hans  smukke  pande.  Thorvaldsen 
blev  forvirret  og  udbrod  på  dansk:  »O,  den  tynger  på 
min  isse!«  Selskabet  skiltes  først  sent;  men  da  de  på 
Villa  Malta  ud  på  natten  lå  i  den  dybeste  søvn,  blev  der 
banket  på  med  temmelig  voldsomhed.  Det  var  Thor* 
valdsen,  som  i  sengen  var  kommen  i  tanke  om  at  han 
havde  glemt  sin  krans  og  derfor  strax  var  sprunget  op 
for  at  hente  den.    Da  fru  Brun  mange  år  efter  i  Koben- 

havn  mindede  ham  om  denne  lille  begivenhed,  udbrød 
han:  "Ja,  men  det  var  også  den  smukkeste  krans;  intet 
har  senere  glædet  mig  så  meget«. 

Samlivet  med  Thorvaldsen  blev  en  rig  kilde  til  glæde 
for  Zoega  og  hele  hans  hus.  Der  er  blandt  konstnerens 
papirer  opbevaret  et  brev  fra  Maria  Zoega,  skrevet  til 
ham,  da  han  gjorde  den  korte  udflugt  til  Neapel  i  foråret 
1804,  vistnok  det  eneste  opbevarede  skriftlige  mindes- 
mærke fra  denne  kones  hånd.  Det  viser  hvorj  hjerteligt 
og  smukt  det  forhold  var,  som  fandt  sted  mellem  dem, 
ligesom  det  giver  os  et  bevis  på  hendes  evne  til  at  forme 
og  skrive  et  endog  meget  sirligt  brev  til  en  ung  ven  af 
huset,  der  skulde  udføre  en  lille  kommission  for  hende. 

Den  27.  April  1805  skriver  Zoega  til  Munter:  «I 
dette  øjeblik  kommer  Thorvaldsen  til  mig,  og  da  jeg  siger 
ham  at  jeg  skriver  til  Dem,  beder  han  at  hilse  venskabe- 
ligst. Han  er  nu  ret  kommen  i  tur,  får  én  kommission 
efter  den  anden:  ingen  tvivler  mere  at  jo  han  og  Canova 
ere  de  første  billedhuggere  i  Rom.  Det  smigrer  mig 
noget  at  se  stadfæstet,  hvad  jeg  har  sagt  og  skrevet  i 
tider,  da  ingen  ret  vilde  tro  det».  Han  oplevede  at  se 
statuerne  Psyke,  Hebe  og  Amor,  basrelieffet  Akillevs  og 
Briseis,  foruden  mange  andre  udkast  og  skitser  med  blyant 
og  i  ler,  fremstå  i  hans  atelier. 

Det  varmeste  venskab  vedligeholdtes  mellem  de  to 
mænd  til  det  sidste.  En  tredje  optoges  i  det  fra  det 
øjeblik  af,  da  konstneren  havde  tildraget  sig  offenlig  op- 
mærksomhed, nemlig  baron  Schubart  på  Montenero,  Schim- 
melmanns  svoger.  Hos  ham  tilbragte  som  bekendt  Thor- 
valdsen mange  fornøjelige  dage,  ligesom  Schubart  i  mange 
henseender  opmuntrede  Zoega  og  støttede  ham  i  hjemmet. 
En  livlig  korrespondance  mellem  disse  mænd,  ført  på 
fransk,   kaster  i  mange  henseender  lys  over  de  daværende 

forhold,  men  indeholder  kun  få  træk  til  en  karakteristik 
af  Zoega. 

Også  andre  optoges  i  deres  venskab.  Af  Danske 
malerne  Hansen  og  Lund  og  frem  for  alt  arkitekt  Stanley, 
hvem  Zoega  spåede  en  lignende  storhed  i  sit  fag  som 
Thorvaldsen  i  sit;  han  døde  desværre  efter  en  lang  håbløs 
sygdom.  Af  tyske  konstnere  omgikkes  de  især  maleren 
Koch,  som  Thorvaldsen  boede  sammen  med,  og  billed- 
huggeren Kauch.  Disse  venner  sad  ved  Zoegas  sygeleje, 
da  han  blev  overfalden  af  sin  sidste  feber;  især  Bauch, 
som  han  satte  mest  pris  på  af  de  fremmede,  fordrev  tiden 
for  ham  med  allehånde  skæmt.  Men  da  lægen  havde 
erklæret  hans  tilstand  for  håbløs,  veg  Thorvaldsen  ikke 
mere  fra  hans  side.  Det  åndfulde  billed,  som  han  tegnede 
af  sin  afdøde  ven,  var  bestemt  til  at  udføres  i  marmor 
og  opstilles  i  Pantheon  blandt  landets  store  mænd.  Det 
vil  vel  engang  finde  sin  plads  i  hans  fædreland,  som 
skylder  ham  så  meget  og  som  han  elskede  så  højt. 

Så  meget  kan  i  alle  tilfælde  siges,  at  uår  engang  det 
danske  åndsliv,  som  det  udviklede  sig  fra  trin  til  trin,  fra 
Evald  til  vore  dage,  tages  op  til  en  fordomsfri  og  alsidig 
drøftelse,  da  skal  det  nok  sandes,  at  Sønderjyden  Georg 
Zoega  har  været  med  til  at  lægge  grunden  og  gøre  udkast 
til  den  bygning,  der  rummer  så  mange  af  vore  bedste 
minder. 

ANMÆRKNINGER  OG  HENVISNINGER. 


Hovedkilden  til  Zoegas  biografi  er: 

F.  G.  Welcker:  Zoegas  Leben.  Sammlung  selner  Briefe  und 
Beurtheilung  seiner  Werke.  1819.  1—2  Theil  (XXIV.  470  + 
457   sider). 

[Alle  brevene  er  her  oversatte  på  tysk,  men  tiltrods  for  forfat- 
terens udtalelser  i  fortalen  p.  XXIII  i  en  ofte  endog  meget  stærkt 
lempet  form;  de  enkelte  tyske,  som  har  kunnet  jævnføres,  synes 
derimod  at  være  ordret  aftrykte]. 
Ved  siden  heraf  må  nævnes : 

N.  Schow:  En  beretning  om  afdøde  prof.  og  ridder  Georg  Zoeca's 
liv  og  fortjenester,  især  med  hensyn  til  ældre  literatur,  arkæologi 
og  afbildende  konster.  1809.  (Særtryk  af  videnskabernes  sel- 
skabs skrifter.     68  sider  4.) 

A.  C.  Gierlew:  Om  G.  Z.  i  »Lærde  Efterretninger«,  1809,  s.  248— 56. 

Ny  kg  1.  samling  2164 e.  4:  Uddrag  af  breve  fra  Zoega  til  Munter, 
til  brug  ved  hans  minde  i  det  kgl.  danske  videnskabernes  sel- 
skab i  Kbhvn.     1809; 

Zoegas  efterladte  papirer,  fordelte  i  15  pakker  og  kapsler; 

Samling  af  breve  til  Zoega,  embedspapirer  o.  s.  v.  (•Bøllings 
samling*);  alle  i  det  kongelige  bibliotheks  samling  af  hånd- 
skrifter. 

Finans-kollegiets,  kommerce-kollegiets  o. a. arkiver  (i Konge- 
rigets arkiv).     Brevsamlingen  i  Thorvaldsens  museum. 

I.    Slægt  og  ferste  ungdom. 

SI  fl. 

Ny  kongl.  samling  1977ep.  4.  Daus  samling  af  præstehistorier, 
Møgeltønder  sogn:  Avtobiografl  af  Vilhad  Zoega.  Heri  efterret- 
ning om  hustru  og  børn.  Hustruens  slægtskabsforhold 
til  biskop  Brorson  er  videre  forfulgt  i  forskellige  arkivalier.  Af 
børnene  nævnes:  Jørgen')  (født  20.  Dec.  1755),  Ulrikka  Avgusta 
(f.  16.  Nov.  1757),  Hans  (f.  1761),  og  Karl  Ludolf  (f.  1763). 

Slægten   Zoegas*)  oprindelse   nævnes    efter  Vilhads   opgivelse,   der 


I)   O^så  farbroderen  Georg:  kaldes  i  slægttavlen  Jørgen. 

')  Navnet  skrives  nn  i  reglen  Zoega  for  (i  tysk)  at  undgå  fejllæsning  (oe  =  ø),  men 

i  Italien  vendte  oldgranskeren  tilbage  til  den  oprindelige  skrivemåde,   som  her 

er  falgt. 

findes  i  Bøllings  samling,  hos  Welcker  I  35  f.;  i  en  mere  afor- 
vansket  form  findes  den  hos  P.  Rhode:  Samlinger  til  Haderglev 
amts  beskrivelse,  s.  321,  sml.  389. 
Slægten  Fabricius's  ældre  led  (deriblandt  de  to  bekendte  super- 
intendenter) er  omtalte  på  flere  steder;  her  skal  kun  de  foran 
omtalte  personers  indbyrdes  forhold  fremstilles: 

Beviserne  for  denne  slægUavles  rigtighed  findes  på  følgende  steder: 

Karsten  Jensens  og  hustrus  forfædre  findes  hos  O.  H.  Moller, 
Die  familie  Amders,  og  kan  suppleres  og  retles  af  Flensborgs 
diplomatarium.  Se  endvidere  Andreas  Amders:  Tundersche 
Unsterbliche  Sterblichkeit  (II).     1675. 

Samme  steds  nævnes  Katrine  Gyde  og  hendes  søn.  Dette  slægt- 
skab kendes  ligeledes  af  Andreas  Hojers  selvbiografi,  trykt  flere 
steder,  bl.  a.  foran  hans  «K6nig  Friederich  IV  Leben«,  p. IX. 

Andreas  Gottliebs  forfædre:  Allen,  Det  danske  sprogs  historie  1 
308  fl.  312  (239).  Jensen:  Kirchliche  Statistik:  Humtrup, 
Medelby,  Drede. 

Johan  Kristians  forfædre:  Kieler  Blåtter  1819.  I  88.  E.  E. 
Carstens,  Die  Stadt  Tondern,  s.  214.  Jensen:  Kirchliche  Sta- 
tistik: Hostrup.  Z  o  eg  as  forhold  til  slægten:  P.  Rhode,  Sara- 
linger  til  Haderslev  amts  beskrivelse,    s.  321. 

Side 

7.  Welcker.  1  118.     4.  5. 

8.  »Ursprunglich  deutsch  sind  alle  an  die  Familie  geschriebenen 
(Briefe)..     Welcker.     I.     p.  XXIV. 

9.  Dansk  som  Zoegas  modersmål:  Thiébaut,  Notice  sur  G.  Z.  26: 
Il  ecrivoit  —  l'allemand  comme  sa  propre  langue.  Nissen  skriver 
til  ham  30.  Okt.  1796  fra  Wien:  »Nous  sympathisons  a  l'égard 
de  notre  langue  maternelle,  qui  peut  trés-bien  étre  regardéc 
comme  du  chifre«.     iBøUings  samling.) 

Om  Ahlemann:  Provinzial-Berichte  1789,  85  fl. 

10.  Om  Gottingen:  R.  Prutz,  Der  Gotlinger  Dicliterbund ;  ss.  83.  91. 
93  fl.  189.  193.  222.  234.  334.  A.  H.  L.  Heeren.  Heynes  Leben. 
Karl  Godeke,  Elf  Bucher  deutscher  Dichtung,  I  724  fl.  775. 

18.  To  romanser  af  Zoega  findes  hos  Welcker  I  65  fl.  Den  første 
hedder  »Rinaldo  und  Elline«  og  minder  om  Burgers  Lenore,  den 
anden  »Othar,  Sigfricds  Sohn>;  begge  efter  bekendte  kæmpeviser. 

19.  Heerens  Heyne,  s.  244. 

23.  Welcker  I  39.  167.  Nyeiups  forfatterlexikon:  Fr.  V.  W.-J.  var  født 
1724  og  havde  sidst  været  landdrost  i  Oldenburg,  indtil  af- 
ståelsen 1773:  han  levede  senere  på  sin  gård  Ravnstrup  på  Sæl- 
land, t  1790.  Udgav  1781:  »Abhandlung  uber  die  åltere 
scandinavische  Geschichte,   von  den  Cimbern  und  den  Gothen«- 

II.    To  år  i  fædrelandet. 

26.  De  kronologiske  opgivelser  er  fra  nu  af  for  en  stor  del  efter  en 
på  italiensk  affattet  journal  blandt  Zoegas  efterladte  papirer, 
pakken  XIII. 

27.  Skuepladsen  1777—78.     Overakov  III  91  fl.:  30.  salson. 

28.  Konstudslilling  Jan.— April  1778:  F.  J.  Meier,  Joh.  Wiedewelt, 
8.113  ir. 

28.  Den  ældre  Georg  (Jørgen)  Zoega:  Høst,  Slruensee,  I  218. 
11  52.  198.  200.  234.  Welcker  I  76.  Rhode,  Haderslev  amt, 
321.  Zoegas  stamtavle  i  Bøllings  samliog.  Han  udnævntes 
d.  8.  Juni  74  ved  kabiuetsordre  til  postkasserer  og  kaldes  da 
endnu  memorial-expeditør. 

29.  Georg  N.  M  SS  en:  Erslevs  forfatterlexikon  II  452. 

Johan  Zoega:  Schlesuig- Holst.  Provinzialberichte  1789.  2, 
150  flf.  Stover,  Hist.-slatist.  Beytråge  (1789).  Frederikke  Brun: 
Wahrheit  aus  Morgentråumen,  84  IT.  Rentekammerets  og  finans- 
kollegiets  arkiver. 

33.  Esmarch.  Fr.  Brun,  8.163  ff.  Han  udnævntes  14.  April  1783 
til  fuldmægtig  i  2.  slesvigske  kontor  i  rentekammeret  og  havde 
dengang  i  flere  år  været  volontær.  I  forestillingen  til  den  kongt. 
resolution  siges  der,  at  han  i  mange  år  har  •konditioneret«  hos 
gehejmeråd  Stemann,  daværende  finansminister.  Strax  efter  ud- 
nævntes ban  iøvrigt  ved  kabiuetsordre  af  20.  Juni  s.  år  til  told- 
forvalter i  Holtenau  ved  Ejderkanalens  munding.  Den  12.  Avg. 
1801  blev  han  toldforvalter  i  Rensburg  med  overtilsyn  over  hele 
kanalen.  Han  døde  1820  og  efterlod  bl.  a.  sønnen  Karl,  der  er 
bekendt  af  sit  forhold  til  oprøret.  Welcker  1  94.  Præsten  Boie 
i  Flensborg:  Jensen,  Kirchl.  Stat.  872.  Briefe  von  J.  H.  Voss, 
I   163.  211.  223.     III   I.  189  IT. 

34.  Andre  bekendte:  Welcker  I  144.  166.  Wedel-Jarlsberg  var 
avskultant  i  rentekammerets  sekretariat.  »Otto  Stemann,  dein 
Bruder  Bår>,  omtales  i  Esmarchs  brev  af  28.  Dec.  1801  (Bøllings 
samling).  —  Det  følgende  hos  Welcker. 

35.  Om  universitetet:  Welcker,  77.  78.  82.  Om  opholdet  blandt 
Danske,  s.  100.  117.  Viihad  Zoegas  examen  omtales  i  hans 
selvbiografi. 

36  f.    Zoegas  forelskelse  i  København,  W.  131  ff.    84  S. 

38  f.     A.  G.  Fabricius:  foregående  side  og  W.  107. 

39.  Pladsen  hos  Brøgger,  W.  s.  83.  89.  Jakob  B.  udnævntes  den 
8.  April  1778  til  konsumptions-inspektør  i  Kerteminde  fra  1. 
Januar  78.  Han  flyttede  dertil  midt  i  Oktober  »for  at  gøre  sig 
bekendt  med  stedet«.  Se  toldkammer-kollegiets  konsumptiona- 
kontor,  journal  1778,  nr.  292  (Kongerigets  arkiv). 

43  ff.  Brevene  fra  Kerteminde  hos  Welcker.  8.  Dec.  1778,  s.  154. — 
25.  Dec.  8.  180.  —  Til  Esmarch  8.  dag,  8.  178.  —  3.  Jan.  79, 
8. 185.  —  17.  Jan.  s.  196.  —  6.  Febr.,  s.  206.  —  11.  Marts,  s.  217 


216 


III.    København  og  Rom. 

Side 

48  f.  Tidsbestemmelserne  efter  journalen  (og  tildels  Welcker).  Lige- 
ledes en  del  enkeltheder  fra  opholdet  i  København  og  rejsen. 
A.  C.  V.  Helnen  og  Hollufgård:  Danske  atlas  III  472.  VI 
629  f.  Han  var  født  1759,  f  1814;  blev  21.0kt.  1774  udnævnt 
til  kammerjunker  og  stod  som  løjtnant  i  holstensk  rytterregl- 
ment;  4.  Sept.  8t  kammerherre.  Efterladte  stifbørn:  Wedel- 
Heineo.     (Kroghs  adelslexikon.) 

49.  Brev  af  21.  Maj.     Welcker  s.  225. 

50.  Brev  af  16  Dec.  78:  Welcker  s.  171.  —  13.  Marts  79:  s.  220.  — 
10.  Juli:  8.  226. 

51.  Brev  af  6.  Sept.  79:  Welcker  s.  232.  --  25.  Okt.:  s.  235  ff. 

52  f.     Om  Herder:  W.  s.  218.     Om  Lesslng  og  Goethe,  s.  231.  146. 

53.  Drama  Francesca.     Welcker,  s.  240  f. 

54.  Om  de  lærde,  25.  Okt:  s.  236. 
N.  J.  Schow:   »Beretning«,  s.  5  f. 

57.  Brødrene  Birch,  Welcker,  s.  249  fT. 

58.  Brev  af  26.  Marts  79:  s.  251. 

59.  Dagbog:  Viaggio  da  Ratisbona  a  Vienna  in  barca  sul  Danubio. 
a(pTz  (1780)  prima  giornala  etc.  —  Viaggio  da  Vienna  a  Venezia. 
—  Soggiorno  in  Venezia.  —  Håndskrifter,  kapsel  XIII.  Welcker 
255  ff.  C.  B.  Stark:  Archåologie  der  Kunst  I  246:  »Seine 
architechtonische  Charakteristik  Venedigs  zeichnet  sich  durch 
entschiedene  Schårfe  aus>. 

61.  Om  Rom:  Welcker,  I  325.     II  411. 

62.  Om  Neapel:  Welcker,  I  336.  340  ff. 
63  f.     Turin,  den  18.  Juni  81:  s.  348—56. 

65.  Opholdet  i  København  efter  dagbogen  (Håndskrifter  XIII  I  a). 
Om  møntkabinettet  haves  en  pakke  akter  ved  Fonden  ad  usus 
publicos.     (Kongerigets  arkiv.) 

66.  Brev  til  Heyne,  11.  Sept.  81  :  Welcker,  s.  366  ff, 

68.  Kabinetsordren  af  20.  April  82  findes  i  original  ved  Fonden  ad 
usus  publicos,  med  hoslagte  breve. 

69.  De  ægyptiske  mindesmærker:  Genealogisk  og  biografisk  arkiv, 
8.441:  Brev  fra  Z.  til  Abrah.  Kali.     Gottingen  5.  Juni  82. 

70.  Guldbergs  instrux:  Welcker,  s.  377  f. 

71.  Wien,  d.  6.  Okt.  82;  s.  393  ff.     1.  Dec;  s.  402. 

72.  Om  Stefano  Borgia:  »Minerva.  1804.  IV.  277  ff.  (biografi  af 
Fr.  Munter)  og  1805.  Febr.  (»Skildring,  af  N.  Schow,  efter  en 
mindetale  i  videnskabernes  selskab).  Gierlew:  Breve  over  Italien 
og  Sicilien  II  171  f. 

75.  Maria  Pietruccioli.  A.  C.  Gierlew  i  Lærde  EfterretDinger  1809, 
8.  251.     Welcker  I  445.     Brev  til  Birch,  d  .5.  April  1783,  8.404. 

76.  Brev  af  24    Maj;  —  s.  410. 

77.  Ægteskab  o.  s.  v.     s.  449.  464.  411. 
Til  Esmarch,  20.  Avg.  83;  —  8.413. 

78.  Til  faderen,  d.  6.  Avg.  85;  —  8.  460. 

79.  Til  Joh.  Zoega,  d.  8.  Dec.  84;  —  8.445. 

Zoega  om  sin  hastru,  Welcker  I  444.  450.  455.    II  348.  352. 

80.  Om  beskrivelsen  af  de  ægyptiske  kejsermønter,    Welcker  II  18. 

I  417  f. 

82.  Paris  d.  18.  Juni  84;  —  1  434.  Bernstorffs  brev  af  26.  Juni 
blandt  hans  'modtagne  breve  fra  Danske«  (Bøllings  samling). 
Her  findes  tillige  flere  breve  fra  Esmarch  (et  af  4.  Juli,  dat. 
Flensborg,  uden  underskrift),  hvoraf  gangen  i  korrespondancen 
og  forhandlingerne  i  København  om  Zoegas  skæbne  kan  følges 
i  enkelthederne. 

84.  Til  Joh.  Zoega,  d.  8.  Dec.  84;  —  I  445  fif.  Til  Esmarch,  d.  10. 
Nov.  —  s.  442. 

85.  Resolutionen  af  30.  Dec.  84  meddeles  d.  4.  Jan.  af  Numsen  til 
Schimmelmann  til  videre  forestilling  og  expedition  (Pakken: 
•  Mynt  og  Medaille  Cabinettet*  ved  Fondeu  ad  u.  p.).  Sagens 
videre  gang  blandt  kongl.  resolutioner  ved  Fonden,  1785,  nr.  21. 
Zoegas  forhold  i  Rom,  Welcker  I  451  (Brev  til  Esmareh,  af 
15.  Jan.  85\ 

IV.    Opholdet  i  Rom. 

88.  Til  Joh.  Zoega,  den  5.  Marts  85;  —  Welcker  I  453.  Til  Vilh. 
Zoega,  d.  6.  Avg.  85;  —  8.459. 

89.  Lignende  udtalelser  om  Rom  genQndes  hos  Goethe,  W.  Hum- 
boldt,  Brøndsted  o.  m.  a.  SmI.  Schillers  udbrud  i  hymnen  til 
glæden : 

Prachtiger  als  ^ir  in  unserm  Norden, 
wohnt  der  Betler  an  der  Engelspforten, 
denn  er  sieht  das  ewig  einz'ge  Rom! 
89.    Zoegas  lejekontrakt  på  boligen  1  Strada  Gregoriana  findes  blandt 
brevene,  dat.  28.  Jan.  85;    han   boede   der  til  sin  død;   Welcker 

II  413. 

Lokaliteterne  1  Rom  efter  Ernst  Platner  u.  Ludwig  Urllchs,  Be- 
schreibung  Roms  (1845)  S.  439.  457.  459.  461. 
90  f.     Indtægter.    De  150  dukater,  som  paven  lovede  ham  d.  10.  Jan. 
1785  er  de  samme  som  de  300  scudi,    som   han   omtaler   i   sin 
ansøgning  tU  kongen  af  30.  Sept.  97:    •Dnrch  eln  Werk  Qber  die 

Aegyptischen  Munzen,  welches  ich  hier  drucken  liesz,  erhielt  ich 
den  Auftrag  ein  grosseres  uber  die  Obelisks  und  andere 
Aegyptische  Alterthumer  zu  sciirejben,  mit  einer  jaliriichen  Pen- 
sion von  300  Scudi  und  dem  Versprechen  nach  Voilendung  des- 
selben  eine  cintrågiiciie  Bedicnung  zu  erhalteni.  (Finanskoll. 
journal  1797  nr.  1979.)  Gierlew  siger,  at  han  havde  dem  som 
tolk  ved  propagandaen  (Lærde  Efterretninger  1809,  252).  Schow 
har  det  samme,  men  nævner  fejlagtig  30  scudi  månedlig.  (Be- 
retning, 8.  17.) 

Tilfældige  indtægter;  Welcker  II  43.  194  (Brev  af  G.  Jan.  98): 
•  Mit  dem  Kardinal  bin  ich  nie  in  einem  positiven  Verhåltniss 
gestanden,  und  weiss  mir  nicht  das  Geriicht  zu  erklåreu ,  dass 
ich  sein  Bibliothekar  sei  und  dafiir  100  Scudi  håbe«.  Værket 
om  de  ægyptiske  mønter;  sst.  s.  47,     Hjælp  fra  Danmark;  s.  43. 

91  f.     Schlanbusch:  brev  til  A.  Birch,  28.  Marts  86;    Welcker,  II  14. 

92.  Understøttelse  af  kronprinsen;  Welcker  II  44.  At  den  alt  tog  sin 
begyndelse  fra  denne  tid  synes  at  fremgå  af  N.  Nissens  ansøg- 
ning (for  børnene)  af  30  Nov.  1819;  thi  her  siges  der:  Det  er 
nu  34  år  siden  at  D.  M.  tilvendte  faderen  Deres  allerhøjeste 
nåde;  dens  uafbrudte  forundelse  indtil  hans  død  1809  har  be- 
vidnet Deres  allerhøjeste  tilfredshed  med  ham  o.  s.  v.  (Fin. 
deput.  j.  1819,  906.)  Schow,  s.  17:  -meget  tidligen«.  Forhold 
til  konstakademiet;  Welcker  II  43  f.  F.  J.  Meier,  Joh.  Wlede- 
welt,  s.  168  f.  T.  Baden,  Arveprins  Fredriks  velgerninger  imod 
konstakademiet,   s.  28  f. 

Om  hans  arv  findes  oplysninger  i  broderens  breve  (Bøllings 
samling).  20.  Juni  1792  skriver  han,  at  der  ialt  efter  faderen 
fandtes  24—25000  rdl.,  af  hvilke  hver  broder  fik  3230  rdl., 
foruden  deres  mødrenearv  på  o.  600  rdl.  Til  Georg  var  der 
780  rdl.  foruden  »de  alt  modtagne«  3010  rdl.  Om  der  herved 
lænkes  på  tidligere  modtagne  summer,  får  stå  hen;  sandsynligst 
er  det  vistnok  at  han  bar  fået  en  sådan  arv  udbetalt,  og  at  det 
netop  er  den  som  findes  efter  hans  død.  Han  har  da  aldrig  be- 
tragtet sig  selv  som  den  virkelige  ejer  af  disse  penge,  men  har 
strax  bestemt  dem  til  at  ligge  hen  indtil  efter  sin  død. 

94.  Brev  af  7.  Marts  1795  i  uddragene,  Ny  kongl.  samling  2164e.  4. 
8.  54. 

96.  Børnene,  Welcker,  II  44  f.  Konens  helbred:  Blandt  Thorvaldsens 
efterladte  papirer  findes  en  tilladelse  for  Zoega  og  hans  hustru 
til  at  spise  kød  i  faslen  for  helbredets  skyld,  20.  Febr.  96. 
Forhold  til  konen,  Welcker,  II  5.  92  (original  i  uddrag  s.  66) 
352.  347.  Engelstoft  til  Nyerup,  d.  21.  Juli  1804,  se  s.  116. 
(Fernow)  Sitlen  u.  Kulturgemålde  von  Rom,  s.  46  f.    Til  hendes 

utroskab  hentyder  Welcker  II  45.  46.  Hertil  sigter  atter  Torkel 
Baden,  når  kan  polemiserer  mod  brevenes  udgivelse,  «af  hvilke 
man  ej  lærer  andet  end  forhadte  hemmeligheder,  som  gud  ske 
lov  ingen  Dansk  har  forrådt-  (Nyeste  skilderi  1825,  nr.  33). 
Baden  omtalte  iøvrigt  selv  dette  forhold  som  notorisk  (efter 
meddelelse  af  hans  datterseu,  fuldmægtig  Burmann  Becker). 
Om  hendes  død,  Welcker  II  352.  347.  Lignende  udtalelser  til 
Schubart  s.  342  f.  og  til  Fr.  Munter,  uddrag  s.  316:  —  »jeg 
finder  mig  så  fne  og  forladt  som  ingensinde  tilforn«. 

97.  Brev  af  20.  Maj  1796  blandt  uddragene,  s.  77.    Welcker  II  384- 

98.  Brev  af  18.  Nov.  88;   —   W.  il  36.     28.  Marts  86:  —  sst.  15. 
Om  Goethe  o.  s.  v.     Welcker  II  407  f. 

99.  Torkel   Baden    i    Nyeste    skilderi   af    København    1825,    nr.  33. 
Neues  Archiv  fur  Philologie  und  Pådagogik,  Nov.  1S33,  nr.  55. 

100.  Abildgård  til  Zoega,  15.  Dec.  1794  (original  i  Bøllings  samling). 
Brev  til  MQuter  af  1 1.  Febr.  1795,  i  uddragene,  8.49. 

101.  Prins  Emil:  Brev  til  Munter  af  4.  Marts  1797,  uddragene,  s.  92. 
Welcker  II   183.  —  16.  Sept.  97:  sst.  ».  98  (italiensk)     W.  185. 

102.  Fr.  Reventlow,  brev  til  Zoega,  dat.  Emkendorf,  19.  Avg.  97 
(original).  Zoegas  ansøgning  (på  tvsk)  ved  Fin.  koll.  journal 
1797,  nr.  1979.  Forestilling  og  resolution  i  kollegiets  resolutions- 
protokol.  Kommcrcckoll.  resolutionsprotokol.  Originalen  til 
meddelelsen  blandt  Zoegas  embedspapirer:  »En  consideration 
des  services  que  Yous  aves  rendu  aux  gens  de  lettres  Danois, 
qui  ont  fait  quelquc  sejour  å  Rome  il  a  plu  Sa  M.>  etc. 

104.    Brev  af  4.  germiie,  anno  6  ("'3  98)  blandt  uddragene,  s.  123—38. 

Her  meddeles    en  række  efterretninger  om  republiken  og  insti- 

tulet;    Z.  •I'unico  oltramontano  in  lisla«.     I  et  senere  (fransk) 

brev,  af  16.  Floreal  6  (Vs  98),   føjes  hertil  nye  oplysninger,  sst. 

149.     (Fernow:)  Sitten  u.  Kulturgemålde  von  Rom  XXXVI  ff. 
105  f.     Borgias   pension:    Fin.  koll.  kongl.  resolutioner.     Welcker  II 

201  f.  231.  213  ff. 
106.    Zoegas    breve    fra    denne    tid    hos    Welcker    II    203.    208—13. 

218-24. 
107  ff.     Kommerce-kollegiets  konsulatkontor,   pakken   nr.  1572,  Isg: 

Rom  1800—1802.    Alle  indberetninger  er  danske;  de  italienske 

koncepter    til    dem    findes    tildels    blandt    hans    papirer.     SmI. 

kontorets  kopibog  og  journal.    Brevj  til  Fr.  Brun  bos  Welcker, 

II  232.  238. 
110  f.     Udnævnelsen  ttl  Kiel.    Voss's  del  i  dette  anliggende  omtales 

i    et    brev    fra   Esmarch    til   Zoega   af  28.  Dec.  1801    (original). 

Munters  brev  af  25.  Nov.  1800  bl.  originalerne.    Welcker  II  248  11. 

Kommerce-koU.  konsolatjouroal  1801,   1001   (Pakken  nr.  1572). 

Korrespondancen  fra  1801 — 2  dels  hos  Welcker,  dels  i  original 
i  den  Bøllingslie  samling.  Esmarchs  brev  af  28.  Dec.  1801 
modbeviser  Welckers  formodning,  at  denne  Zoegas  ældste  og 
intimeste  ven  skulde  have  afbrudt  forbindelsen  med  ham,  fordi 
Z.  ikke  strax  havde  meddelt  ham  efterretningen  om  sit  ægte- 
skab (I  449);  det  hedder  nemlig  her:  »Das  unangenehme  Gefuhl 
meines  Unvermogens  das  fur  Dich  thun  zu  konnen,  was  ich  so 
gern  wollte,  gab  die  erste  Veranlassung  meines  Stillschweigens. 
Du  bist  ganz  ausser  Schuld«.  Tyske  kancellis  forestilling  og 
den  kongl.  resol.  af  li.  April  1802  i  resolutionsprotokollen 
1802,  extrakt  nr.  12,  7.  (Ansøgningen  o  s.  v.  må  findes  blandt 
de  til  Preussen  udleverede  arkivalier).  —  D.  1.  Dec.  1802  ud- 
nævntes vicekonsul  L.  Hoffmeister  i  Ancona  til  hans  efterfølger 
som  konsul. 

111.  Om  hans  søskende  findes  mange  oplysninger  i  de  efterladte 
breve.  —  Brev  til  Kordes  (udg.  af  hertugdømmernes  forfatter- 
lexikon)  af  2.  Aug.  1802  omtales  Staatsburg.  Mag.  111  254. 
Tysk  forelæsning  bl.  papirerne,  kapsel  XIII,  SmI.  Welcker  II  433. 
Trykt  i  Welckers  udg.  af  «G.  Z.  Abhandlungen.,  s.  265—303. 

112  f.  Om  opsættelsen  hos  Welcker  II  267  IT.  og  i  de  originale 
breve.  Blandt  dem,  der  strax  var  betænkelige  ved  udnævnelsen, 
var  Esmarch  og  Abildgård.  Ansøgning  af  23.  Marts  1804  ved 
Fin.  koll.  j.  nr.  1286.  SmI.  endvidere  nr.  2205.  2653  og  reso- 
lutionsprotokollen. 

114.  Schubart  til  Thorvaldsen,  brevsamling  i  dennes  museum. 
Zoega  til  Kbhvn.     Welcker  II  297. 

115.  W.  v.  Humboldt,  Werke  V  (breve  til  F.  A.  Wolf),  s.  252  (15. 
April  1803). 

116.  Udvalg  af  L.  Engestofts  skrifter,  III  303. 

117.  Kontrakt  mellem  P.  P.  og  G.  Z.  bl.  papirerne. 

118.  Munter  .til  kongen-,  d.  26.  Avg.  1809;  Fin.  koll.  j.  nr.  2202. 
Zoega  til  Schubart,  Welcker  II  357. 

119.  Brev  af  28.  Dec.  1808;  Uddrag  s.  334.     Welcker  II  367. 
Zoegas  død.    Kohlrausch  gav  samme  dag  som  Z.  døde  en   ud- 
førlig  fremstilling   af  hans  sygdom  i  brev  til  Schubart;    denne 
sendte  afskrift  til  Munter,  indført  i  uddragene.    Derefter  Welcker 
II  414  fr. 

121.  Hvad  her  er  meddelt  om  Zoegas  efterladenskaber  og  børn  er 
hentet  af  de  officielle  kilder.  Et  brev  fra  Fredrik  S.  Z.  til  hr. 
kapt.  Zoega,  dat.  25.  Juni  1870,  er  af  denne  velvilligt  meddelt 
forfatteren.  Hr.  kand.  J.  Bloch,  assistent  i  Kongerigets  arkiv, 
har  af  sin  rige  samling  af  breve  og  aktstykker  til  Schubarts  og 
flere  samtidiges  historie,    meddelt  forf.  en   række  oplysninger. 

(især  af  de  Dankwarthske  papirer  på  universitetsbibl.)  som  til- 
fulde godtgør,  hvor  uberettiget  Thieles  mistænkeliggørelse  af 
Schubarts  formynderskab  er.  Her  er  dog  ikke  stedet  til  at  gå 
nærmere  ind  på  dette  forbold. 

V-    Zoega  som  oldgransker. 

123  f.  Welcker  I  418.  463.  II  18.  Bogens  titel  er:  .Numi  Ægyptii 
imperatorii,  prostantes  in  museo  Borgiano  Velitris,  adjectis 
præterea  quotquot  reliqua  hujus  classis  numismata  ex  varils 
museis  atque  libris  colligere  obllgit.     Romæ  1787*. 

125.  Brev  til  faderen,   17.  Maj  89;  —  W.  II  46.  —  25.    Sml.  29.  75. 

126.  Heynes  dom:  Welcker  II  61.  —  Tychsen  u.  Heeren,  Bibliothek 
der  alten  Literalur  u.  Kunst,  6.  Stuck,  1789;  s.  124  ff.  131. 
7.  Stuk,  s.  1 — 79:  (Jber  einige  Symbole  nnd  Gottheiten  der  alten 
Ågyptier,  aus  dem  W'erk  des  Hr.  Zoega  •Numi«  etc.  —  Denne 
ros  over  en  landsmand  tilegnede  man  sig  i  hertugdømmerne: 
Provinziaiberichte,  1788.     11  92.     1789.     II  300. 

128.  Welcker  om  møntværket,  II  25  (T.     Stark,  s.  247. 

129.  Brev  af  9.  Jan.  86;  —  Welcker  II  5  ff.  (at  det  er  denne  dag 
og  St.  Knud  altså  hertugen,  ikke  kongen,  ses  ved  sammen- 
ligning med  de  nærmest  følgende  breve). 

Omfattende  studier,  Welcker  II  31  —  40:  Crosse  Vorarbeiten. 
131  f.     Schow,  s.  20.  25. 
133  f.     Brev  til   Suhm:    Danske  samlinger,   III  381.     Sml.  18.  Nov. 

1791  til  Baden  i  Nyeste  skilderi  1822,  nr.  33  (italiensk). 
135.    Brev   af    17.  April  93,   I   Minerva    1799.     I  257  f.     (Afskrift  af 

originalen  findes  Ny  kongl.  samling  2164d.     4. 

136  f.     Welcker,  I  418.     II  6.  42.  47. 

137  f.     Orfevs;  brev  til  Munter  af  12.  Marts,  1  uddrag  s.  I.    Welcker 

11  95.  189.  78. 
139  ff.     Brevene  til   Munter,    her  efter  uddragene,    s.  7.  13.  31.  44. 

(1.  Nov.  94,  ikke  som  Welcker  bar:  1.  Dec.)  56.  65.  87.    W.  II 

80—96. 
142.    Brev  af  15.  Jan.  99  (26.  Nivose  7)  i  uddrag,  8.140.    Welcker,  II 

218.  100.     Schow  s.  47.     Medarbejdernes  navne  W.  II  436. 

Brev  af  22.  Avg.  1800  om  årstallet  o.  s.  v.  —  W.  II  243.  245. 

Bogens  titel:  'De  origine  et  usu  obeliscorum  ad  Plum  VI  pont. 

max.   auctore   Georgio  Zoega  Dano.     Romæ  1797*.     XL -{- 655. 

fol.  =  Testimonium  fr.  Ph.  A.  Becchetti:  —  —  »Nova  deinceps 

injecta   iUis  spes   fuit   quando   Cl.  G.  Z.  ex  Dania  Romam   ad- 

vena,    totus  in   eo  fuit,    ut  aliquam  tot  peregrina  monumenta 

Interpretandi  viam  sibl  aporlret*   etc.   —   Pius   Vil   udtalte  sig 

med  stor  sympathi  om  Zoega  (Elisa  v.  d.  Recke:  Tagebuch  IV 
109:  Auch  uber  den  scharfsinnigeii  und  kentoissreichen  Zoega 
åusserte  er  sich  mit  Hocliactitung  uud  Liebe  — ). 

143  f.     Schow,  s.  47.     Gott.  gelehrte  Anzeigen  1802,  s.  906  ff. 
Joh.  Muller,  Werke  VII.  138.  373. 

144.  Om  runerne:  Welcker  II  148.     Sml.  T.  Baden  i  Nyeste   skilderi. 

145.  Welcker,  Uber  das  Werk  von  den  Obelisken,  II  101—82.  Stark, 
anf.  skr.  s.  247  f. 

147.  Koptiske  studier:  Stark,  anf.  skr.  247.  Værket  derom  s.  248. 
Nissens  brev,  original  i  Bøllings  samling. 

Til  Munter,  28.  Juni  94,  i  uddrag  s.  37. 

Brev  til  Thiébaut,  2.  Dec.  1802,  Welcker,  Il  302. 

148.  Til  Engelbreth,  19.  Avg.  1797.     W.  II  300. 

Til  Munter,  15.  Jan.  99,  sst  221,  uddrag  s.  143;  25.  Juli  1801 
i  uddrag,  s.  221:  »Kardinal  B.  lader  en  svite  af  c.  40  koptiske 
skriftprøver  stikke  i  kobber,  som  jeg  har  udsøgt  af  hans  mem- 
braner til  at  formere  et  slags  palæographia  coptica  efter  mit 
Dem  bekendte  system,  i  hvis  detail  jeg  dog  har  forandret  ad- 
skilligt siden  jeg  meddelte  Dem  det.  Han  agter  at  lade  min 
katalog  over  sine  koptiske  manuskripter  trykke,  hvortil  jeg  har 
givet  mit  minde,  på  vilkår,  at  jeg  ikke  andet  dertil  bidrager 
end  de  simple  materialer«. 

148  f.  Det  koptiske  værks  fremgang,  Welcker  II  274.  290.  295. 
300—13.  (.Koptisches  Werk.)  421  f.  W.  Humboldt,  Weike  V 
252.     Stark,  anf.  skr.  248. 

Titel:  »Catalogns  codicum  copticorum  manu  scriptorum  qui  in 
museo  Borgiano  Veletris  adservantur  auctore  G.  Z.  Dano  equite 
aurato  ordinis  Danncbrogici.  (Opus  posthumum).  Romæ  1810«. 
663.  fol. 

150.    Håndskrifter  til  Roms  topografi,  bl.  de  efterladte  papirer,  kapsel 
V.     Sml.  Welcker  II  427. 
W.  Humboldt,  Werke  V  259.     Welcker  II  290.  295  f.  297. 

151  f.     Brev  til  Munter  15.  Jan.  1805,   i   uddrag,   s.  292.     15.  Marts 

1806,  Welcker  li  335,  uddrag  s.  310.  16.  Maj  1806  til  Schu- 
bart,  —  W.  341.     17.  Jan.  1807,  sst.  343. 

152  f.     Tagebuch  einer  Reise   durch   einen  Theil   Deutschlands    und 

durch  Italien.  Von  E.  v.  d.  Recke.  Herausgegeben  von  Hof- 
rath  Bottiger.  I— IV.  1815—17.  Fortale  til  I  p.  IX.  Bottigers 
fortale  p.  XXVI  og  XXVIII.  —  Romisches  Leben,  von  Fr.  Brun, 
geb.  Munter.     1— II.     1833.     Fortalen. 

154.  Numi  Aegyptici  p.  321. 

155.  Heiberg,  Prosaiske  skrifter  IX  163;  sml  161.  251  f. 

156.  Welcker,   Zeitschrift  fur  Geschichte  und  Auslegung   der  alten 

KuDst  I  (1818)  8.  303—474.  Endvidere  hos  C.  A.  Botliger, 
Amalthea  FI  (1822)  s.  217.  (iDiese  Probe  zeigt  wle  meisterhaft 
Z.  alte  Monumente  beschrieb ,  man  k6nnte  sie  nach  der  Be- 
schreibung  zeichnen«)- 

Tjche  og  Nemesis:  Welcker,  Georg  Zoegas  Abhandlungen  (1817) 
s.  32—75.     Sml.  p.  IV. 

157.  •Bemerkungen  uber  ein  Deokmal  im^Pioclementinischen  Mu- 
seum*. (Abhandlungen,  s.  76—88.)  Brev  fra  Munter,  2.  Marts 
1798,  i  uddrag  s.  179  (italiensk).  Sml.  W.  11  197.  204.  432. 
Vid.  selsk.  skr.   1800.     I  293—300.  . 

158  f.  Abhandlungen  8.89—210  (Mithras),  s.  211—64  (Golt  der 
Orphiker),  s.  1—31  (Lykurgos).  Originalerne  blandt  de  efter- 
ladte papirer:  Kap.  VI:  Thyche  e  Nemesis  (»Juli  1794«).  Me- 
moria  etc.  Sul  dio  etc.  Kap.  VII:  Licurgo  etc.  (med  påtegning: 
1790.  Derefter  sætter  W.  den  i  spidsen  for  afliandlingerne; 
men  af  brev  til  Fr.  Brun,  16.  OkL  99  ses,  at  den  er  skreven 
den  foregående  sommer,  W.  II  226).  Om  Lykurgos,  se  W.  II 
226.  237.  432.  Om  Mithras,  Welcker  II  197.  209.  221.  432  f. 
Vid.  8.  skr.  1805—6,  s.  113—232.  Sml.  Fr.  Brun,  Romisches 
Leben  II  112:  An  der  hintern  Wand  des  Casino  belrachlelen 
wir  mit  unserm  Zoega  das  mithraische  Basrelief.  Der  tiefe 
Forscher,  so  nuchtern  und  schuchtern-vorsichtig  er  in  seinen 
fur  den  Druck  bestimmten  Abhandlungen  uber  Gegenståude 
dieser  Art  war,  uberliess  sich  oft  vor  uns,  erwårmt  von  Natur- 
genuss  und  Freundschaft,  der  Begeisterung,  welche  diese  hoheu 
Allegorien,  aus  den  Tiefen  eines  reinern  Mythus,  als  der 
grlechische  war,  geschopft,  in  ihm  hervorbrachten.  Er  er- 
kannte  im  Mithras,  i^elcher  den  Urtypus  des  Lebens,  den  Urstier 
opfert,  den  grossen  Vermittler  zwischen  dem  guten  und  b5sen 
Principe,  Ormuzd  und  Ariman.  Das  Gute  siegt.  Der  Stier 
unterliegt  in  der  Welt  der  Erscheinungen,  aber  sein  Geist 
kehrt  in  Orniuzd's  Lichtwelt  zuruck,  und  seine  Hulle  wird  zum 
befruchtenden  Keim  des  Lebendigen  und  Lebenerhaltenden*. 
(25.  Marts  1803.)  S.  129:  »Noch  war  eine  merkwurdige  Mithras- 
gruppe  hier  zu  »ehen,  uber  deren  Deutung  Zoega  noch  immer 
invarianten  sich  vernehmen  låsst.  Heute  (4.  April)  crschien  ihm 
der  begeisterte  Stiertodter  ols  Mittler  zwischen  dem  leidenden 
Menschen  und  dem  erzurnten  Gotte,  dem  er  den  Stim  opfert, 
dessen  Blut  die  quålenden  Uebel  besånftigt*.  Sml.  L.  Preller, 
Rdmische  .Mythologie  (1858),  756—64. 

160.  Brev  af  IG.  Maj  1800,  uddrag  8.194,  W.  II  242.  —  435. 

161.  Li  Bassirilievi  antichi  di  Roma,    incisi   da  Tomaso  PIroli  coUe 

illustrazioni  di  G.  Zoega  publ.  da  P.  Piranesi,  Roma  1808.  Den 
tyske  udgave  af  Welcker,  1810.  —  Stark,  anf.  skr.  s.  248  f. 
Gottingische  gelebrte  Anzeigen  1808,  s.  286.  301.  310.  345.  484. 
879.  911  (sammenligning  med  Winkelmann).  1809,  1748.  1753. 
(Critischen  Scharfsinn,  Gescbmack,  hat  Z.  oft  in  einem  hohern 
Grade  bewiesen  als  W.)  1811.  1842.  1926.  1965.  Welcker,  II 
351.  359.  365.  .Zeitgenossen«,  Neue  Reihe  IV  (1824)  s.  107  ff. 
8.  146. 

162.  Brev  af  21.0kt.  1807:  Welcker  II  360. 

163.  Hirts  udtalelse  hos  W.  Il  391  f.  —  Enkelte  af  Zoegas  basrelief- 
beskrivelser  er  senere  udgivne  i  tysk  oversættelse  af  Welcker 
(se  det  følgende). 

VI.    Zoega  som  vejleder  i  videnskab  og  konst. 

166  f.    Siebenkees:    Stark,    anf.  skr.  s.  47.  52.     Welcker   II    60. 

Heeren:  Stark,  216  f.     W.  II  17.  60. 

Ubden:  Seume,  Spaziergang,  (Cabinets-Bibliothek  1830)  I  112. 
III  93.  Humboldt,  Werke  V  242.  Gråsse,  Literårgeschichte 
des  18.  u.  19.  Jahrh.  s.  1948.  Han  var  født  i  Berlin  1763  og  døde 
1835.  Baden  i  Nyeste  Skilderi:  Zoegas  brev  af  18.  Nov.  91: 
»Uhden  fa  come  io,  combatte  coH'  idra,  o  sia  descrive  monu- 
menti  antichi.  Broune  fa  raeglio  di  tutti,  non  faceudo  nulla. 
Den  4.  Nov.  94:  (Uhden)  lægger  sig  nu  stærkt  efter  mineralogi. 
Hvad  egenlig  hans  plan  er,  véd  jeg  ikke;  men  han  er  i  den 
lykkelige  forfatning  at  kuune  studere,  samle,  kombinere,  og 
således  forberede  sig  til  et  stort  foretagende  uden  at  aflægge 
regning  for  sin  tid  og  sine  hensigter.  På  den  måde  kan  man 
udrette  noget  i  verden.  —  Han  fik  dog  kun  udgivet  3  bind: 
tJber  die  thonern  Todtenkisten  der  Etrusken  (1827 — 29).  Brev 
til  Zoega  af  9.  Jan.  1808  i  Thorvaldsens  museum.  Han  skriver 
om  Københavns  bombardement:  Credo  bene  che  la  sorte  cru- 
dele  della  patria  vi  ha  abbatuto,  ma  il  grido  della  virtii 
de'  vostri  compatrioti  eroi,  d'ogni  rango,  smorza  ben  presto 
il  pianto. 

167  f.     Hirt:    Stark,   s.  237.     Welcker  U  85.     Herders    Reise  uach 

Italien.  Briefwechsel  mit  seiner  Gattin  (1859)  I  103.  97,  159. 
Om  Herder  skriver  Zoega  til  sin  fader,  d.  18.  Nov.  1788: 
•  Seit  zwei  Monaten  ist  hier  der  beiuhmte  Herder,  den  die  Welt 
so  sehr  vcrschieden  beurtheilt.  Ich  sehe  ihn  oft  und  finde 
Seinen  Umgang  so  angenehm  als  unterrichtend.  Wenlge  kenne 
ich,  die  so  mit  mir  harmoniren  bei  aller  Verschiedenheit  unsrer 

MeiouDgen  und  der  beståndigen  Dispute,  die  wir  mit  einander 
lu  haben  pflegen«.     Welclter  li  48. 

169.  Fr.  Brun,  Prosaische  Schriften  IV  14  ff.  (Navnene  er  her  kun 
antydede  ved  bogstaver). 

170.  Smst.  III  36.  300.  367.     Om  Psyke:  s.  185  ff. 

171.  Humboldt:  Stark,  8.  274  fl.  Werke  V  252  f.  261  (året  er 
her  fejlagtig  sat  til  1803;  Schillers  død  omtales).  Frederikke 
Bruns  optegnelser  fra  dette  ophold  er  tildels  trykte  i  Eidora, 
Taschenbuch  auf  das  Jahr  1825,  s.  305 — 27  (»An  die  Gråfin 
Adelaide  Bombelles,  geb.  Brun,  von  Fr.  Brnn,  geb.  Munter), 
samlede  i  »Romisches  Leben*  I — Il  (1833),  tilligemed  optegn- 
elser fra  det  tredje  ophold. 

172.  Eidora  1825,  8.  313.  Romisches  Leben  1  182—86.  Oversæt- 
telsen er  ikke  let;  endel  er  her  sprunget  over,  fordi  det  ikke 
lader  sig  gengive  på  rimeligt  dansk. 

173.  Elisa  v.  d.  Recke,  Tagebuch  IV  78:  1  Italien  og  især  i  Rom  er 
i  borgerlige  huse  forholdet  mellem  mand  og  kone  helt  ander- 
ledes end  ellers  andensteds.  Manden  tager  sig  af  husvæsenet, 
endog  kokkenet.  Ja  endog  af  børnenes  pleje,  medens  konen  læser 
eller  sidder  ledig  ved  vinduet  eller  snakker  med  sin  naboerske. 
Det  er  påfaldende  og  rørende  at  se,  hvorledes  husfaderen  bærer 
sit  spæde  barn  på  armen,  hyllet  i  en  lang  blå  kappe,  og  går 
frem  og  tilbage  foran  huset  med  det.  Der  er  dog  undtagelser 
og  nogle  koner  forestår  selv  deres  hus. 

F.  G.  Welcker.     Stark,    anf.  skr.  s.  166.      Georg  Zoegas  Ab- 
handlungen.     Herausgegeben    und    mit  Zusåtzen  begleitel  von 
F.  G.  Welcker.     1817. 
175  f.     Welcker,  II  382.  383.  —  402.  404.  —  412. 

177.  Nils  Schow:  Forfalterlexika.  At  Zoega  ikke  havde  over- 
drevne forestillinger  om  hans  dygtighed  ses  af  Engelstofls  alt 
forhen  citerede  brev  til  Nyerup;  her  hedder  det:  »Han  (Z.)  for- 
undrede sig  forfærdelig  over  at  justitsråd  Schow  havde  taget 
sig  for  at  hovmestrere  os  hjemme,  da  han  ikke  havde  forstået 
latin  i  Rom>. 

178.  Torkel  Baden:  Forfalterlexika.  Dr.  Burman  Becker:  Efter- 
retninger om  familien  Baden  (manuskript)  s.  33—39.  Welcker 
II  69.  Baden  skriver  d.  2.  Nov.  1793  om  sønnens  død  og  til- 
føjer: »hold  nu  på  deres  døtre,  indtil  jeg  kommer  og  tager  den 
ældste,  når  hun  bliver  mandbar*.    (Zoegas  papirer,  kapsel  XIII). 

179.  K.  Ramus:  Welcker  II  83.  314  ff.  Schow  8.65  ff.  Akter 
ved  Fonden  ad  usus  publicos.  Brev  til  Schubart  af  21.  Avg. 
1805;  kongl.  bibliolhek.  Ramus,  Præfatio  Catalog.  nummorum 
veU  Gr.  et  R.  p.  XI. 

15 

181.  A.  K.  Gieriew:  Forfatterlexika.  Fond  ad  u.  p.,  kougl.  resol. 
af  17.  Pebr.  1802,  med  akter. 

182.  Fr.  Munter:  Erslevs  forfatterlexikon.  Nener  Necrolog  der 
Deutschen  1830,  s.  316—23.  Stark,  s.  217.  Omgang  med 
Zoega  i  Rom  1785—86;  W.  II  17,  Fr.  Munter,  Sinnbilder  und 
Kunstvorstellungen  der  alfen  Christen,  1825;  fortale. 

183.  Akterne  om  nedsættelsen  af  en  kommission  "for  at  opbevare 
og  anvende  lil  offenligt  brug  de  1  Vore  riger  D.  og  N.  værende 
oldsager«,  findes  i  danske  kancellis  arkiv.  Kommissionens 
kopibog  opbevares  i  det  antikvariske  arkiv.  Welcker  II  356. 
Miinters  brev  af  12.  Maj  1807  i  Bøllings  samling. 

185.  Forhold  til  Marini;  W.  Il  231.  237  f.  (Brevet  fortsætter:  -han 
tilbyder  at  påtage  sig  en  lige  kommission  fra  Danmark,  dersom 
man  i  Kbhvn.  skulde  finde  for  godt  at  overdrage  ham  den  i 
forening  med  mig.  De  vil  overlægge  hvad  der  kan  gøres«.  — 
Uddragene).  I  Bøllings  samling  findes  brev  fra  M.  af  9.  Okt.  98 
om  en  påtænkt  rejse  for  at  undersøge  Vatikanets  arkiv. 

186.  Alt  i  brev  af  5.  Juni  1782,  hvori  han  omtaler  de  to  ægyptiske 
oldsager,  som  han  fandt  på  Fyn,  skriver  han:  »Det  har  for- 
nøjet mig  igen  at  antræfTe  i  disse  to  stykker  de  forskellige 
manerer  af  stil,  som  jeg  altid  troede  at  bemærke  i  de  originelle 
ægyptiske  værker«  o.  s.  v.  (Genealogisk  arkiv  s.  443.)  St.  Ag- 
nese;  Fr.  Brun:  Prosaische  Schriften  3,  318  IT. 

N.  Abildgård:  Den  21.  Juli  1793  skriver  Nissen  fra  Wien  lil 
Zoega:  »Unsern  lieben  Landsleuten  werden  Sie  mit  der  Nach- 
richt  erfreuen ,  dass  der  Prof.  Abildgård,  von  dem  ich  mich 
sehr  wohl  erinnere  aus  Ihrem  Munde  gehort  zu  haben,  dass  er 
Ihnen  geflel,  Sie  auch  besuchen  wird.  Er  freut  sich  sehr 
auf  die  Zusammenkunft«.  (Bøllings  samling).  Det  må  an- 
tages at  Nissen  her  har  forvexlet  lægen  med  maleren.  — 
P.  Weilbach,  Dansk  konstnerlexikon. 

187.  Maler  Muller:  Welcker  II  407.  406. 

Indberetninger  lil  akademiet  En  del  originaler  (afskrifter?) 
findes  bevarede  i  Ny  kongl.  samling  2164  d  (4),  de  to  første  år- 
gange i  konstakademiets  arkiv,  indbundne  i  ét  bind  (mappen 
1790).  En  enkelt  findes  i  Sorø,  se  Fortegnelse  over  S.  ak. 
manuskriplsamling  s.  51.  Kong  Kristian  VIII  sendte  Welcker 
hvad  der  dengang  var  opbevaret  blandt  hans  faders  papirer 
(W.  Il  448).  Guldbergs  brev  af  31.  Avg.  90  i  Hist.  tidsskrift, 
4.  række  I  291. 

188.  Zoega  til  Munter,  d.  17.  Avg.  1791  (efter  uddragene):  .Til  akad. 
har  jeg  skrevet  månedligen«  o.  s.  v.  Som  excmpel  på  Welckers 
vilkårlige  behandling  af  de   oversatte    breve    skal    her  anføres 

samme  passas  hos  ham:  —  •wenn  auch  der  Inhalt,  welcher 
eineu  Gegensland  betrifft,  worin  ich  wenig  geubt  bia,  der  dem 
Gelehrten  gar  keine  und  dem  Kenner  eben  nicht 
die  angenehmste  Nahrung  gicbt,  und  in  Dånischer 
Sprache,  worin  ich  alleUebung  verloren  håbe,  nicht 
stels  Beyfall  finden  sollte«.  Det  fremhævede  findes  ikke  i  den 
danske  text.  Stykket  om  Abildgårds  tilfredshed  er  aldeles  frit 
gengivet:  »Dass  mcine  ersten  Berichte  gut  aufgenommen  worden 
sind,  freut  rnich«. 

2.  Juni  1790:  Minerva  1798,  11  337;  her  efter  håndskriftet  i 
akademiels  arkiv;  Rahbek  har  slettet  en  del  fremmedord. 

189.  17.  April  1793:  MinerA'a  1799,  1  267;  her  efter  håndskriftet  på 
det  kgl.  bibliothek. 

190.  9.  Febr.  93:  Smst.  s.  215. 

191.  Angelica:  Smst.  1798,  III  129.     1799  I  278. 
Flaxman:  1799  I  264.  274.  278. 

Trippel:   1798  II  317.     III  3.  54.   157.     1799  I  274. 
Canova:  1798  III  48.     IV   130.     VVelcker  II  406. 
Zoegas  brev  af  16.  Okt.  1806;  kongl.  bibliothek  (fransk). 

192.  J.  H.  Cabott:  Minerva  1798  II  333.  1799  1  275.  II  2.  Wel- 
cker  II  17.  83.  Ph.  Weilbach,  anf.  skr.  s.  94.  Stucchi  figurati, 
esistenti  in  un  antico  sepolcro  fuori  delle  mura  di  Roma, 
publicali  da  G.  E.  Cabolt,  piltore  Danese.  Roma  1795.  I  for- 
talen siges  den  her  beskrevne  og  afbildede  grotte  at  være  op- 
daget af  Abildgård ,  men  'efter  Zoegas  brev  til  akademiet,  af 
31.  Avg.  94,  var  det  ham  der  fandt  den  (Minerva  1799  11  s.  1  ff.). 
Rimeligvis  har  han  af  hensyn  til  det  romerske  publikum  ikke 
villet  være  ved  det. 

Carstens:  Fernows  biografi,  s.  113.  119.  126.  141. 

193.  Minerva  1799,  I  274  (5.  Okt.  1793).     1799  il  283  (7.  Juli  98). 

194.  Skrivelse  fra  det  udenrigske  departement,  i  Bøllings  samling. 

195.  Brev  lil  Fr.  Brun,  19.  Marts  1800;  —  Welcker  II  240.  Ved: 
•  ein  ehrlicher  Mann,  von  dem  die  bose  Well  sagt«  o.  s.  v.  sigtes 
der  vistnok  til  Abildgård.  Der  herskede  dengang  en  misfor- 
ståelse mellem  dem ,  idet  A.  undlod  at  sende  Z.  siuo  penge 
fra  akademiet.  Den  22.  Avg.  1800  skriver  Z.  til  Munter:  »Del 
er  mig  særdeles  kært  at  min  mistanke  mod  Abildgård  har 
været  ugrundet,  jeg  har  allerede  i  mit  hjerte  bedet  ham  om 
forladelse.  Ikke  véd  jog  hvorledes  det  går  til,  at  alle  jeg 
kender  have  et  meget  ufordelagtigt  begreb  om  hans  karaktor*. 
(Uddrag  s.  197.) 

Fr.  Brun,  Pros.  Schr.  111  281.  286. 

197.  Fernow:  Welcker  11  91.  Uddrag  8.61.  Fr.  Brun,  Romisches 
Leben  I  178  ff. 

198.  Welcker  II  406.  405.  Schow,  s.  30.  F.  A.  Visconli,  I  ritrattl  dl 
G.  Z.  Danese  (i  værket  om  basrelielTerne).  A.  Thiébaut-de-Ber- 
neaud:  Notice  sur  la  vie  et  les  ecrlts  de  G.  Z.  1809,  p.  24  (kun 
et  brudstykke  af  dette  skrift  findes  på  det  kongl.  bibl.).  Brev 
til  Munter,  6.  Jan.  1798:  »Bourke  siger  mig  at  De  har  talet  med 
ham  om  en  idé  at  give  mig  inspektion  over  de  danske  kunst- 
nere i  Rom,  hvilket  skulde  være  mig  meget  kært,  også  for  at 
gøre  mine  breve  til  akademiet  mere  interessante.  Jeg  har  hidtil 
ej  meldt  noget  specielt  dem  angående,  for  ej  at  tiltage  mig  en 
avtoritet,  som  mig  ikke  tilkom«.  (Uddrag  s.  110.)  25.  Jan. 
1800  (sst.  s.  182).     t5.  Marts  1806  (sst.  s.  310). 

199.  Welcker  II  413.  Hoyen  i  Schouws  Ugeskrift,  2.  række  V  37. 
I  sit  lille  skrift  om  Thorvaldsen  fra  1837  fortæller  Thiele 
(s.  7),  al  han  i  begyndelsen  viste  Zoega  sit  arbejde  for  at  høre 
hans  mening:  «Dog,  da  denne  mand  blev  ham  alt  for  stræng 
og  vanskelig  at  tilfredsstille,  anstillede  han  sig  i  lang  tid  som 
om  han  drev  om  uden  at  foretage  sig  noget;  men  hemmeligen 
arbejdede  han  på  egen  hånd,  både  om  natten  og  om  dagen, 
når  ingen  kunde  bemærke  det«.  1  den  store  biografi  er  dette 
misvisende  sagn  dog  udeladt. 

200.  Atti  deir  Accademia  Italiana;  citeret  af  Welcker  li  405  Den 
meddelte  bemærkning  findes  dog  ikke  på  det  angivne  sted 
(Tom.  I  Parte  11  269),  hvor  tværtimod  en  afhandling  af  Guat- 
tani:  SuUo  stato  attuale  delle  belle  årti  in  Italia,  begynder. 
Side  282  omtales  Thorvaldsen  med  megen  ros,  men  uden  at 
Zoega  nævnes.  De  følgende  bind  findes  ikke  på  vore  biblio- 
theker. 

Denne  passus   af  Kohlrausch's  brev  til  Schubart  er  aftrykt  hos 

Schow,  s.  62  f. 

Frederikke  Brun,    Noget  om   den  danske  billedhugger  A.  Th.  i 

•  Athene«    IV    1  —  31    (vistnok    oversættelse    efter    »Morgenblat« 
1812,  nr.  192)  s.  12. 

201.  Welcker  11  405  f. 

202.  Thiébaut,  Notice  etc,  p.  26:  »Chez  lui  Thomme  de  bien  et  le 
savant  n'eloient  qu'une  seule  et  méme  personne.  Il  etoit  trés- 
communicatif ;  et  la  candeur,  l'excellence  de  son  ame  dounoit 
å  sa  conversation,  å  son  maintien,  å  ses  traits,  å  son  silence 
méme,  une  disposition  de  bonté  et  de  bienvcillance  universelle, 
qui  le  faisait  aimer  de  tous  ceux  qui  le  connurent«. 

•  Den    venlighed    o.  s.  v.»   er  Fr.  Bruns    ord   om  Thorvaldsens 
gudebilleder. 

204.  Athene,  aof.  st  s.  II. 

Thiele,  Tborvaldseus  ungdomshistorie,  112.  154.  192  f.  Efter 
et  brev  til  Thorvaldsen  af  24.  Avg.  1806  fandt  opgørelsen  mel- 
lem Uhden  og  Anna  Maria  sted  sidst  i  April  1803.  Den  af 
Thiele  (Ungdomshistorie  s.  192  f.)  omtalte  imysteriøse  skrivelse«, 
dat  Albano  di  convento  di  S.  M«  della  Stella,  li  12  Giugo 
1803,  indeholder  ikke  nogen  iformel  stævning*  til  Thorvaldsen. 
meo  en  opfordring  til  et  mede  med  hende  for  at  træffe  be- 
stemmelse om  fremtiden.  Billettens  kloster  og  de  dertil 
svarende  udtryk  (frå  Alberto,  suor  Maria,  serva  di  Dio,  brev- 
skriveren »per  il  prete  cellerario  frå  Luigi  Formeuti*  o.  1.) 
synes  snarest  at  være  en  drøj  skæmt. 

205.  Zoegas  brev  af  4.  Okt.  97  hos  Thiele  II  16;  Welckers  kor- 
rumperede oversættelse  (II  18«)  er  gengiven  I  104.  Uddrag 
8.  108. 

206.  Brev  af  24.  OkL  97  hos  Thiele  I   110. 

207.  Fernow,  Carstens  s.  244.  Goethe,  WJnkelmann  s.  325.  Tysk- 
ernes senere  tilbøjelighed  til  at  gøre  Thorvaldsen  til  en  discipel 
af  Carstens  har  sin  grund  i  den  tilsvarende  at  vinde  ham  for 
den  tyske  konsL  (Se  især  Biegels's  udgave  af  Fernows  Carstens, 
8.315  fT.  s.  322:  —  »dasz  Th.  sich  iediglich  unter  dem  masz- 
gebendsten  Einflusse  von  C.  zur  Klassicitåt  ent^ickcll  hat*  — 
8.324:  —  »er  (Th.)  ward  so  einer  der  drei  grossen  Meister,  in 
denen  die  deutsche  Kunst  ihre  hochste  Bluthe  erreicht  hat*.) 
Carstens's  tegninger  var  ligesom  Rafaels  malerier,  Angelos  sta- 
tuer og  antikerne  genstand  for  Thorvaldsens  ivrige  studium, 
hverken  mere  eller  mindre.  Samme  indtryk  har  en  fransk 
beundrer  af  Thorvaldsen  (M.  S.  Jaquemont)  modtaget,  han  siger: 
•J'ai  entendu  citer  aussi  un  autre  Danois,  le  peintre  Carstens, 
comme  un  guide  ou  un  inspirateur  de  Thorvaldsen.  C'est 
faire  beaucoup  d'honneur  å  Carstens,  qui  était  un  habile  des- 
sinaleur,  mais  un  esprit  éclectique  et  indécis.  aussi  épris  de 
Michel-Ange  et  des  Floreiitins  que  des  Grecs,  et,  dans  ses 
imitations  de  l'antique,  presquc  toujours  froid,  guindé  et  vul- 
gaire*.  (Revue  des  deux  mondes,  1879,  i.Sept.  p.  160.) 
Schow,  8  25  f. 

Thorvaldsens  boliger,  Thiele  I  108.  164. 

208.  Pi  Monte  Cavallo,  sst.  s.  137. 

Brev  til  Munter,  6.  Jan.  1798,  blandt  uddragene  s.  110.  Hr. 
kapt  Zoega  har  meddelt  forfatteren,  at  han  for  en  12  år  siden 
i  det  kongl.  bibliothek  har  læst  breve  fra  G.  Z.  til  kronprinsen 
o.  a.,  'Som  beviste,  hvorledes  G.  Z.  skridt  for  skridt  har 
ksmpet  for  at  få  Thorvaldsen  frem*.     Sådanne  breve  har  ikke 

været  at  finde  på  det  nævnte  sted,   der  må  vel  altså  foreligge 
en  fejltagelse. 

209.  Fr.  Brun,  Romisches  Leben  II  101  f. 

210.  Brev  af  27.  April  1805,  Thiele  il  15.  Uddrag  s.  331.  Engels- 
toft  skriver  d.  12.  Avg.  1804  til  Nyerup  om  sit  besøg  på  Monle- 
nero;  "Her  traf  jeg  på  Thorvaldsen,  som  modtog  mig  meget 
venligt.  —  Han  forekom  mig  lidt  tilbøjelig  til  melankoli,  men 
selv  dette  gør  ham  interessant.  Han  længes  efter  sit  fædre- 
land og  ikke  er  det  nogen  ære  for  det,  ifald  han  dér  skulde 
mangle  opmuntring.  Han  ser  ellers  så  simpel  ud  som  en 
Regensianer  i  sin  morgennegligé*.  (Original  i  universitetsbibl. 
Engelstofts  skrifter  III  312.) 

211.  Zoegas  buste,  Welcker  II  418.  Schubart  til  Thorvaldsen, 
d.  27.  Juli  1809:  »At  opsætte  vor  udødelige  Zoegas  buste  i 
Pantheon  er  en  fortræffelig  tanke  og  den  plan  vil  vi  mundlig 
overlægge.  Har  De  hans  buste?«  (Museet).  Tegningen  findes 
i  kobberstik  i  værket  om  basreliefferne  og  i  Welckers  bog. 

